
имеющей особую благодать 
помогать в победе над врагом, 
покровительствовать христианским 
бракам, исцелять различные недуги, 
в особенности глазные болезни 


Конлак 1 

Избранней от всех родов Заступ- 
нице рӧда христианскаго, покро- 
вом Своея благости покрывающей 
страну нашу православную, бла- 
годарственная пёния приносим 
Ти, Богородице, о явлении чудныя 
Твоея иконы; Ты же, яко всемило- 
стивая, всех притекающих к Тебе 
помощнице, заступай нас во всех 
скорбех и нуждах, бедах и напастех, 
да зовем Ти: 

Радуйся, Заступнице усёрдная рода 
христианскаго. 


Икос 1 


Ангел предстатель послан бысть ре- 
щи Богородице «Радуйся», егда Бог 
Слово воплощашеся во утробе Ея; и 
мы, грешнии, прославляюще явление 
чудныя Ея иконы и Божественнаго 
Младенца Спаса Христа, со умилеё- 
нием вопибм Благодатней: 

Ралуйся, богоизбранная Отроковице; 
радуйся, Мати Божия. Радуйся, Царипе 
небесе и земли; радуйся, светлое Церкве 
небесныя и земныя украшение. Радуй- 
ся, Ангелы чтимая; радуйся, певаемая 
от серафим. Радуйся, свётлое прорбче- 
ское сбытие; радуйся, апостолов по- 
хвало. Радуйся, мученическое испо- 
вёдание; радуйся, преподобных вёнче. 
Радуйся, праведных весёлие; радуйся, 
грешных упование. Радуйся, Заступни- 
це усёрдная рода христианскаго. 


Кондак 2 


Видящи, Всенепорочная, с высо- 
ты небёснаго жилища Своего, идё- 


же с Сыном Твойм во славе пре- 
бываеши, скорбь рабов Твоих в 
новопросвещеннем граде, яко гнёв- 
наго ради Божия посещеёния вера 
Христова поругаема бывает агарян- 
ским зловёрием, благоволила еси 
явити икону Свою, чудесы ю про- 
славляющи, да, утверждаемии зна- 
меньми Твоея благодати, христо- 
любивии людие вёрно вопиют Богу: 
Аллилуиа. 


Икос 2 


Разумёние трикратнаго явления 
Богоматере мудрая откровица ищу- 
щи, тече ко властем, повёдающи 
им дивное явление и грозное пре- 
щёние; мы же, дивящеся свыше 
данному отроковице вразумлёнию, 
благоговейно вопибм к Преблаго- 
словённей: 

Радуйся, устнами чистыми хва- 
лу Богови совершающая; радуйся, 
тайны благодати Божия вёрным от- 


крывающая. Радуйся, верных из- 
вбстная похвало; радуйся, молние, 
неверных устрашающая. Радуйся, 
славою чудес Твоих верных разум 
озаряющая; радуйся, агарянскаго 
зловерия обличение. Радуйся, гор- 
дыни их низложение; радуйся, веры 
христианския утверждение. Радуй- 
ся, почитания святых икон освящё- 
ние; радуйся, скорбь нашу в радость 
претворяющая. Радуйся, несумнён- 
ною надбждою нас увеселяющая. 
Радуйся, Заступнице усёрдная рода 
христианскаго. 


Кондак 3 


Сила Вышняго благодатию Бого- 
матере умудри и укрепи отроковицу к 
исканию многоцённаго Божия дара, 
и та, с верою дерзающи о Господе, 
приступи к труду и, скрытое в земли 
обретши сокровище святыя иконы 
Богоматери, радостно возопи к Богу: 
Аллилуиа. 


Икос 3 


Имсющи благоутробное промыш- 
ление о новопросвещённых людех 
града Казани, от пречестныя Твоея 
иконы токи чудес источила еси, Вла- 
дычице, слепым телёсныма очима 
зрение подавающи, омраченных же 
душёвно свётом богопознания и бла- 
гочестия озаряющи, девствующим 
под осенёнием Твоея иконы приста- 
нище небурное дарующи. Сего ради 
зовем Ти: 

Радуйся, явлением иконы Твоея 
тьму лютых обстояний отгоняющая; 
радуйся, лучами чудёс всех просве- 
шающая. Радуйся, слепых прозрё- 
ние; радуйся, омрачённых смыслом 
просвещение. Радуйся, славо Пра- 
вославия; радуйся, тихое пристани- 
ще ищущих спасения. Радуйся, Мати 
целомудрия; радуйся, покрове и ог- 
раждение дёвства. Радуйся, Еюже ли- 
ковствует все множество верных; ра- 
дуйся, Еяже ради рыдает дёмонское 


полчище. Радуйся, всех христиан во- 
жделенная помощнице; радуйся, всех 
скорбящих радосте. Радуйся, Заступ- 
нице усёрдная рода христианскаго. 


Кондак 4 

Бурю смятёний и крамолы, вра- 
гами воздвигнутую в стране нашей, 
утолити тщася блаженный Ермогён, 
списатель чудёс Твоея, Богомати, 
иконы, слёзно пред нёю моляшеся и, 
видев, яко воинству православному в 
щит и побёдное знамение Твоя ико- 
на даровася, верою укрепляемый до 
конца живота своего, вопияше Богу: 
Аллилуиа. 


Икос 4 


Слышавше православнии воини 
откровённую преподобным С6рги- 
ем святителю Арсёнию тайну, яко 
предстательством Богоматере суд 
об Отёчестве нашем преложен на 
милость, икону Богоматерню, яко 


знамя побёдное, приимше, исхи- 
тиша матерь градов русских из рук 
супостат и возопиша Заступнице 
христиан: 

Радуйся, Мати Бога Вышняго; ра- 
дуйся, яко за всех молиши Сына 
Твоего, Христа Бога нашего. Радуй- 
ся, Яко всем твориши спастися в дер- 
жавный Твой покров прибегающим; 
радуйся, заступнице всех сущих в 
скорбех и болёзнех. Ралуйся, всем 
молящимся сокрушенным сёрдцем 
пред пречистым Твойм образом по- 
лезная дарующая; радуйся, избав- 
ление зол всем, невозвратно надёж- 
ду имущим на Тя. Радуйся, тихое и 
доброе пристанише; радуйся, скорая 
помощнице. Радуйся, готовый и тёп- 
лый покрове спасения; радуйся, ис- 
точающая нам неоскудныя милости. 
Радуйся, предваряющая на помощь; 
радуйся, избавляющая от всех бед. 
Радуйся, Заступнице усёрдная рода 
христианскаго. 

Кондак 5 

Боготёчная звезда явися Твоя, Бого- 
мати, икона, всю страну Российскую 
обтекающая, лучами чудес Твойх 
осиявающая всех блуждающих по мо- 
рю страстнаго жития, мрак печалей и 
мглу всяких недуг и скорбей прого- 
няющая и наставляющая на путь спа- 
сёния с вёрою к Тебё притекающих 
и вопиющих к Богу: Аллилуиа. 


Икос 5 


Видев царь Петр, яко от святыя ико- 
ны Богоматерни благодатию Божиею 
содеваются многие чудеса, приемлет 
ю в путеводительницу воинству сво- 
ему и в день брани на свёев в щит и 
покров и, победив до конца врага 
помощию Богоматере, тем камень 
совершенный во основание новаго 
парствующего града положи, икону 
же Твою чудную, яко освящёние, яко 
щит и ограждение, в сердце града по- 
стави. Сего ради вопиём Пречистей: 


рев П 


Радуйся, жилище и доме Христа 
Бога нашего; радуйся, вместилище 
неизреченныя Его славы. Радуйся, 
граде одушевлённый, присно цар- 
ствующий; радуйся, палато преук- 
рашённая. Радуйся, Радосте градов 
и вёсей; радуйся, непобедимое хри- 
стиан в бедах хранилище и предгра- 
дие. Радуйся, Церкве Православныя 
похвало; радуйся, Русской земли ут- 
верждение. Радуйся, христолюбиваго 
воинства помощнице; радуйся, вра- 
гов одолёние. Радуйся, от бед избав- 
ление; радуйся, Матерними Твоими 
щедротами всех посещающая. Радуй- 
ся, Заступнице усёрдная рода христи- 
анскаго. 


Кондак 6 
Предстояще пред пречистым Тво- 
им образом архиербев сословие и вси 
людие, монаси и мирстии, проповё- 
дуют, Госпоже Богородительнице, ве- 
ликия Твоя милости, яко грады огра- 


каково, 

ждаеши, обители покрываеши, вёси 
защищаеши, и, вёдуще Тя войстин- 
ну помощницу сильну и непобедиму, 
со слезами приносят Ти молитвы, да 
простреши к Сыну Твоему Богонос- 
ныя руки за люди Твоя, во ёже изба- 
вити нас от всех бед и напастей, да 
благодарне вопиём Богу: Аллилуиа. 


Икос 6 


Возсиявши просвещение истинное 
и отгнавши дрёвле лесть агарянскую 
в новопросвещённей стране Казан- 
ской, ныне во всех градех российских 
светиши свётом чудес и милостей: 
притекающии бо с верою ко Твоей 
иконе цельбоносней скорбей избав- 
ление, недугов исцеление и радости 
всякия исполнения приёмлют, во- 
пиюще Тебё усёрдно: 

Радуйся, неистощимый источниче 
святыни; радуйся, многотекущая ре- 
ко божёственныя благодати. Радуйся, 
грешных с Богом примирёние; радуй- 

ся, грехов наших очищёние. Радуйся, 
благочестия наставнице; радуйся, в 
добрых дёлех утверждение и помоше. 
Радуйся, добрыя обеты приёмлющая; 
радуйся, благим намерениям способ- 
ствующая. Радуйся, злыя начинания 
разрушающая; радуйся, вражия козни 
расторгаюшая. Радуйся, скорая человё- 
ком помощнипе; радуйся, милость су- 
губо нам подающая. Радуйся, Заступ- 
нице усёрдная рода христианскаго. 


КондаК 7 

Хотящу нарӧду православному ис- 
поведати милости преблагословен- 
ныя Царицы Неба и земли и по силе 
благодарственная принести о избав- 
лёнии его от нашествия иноплемён- 
ных, дивному храму, созданному в 
честь пречудныя иконы, побёдная 
в дар принесе, да вси памятующе ми- 
лость Богоматере, спасшия град сей 
и страну, выну воспевают Богу бла- 
годарными усты: Аллилуиа. 


ЕЕ е аъ сказу у 

Икос 7 


Стольному граду России святая ико- 
на Твоя, Богомати, войстинну явися 
благая Одигитрия, якоже дрёвле Ца- 
реграӣду: к Тебе бо прибегают людие, 
помощи Твоея на начало пути и дел 
своих просяще и благодарственная 
приносяще молёния пред пречистою 
иконою Твоёю за избавление от скор- 
бей и напастей, Тебё Помощницу и 
Заступницу крепкую ведают. Тёмже 
благодарственно вопиём Ти: 

Радуйся, Российския страны по- 
крӧве; радуйся, Православия в ней 
ограждение и утверждение. Радуйся, 
несокрушимый щите воинов наших; 
радуйся, бронё их неуязвимая. Радуй- 
ся, козни врагов обличающая; радуй- 
ся, Яко паучину их растерзающая. Ра- 
дуйся, нечёстия обличение; радуйся, 
крамолы разрушение. Радуйся, юных 
от заблуждений исправлёние; радуй- 
ся, старцев утешение. Радуйся, душе- 
вредных учений низложёние; радуй- 

ся, душеполёзных знаний дарование. 
Радуйся, Заступнице усёрдная рода 
христианскаго. 


Кондак 8 

Странно и сумнительно невёрую- 
щим слушати, како от иконы Твоея 
токи благодати истекают, воня жи- 
вӧтная благоухает: мы же, вёрующе 
слову, реченному Тобой, Владычице, 
к первонаписанней иконе: «С тобой 
Моя благодать и сила», уповаем, яко 
и с свю иконою благодать Твоя выну; 
темже благоговейно предстояще ло- 
бызаем ю, поклоняемся ей, яко Тебе 
Самей сущей, честь бо иконы на пер- 
вообразное восходит, и Твоя благо- 
дать свю иконою знамения и чудеса 
содевает всем с вёрою притекающим 
к Тебе и вопиющим Богу: Аллилуиа. 


Икос 8 


Вся бывши горе, к небёсным взята, 
и земных не оставляеши, Богомати, 


авиа векн 

свяшенным Твойм предстательст- 
вом; имаши бо Матернее дерзновс- 
ние ко Христу Богу нашему. Тёмже 
утверди в мире глубоце православ- 
ных житие и вся полезная всегда да- 
руй рабом Твойм, да величающе вос- 
певаем Ти: 

Радуйся, Невместимаго вмести- 
лище; радуйся, осенённая силою 
Вышняго. Радуйся, прозябшая Клас 
Небёсный; радуйся, мир весь душе- 
пагубнаго глада избавльшая. Радуй- 
ся, выну ходатайствующая за род 
наш; радуйся, яко много может мо- 
литва Твоя пред Сыном Твоим и Бо- 
гом. Радуйся, всех нас при Кресте 
Сына Твоего усыновившая; радуй- 
ся, всегда Матернюю любовь к нам 
являющая. Радуйся, Ходатаице вёч- 
ных благ; радуйся, и во врёменней 
жизни полёзная нам подающая. Ра- 
дуйся, известное прибежище наше 
во всех скорбных обстояниих; ра- 
дуйся, несомненное утешение в пе- 

чалех. Радуйся, Заступнице усёрд- 
ная рода христианскаго. 


Кондак 9 

Всякаго естества ангельскаго пре- 
вышшая явилася еси, Пресвятая Дс- 
во: Бога бо зачала есй плотию, Не- 
вместимаго всёми вместила еси во 
утробе Твоей, на руках носила еси 
Носящаго весь мир дланию; тёмже, 
яко честнейшую Херувим и слав- 
нейшую без сравнения Серафим ве- 
личающе Тя, вопиём о Тебе Богу: 
Аллилуиа. 


Икос 9 


Вития многовещанныя, яко ры- 
бы безгласныя, видим о Тебе, Бо- 
городице: недоумёет бо всяк язык 
благохвалити Тя по достоянию, 
изумевает ум пети Тя, Богорбди- 
це; обаче, благая сущи, приимӣ 
и от нас архангельский глас, Тебё 
вопиющих: 


анна они, 

Ралуйся, Благодатная; радуйся, яко 
Господь с Тобою. Радуйся, благо- 
словённая в женах; радуйся, обрет- 
шая благодать у Бога. Радуйся, ро- 
дившая Спасителя миру; радуйся, 
Мати Сына Божия. Радуйся, Роди- 
тельнице Вёчнаго Царя; радуйся, 
израстившая нам плод живота. Ра- 
дуйся, освящённая Духом Святым; 
радуйся, осенённая силою Всевыш- 
няго. Радуйся, верная рабо Господ- 
ня; радуйся, яко Тя блажат вси роди. 
Радуйся, Заступнице усёрдная рода 
христианскаго. 


Кондак 10 


Спасти хотящи многия от находя- 
щих зол, скорбей и болезней, чуд- 
ную икону Твою, Богомати, дарова- 
ла еси, еяже ради слепии прозирают, 
хромии ходят, разслабленнии воз- 
стают, беснующиися исцеляются, 
земли плодоносие подаётся, людие 
от смертоносныя язвы избавляют- 

ся, гради и домы от огня спасаются; 
тёмже прославляюще Бога, дающаго 
нам таковыя милости, вопиём Ему 
усердно: Аллилуиа. 


Икос 10 

Стена еси, Богородице, стране Рос- 
сийстей, градом ограждение и слава, 
православному воинству на враги 
укрепление. Тёмже, благодаряще Тя, 
вопиём: 

Радуйся, прославляющих Тя про- 
славляющая; радуйся, не чтущих Тя 
посрамляющая. Радуйся, врагов уст- 
рашёние; радуйся, от нашёствия ино- 
племённых избавление. Радуйся, вӧи- 
нов крепосте; радуйся, в дни брани 
забрало и ограждёние. Радуйся, в дни 
мира живонӧсный саде, увеселяющий 
сердца вёрных; радуйся, оружие, его- 
же трепещут демони. Радуйся, спаси- 
тельный елей, умащающий греховныя 
раны кающихся; радуйся, тёплое на- 
ше упование. Радуйся, несумнённая 

наша надёждо; радуйся, тихое и доб- 
рое пристанище. Радуйся, Заступнице 
усёрдная рода христианскаго. 


Кондак 11 


Пение хвалёбное и благодарствен- 
ное приносят Тебе, Владычице, при- 
падающе ко иконе Твоей и любёзно 
лобызающе ю, дев лицы, под держав- 
ным покровом Твоим тихое и мирное 
иноческое житив провождающии, и 
возложивше на Тя все упование, ра- 
достно вопиют Богу: Аллилуиа. 


Икос 11 

Яко светоприёмную свещу, зрим 
Твою честную икону, Пресвятая Вла- 
дычице: та бо невещёственный огнь 
благодати Твоея воспривмши, и в 
подобиих ея новы возжигает све- 
тильники, причастны тояжде силы 
благодатныя, и озаряет чудесы, на- 
ставляющи на путь спасения всех во- 
пиющих Ти сице: 

Радуйся, Невесто неневёстная; ра- 
дуйся, богоизбранная Отроковице, 
Мати Дево. Радуйся, добрая Настав- 
нице непорочнаго дёвства; радуйся, 
Хранительнице ревнующих о чисто- 
тё. Радуйся, жен похвало; радуйся, 
дев величание. Радуйся, вдов засту- 
плёние; радуйся, сирот призрёние. 
Радуйся, нищих Питательнипе; ра- 
дуйся, нагих одеяние. Радуйся, пе- 
чальных утешение; радуйся, скорбя- 
щих весёлие. Радуйся, Заступнице 
усёрдная рода христианскаго. 


Кондак 12 

Благодать дати восхотёвши почи- 
тающим Тя с любовию, Богородитель- 
нипе, присущую Ти силу благодатную 
оставила еси во святых Твоих иконах, 
ибо божественная благодать, тем ико- 
нам спребывающи, знамения и чудеса 
выну содевает и душевных и телесных 
недуг исцеление всем с верою прихо- 
дящим подаёт Твоими Богоматерни- 

ми непрестанными к Богу молитвами 
о вопиющих Ему: Аллилуиа. 


Икос 12 

Поюще Твоя чудеса, бывшая в дрёв- 
няя и настоящая времена, хвалим Тя, 
яко живоносный источник благода- 
ти, яко неистощимую реку чудес, яко 
бёздну милости и щедрот, и все упо- 
вание по Бозе возлагающе на Тя и в 
сей и в будущей жизни, прославляю- 
ще Тя, вопиём: 

Радуйся, христиан непостыдное 
упование; радуйся, верных спаситель- 
ное прибежище. Радуйся, ненадёж- 
ных надёяние; радуйся, отчаянных 
спасение. Радуйся, бане, омывающая 
совесть; радуйся, росо, оживляющая 
души. Радуйся, болезней врачевство 
скорое и безмёздное; радуйся, от всех 
бед быстрое избавлёние. Радуйся, Уте- 
шительнице во всякой скорби; радуй- 
ся, из глубины погибели спасающая. 
Радуйся, отрадо в день смерти; радуй- 

ся, единая надёждо и по смёрти. Ра- 
дуйся, Заступнице усёрдная рода хри- 
стианскаго. 


Кондак 13 

О Всепётая Мати, рождшая всех 
святых святейшее Слово, приими ны- 
не малое сиє молсние и, величия ради 
благости Твоея и бездны щедрот Тво- 
их, не помяни множества грехов на- 
ших, но исполни во благих прошения 
наша, подавающи тёлу здравие, души 
спасение, избавляющи от всякия ну- 
жды и печали и Царствия Небёснаго 
наследники сотворяющи всех вёрно 
вопиющих Боту: Аллилуиа. 


Этот кондак читается трижды, за- 
тем икос [и кондак 1. 


Молитва 
О Пресвятая Госпожё Владычи- 
це Богородице! Со страхом, вёрою и 
любовию припадающе пред честною 

иконою Твоёю, молим Тя: не отврати 
лица Твоего от прибегающих к Тебё, 
умоли, милосёрдая Мати, Сына Твое- 
гӧ и Бога нашего, Гӧспода Иисуса 
Христа, да сохранит мирну страну на- 
шу, Цёрковь Свою Святую да незыб- 
лему соблюдет от невёрия, ересей и 
раскола. Не имамы бо иныя помощи, 
не имамы иныя надежды, разве Тебе, 
Пречистая Дёво: Ты еси всесильная 
христиан помощница и заступница. 
Избави всех с вёрою Тебё молящих- 
ся от падений греховных, от навета 
злых человек, от всяких искушений, 
скорбёй, бед и от напрасныя смёр- 
ти; даруй нам дух сокрушения, сми- 
рёние сёрдца, чистоту помышлёний, 
исправлёние греховныя жизни и ос- 
тавление прегрешений, да вси бла- 
годарне воспевающе величия Твоя, 
сподобимся Небёснаго Царствия и 
тамо со всеми святыми прославим 
пречестное и великолёпое имя Отца 
и Сына и Святаго Духа. Аминь. 


АҺАФИСТ 

И ЦВАИТСАЮ ПАНТеАЄИМОНУ 


чтомый об избавлении 
от всякой немощи и болезни 


Кондак 1 

Избранный страстотёрпче Христов 
и врачу благодатный, туне подаяй не- 
дугующим исцелёния, песньми вос- 
хваляем тя, заступника нашего. Ты 
же, яко имбяй дерзновение ко Госпо- 
ду, от всяких бед и болезней свобож- 
дай нас, любовию тебе зовущих: 

Радуйся, великомучениче и целите- 
лю Пантелеимоне. 


Икос 1 


Ангела земнаго и небёснаго чело- 
века вёмы тя, славный Пантелеимо- 
не: ангельскою бо непорочностию и 
мученичеством украшен, преселился 
еси от земли на Небо, идёже со Анге- 

лы и всёми святыми предстоя Престо- 
лу Господа славы, молися о нас, зем- 
ных, почитающих тя звании сими: 

Радуйся, свётлосте благочёстия; 
радуйся, преславный светильниче 
Цёркве. Радуйся, мучеников прече- 
стных украшение; радуйся, верных 
в непоколебимом терпёнии утвер- 
ждёние. Радуйся, юности преизряд- 
ная похвало; радуйся, поборниче 
Христов, в мужестве неодолённый. 
Радуйся, произрастший в мире, пре- 
мирен явивыйся; радуйся, ангеле во 
плоти, превосходяй смёртных. Радуй- 
ся, небожителю всеблажённый; ра- 
дуйся, Божественнаго разума вмести- 
лище. Радуйся, имже вёра возвысися; 
радуйся, имже прёлесть низложися. 
Радуйся, великомучениче и целителю 
Пантелеимоне. 


Кондак 2 
Видя тя Владыка сосуд избран, воз- 
люби души твоёй доброту. Ты бо зем- 

ную всякую сладость и славу пре- 
зрев, венцем мученическим возжелёл 
еси украситися, уязвлен Божёствен- 
ною любовию, и вдохновённо поя: 
Аллилуиа. 


Икос 2 

Разум богодухновен имея, о доблий 
войителю Пантелеимоне, изумил еси 
царя Максимиана мужеством души 
твоея и словесы, имиже дерзновённо 
проповёдал еси Христа. Тёмже по- 
хваляюще дерзновение твое, глаголем 
ти сице: 

Радуйся, ‘угрозы Максимиана пре- 
зрёвый; радуйся, советом нечести- 
вых не покоривыйся. Радуйся, наса- 
ждёние истиннаго богопочитания; 
радуйся, искоренёние дёмонского 
служения. Радуйся, неистовства му- 
чителей изобличителю; радуйся, 
идольския прелести низложителю. 
Радуйся, разгнавый нечестивых собо- 
рища; радуйся, пременивый тлённая 

на небесная. Радуйся, собесёдниче 
невещёственных Ангелов; радуйся, 
сликовствователю многострадальных 
святых. Радуйся, ймже сатана посра- 
мися; радуйся, имже Христос просла- 
вися. Радуйся, великомучениче и це- 
лителю Пантелеимоне. 


Кондак 3 

Силою Вышняго, дарованною тебе, 
и крёпким терпёнием твоим обезси- 
лил еси мучителеву дерзость, муже- 
ственный победоносче: огня, зверей, 
колеса не убоявся и мечём усечён 
во главу, венёц победы приял еси от 
Христа Бога, взывая Ему: Аллилуиа. 


Икос 3 


Имущи обитель твоя вседрагую гла- 
ву твою, богомудрый страстотёрпче, 
яко превеликое сокровище, радости 
исполняется о сем и, любовию воспе- 
вающи данную тебе от Бога благодать 
исцелений, благодарно зовет ти: 

Радуйся, Никомидии светильни- 
че всесвётлый; радуйся, чтущей тя 
обители страже неусыпный. Радуй- 
ся, ймже охладё безбожие; радуй- 
ся, имже возрасте богопознание. 
Радуйся, светлая страстотёрпцев сла- 
во; радуйся, радостное православ- 
ных слышание. Радуйся, исцелёний 
благодатный истӧчниче; радуйся, 
дарований великих вместилище. 
Радуйся, благовонное миро, облаго- 
ухающее души; радуйся, яко помо- 
гаеши призывающим тя. Радуйся, 
слепым зрение даровавый; радуйся, 
хромым благошёствие устроивый. Ра- 
дуйся, великомучениче и целителю 
Пантелеимоне. 


Кондак 4 


Бурею помышлёний многобожия 
одержим, нечестивый царь смутися, 
увёдев от завиствовавших тебё вра- 
чев, яко всякия неисцельныя недуги 
целиши ты именем Христа. Мы же, с 

весёлием славяще дивнаго в тебё Бо- 
га, вопиём Ему: Аллилуиа. 


Икос 4 


Слышавше никомидийстии людие 
о великом сострадании твобм к стра- 
ждущим и о безмёздном врачевании 
от всяких болезней, устремишася вси 
к тебё, с верою во врачующую бла- 
годать, в тебё сущую, и, приёмлюще 
скорая исцеления от всяких болєз- 
ней, прославляху Бога и тебё велича- 
ху, всемилостиваго целителя своего, 
зовуще ти: 

Радуйся, помазанный миром благо- 
дати; радуйся, храме Бога освящён- 
ный. Радуйся, великая благочестивых 
славо; радуйся, твёрдая озлобляемых 
стено. Радуйся, мудрых превосходяй 
разумом; радуйся, верных осияваяй 
мысли. Радуйся, Божёственных да- 
ров приятелище и многообразных 
нам милостей Господних истӧчниче; 
радуйся, скорый помощниче страж- 

дущим. Радуйся, обуреваемых при- 
станище; радуйся, заблуждших на- 
ставниче. Радуйся, болящих туне 
врачуяй; радуйся, обильно исцеления 
источаяй. Радуйся, великомучениче 
и целителю Пантелеимоне. 


Конлак 5 

Чудо преславное сотвори тобою 
Господь, егда чрез служителя Своего 
Ермолая призва тя в чудный Свой 
свет. Ехидною бо вёлиею угрызённо 
умёршее отроча по молитве твоей ко 
Христу абие оживб и воста здраво. 
Познав убо Жизнодавца всех Истин- 
наго Бога, с твёрдою верою воззвал 
еси Ему: Аллилуиа. 


Икос 5 


Узре свет слепый, емуже с призы- 
ванием имене Христова прикоснулся 
еси ты, славне. Ермолаем бо пресви- 
тером просвещеён, отринув отёческое 
многобожие, восприял еси матер- 

нее благочёстие, имже и отца про- 
светил еси. Сего ради тебе, славному 
угоднику Божию и чудному врачу, 
взываем: 

Радуйся, к Богу вёлие рачёние имс- 
яй; радуйся, присногорящий огню 
божёственныя любвё. Радуйся, дёя- 
тельный послушателю свящённых 
поучёний Ермолая; радуйся, послёдо- 
вавый совётам матере твоёй Еввулы. 
Радуйся, яко вся раздал еси, да Хри- 
ста приобрящеши; радуйся, любовь к 
миру любовию Бӧжиею победивый. 
Радуйся, яко вмёсто сладких мира за 
Христа лютая страдания приял еси; 
радуйся, яко общник сотворился еси 
Страстём Христӧвым. Радуйся, вос- 
торжествовавый над всёми страстьми; 
радуйся, украсивыйся благодатным 
безстрастием. Радуйся, исполняяй ра- 
дости притекающия к тебё; радуйся, 
туне исцеляяй всех благодатию Хри- 
стӧвою. Радуйся, великомучениче 
и целителю Пантелеимоне. 

Кондак 6 

Проповёдник истины явися про- 
свещённый тобою телёсне и душев- 
не слепёц: подобно бо евангельско- 
му слепцу, дерзновённо пред всёми 
исповёда Света Истиннаго, Христа, 
просвещающа всякаго человека, не- 
честиваго же царя и боги языческия 
укорив, чрез мёчное усечёние взыде к 
немерцающему свёту на Небеси пёти 
Богу: Аллилуиа. 


Икос 6 

С светлым лицём представ суди- 
лищу царёву, дерзновённо взывал 
еси, преблаженне, во услышание 
всех: всецелёбная сила моя и сла- 
ва Христос есть, Истинный Бог, 
Владыка всех, мёртвыя воскреша- 
яй и всяк недуг отгоняяй. За тако- 
вое исповедание ублажающе тя, 
глаголем: 

Радуйся, уста громогласная Боже- 
ства Христова; радуйся, языче ме- 

доточный, вещаяй Его домострои- 
тельство. Радуйся, витие превысшаго 
богословия; радуйся, сёятелю мудрый 
благочёстия. Радуйся, сладкозвуч- 
ная веры свирёль; радуйся, славный 
проповёдниче Православия. Радуй- 
ся, прежде смерти явивый дивная; ра- 
дуйся, по смёрти совершаяй чудная. 
Радуйся, зрителю славы Христовой; 
радуйся, послушателю молящихся 
тебе. Радуйся, подателю милости той 
трёбующим; радуйся, ходатаю благ 
почитающим память твою. Радуйся, 
великомучениче и целителю Панте- 
леимоне. 


Кондак 7 

Миро излияся на душу твою, бо- 
гомудрый целебниче, от Утёшителя 
Духа; тёмже по смерти честныя мо- 
щи твоя, благоуханием свойм стра- 
стей злосмрадие отгоняя, исцелё- 
ние подают вопиющим верою Богу: 
Аллилуиа. 

Икос 7 


Егда узрёша йдольстии чтители 
многолётна разслабленна, молитвою 
твоёю, святе, воздвигнута и ходяща, 
мнӧзи увёроваша во Христа; жрецы 
же бесӧвстии, завистию снедаеми, 
подвигоша царя на ярость. Тебё убо 
нещадно за Христа стружему и опа- 
ляему бывшу, со умилёнием зовём: 

Радуйся, наслаждёния земная пре- 
зрёвый; радуйся, благ вещёственных 
превысший. Радуйся, яко вся крас- 
ная мира сего ни во что же вменил 
еси; радуйся, яко славу скоротеку- 
шую с себё отрясл еси. Радуйся, не- 
уловимь пребывый ловлёнии Велиа- 
ра; радуйся, победивый мучителей 
коварства. Радуйся, не пощадивый 
за Христа жизни своей; радуйся, враг 
явивыйся враждебныя плоти. Ра- 
дуйся, многобожия широту утесни- 
вый; радуйся, божёственною силою 
идолы поправый. Радуйся, острей- 
шая стрело, язвящая враги; радуйся, 


ТЯ 
36 К О ИО 


предстателю, заступаяй верующия. 
Радуйся, великомучениче и целите- 
лю Пантелеимоне. 


Кондак 8 

Страннолепно являшеся тебё Гос- 
подь, ободряя и соблюдая в мучёни- 
их за имя Его: во образе бо пресви- 
тера Ермолая, клокочущее олово, 
в нёже ввержен был еси, охлади, и в 
мори отрешив вёлий камень от выи 
твоёй, изведё неврежденна на зём- 
лю. Ты же, паки представ пред царя, 
торжественне пел еси Христу Богу: 
Аллилуиа. 


Икос 8 


Весь умне на Небеси водворялся, и 
низу на земли сущих не оставляеши, 
сопребывая с нами всечестною гла- 
вӧю твовю, великий страстотёрпче 
Христов, приёмля от Господа и подая 
просвещёние и освящёние вопию- 
щим тебе таковая: 

Радуйся, премудросте божёствен- 
ныя исполненный; радуйся, промыш- 
лёния Бӧжия о нас таинниче. Радуй- 
ся, богомудренных умов услаждение; 
радуйся, боголюбивых душ увеселё- 
ние. Радуйся, пресвётлый Христов 
бисере; радуйся, освяшённый душёю 
и тёлом. Радуйся, во дворех перворо- 
ждённых на Небеси вселивыйся; ра- 
дуйся, в присноблажённых обитаяй 
чертозех. Радуйся, света Трбическаго 
зрителю; радуйся, в молитвах к Богу 
тёплый о нас предстателю. Радуйся, 
просвещёние душам подаваяй; ра- 
дуйся, скорбящим утешение низпо- 
сылаяй. Радуйся, великомучениче и 
целителю Пантелеимоне. 


Кондак 9 
Всякое естество удивися, Панте- 
леимоне, сиянию в тебё благодати и 
богатству добродетелей: ангелопо- 
добней чистоте твоей, великому му- 
жеству в лютых страданиях, крепкой 

любве ко Христу и многому сострада- 
нию к людем, в нихже твориши пре- 
славная, во ёже пети: Аллилуиа. 


Икос 9 


Вития многовещанныя не возмогут 
по достоянию восхвалити борёния 
твоя, славный добропобсдниче, како 
непобедимою силою Божиею юный 
леты победи древняго исконнаго вра- 
га и посрами идольскую прелесть. 
Мы же, удивления исполненнии, зо- 
вём ти: И 

Радуйся, радостное зрёлище Ан- 
гелов; радуйся, благоговёйное удив- 
лёние человёков. Радуйся, кровь за 
Христа излиявый и в смёрти мле- 
ко источивый; радуйся, тёло за Не- 
го мученической смерти предавый. 
Радуйся, исповёдничества правило; 
радуйся, дӧблий воине Царя царей. 
Радуйся, тьмы державца победивый; 
радуйся, побёдою твоёю небёсных и 
земных обвеселивый. Радуйся, Гор- 

няго мира обитателю блаженный; ра- 
дуйся, дольняго мира мудрый стран- 
ниче. Радуйся, древо, украшенное 
плодами благодатных дарований; ра- 
дуйся, носяй добропобедныя ветви. 
Радуйся, великомучениче и целителю 
Пантелеимоне. 


Кондак 10 

Сострадания исполнен, яко йс- 
тинный подражатель Подателя ми- 
лости Господа, честный страдальче, 
Пантелеймоном (си есть, всемило- 
стивым) от Него преименован еси, 
на вся притекающия к тебе ми- 
лость изливая, юже и нам неоскуд- 
но источай, о тебё вопиющим Богу: 
Аллилуиа. 


Икос 10 
Стёну тя твёрду обрет мучитель, 
никиими же муками победиму, по- 
кусися сокрушити крёпость твою зу- 
бы зверёй и остриями мучилищнаго 

колеса, обаче и в сем ничтоже успё: 
сила бо Христова лютость зверёй 
укроти, а страшное коло, на нёмже 
обращаемо бе тёло твоё, абие сокру- 
шися. Тебе убо непобедимому стра- 
стотёрпцу зовём: 

Радуйся, честное Христово избра- 
ние; радуйся, непорӧчное Богови 
благоухание. Радуйся, твёрдый ада- 
манте Цеёркве; радуйся, непоколе- 
бимый столпе, досязаяй до Небесе. 
Радуйся, звери видимыя укрощаяй; 
радуйся, драконов невидимых сокру- 
шаяй. Радуйся, обагренный твоёю за 
Христа кровию, срастворённою млё- 
ком; радуйся, неувядаемыя приёмый 
венцы. Радуйся, радость причини- 
вый Ангелом и человеком; радуйся, 
прославленный Богом на Небеси и 
на земли. Радуйся, небожителю, ли- 
ковствуяй с мученики; радуйся, на- 
сыщаяйся лицезрёнием Христа пре- 
сладким. Радуйся, великомучениче и 
целителю Пантелеимоне. 

Кондак 11 

Песнь исходную приносим твоему 
за Христа заколёнию свящённому, в 
нёмже вместе с кровию млеко истечё 
от тебе, великомучениче, и маслини- 
чина, под нёюже усечен был еси, ис- 
полнися целительных плодов. Тёмже 
Христу, дивно прославляющему сла- 
вящия Его, тепле вопиём: Аллилуиа. 


Икос 11 


Светозарная луча был еси, богомуд- 
ре, во тьме многобожия седящим, пу- 
теводящая к Солнцу Правды Христу 
Богу, Емуже молися, во свете запове- 
дей Его присно пребывати и нам, си- 
цевая радостная тебе приносящим: 

Радуйся, пресвётлая звездо, на 
мысленней тверди блистающая; ра- 
дуйся, лучу, христоименитым людем 
светящая. Радуйся, таинственно об- 
листаваемый от Солнпа Христа; ра- 
дуйся, умне землю обтекаяй. Радуй- 
ся, селение красное Пресвятаго Духа; 

радуйся, сосуде пречестный, излива- 
яй исцелёния. Радуйся, чистоты со- 
кровище; радуйся, милости тезоиме- 
ните. Радуйся, Царствия Неббснаго 
наслёдниче; радуйся, вечныя славы 
сопричастниче. Радуйся, предстате- 
лю бёдствующим в мӧри житёйстем; 
радуйся, безсрёбрениче, помогаяй 
призывающим тя с вёрою. Радуйся, 
великомучениче и целителю Панте- 
леимоне. 


Кондак 12 

Благодати обилие приял еси, треб- 
лаженне, по обилию любвё твоёя ко 
Христу Богу, Иже и яви тя многоце- 
лебным источником, безмездно вра- 
чующим душёвныя и телёсныя бо- 
лёзни притекающих к тебе с вёрою 
и Богу вопиющих: Аллилуиа. 


Икос 12 


Поюще многострадальныя подви- 
ги твоя за Христа, славный страсто- 

тёрпче, хвалим долготерпёние твоё, 
ублажаем мученическую кончину, 
почитаем и свящённую память твою, 
заступниче наш и целителю, и в по- 
хвалу сицевая тебе зовем: 

Радуйся, благочестия трубо бла- 
гозвучная; радуйся, мечу, посекаяй 
нечёстие. Радуйся, строганный на 
древе за Распростершаго руце Свой 
на древе Крёстнем; радуйся, яко 
опаляемь за Него, прелести пещь 
погасил есй. Радуйся, язвами твои- 
ми враги уязвивый; радуйся, кровию 
твоёю токи идольския крове изсуши- 
вый. Радуйся, в кипящее олово ввёр- 
женный за Христа; радуйся, погру- 
женный за имя Его в водах морских. 
Радуйся, промышлёнием Божиим 
невреждён в сих пребывый; радуйся, 
яко чрез огнь и воду мучений вшел 
еси в покой Небесный. Радуйся, из- 
ливаяй неизсякаемыя струй мило- 
сти верным; радуйся, благосострала- 
тельный врачу, исцеления благодать 

подаваяй. Радуйся, великомучениче 
и целителю Пантелеимоне. 


Кондак 13 


О многострадальный и предивный 
страстотёрпче Христов и целителю 
наш Пантелеймоне! Милостиво при- 
ём сиё малое от нас приношение, от 
многообразных недугов исцели ны и 
предстательством твойм сохрани от 
враг видимых и невидимых и вёчнаго 
мучёния избавится нам Господа умо- 
ли, да во Царствии Его выну воспева- 
ем: Аллилуиа. 


Этот кондак читается трижды, за- 
тем икос І и кондак І. 


МОЛИТВА 
О великий Христов угодниче и пре- 
славный целебниче, великомучени- 
че Пантелеимоне! Душёю на Небеси 
Престолу Божию предстояй и трии- 
постасныя Его славы наслаждаяйся, 


> С 70 а 9 ос 
Е оао За 255+] 4 5 
О О ыы бы 


твлом же и ликом святым на земли 
в божественных храмех почиваяй и 
данною ти свыше благодатию различ- 
ная чудеса источаяй, призри мило- 
стивным твоим оком на предстоящия 
люди, честнёй твоёй иконе умильно 
молящияся и просящия от тебе целёб- 
ныя помощи и заступлёния: простри 
ко Господу Богу нашему тёплыя твоя 
молитвы и испроси душам нашим ос- 
тавление согрешений. Се бо мы, за 
беззакония наша не смёюще возвести 
очеса наша к высоте Небесней, нижё 
вознести глас молёбный к Его в Бо- 
жествё неприступней славе, сврдцем 
сокрушенным и духом смиренным 
тебё, ходатая милостива ко Владыце и 
молитвенника за ны, грешныя, при- 
зываем, яко ты приял еси благодать 
от Него недуги отгоняти и страсти 
исцеляти. Тебе убо просим: не прёзри 
нас, недостойных, молящихся тебе и 
твоёй помощи требующих. Буди нам 
в печалех утёшитель, в недузех лю- 

тых страждущим врач, напаствуемым 
скорый покровитель, очесём неду- 
гующим прозрёния датель, ссущим 
и младенцем в болёзнех готовейший 
предстатель и исцелитель: исхода- 
тайствуй всем вся, яже ко спасению 
полёзная, яко да твоими ко Господу 
Богу молитвами получивше благо- 
дать и милость, прославим всех бла- 
гих Источника и Дароподателя Бога, 
Единаго в Троице Святей славимаго 
Отца и Сына и Святаго Духа, ныне и 
присно и во вски веков. Аминь. 


МОЛИТВА ВТОРАЯ 


О, святый великомучениче и це- 
лителю Пантелеижоне, Боғра мияос- 
тиваго подражателю! Призри бла- 
госердием и услыюви нас, гренных, 
пред святою твоею иконою усердне 
молящихся, испроси=нам у Гоепода 
Боғра, Емуже со антелы предстоивни 
на небеси=оставление грехов-и пре- 
грешевий наних: исцели ёолезни ду- 

шевныя и телееныя рабов= Божиих, 
ныне поминаемых, зде предстояних 
и всех христиатеправославных к твое- 
му=заступлению притекающих: се 
бо, грех натих ради, люзе одержимы 
есмы=многими недуги и не имамы 
помощи и утешения: к тебеже прибе- 
гаем, яко дадеся ти благодать молити- 
ся за ны и целити всяк недуги всяку 
болезнь: даруй убо всем нам святыми 
молитвами твоими здравие и благо- 
моњие души я тела, преспеявие веры 
и благочеетия и вся к житию =времен- 
ному и ко спасению потребная, яко 
да сподобившеся тобою великих и 
богатых мияюстей, прославим тя и 
Подателя всех благ, дирнаго во святых 
Бога навего, Отца=я Сына и Святаго 
Духа. Аминь. 


МОЛИТВА ТРЕТЬЯ 
О, преславный мучениче и доблий 
вовне Небеенаго Царя =Пантелеижо- 
не всеблаженне, мияостиваго Бо= 

га преизряжный подражатглю, иже 
Христа=на земли =дерзновевно ис- 
поведав и многообразныя за Него= 
муки претерпев неувядаемый прияз 
еси=венее на небеси=идеже вечна- 
го наслаждаешися блаженства и со 
дерзновевием Престолу Трисоянеч- 
наго Божества=нредстоитни! К твое- 
му=христоподражательному состра- 
данию по Бозе прибегаем вси мы 
греннии и всеусердно мохим тя, 
тевлаго застувника и предстателя 
наюнего: не престаҝв призирати на 
нас, сувих в нуждех и скорбных об- 
стояниих, и твоею молитвенною 
помощию и цельбоподательною си= 
лою избавля нас приено от лютых 
зол, всегубительства и всякия иныя= 
беды=и болезни. Ты бо прияж еси; 
святе, неоскуяную благодать исце- 
лений от Спаеа наюнего Иисуеа Хри- 
стаза твердую твою-к Немузеру, при 
чиетом и непорочном житии =запе- 
чатленную мученичеством и много- 

побежною твоею кончиною, в неже 
по данней ти благодати и наименован 
от Христа=Пантелеижоном, мияос- 
ти тезоименитым, мияующим всех 
притекающих к тебе=в скорбех и бо- 
лезнех. Сего ради велуще тя мияюсти- 
ваго ко всем помовника и исцелите- 
ля, с верою взываем к тебе=услыни 
нас и богоприятным ходатайст- 
вом твоим подаваҝ нам вся благо- 
потребная в житии=сем и нужная 
к вечному спасению. Мучениче- 
ским же дерзновением твоив умоли= 
милостиваго Боғра, да помияует нас, 
гретнных и недостойных, по веливей 
милости Свое да избавит от труеа, 
потона, огня=меча-и всякаго правед- 
наго гнева и прещения, благовремен- 
не подвизаянас к очистительному и 
умилостивительному во гресежнаених 
покаявию, рави множества щедро 
Своих; да подает всем нам безбеяное, 
тихое и богоуговное житие=и всех 
нас от врагов видимых и невидимых, 

да сохрани=благодатию Своею и не- 
победимым ополчением ангел Своих 
имиже ограждаеми и наставляеми да 
поживек в вене сем в покаянии, чис- 
тоте=и в творении богоугодных дел; 
да сподобимся твои» тевлым пред- 
стательством христианскую кончину 
улучити безболезненну, мирну, не- 
постыдну, избавитися от козней воз- 
дуюнных князей тьмы и от вечныя 
муки и быти наслеяниками безко- 
нечнаго, всеблажевнаго царетвия. 
Ей, угодниче Божий! Не престаҝв мо- 
литися за ны, гренныя, да твоих хо- 
датайством временных и вечных бед 
избавяени, величаем тебе-застуника 
навего и молитвенника, и вечно про- 
славляем обяцаго Владыку и Гоепода 
нанего Иисуеа Христа= Емуже по- 
добает всякая слава, честь и покло- 
нение со Безначаяъьным Его=Отцеж 
и Пресвятыж Духом, ныне и приено 
и во веки веков: Аминь. 


АВАФИСТ ПРЕОБЯТОЙ БУГУРФДИЦЕ 
Б ЧВОТЬ ИРФНЫ $4 «БеЄЦАРИЦА» 


чтомый об избавлении от рака 


Кондак 1 

Новоявлённей Твоей иконе пред- 
стояще вёрнии умильно, воспева- 
ем Ти, Всецарице, раби Твои; низ- 
посли цельбы к Тебе притекающим 
ныне рабом Твоим, да вси радостно 
зовём Ти: 

Радуйся, Всецарице, недуги наша 
благодатию исцеляющая. 


Икос 1 


Ангел предстатель с небесєё сшед, 
рече Всецарице: радуйся! И богове- 
щанным гласом воплощаема Тя зря, 
Господи, возопи к Ней таковая: 

Радуйся, главизно нашего спасё- 
ния: радуйся, исполнёние Зиждите- 
лева смотрёния. Радуйся, яко Тобою 
Бог воплотися; радуйся, яко Неви- 

димый в Тебе изобразися. Радуй- 
ся, Милость мира внутрь приявшая: 
радуйся, одеяние плоти Слову со- 
ткавшая. Радуйся, уму непостижная 
горняя славо; радуйся, сердца ожи- 
вившая небёсная манно. Радуйся, 
Звездо, благодати сияние; радуйся, 
Источниче, живыя воды излияние. 
Ралуйся, Богородице, в женах бла- 
гословённая; радуйся, рождшая Спа- 
са, Дёво нетлённая. Радуйся, Все- 
царице, недуги наша благодатию 
исцеляющая. 


Кондак 2 
Безначальное Слово Отроча младо 
Тобою бысть, исцеления подая ТЯ, 
Дёво, чтущим и неизречённое Его 
Рождество воспевающим: Аллилуиа. 


Икос 2 
Разум недоразумеваемый разумёти 
Дева ищущи, возопи к служащему: яко 
Отроковица чистая, како буду Выш- 

няго Мати, изъясни. К Ней же Гаври- 
ил рече со страхом, зовый таковая: 

Радуйся, совёта Вышняго Избран- 
нице; радуйся, гласа молящихся Ско- 
ропослушнице. Радуйся, сокровище 
Христова мира; радуйся, людей Тво- 
их надёждо и сило. Радуйся, раковыя 
язвы дивная Губительнице; радуйся, 
прочих болёзней Исцелительнице. 
Радуйся, единое миру заступлёние; 
радуйся, верное в скорбех избавле- 
ние. Радуйся, плач и слёзы присно 
утоляющая; радуйся, спасения входы 
всем отверзающая. Радуйся, скиптре 
и державо Афон населяющих; радуй- 
ся, жёзле монахов и мирян. Радуйся, 
Всецарице, недуги наша благодатию 
исцеляющая. 


Кондак 3 
Сила Вышняго осенивши Тя, От- 
роковице, плоть прият неизреченно, 
показа Тя село сладкое, хотящим жа- 
ти спасвние и поющим: Аллилуиа. 

Икос 3 


Прославися дивно святая икона 
Твоя, Всецарица именуемая, егда 
цельбоносно явися Богоматере изо- 
бражёние; вопиющим же пред нёю с 
верою исцеления подаёши, да умно- 
жаются песни сицевыя: 

Радуйся, Мати незаходимаго Света; 
радуйся, претерпёвших до конца по- 
бедо. Радуйся, в болеёзнех и скорбех 
сущим врачевание; радуйся, сирот и 
вдовиц нерушимая Стено. Радуйся, 
двёри райския отверзающая; радуй- 
ся, труждающихся и обременённых 
заступающая. Радуйся, о спасёнии 
верных Ходатаице; радуйся, за род 
человёческий Молитвеннице. Радуй- 
ся, лествице небёсная, возводящая от 
земли к небеси; радуйся, водо живая, 
омывающая смёртныя грехи. Радуй- 
ся, агнице, сердца незлобивых хра- 
нящая; радуйся, покрове, чад Цёркве 
осеняющий. Радуйся, Всецарице, не- 
дуги наша благодатию исцеляющая. 

Кондак 4 
Живот мирови даруя, Владыка 
мира вселися во утробу Твою неис- 
кусомужно; Матерь верных Тя по- 
казав, в мире тех воспевати призва: 
Аллилуиа. 


Икос 4 


Преславная содсяшася о Тебе, Граде 
Божий, исцелением, бывающим от 
святыя иконы Твоея; цельбоносныя 
струи врачеваний привмлюще, благо- 
дарственно, о Всецарице, вопиём: 

Радуйся, снадобие, боль утоляюшее; 
радуйся, прохладо, жар недужных ос- 
тужающая. Радуйся, прижигающая 
раковыя язвы, аки пламенем; ра- 
дуйся, подымающая со одра остав- 
ленных врачми. Радуйся, лик Свой 
пречистый избранным являющая; 
радуйся, от греховных уз разрешаю- 
щая. Радуйся, яко Тобою избавлё- 
ние от смерти даровася; радуйся, 
яко Тобою безсчетный сонм верных 

оправдася. Радуйся, высото, чело- 
вёческими помыслы неизслёдован- 
ная; радуйся, глубино, единым 
Слӧвом извёданная. Радуйся, про- 
рочествие прежде Тебе бывших пат- 
риархов; радуйся, наставнице Те- 
бё молившихся иерархов. Радуйся, 
Всецарице, недуги наша благодатию 
исцеляющая. 


КондаК 5 
Пречистый храм Спасов позна- 
хом Тя, Отроковице; к Тебе при- 
падаем, Чистая, да нас содёлаеши 
храмы Божества, вопиющих Ему: 
Аллилуиа. 


Икос 5 


Видеша чини ангельстии на руку 
Твоёю Создавшаго рукою человёки, и 
яко Владычицу разумевающе Тя еди- 
ну, аще и Рабою Себе нарекла еси, 
потщашася пёсньми послужити Ти, 
Благословенней, сицевыми: 

Ралуйся, Богом поставленная пре- 
выше Небёсных сил; радуйся, чу- 
десными исцеленьми исполняющая 
мир. Радуйся, хвалу и славу от Не- 
бёс слышащая; радуйся, благодарё- 
ние от земли приёмлющая. Радуй- 
ся, яко сёмя тли в сердцах потребила 
еси; радуйся, яко козней диаволь- 
ских ярём сокрушила еси. Радуйся, 
юдоль плачвевную исполнившая ра- 
достию; радуйся, скорби изменяю- 
шая в небёсную сладость. Радуйся, 
благоухание Богу приятное; радуйся, 
кающихся грешников весблие изряд- 
ное. Радуйся, бронё правды от иску- 
шений; радуйся, щите ограждения 
от вражды и нестроёний. Радуйся, 
Всецарице, недуги наша благодатию 
исцеляющая. 


Конлак 6 
Проповёдницы богоглаголивии, 
Спасовы ученицы, предсташа Ти, Дё- 
во, чудно, внегда от земли к небеси 

восходила еси, да единым сёрдцем и 
усты воспоют Богови: Аллилуиа. 


Икос 6 


Возсия дивная благодать от ико- 
ны Твоея, Всецарице, егда юноша, 
ученьми сатанинскими омрачённый, 
пред нёю падё и недвижим бысть; па- 
че чаяния же от уз мрачных свобож- 
дённый, со страхом и радостию взы- 
ваше Ти сице: 

Радуйся, исправлёние нечестиваго 
жития; радуйся, утешение стражду- 
щих люте. Радуйся, бесӧвских пол- 
чищ от Цёркве отгнание; радуйся, 
мглы греховныя разсёяние. Радуйся, 
козней невидимых упразднение; ра- 
дуйся, дёмонских чар всемощное одо- 
ление. Радуйся, светильниче, прель- 
щеённых наставляяй; радуйся, облаче, 
невинных от зла покрываяй. Радуйся, 
холме, небесною манною питающий; 
радуйся, долино, смирёнием Христо- 
вым насыщающая. Радуйся, каменю 

Небёснаго Царствия; радуйся, зерца- 
ло превечнаго Света. Радуйся, Всеца- 
рице, недуги наша благодатию исце- 
ляющая. 
Кондак 7 

Хотящу дати Себё в снедь вёрным, 
благоволил еси от Девы воплотитися, 
да прибмлюще пречистое тело и кровь 
Твою, познают Тя, Бога совершён- 
наго; тёмже дивящеся неизреченней 
премудрости сей, зовем: Аллилуиа. 


Икос 7 


Новое показа таинство явлься Зи- 
ждитель, со ученики свершивый тай- 
ную Свою вёчерю; мы же, моляще 
Всецарицу удостоити нас божёствен- 
ныя святыни, восписуем Ей сицевая: 

Радуйся, Подательнице Небёснаго 
Хлеба: радуйся, Родительнице вёч- 
наго Живота. Радуйся, чаше, Христу 
приобщающая; радуйся, душу и тёло 
с Богом сочетающая. Радуйся, лжице 
златая, исполнь Божёственных таин; 

радуйся, драгий кивоте, вместилище 
великия святыни. Радуйся, персте, на 
святую Евхаристию указуяй; радуй- 
ся, трапёзо, предлагающая нам пищу 
святую. Радуйся, достойных прича- 
стников одесную поставляющая; ра- 
дуйся, ревнителей Божёственныя ли- 
тургии от ада избавляющая. Радуйся, 
приводящая смертных к Источнику 
безсмёртия; радуйся, ограждающая 
чад Своих миром и крёпостию. Ра- 
дуйся, Всецарице, недуги наша бла- 
годатию исцеляющая. 


Кондак 8 
Странное Рождество видевше, жи- 
тейское всякое отложше попечение, 
горё имёим сердца; на сиё бо Выш- 
ний явися во ёже привлещи Тому во- 
пиющия: Аллилуиа. 


Икос 8 


Неотступно в нёдрех Отёческих 
пребывая, Слово неописанное на 

земли плоть бысть; Бог вёлий сотвори 
величие Деве и призре на смирёние 
Рабы Своея, слышащия сицевая: 

Радуйся, невместимаго Бога вме- 
стившая; радуйся, надмирнаго Твор- 
ца миру явившая. Радуйся, яко со- 
крушися смерти держава; радуйся, 
яко исцелися Адамова рана. Радуйся, 
пластырю, струпы душёвныя зажив- 
ляяй; радуйся, елёе, язвы телёсныя 
умащаяй. Радуйся, утолёние болёз- 
ней раждающих; радуйся, облегчёние 
мук умирающих. Радуйся, нанёсшая 
поражёние аду; радуйся, притупив- 
шая смёрти жало. Радуйся, чаяние 
всеобщаго воскресёния; радуйся, 
православных несумнённое спасё- 
ние. Радуйся, Всецарице, недуги на- 
ша благодатию исцеляющая. 


Кондак 9 
Всякое естество ангельское и чело- 
веческое удивися величию непости- 
жимаго Твоего воплощёния, Слове; 

недоумевающе же о сей вёлией тайне 
благочестия, со страхом и трепетом 
благодарственно зовем Ти: Аллилуиа. 


Икос 9 


Многоразличными недуги одержи- 
мии, о Всецарице, от святыя иконы 
Твоея паче чаяния исцеления получа- 
ют, да приймше вёрою благодать, ве- 
легласно взывают Ти: 

Радуйся, здравых чад присное со- 
хранение; радуйся, болящих ко здра- 
вию преложсние. Радуйся, детей не- 
дугующих исцелёние; радуйся, юных 
страдальцев Мати. Радуйся, восста- 
ние на одр болёзни повёрженных; 
радуйся, отрадо страхом смёртным 
одержимых. Радуйся, яко внемлеши 
человёков рыданиям; радуйся, при- 
зревающи на наша стенания. Радуй- 
ся, болей земных небёсною радостию 
растворёние; радуйся, люте обуре- 
ваемых пачеестёственное терпение. 
Радуйся, яко уготовляеши плачущим 

радость; радуйся, яко снабдеваеши 
кротких крилома молитвы. Радуйся, 
Всецарице, недуги наша благодатию 
исцеляющая. 


Кондак 10 
Спасти хотя Зиждитель истлевшее 
грехом человеческое естество, сниде 
на Тя, яко дождь на руно, и купину Тя 
содблав неопалимую, Бог сый бысть 
Человек, да воспеваем Ему: Аллилуиа. 


Икос 10 

Стена еси дёвам, Отроковице чис- 
тая, и всем о чистоте радящим; в Тя 
бо вселися Бог очищаяй разумныя 
создания Своя, да избывше всякия 
сквёрны, предлагаем Ти сицевая: 

Радуйся, молчания взыскующих 
Собесёднице; радуйся, вёнче храня- 
щих дёвство. Радуйся, начало и конёц 
духовнаго совершения; радуйся, хра- 
нилище Божественнаго откровения. 
Радуйся, Троическаго совета Таинни- 

це; радуйся, спасёния человёков Ви- 
новнице. Радуйся, вершино, гордым 
умам неприступная; радуйся, убёжи- 
ще, смирённым сердцам доступное. 
Радуйся, Чистая, Небесе чистейшая; 
радуйся, херувимов и серафимов че- 
стнейшая. Радуйся, Обрадованная, 
яко прияла еси от архангела радова- 
ние; радуйся, утёшенная, яко руце 
Твой осязасте воскресшаго Христа. 
Радуйся, Всецарице, недуги наша 
благодатию исцеляющая. 


Кондак 11 
Пение тщащеся разумное Спасу 
приносити, всегда неключими, Вла- 
дычице, остаёмся раби Твои; кто бо 
может достойно воспети Бога, Егоже 
имя, яко миро излиянное; сего ради 
вопиём Ему: Аллилуиа. 


Икос 11 


Свет велий возсияв во тьме се- 
дящим, посети нас, о Дево, Восток 

свыше, Сын и Бог Твой; Тя содвлав 
свещёю на свешнице, светоносным 
чадом церковным наказует приноси- 
ти Ти сицевая: 

Радуйся, заре умнаго Солнца; ра- 
дуйся, вместилище Божбственнаго 
Огня. Радуйся, Свете, яко одеяние 
святых соткала еси; радуйся, свеще, 
яко тьму бесбвскую отгнала еси. Ра- 
дуйся, косных умов просвещение; 
радуйся, грешных сердец озарёние. 
Радуйся, деснице, из моря сустствий 
изводящая; радуйся, луче, путеводяй 
к Царствию спасающихся. Радуйся, 
мӧлние, нераскаянных поражающая; 
радуйся, громе, губителей устрашаю - 
щий. Радуйся, лукавыя совести про- 
светлёние; радуйся, умилостивление 
Божия суда. Радуйся, Всецарице, не- 
дуги наша благодатию исцеляющая. 


Кондак 12 


Благодать дати восхотёв, завёта вёт- 
хаго Податель завет новый нам даро- 

ва; мы же благодать приимше, не дё- 
лы закона, но единою вёрою спасвние 
улучивше, восписуем вси: Аллилуиа. 


Икос 12 


Поюще Твоё рождество, якоже 
дрёвле Израиль в кимвалех сенов- 
ную скинию воспеваше, тако мы 
ныне Тя, скинию истинну, добродё- 
тельми прославляем, да слышиши от 
всех сицевая: 

Радуйся, песне, воспеваемая го- 
ре; радуйся, псалме, слышимый ни- 
зу. Радуйся, единому Богу достойно 
послужившая; радуйся, Божествен- 
ней Троице смирёнием угодившая. 
Радуйся, веки Носящаго носившая в 
Себе; радуйся, престоле Содержаща- 
го вселенную в руце. Радуйся, тайно 
неизречённая веков и времён; радуй- 
ся, упование твёрдое народов и пле- 
мён. Радуйся, сердёчное радование 
иерёев благоговёйных; радуйся, бы- 
строе слышание молитв церкӧвных 

и келейных. Радуйся, Премудрости 
доме богозданный; радуйся, милости 
сосуде, Богом избранный. Радуйся, 
Всецарице, недуги наша благодатию 
исцеляющая. 


Кондак 13 
О Всецарице Мати, рождшая всех 
святых святёйшее Слово! Нынешнее 
наше приявши песнопение, от вся- 
кия смёртныя болезни исцели ны и 
будущаго избави осуждения вопию- 
щих: Аллилуиа. 


Этот кондак читается трижды, за- 
тем икос І и кондак [. 


Молитва ПЕРВАЯ 


О Всеблагая, досточудная Богоро- 
дице, Пантанасса, Всецарице! Несмь 
достоин да внидеши под кров мой! Но 
яко милостиваго Бога любоблагоут- 
робная Мати, рцы слово, да исцелит- 
ся душа моя и укрепится немощст- 

вующее тёло моё. Имаши бо державу 
непобедимую и не изнеможет у Тебе 
всяк глагол, о Всецарице! Ты за мя 
упроси, Ты за мя умоли. Да прослав- 
ляю преславное имя Твоё всегда, ны- 
не и в безконечныя веки. Аминь. 


Молитва ВТОРАЯ 

О Пречистая Богомати, Всецарице! 
Услыши многоболёзненное воздыха- 
ние наше пред чудотворною иконою 
Твоёю, из удёла Афонскаго в Россию 
пренесённою, призри на чад Твоих, 
неисцёльными недуги страждущих, 
ко святому образу Твоему с верою 
припадающих! Якоже птица крило- 
ма покрывает птенцы своя, тако и Ты 
ныне, присно жива сущи, покрый 
нас многоцелебным Твойм омофо- 
ром. Тамо, идбже надежда исчезает, 
несумнённою надёждою буди. Тамо, 
идёже лютыя скорби превозмогают, 
терпёнием и ослабою явися. Тамо, 
идёже мрак отчаяния в души вселися, 

да возсияет неизреченный свет Бо- 
жества! Малодушныя утёши, немощ- 
ныя укрепи, ожесточенным сердцам 
умягчение и просвещение даруй. Ис- 
цели болящия люди Твоя, о Всемило- 
стивая Царице! Ум и руки врачующих 
нас благослови, да послужат орудием 
всемощнаго Врача Христа Спаса на- 
шего. Яко живей Ти, сущей с нами, 
молимся пред иконою Твоёю, о Вла- 
дычице! Простри руце Твои, испол- 
ненныя исцелёния и врачбы, радосте 
скорбящих, в печалех утешение, да 
чудотворную помощь скоро получив, 
прославляем живоначальную нераз- 
дёльную Троицу, Отца и Сына и Свя- 
таго Духа, во веки веков. Аминь. 

чтомый о стяжании 
любви к ближним, о даровании 
непрестанной молитвы, 
0б исцелении от всяких болезней, 
в особенности от болезней ног 


Кондак 1 

Избранный чудотворче и пре- 
дивный угодниче Христов, скорый 
помощниче и молитвенниче наш, 
преподӧбне отче Серафиме! Вели- 
чающе прославльшаго тя Госпо- 
да, воспеваем ти похвальная. Ты 
же, яко имёяй вёлие дерзновёние ко 
Господу, от всяких нас бед свободи 
зовущих: 

Радуйся, преподобне Серафиме, Са- 
ровский чудотворче. 

Икос 1 


Ангелов Творец избра тя изна- 
чала, да прославиши житиём тво- 
им пречудное имя святыя Трбицы: 
явился бо еси войстинну ангел на 
земли и во плоти серафим: яко луч 
пресвётлый вёчнаго Сӧлнца прав- 
ды просветися житие твоё. Мы же, 
зряще прехвальныя труды твоя, с 
благоговёнием и радостию глаголем 
ти сицевая: 

Радуйся, правило вёры и благо- 
чёстия; радуйся, образе кротости 
и смирёния. Радуйся, преславное 
вёрных величание; радуйся, прети- 
хое скорбным утешёние. Радуйся, 
прелюбимое иноков похвалёние; 
радуйся, живущим в мире предив- 
ное поможёние. Радуйся, Россий- 
ския державы славо и ограждеё- 
ние; радуйся, тамбовския страны 
священное украшение. Радуйся, 
преподобне Серафиме, Сарӧвский 
чудотворче. 

Кондак 2 

Видящи мати твоя, преподобне от- 
че Серафиме, тёплую любовь твою 
ко иноческому житию, позна святую 
волю Господню о тебе, и Богу яко дар 
совершён приносящи, благослови тя 
на тесный путь иноческий святым 
крестом своим, егоже до конца жития 
твоего на пёрсех носил еси, знаменуя 
вёлию любовь твою к распёншему- 
ся за ны Христу Богу нашему, Емуже 
вси со умилением зовем: Аллилуиа. 


Икос 2 

Разум небёсный тебе даровася, свят- 
че Божий: от юности твоея не престая 
помышляти о небёснем, оставил еси 
дом отчий, Царствия Божия ради и 
правды Его. Сего ради приими от нас 
похвалы сия: 

Радуйся, града Курска чадо бо- 
гоизбранное; радуйся, родителей 
благочестивых отрасле пречестная. 
Радуйся, добродетели матере своея 

унаслёдивый; радуйся, благочестию 
и молитве ёю научёенный. Радуйся, на 
подвиги от матере крестом благосло- 
венный; радуйся, благословение сиё 
яко святыню до смерти соблюдый. 
Радуйся, любвё ради Господа дом 
отёческий оставивый; радуйся, вся 
красная мира сего ни во чтоже вме- 
нивый. Радуйся, преподобне Сера- 
фиме, Саровский чудотворче. 


Кондак 3 
Сила Вышняго от юности твоея во- 
истинну храняше тя, преподобне: с 
высоты бо храма спадша сохрани тя 
Господь невреждённа, и страждушу 
ти люте Сама Владычица мира яви- 
ся, с небес исцеление принёсши, занё 
измлада верно служил еси Богу, выну 

взывая Ему: Аллилуиа. 


Икос 3 


Имея тщание о подвизе иноческа- 
го равноангельнаго жития, во град 

святый Киев поклонёния ради пре- 
подобным печёрским притбкл еси, и 
от уст преподобнаго Досифея пове- 
ление приим в пустыню Сарӧвскую 
путь свой управити, верою издалёча 
облобызал еси мёсто святое сиё, и та- 
мо вселився житие твоё богоугодное 
скончал еси. Мы же, дивящеся тако- 
вӧму о тебе Божию промышлеёнию, 
со умилёнием вопибм ти: 

Радуйся, мирския суеты отреши- 
выйся; радуйся, небёснаго отёчест- 
ва пламенне возжелавый. Радуйся, 
Христа всем сёрдцем возлюбивый; 
радуйся, благое иго Христово на се- 
бё восприёмый. Радуйся, совершён- 
наго послушания исполненный; 
радуйся, святых заповедей Господ- 
них блюстителю вёрный. Радуйся, 
ум твой и сердце в Бозе молитвенно 
утвердивый; радуйся, столпе бла- 
гочёстия непоколебимый. Радуйся, 
преподобне Серафиме, Саровский 
чудотворче. 

Кондак 4 

Бурю злых напастей утишая, про- 
шел еси весь путь тёсный и скорбный 
подвига иноческаго, несый ярём пус- 
тыннаго жития, затвора и молчания, 
многонощнаго бдёния, и тако благо- 
датию Божиею восходя от силы в си- 
лу, от деяния к боговидению, пресе- 
лился еси во обители горния, идёже 
со Ангелы поёши Богу: Аллилуиа. 


Икос 4 


Слышаще и видяще святое житиё 
твоё, преподобне отче Серафиме, вся 
братия твоя удивляхуся тебе, и при- 
ходяще к тебе, поучахуся о словесёх 
твойх и подвизех, славяще Господа, 
дивнаго во святых Своих. И мы вси с 
верою и любовию восхваляем тя, пре- 
подобне отче, и вопиём ти сице: 

Радуйся, всего себе в жертву Госпо- 
деви принесый; радуйся, на высоту 
безстрастия возшёдый. Радуйся, вои- 
не Христов добропобёдный; радуйся, 


ево 
76 СОСО СОС БОС 


Небёснаго Домовладыки рабе бла- 
гий и верный. Радуйся, предстателю 
о нас пред Гӧсподем непостыдный; 
радуйся, к Богородице молитвенни- 
че наш неусыпный. Радуйся, пречуд- 
наго благоухания крине пустынный; 
радуйся, благодати Божией сосуде 
непорочный. Радуйся, преподобне 
Серафиме, Саровский чудотворче. 


Кондак 5 

Божественный свет осия жили- 
ше твоё, преподобне, егда болящу 
ти и на одре смёртнем лежащу, Сама 
Пречистая Дева пришёдши к тебе со 
святыми апостолы Петром и Иоан- 
ном, речё: «сей есть от рода нашего», 
и главё твоей коснуся. Абие же исце- 
лев, воспел еси благодарне Господе- 
ви: Аллилуиа. 


Икос 5 
Видя враг рода человёча чис- 
тое и святое житие твоё, препо- 

добне Серафиме, восхотё погуби- 
ти тя: наведё бо на тя люди злы, 
иже беззаконно истязаху тя и ёле 
жива суща оставиша: ты же, от- 
че святый, яко агнец кроток, вся 
претерпёл еси, за обидящих тя Гос- 
подеви моляся. Тёмже мы вси, та- 
ковому твоему незлобию дивящеся, 
вопиём ти: 

Радуйся, в кротости и смирёнии 
твоём Христу Бӧгу подражавый; ра- 
дуйся, незлобием твойм духа зло- 
бы победивый. Радуйся, чистоты 
душевныя и телёсныя хранителю 
усёрдный; радуйся, пустынниче, да- 
ры благодатными преисполненный. 
Радуйся, подвижниче богопрослав- 
ленный и прозорливый; радуйся, 
наставниче монахов предивный и 
богомудрый. Радуйся, святыя Цёрк- 
ве похвало и радование; радуйся, 
обители Саровския славо и удобрё- 
ние. Радуйся, преподобне Серафи- 
ме, Саровский чудотворче. 

Кондак 6 

Проповёдует пустыня Саровская 
подвиги и труды твоя, богоносне 
угодниче Христов: дебри бо и леса ея 
молитвою облагоухал еси, пророку 
Божию Илии и Крестителю Господ- 
ню Иоанну подражая, и явился еси 
пустыни прозябёние многоплодное 
дарми Духа Святаго, Егоже дейст- 
вием многая и преславная совершил 
еси, подвизая верных воспевати бла- 
гих Подателю Богу: Аллилуиа. 


Икос 6 


Возсия в тебе новый боговидец, 
Моисею подобный, Серафиме бла- 
женне: непорочно бо служение олта- 
рю Господню совершая, сподобился 
есй зрети Христа, во храме со без- 
плотными силами грядуща. Сему Бо- 
жию о тебё благоволению дивящеся, 
воспеваем ти сице: 

Радуйся, боговидче преславный; 
радуйся, светом трисиянным оза- 

ренный. Радуйся, Пресвятыя Трои- 
цы служителю верный; радуйся, 
Духа Святаго жилище украшенное. 
Радуйся, Христа со Ангелы телёс- 
ныма очима лицезрёвый; радуйся, 
в бреннем телеси райскую сладость 
предвкусивый. Радуйся, хлебом 
жизни насыщенный; радуйся, пити- 
ём безсмёртия напоённый. Радуйся, 
преподобне Серафиме, Саровский 
чудотворче. 


КондаК 7 

Хотя Человеколюбец Господь явити 
в тебе, преподобне, Своё неизречен- 
ное к людем милосёрдие, показа тя 
яко воистинну светило богосветлое: 
делы бо и словесы твоими всех при- 
водил еси ко благочестию и любви 
Божией. Тёмже, сиянием подвигов 
твойх просвещени и хлебом учения 
твоего насыщеёни, тебе усердно вели- 
чаем и прославльшему тя Христу во- 
пиём: Аллилуиа. 

Икос 7 


Новаго видяще тя избранника 
Божия, издалёча притекаху к те- 
бе вёрнии в скорбех и болёзнех; и 
сих, бедами отягчённых, не отри- 
нул еси, источая целёния, даруя 
утешение, предстательствуя в мо- 
литвах. Тёмже исхождаше во всю 
землю Российскую вещание чудес 
твоих, и сице тя славляху духовная 
чада твоя: 

Радуйся, пастырю наш добрый; ра- 
дуйся, отче милостивый и кроткий. 
Радуйся, врачу наш скорый и бла- 
годатный; радуйся, немошей наших 
целителю милосёрдый. Радуйся, в 
бедах и обстояниих помощниче ско- 
рый; радуйся, душ смятённых умири- 
телю пресладостный. Радуйся, гря- 
дущая Яко настоящая провидевый; 
радуйся, прегрешёний сокровённых 
обличителю прозорливый. Радуйся, 
преполобне Серафиме, Саровский 
чудотворче. 

Кондак 8 

Странное чудо видим на тебе, пре- 
подобне: яко старец сый немощный и 
притрудный, тысящу дний и тысящу 
нощий на камени в молитве пребы- 
вал еси. Кто доволен изрещи болёзни 
и борёния твоя, блаженне отче, яже 
претерпел еси, воздевая преподобнеи 
руце твои к Богу, Амалика мысленнаго 
побеждая и Господеви поя: Аллилуиа. 


Икос 8 


«Весь еси желание, весь сладость, 
сладчайший Иисусе», — тако в мо- 
литвах взывал еси, отче, в пустын- 
нем безмолвии твоём. Мы же, суетою 
помраченнии и во грессех все жи- 
тиб иждившии, восхваляюще любовь 
твою ко Господу, сице вопиём ти: 

Радуйся, любящим и чтущим тя хо- 
датаю спасёния; радуйся, приводяй 
грешников ко исправлению. Радуйся, 
молчальниче и затворниче предивный; 
радуйся, молитвенниче о нас усёрд- 

ный. Радуйся, пламенную любовь ко 
Господу показавый; радуйся, огнём 
молитвы стрёлы вражия попаливый. 
Радуйся, свеще неугасимая, молитвою 
в пустыни пламенёюшая; радуйся, све- 
тильниче горяй и светяй даровании ду- 
ховными. Радуйся, преподобне Сера- 
фиме, Саровский чудотворче. 


КондаК 9 


Все естество ангельское удивися 
странному зрёнию: старцу бо сущу в 
затворе, Небесё и земли Царица яви- 
ся, повелевающи, да открыет затвор 
свой и да не возбранӣт людем право- 
славным внити к себе, но да всех пети 
научит Христу Богу: Аллилуиа. 


Икос 9 


Витии многовещаннии не возмогут 
изрещи крепость любве твоея, бла- 
женне: прёдал бо еси себе на служёние 
всем приходящим к тебё, повеление 
Богоматере исполняя, и был еси не- 

доумевающим советник благий, уны- 
вающим утёшитель, заблуждающихся 
кроткое вразумлёние, болящих врач и 
целитель. Сего ради вопиём ти: 

Радуйся, от мира в пустыню всели- 
выйся, да добродетели приобряще- 
ши; радуйся, из пустыни во обитель 
возвративыйся, во вже добродетели 
семена сёяти. Радуйся, Духа Свята- 
го благодатию осиянный; радуйся, 
кротости и смирения исполненный. 
Радуйся, притекавшим к тебе, отец 
чадолюбивый; радуйся, в словесёх 
любвё ободрёние и утешение им по- 
дававый. Радуйся, приходящия к те- 
бё радостию и сокровищем именова- 
вый; радуйся, за любовь твою святую 
радостей Небёснаго Царствия сподо- 
бивыйся. Радуйся, преподобне Сера- 
фиме, Саровский чудотворче. 


Кондак 10 


Спасительнаго твоего подвига, пре- 
подобне, достиг скончания, на мо- 

литве коленопреклонённо, святую 
душу твою в руце Божии прёдал еси, 
юже Ангели святии вознесоша горе 
ко Престолу Вседержителя, да со всс- 
ми святыми предстоиши во славе не- 
вечёрней, воспевая песнь хвалёбную 
святых святейшему Слову: Аллилуиа 


Икос 10 


Стена всем святым и иноком отра- 
да, Пресвятая Дёва пред кончиною 
твобю явися ти, предвозвестивши 
близкое твоё к Богу отшествие. Мы 
же, дивящеся таковому посещению 
Богоматере, вопиём ти: 

Радуйся, Небесё и земли Царипу 
лицезрёвый; радуйся, явлением Бо- 
жия Матере обрадованный. Радуйся, 
весть от Нея ко преселению Небёс- 
ному приёмый; радуйся, праведною 
кончиною святость жития твоего по- 
казавый. Радуйся, в молитве пред 
иконою Богоматере умилённый дух 
твой Богу предавый; радуйся, не- 

болёзненным исходом проречёния 
твоя исполнивый. Радуйся, венцём 
безсмертия от руки Вседержителя 
увенчанный; радуйся, блаженство 
райское со всёми святыми унаслёдо- 
вавый. Радуйся, преподобне Серафи- 
ме, Саровский чудотворче. 


Кондак 11 

Пёние непрестанное Пресвятей 
Трӧице вознося, преподобне, всем 
житиём твоим подвижник великий 
благочестия явился еси, заблуждшим 
на вразумлёние, болящим душєёю и 
телом на исцелёние. Мы же, благо- 
дарни суще Господеви за таковую 
милость Его к нам, выну зовём Ему: 
Аллилуиа. 


Икос 11 


Светоподательный светильник быв 
в житий, богоблажённе отче, и по 
смерти твоей, возсиял еси яко свето- 
зарное светило Российския земли; 

источаеши бо от честных мощей тво- 
их токи чудёс всем с верою и любо- 
вию к тебё притекающим. Тёмже мы, 
яко молитвеннику о нас тёплому и 
чудотворцу, вопиём ти: 

Радуйся, множеством чудёс от Гос- 
пода прославленный. Радуйся, лю- 
бовию твоёю всему миру возсиявый. 
Радуйся, любве Христовы верный 
послёдователю; радуйся, утешение 
всем требующим твоея помощи. Ра- 
дуйся, источниче чудес неоскудевае- 
мый; радуйся, болящих и недужных 
исцелителю. Радуйся, воды много- 
целёбныя кладезю неисчерпаемый; 
радуйся, яко вся концы земли нашея 
любовию твовю объял еси. Радуйся, 
преподобне Серафиме, Саровский 
чудотворче. 


Кондак 12 
Благодать и ввлие твоё дерзновёние 
пред Богом ведуще, тебе, преподобне 
отче, молимся: молися тепле ко Гос- 

поду, да хранит Церковь Свою святую 
от неверия и раскола, от бед и напас- 
тей, да поём тобою благодёющему 
нам Богу: Аллилуиа. 


Икос 12 


Поюще твоё прославлёние, ублажа- 
ем тя, преподобне, яко многомощна 
молитвенника о нас пред Господем, 
утешителя и заступника, и с любовию 
возглашаем ти сице: 

Радуйся, Цёркве Православныя по- 
хвало; радуйся, Отёчеству нашему 
щит и ограждение. Радуйся, путево- 
дителю, всех к Небеси направляяй; 
радуйся, защитниче наш и покрови- 
телю. Радуйся, силою Божиею мно- 
гая чудеса содёеявый; радуйся, ризою 
твоёю многия недужныя исцеливый. 
Радуйся, вся козни диавольския по- 
бедивый; радуйся, звери дикия кро- 
тостию твоёю покоривый. Радуйся, 
преподлобне Серафиме, Саровский 
чудотворче. 

Кондак 13 

О предивный угодниче и великий 
чудотворче, преподобне отче Сера- 
фиме, приими малое сиб молёние 
наше, в похвалу тебё возносимое, и 
предстоя ныне Престолу Царя пар- 
ствующих, Господа нашего Иисуса 
Христа, молися о всех нас, да обря- 
щем милосердие Его в день судный, в 
радости поюще Ему: Аллилуиа. 


Этот кондак читается трижды, за- 
тем икос І и кондак І. 


МОЛИТВА ПЕРВАЯ 

О пречудный отче Серафиме, ве- 
ликий Саровский чудотворче, всем 
прибегающим к тебё скоропослуш- 
ный помӧщниче! Во дни земнаго 
жития твоего никтоже от тебё тощ и 
неутёшен отъиде, но всем в сладость 
бысть видение лика твоего и благо- 
уветливый глас словёс твоих. К сим 
же и дар исцелений, дар прозрения, 


О ЕОс 89 
О СМ ОО О ае а а БОМ 


дар немощных душ врачевания, оби- 
лен в тебе явися. Егда же призва тя 
Бог от земных трудов к небёсному 
упоковнию, николиже любовь твоя 
преста от нас, и невозможно есть ис- 
числити чудеса твоя, умножившаяся, 
яко звёзды небёсныя: се бо по всем 
концём земли нашея людем Божиим 
являешися и даруеши им исцелёния. 
Темже и мы вопиём ти: о претихий 
и кроткий угодниче Божий, дерзно- 
венный к Нему молитвенниче, ни- 
колиже призывающия тя отреваяй, 
вознеси о нас благомощную твою 
молитву ко Господу сил, да укрепит 
Отечество наше, да дарует нам вся 
благопотребная в жизни сей и вся к 
душевному спасёнию полёзная, да 
оградит нас от падений греховных 
и истинному покаянию научит нас, 
во еже безпреткновенно внити нам в 
вечное Небёсное Царство, идёже ты 
ныне в незаходимей сияеши славе, 
и тамо воспевати со всёми святыми 

Живоначальную Трбицу до сконча- 
ния века. Аминь. 


Молитва ВТОРАЯ 

О великий угодниче Божий, пре- 
подобне и богоносне отче наш Сера- 
фиме! Призри от горния славы на нас 
смирённых и немощных, обременён- 
ных грехми многими, твоея помощи 
и утешения просящих. Приникни к 
нам благосврдием твойм и помози 
нам заповеди Господни непорочно 
сохраняти, вёру православную крёпко 
содержати, покаяние во гресёх наших 
усердно Богу приносити, во благочёс- 
тии христианстем благодатно преус- 
певати и достойны быти твоего о нас 
молитвеннаго к Богу предстательст- 
ва. Ей, святче Божий, услыши нас, 
молящихся тебе с верою и любовию, 
и не прёзри нас, требующих твоего 
заступления: ныне и в час кончины 
нашея помози нам и заступи нас мо- 
литвами твоими от злобных навеётов 


Е 
уо наверн 91 
5 


диавольских, да не обладает нами 
тех сила, но да сподобимся помощию 
твоёю наследовати блаженство обите- 
ли райския. На тя бо упование наше 
ныне возлагаем, отче благосёрдый: 
буди нам войстину ко спасению пу- 
тевождь и приведи нас к невечёрнему 
свету жизни вёчныя богоприятным 
предстательством твойм у престола 
Пресвятыя Троицы, да славим и поём 
со всёми святыми достопокланяемое 
имя Отца и Сына и Святаго Духа во 
веки веков. АМИНЬ. 


АВАФИСТ ПРӨСВЯТОЙ БОГОРОДИЦЕ 
Б ЧбОТЬ ИҺӘНЫ 64 
«НВУПИВАЕКААЯ ЧАША» 


чтомый об избавлении от недуга 
пьянства, курения и наркомании 


Кондак 1 

Избранное и дивное избавлёние нам 
даровася Твой образ честный, Влады- 
чице Богородице, яко избавльшеся 
явлением его от недугов душевных 
и телесных и скорбных обстояний, 
благодарственная хвалёния прино- 
сим Ти, всемилостивая Заступнице. 
Ты же, Влалычице, Неупиваемою Ча- 
шею нами именуемая, приклонися 
благоутробно к нашим воздыханием 
и воплем сердечным, и избавление 
подаждь страждущим недугом пиан- 
ства, да с верою воззовём Ти: 

Радуйся, Владычице, Неупиваемая 
Чаша, духовную жажду нашу утоляю- 
щая. 

Икос 1 


Ангельстии чини и праведников 
сонмы непрестанно славят Тя, Ца- 
рицу всех Богородицу, Ходатаицу о 
многогрешнем роде христианском, 
погрязшем в беззакониих, пребы- 
вающем во грессх, ибо во утешение и 
спасвние даруеши ему милость Свою 
чрез многоимённыя чудотворныя 
иконы Твоя, ихже яко звёзды неббс- 
ныя по всей земли нашей зрим; кеди- 
ному же из сих образов, Неупиваемая 
Чаша именуемому, припадающе, из 
глубины сердца взываем Ти: 

Радуйся, неприступнаго Божест- 
ва селение; радуйся, непрестанное 
людей удивление. Радуйся, скорбь- 
ми грехи наша очищающая; радуй- 
ся, печальми немощи наша врачую- 
щая. Радуйся, милость Свою чрез 
чудотворныя иконы Твоя нам свыше 
посылающая; ралуйся, явлением их 
скорбныя сердца наша возвеселяю- 
щая. Радуйся, пречудное всех с Богом 

примирение; радуйся, гевнны вёчныя 
избавление. Радуйся, Владычипе, 
Неупиваемая Чаша, луховную жажду 
нашу утоляющая. 


Кондак 2 

Видящи, Пресвятая Владычице, 
скорби сердечныя, муки душевныя, 
искреннее покаяние людей, одержи- 
мых губительным пороком пианст- 
ва, благоволила еси явити Богоспа- 
саемому граду Серпухову милость 
Твою явлёнием пречуднаго образа 
Своего, именуемого Неупиваемая 
Чаша, да вси к нему припадающе с 
вёрою и сокрушённым сёрдцем, по- 
лучив исцеление от тяжкаго неду- 
га своего, из глубины души вопиют 
Богу: Аллилуиа. 


Икос 2 


Разумев трикратное явление пре- 
подобнаго Варлаама и повеление его 
в путь шествовати в Богоспасаемый 

град Серпухов, человёк некий, стра- 
стию пианства одержимый, обрете 
тамо в монастырё икону Твою свя- 
тую, Неупиваемая Чаша именуемую. 
Мы же, видяще таковое о нас, грёш- 
ных, попечение, с благоговением во- 
пиём Ти: 

Радуйся, чрез благочестивых лю- 
дей славу чудес Твойх грешным от- 
крывающая; радуйся, Путеводитель- 
нице прозорливая, путь спасёния 
им показующая. Радуйся, всеблагая 
наша Наставнице, любовию Твоёю 
нас привлекающая; радуйся, за вся 
благодеяния Твоя благодарёнию нас 
научающая. Радуйся, скорбь нашу 
в радость претворяющая; радуйся, 
несомнённою надбждою нас увесе- 
ляющая. Радуйся, губительныя стра- 
сти наша разрушающая: радуйся, 
благим намерением спосӧбствую- 
шая. Радуйся, Владычице, Неупи- 
ваемая Чаша, духовную жажду нашу 
утоляющая. 


ааа 
96 ров СЯ 


Кондак 3 

Сила Вышняго и благодать Влады- 
чицы укрепляше нёкоего человбка, 
страждущаго недугом пианства, егда 
он, нӧзи разслаблене имуще, иде во 
град Серпухов, повеление Богомате- 
ре, чрез преподобнаго Варлаама ре- 
ченное, исполняя. Пришеёд же во град 
сей, обрёте икону Пречистыя Бого- 
матери, абие исцелё от недуга своего 
душевнаго и телбснаго, и из глубины 
души благодарственно воззва Богу: 
Аллилуиа. 


Икос 3 


Имуще источник неоскудеваемый, 
Неупиваемую Чашу небесных даро- 
ваний, не токмо люди града Сёрпухо- 
ва, но и вси православнии христианы 
иных градов и вёсей, притекающии 
к Твоему пречудному образу, Неупи- 
ваемая Чаша именуемому, и пред сим 
получив исцеление, припадаюше, 
благодарными усты вопиют Ти: 

Радуйся, купёле, в нёйже вся скор- 
би наша погружаются; радуйся, Ча- 
ше, ёюже радость спасёния нашего 
восприёмлем. Радуйся, наша нёмо- 
щи душёвныя и телёсныя врачую- 
шая; радуйся, страсти наша силою 
молитв Твоих укрощающая. Радуйся, 
коемуждо во всякой потребе прося- 
щим, полёзная дарующая. Радуйся, 
милости сокровище нам открываю- 
шая; радуйся, милосердие к падшим 
являющая. Ралуйся, Владычице, Не- 
упиваемая Чаша, духовную жажду 
нашу утоляющая. 


Кондак 4 

Бурю внутрь имуще помышлёний 
сумнительных, но с искренним по- 
каянием притекающии к Твоему 
неизреченному милосердию, одер- 
жимии пианственною страстию, 
получают исцелёние, и из глубины 
сёрдца вопиют рождённому от Тебе 
Спасителю нашему: Аллилуиа. 

Икос 4 


Слыша Господь тяжкия скорби, 
вопли и плач жен, стариц, детей, 
сродницы коих обуреваеми суть пи- 
анственною страстию, дарова им, 
Владычице, Твою икону, от неяже 
вси притекающии обретают утешё- 
ние и радость духовную, и вопиют Ти 
со слезами: _ А 

Радуйся, Агнице, рождшая Агн- 
ца, взёемлющаго грехй мира; ра- 
дуйся, Чаше, черплющая нам ра- 
дость от Источника безсмертия. 
Радуйся, скорбных матерей утеше- 
ние; радуйся, безнадёжных надёж- 
до. Радуйся, притекающих к Тебе 
благодатное охранёние; радуйся, 
скорбящих отрадо и увеселение. Ра- 
дуйся, волнёние страсти пианства 
утишающая; радуйся, руку помощи 
Твоея требующим простирающая. 
Радуйся, Владычице, Неупивае- 
мая Чаша, духовную жажду нашу 
утоляющая. 

КондаК 5 

Яко Боготёчную звезду, честную 
икӧну Твою Ты нам показала еси, 
Владычице мира, юже мы зряще, с 
верою сердёчною молящеся Тебе, 
Богородице, глаголем: исцели пи- 
анством и иною болёзнию душёв- 
ною и телёсною страждущих, вёр- 
ных же научи воспевати хвалу Богу: 
Аллилуиа. 


Икос 5 


Видяще чудеса преславныя и зна- 
мения пречудныя, бываемыя не тӧк- 
мо от иконы Твоея, Богомати, во гра- 
де Серпухове явлённыя, но и от по 
подобию сея икӧны списанных изо- 
бражёний, припадающе к ним, сми- 
ренно вопиеём Ти: 

Радуйся, скоропредстательная По- 
мӧщнице усёрдно к Тебё притекаю- 
щих; радуйся, благосёрдная Услыша- 
тельнице молёний наших. Радуйся, 
град Серпухов благословением Тво- 

им осенившая; радуйся, в предёлах 
Московских славу чудёс Твойх по- 
казавшая. Радуйся, всем требующим 
сокровище исцелений неоскудное; 
радуйся, в трезвёнии благоподвизаю- 
щихся всемощная Покровительнице. 
Радуйся, ведущим брань противу ми- 
ра, плоти, диавола и пианства добрая 
Споспёшнипе; радуйся, в мире бла- 
гочестно живущих усёрдная Заступ- 
нице. Радуйся, Владычице, Неупи- 
ваемая Чаша, духовную жажду нашу 
утоляющая. 


Кондак 6 

Проповёдающе чудеса Твоя, Бо- 
городительнице, от иконы Твоея, 
Неупиваемая Чаша именуемою, 
бываемыя, молим Тя, Пречис- 
тая, со слезами: избави всех нас 
от виннаго пристрастия и от падё- 
ния греховнаго, научи нас воздер- 
жанию, подвизая воспевати Богу: 
Аллилуиа. 


Икос 6 


Возсияла еси в светлости Божествен- 
ныя славы, Дёво Богоотроковице, на 
Младенца, превечнаго Бога, Господа 
нашего Иисуса Христа, зряще, Иже 
в сосуде, аки в неупиваемей чаше, 
предстоит, якоже Тя видим изобра- 
женную на иконе Твоей, Неупиваемая 
Чаша таинственно пронаречённей, 
от неяже избавлёние от пианственней 
страсти притекающим с верою даруе- 
ши, сего ради со слезами приносим 
Тебе гласы немолчныя сице: 

Радуйся, яко о Тебе радуется и тор- 
жествует ангельский собор и чело- 
веческий род; радуйся, яко Твоя сла- 
ва превосходит похвалы земныя и 
Неббсныя. Радуйся, таинственным 
изображением Сына в сосуде тайну 
Божественныя Евхаристии нам от- 
крывающая; радуйся, рождённаго 
Тобою Агнца, всегда ядомаго и нико- 
глаже иждиваемаго, нам дивно ука- 
зующая. Радуйся, Чаше жизни и без- 

смеёртия, ко вратам вёчныя жизни нас 
приводящая; радуйся, Источником 
нетлёния и радости жаждущия души 
напояющая. Радуйся, неисчётною 
благостию не оставляющая самых 
презрённых и отвёрженных; радуйся, 
от рова погибели милосёрдием Твойм 
исхищающая безнадёжных. Радуйся, 
Владычице, Неупиваемая Чаша, ду- 
ховную жажду нашу утоляющая. 


Кондак 7 
Хотя человек некий возблагодарити 
Тя, Владычице, за исцеление от неду- 
га пианства, украси Твою пречудную 
икону, Богомати, во граде Сёрпухо- 
ве пребывающую, из глубины сёрдца 
воспевая Богу: Аллилуиа. 


Икос 7 
Новое чудо видим, Владычице, от 
иконы Твоея святыя: страждущий бо 
недугом пианства некий раб Божий 
Стефан, прибегая к Твоему Матерне- 

му предстательству, от тяжкаго недуга 
своего избавися, и, благодаряще Тя, 
благолёпными дары икону Твою ук- 
раси, и припадающе к ней, со слеза- 
ми возопи Тебе тако: 

Радуйся, живоносный Источниче 
исцелёний; радуйся, Чаше Небесная 
Божёственных дарований. Радуй- 
ся, реко исцелений приснотекущая; 
радуйся, море, вся наша страсти по- 
топляющее. Радуйся, под тяжестию 
греха пианства падающих Матерни- 
ма рукама Твоима возставляющая; 
радуйся, благодарственныя дары не 
отвергающая. Радуйся, сердца бла- 
гочестивых людей возвеселяющая; 
радуйся, вся благая наша прошения 
исполняющая. Радуйся, Владычице, 
Неупиваемая Чаша, духовную жажду 
нашу утоляющая. 


Кондак 8 
Странно и сумнительно невёрую- 
щим слышати, како икона Твоя свя- 

тая Неупиваемая Чаша Божествен- 
ных исцелёний источает чудо. Мы 
же, веруя слову Твоему, Владычице, 
реченному к первописанней Тво- 
ёй иконе: «благодать Рождшагося 
от Мене и Моя с сёю иконою да бу- 
дет», — веруем, яко и сия икона Твоя 
благодать Твою источает. Тёмже бла- 
гоговёйно поклоняющеся, лобызаем 
ю, вопиюще Богу: Аллилуиа. 


Икос 8 
Все упование людие, страждущии 
недугом пианства, на Тя, Владычице, 
возлагают. Преклонися к нёмощем и 
страстём нашим. Кто бо нас, грёеш- 
ных, изведёт из рова погибели и ни- 
щеты духӧвныя и телёсныя, аще не 
Ты, Владычице; сего ради, приклонь- 
ше колёна пред Твоим пречистым об- 

разом, вопиём Ти тако: 
Радуйся, моления грешников не 
отвергающая; радуйся, призываю- 
щим Тя Свою небёсную помощь 

низпосылающая. Радуйся, глубину 
милосёрдия Твоего грешным пока- 
зующая; радуйся, отчаянных и без- 
надёжных ободряющая. Радуйся, 
одержимым страстию пианства ру- 
ку помощи простирающая; радуйся, 
терпеливых страдальцев благодат- 
ными дарами утешающая. Радуйся, 
недуги наша душёвныя и телёсныя 
врачующая; радуйся, суетныя радо- 
сти мира сего презирати нас научаю- 
щая. Радуйся, Владычице, Неупи- 
ваемая Чаша, духовную жажду нашу 
утоляющая. 


Кондак 9 

Всякое естество ангельское удиви- 
ся дёлу Твоего милосёрдия, Господи, 
яко даровал еси грёшному роду че- 
ловеческому твёрдую Заступницу и 
Помощницу, к нашим немощем при- 
клоняющуюся, и от горькаго недуга 
пианства свобождающую, верныя же 
научающую пёти Богу: Аллилуиа. 


Икос 9 


Вития человечестии недоумёют 
хвалити по достоянию славное, Вла- 
дычице, иконы Твоея явлёние. Ниже 
мы, грешнии, от сквёрных устён на- 
ших возможем принести достойное 
похвалёние Заступнице нашей. Оба- 
че неисчётная чудеса, иконою Твоёю 
являемая, видевше, душёю и сёрдцем 
радуяся, Тебе глаголем: 

Радуйся, от священнаго лика Твоего 
чудеса источающая; радуйся, от бед и 
скорбей скоро избавляющая. Радуй- 
ся, отвергающих Тя посрамляющая; 
радуйся, от всякаго зла прибегающих 
к Тебё сохраняющая. Радуйся, крот- 
ким сиянием Твоим мрак греха и мглу 
страстей наших разгоняющая; радуй- 
ся, души наша любовию к Тебе и Сы- 
ну Твоему исполняющая. Радуйся, 
на стезю покаяния нас премудре на- 
ставляющая; радуйся, добраго ответа 
пред Судиёю праведным нам усёрд- 
ная Ходатаице. Радуйся, Владычице, 

Неупиваемая Чаша, духовную жажду 
нашу утоляющая. 


Кондак 10 

Спастӣ хотяй многия страждущия 
недугом пианства, чудную икону 
Твою, Богомати, даровала еси, да вси 
одержимии свю страстию, к чудо- 
творному образу Твоему притекают, 
и, получив исцеление, во умилении 
взывают Богу: Аллилуиа. 


Икос 10 

Стена еси и щит, Богомати, людем, 
страждущим недугом пианства, и 
всем, усёрдно к Тебе притекающим, 
и икону Твою святую благоговейно 
чтущим. Ибо сию дарова нам благих 
Податель Бог в помощь и врачевство 
от губительныя страсти и сим внуша- 
ет нам пети Тебе: 

Радуйся, отчаянных надёждо и пе- 
чалей наших утолёние; радуйся, 
болезней душевных и телесных ис- 

целение. Радуйся, нашу сквёрну чис- 
тотою Твоёю очишающая; радуйся, 
Свою благодатию наше недостоин- 
ство просвещающая. Радуйся, брёние 
наше тлённое в нетлёние облекаю- 
шая; радуйся, моления наша Твойм 
предстательством подкрепляющая. 
Радуйся, в неможёнии нашем нас ут- 
верждающая; радуйся, облегающий 
нас облак страстёй скоро разгоняю- 
щая. Радуйся, Владычице, Неупи- 
ваемая Чаша, духовную жажду нашу 
утоляющая. 


Кондак 11 


Пёние наше смирённое, от пол- 
ноты любви и усёрдия Тебе прино- 
симое, не презри, Чистая, и не от- 
врати от отчаявшихся и страждущих 
недугом пианства лика Своего, но 
помоги им и нам очиститься от вся- 
кия скверны греховныя, да возмо- 
жем достойно и праведно пёти Богу: 
Аллилуиа. 


Светопривмную свещу зрим ТЯ, 
Пресвятая Дёво, ибо образ Твой свя- 
тый лучами благодати Твоея мглу гре- 
ховную прогоняет и на свётлую стезю 
добродетелей наставляет с верою зо- 
вущих Ти таковая: 

Радуйся, заступлёнием Твойм от 
суеты мира сего многомятёжнаго 
нас избавляющая; радуйся, прира- 
жения страстей плотских отражати 
нам помогающая. Радуйся, мысль 
благу в сёрдце наше полагающая; 
радуйся, нечистую совесть нашу 
просвещающая. Радуйся, от мучи- 
тельнаго недуга пианства стражду- 
щих избавляющая; радуйся, к йс- 
креннему покаянию и вразумлёнию 
призывающая. Радуйся, души всех 
озлобленных умягчающая; радуйся, 
на помощь Тя призывающих и имя 
Твоё славящих спасающая. Радуйся, 
Владычице, Неупиваемая Чаша, ду- 
ховную жажду нашу утоляющая. 

Кондак 12 
Благодать Божия, присущая иконе 
Твоей, Неупиваемая Чаша именуемой, 
влечет к ней, Владычице, всех скорбя- 
щих, обездоленных, вдов и стариц, а 
наипаче же всех страждущих недугом 
пианства, и не тшетны отходят, Пре- 
чистая, от неупиваемыя чаши Твойх 
Божественных дарований, но неоскуд- 
но получая цельбы от чудотворнаго 0б- 
раза Твоего, Всеблагая, благодарствен- 

но поют Богу: Аллилуиа. 


Икос 12 


Поюще Твоя чудеса и вёлию милость, 
людем, одержимым страстию пиан- 
ства, явленныя, молим Тя, Владычи- 
це, спаси и помилуй, и настави нас на 
стезю праву, и не остави нас, ищущих 
Твоего предстательства и зовущих Ти: 

Радуйся, к воздержанию от греха 
пианства всех подвизающая; радуйся, 
от пристрастия к вину росою милости 
Твоея свобождающая. Радуйся, страж- 

дущих от тяжкаго греха пианства при- 
сное врачевание; радуйся, бедствую- 
щим в страстех скорая помощнице. 
Радуйся, малодушных дивное обод- 
рёние; радуйся, благодушных вёлия 
ралосте. Радуйся, гордыя смиряющая; 
радуйся, смирённыя возвышающая 
и всем спасвния желающая. Радуйся, 
Владычице, Неупиваемая Чаша, ду- 
ховную жажду нашу утоляющая. 


Кондак 13 

О премилостивая Мати сладчайша- 
го Господа нашего Иисуса Христа! 
Нынешнее наше услыши моление и 
избави нас от всех недугов, душёвных 
и телёсных, наипаче же свободи стра- 
ждущих недугом пианства рабов Тво- 
их (имена), да не во зле погибнут, но 
да спасённии Тобою, присно вопиют 
Богу: Аллилуиа. 


Этот кондак читается трижды, за- 
тем икос І и кондак 1. 

МОЛИТВА 

Царице наша преблагая, надёждо 
наша, Пресвятая Богородице, при- 
ятелище сирых и странных Заступни- 
це, бёдствующим помоще и озлобляе- 
мых покрове! Зриши нашу напасть, 
зриши нашу скорбь: отовсюду иску- 
шениями одержими есмы, заступаю- 
щего же несть. Ты убо Самӣ помозӣ 
нам, яко немощным, окорми нас, яко 
странных. Настави нас, яко заблужд- 
ших, уврачуй и спаси нас, яко безна- 
дежных. Не имамы бо иныя помощи, 
ни иного предстательства, ни утешё- 
ния, токмо Тебе, о Мати всех скорб- 
ных и обремененных. Призри на нас, 
грешных и во озлоблении сущих, по- 
крый нас пречистым омофором Тво- 
им, да избавлени будем от зол, обы- 
шедших нас, наипаче же от пианства, 
да восхвалим всегда пресвятое имя 
Твоё. Аминь. 


АНАФИОТ ПРЕОБЯТУИ БОГОРОДИЦӨ 
Б ЧЕСТЬ ИВ®НЫ $4 

чтомый об обращении заблудших 
и избавлении от блудной страсти 


Кондак 1 
Избранней от всех родов Божией 
Матери и Царице, явившейся иногда 
к человёку беззаконну, во ёже отвра- 
тити его от пути нечёстия, благодар- 
ственное пёние приносим Ти, Бого- 
родительнице; Ты же, яко имущая 
милосёрдие неизречённое, от всяких 
нас бед и грехов свободи, да зовём Ти: 
Радуйся, нечаянную радость вёр- 
ным дарующая. 
Икос 1 
Ангели и праведных души удиви- 


шася, егда предстала еси пред Сыном 
Твойм и Богом и многим молёнием 

ходатайствовала еси о человсце, при- 
сно во гресёх пребывающем; мы же, 
очима веры толикое Твоё благоутробие 
зряще, со умилением взываем Ти сице: 

Радуйся, молитвы всех христиан 
привмлющая; радуйся, и самых от- 
чаянных грешников молёния не от- 
вергающая. Радуйся, к Сыну Твоему 
о них предстательствующая; радуй- 
ся, нечаянную радость спасёния им 
подающая. Радуйся, предстательст- 
вом Твоим весь мир спасающая; ра- 
дуйся, вся наша печали утоляющая. 
Радуйся, Мати всех Бога, озлоблен- 
ных души утешающая; радуйся, жи- 
тиб наше добре устрояющая.Радуйся, 
избавление от грехов всем человеком 
принёсшая; радуйся, Радость всему 
миру родившая. Радуйся, нечанную 
радость верным дарующая. 


Кондак 2 
Видящи Пресвятая человёка, аще 
и беззаконна, но на всяк день с вс- 

рою и упованием пред честною ЕЯ 
иконою долу повергающагося и ар- 
хангельское приветствие Ей прино- 
сящаго, внят и таковаго грешника 
славословию, да вси, зряще Ея Ма- 
тернее милосердие, на небеси и на 
земли вопиют Богу: Аллилуиа. 


Икос 2 


Разум человеческий войстинну пре- 
восходит любовь Твоя к роду христи- 
анскому, Яко и тогда не престала еси 
от ходатайства Твоего о человеце без- 
законном, егда Сын Твой показа Тебе 
язвы гвоздинныя, грехи человёчески- 
ми Ему содёланныя. Зряще Тя толи- 
ко неотступную Предстательницу за 
нас, грешных, со слезами вопиём Ти: 

Радуйся, Заступнице усёрдная ро- 
да христианскаго, от Бога нам даро- 
ванная; радуйся, Путеводительни- 
це наша, к Небесному Отечеству нас 
возводящая. Радуйся, вёрных огра- 
ждение и прибёжише; радуйся, по- 

моще всех призывающих имя Твоё 
святое. Радуйся, всёми презрённых и 
отверженных от рова погибели исхи- 
шающая; радуйся, тех на путь правый 
обращающая. Радуйся, непрестанное 
уныние и мрак душевный отгоняю- 
щая; радуйся, иждившим от недуга 
ум новый и лучший смысл подаю- 
щая. Радуйся, оставленных врачами 
на Свой всемощныя руце приёмлю- 
щая. Радуйся, нечаянную радость 
верным дарующая. 


Кондак 3 
Сила благодати преизобиловала 
тамо, идёже умножися грех; да раду- 
ются на Небеси вси ангели о единем 
грешнице покаявшемся, поюще пред 
Престолом Божиим: Аллилуиа. 


Икос 3 
Имущи к рбду христианскому Ма- 
тернее милосердие, всем с верою 
и упованием прибегающим к Те- 

бё подаёши руку помощи, Влады- 
чице, да вси единем сёрдцем и еди- 
ными усты славословие приносят 
Ти сицевое: 

Радуйся, яко Тобою к нам нис- 
хӧдит Божие благоволёние; радуй- 
ся, яко Тобою и мы имамы вящшее 
к Богу дерзновение. Радуйся, яко 
во всех бедах и обстояниих наших 
приносиши Сыну Твоему усёрдныя 
о нас молитвы; радуйся, яко и на- 
ша молитвы приятными Богу содб- 
лываеши. Радуйся, яко невидимых 
врагов от нас отгоняеши; радуйся, 
яко от видимых врагов нас избав- 
ляеши. Радуйся, яко сердца злых 
человёк умягчаеши; радуйся, яко от 
клеветы, досаждения и укорёния нас 
изъимаеши. Радуйся, яко Тобою вся 
благая желания наша исполняются; 
радуйся, яко много может молит- 
ва Твоя пред Сыном Твоим и Богом. 
Радуйся, нечаянную радость верным 
дарующая. 

Кондак 4 

Бурю внутрь имея греховных по- 
мышлений, человек беззаконен моля- 
шеся пред честною иконою Твосю и, 
видев кровь от язв предвечнаго Сына 
Твоего потоками, якоже на Кресте, 
текущую, падё от страха и с рыдани- 
ем тако вопияше Ти: «Помилуй мя, 
о Мати милосёрдия, да не преодолё- 
ет злоба моя неизречёенныя благости 
и милосердия Твоего, Ты бо еси всем 
грешником едина надёжда и прибс- 
жище; преклонися убо на милость, 
благая Мати, и умоли о мне Сына 
Твоего и Творца моего, да непрестан- 
но зову Ему: Аллилуиа». 


Икос 4 


Слышавше небожители о чудёснем 
молитвами Твоими спасёнии их зем- 
наго гибнущаго брата, прославиша 
Тя, благосёрдую Царицу Небесё и 
земли; и мы, грешнии, свёдавше та- 
ковое подобнаго нам грёшника за- 

ступлёние, аще и недоумевает язык 
наш восхвалити Тя по достоянию, от 
глубины умилённаго сёрдца нашего 
воспеваем Ти сице: 

Радуйся, Споручнице спасёния 
грешных; радуйся, Взыскание погиб- 
ших. Радуйся, Нечаянная грешных 
Радосте; радуйся, падших возстание. 
Радуйся, Предстательнице к Богу, 
мир от бед спасающая; радуйся, яко 
гласа молитв Твойх бёси трепещут. 
Радуйся, яко Ангели сему радуют- 
ся; радуйся, яко и нас, земнородных, 
сила молитв Твоих весёлия исполня- 
ет. Радуйся, яко тёми от тины грехов 
нас изъимаеши; радуйся, яко пла- 
мень страстей наших угашаеши. Ра- 
дуйся, нечаянную радость верным 
дарующая. 


Конлак 5 
Боготечную звезду — чудотвор- 
ную икону Матере Твоея показал 
еси нам, Господи, ибо, взирающе на 

Образ Ея телбсныма очима, умом и 
сёрдцем к Первообразней возвыша- 
емся и Ею к Тебё востекаем, поюше: 
Аллилуиа. 


Икос 5 


Видевше ангели хранителие христи- 
ан, яко Божия Матерь споспёшеству- 
ет им в наставлёнии тех, заступлении 
и спасёнии, потщашася сице возопи- 
ти честнейшей Херувим и славней- 
шей без сравнёния Серафим: 

Радуйся, с Сыном Твоим и Богом 
вечно царствующая; радуйся, Ему 
всегда о роде христианстем моления 
приносящая. Радуйся, в христиан- 
стей вёре и благочёстии Наставнице; 
радуйся, ересей и тлетворных раско- 
лов Искоренительнице. Радуйся, от 
растлевающих душу и тёло соблаз- 
нов сохраняющая; радуйся, от опас- 
ных обстояний и внезапныя смёрти, 
без покаяния и святаго причащёния, 
избавляющая. Радуйся, уповаю- 

щим на Тя живота непостыдный ко- 
нёц дарующая; радуйся, и по смерти 
за отшедшую на суд Господень ду- 
шу пред Сыном Твойм неотступно 
ходатайствующая. Радуйся, Твойм 
Матерним предстательством от вёч- 
наго мучёния сию избавляющая. Ра- 
дуйся, нечаянную радость вёрным 
дарующая. 


Кондак 6 

Проповедник чуднаго Твоего мило- 
сёрдия, дарованнаго нёкоему человё- 
ку беззаконну, явися святый Димит- 
рий Ростовский, иже, списуя великая 
и славная и изрядная дела Божия, 
в Тебё явленная, предадё писмени 
и сиё дело милости Твоея в научение 
и утешение всем верным, да и тий, во 
гресех, бедах, скорбех и озлоблёниих 
суще, многажды на всяк день с вёрою 
в молитве пред образом Твоим колена 
преклоняют и, тех избывше, вопиют 
Богу: Аллилуиа. 

Икос 6 


Возсия нам, яко пресветлая заря, 
чудотворная икона Твоя, Богомати, 
прогоняя тьму бед и скорбей от всех, 
с любовию вопиющих Ти сице: 

Радуйся, Целительнице наша в бо- 
лёзнех телёсных; радуйся, благая Уте- 
шительнице в печалех наших душёв- 
ных. Радуйся, скорбь нашу в радость 
претворяющая; радуйся, ненадёю- 
щихся несумненною надеждою воз- 
веселяющая. Радуйся, алчущих Пи- 
тательнице; радуйся, нагих одеяние. 
Радуйся, вдов Утёшительнице; радуй- 
ся, безматерних сирот незримая Вос- 
питательнице. Радуйся, неправедно 
гонимых и обидимых Заступнице; ра- 
дуйся, гонящих и обидящих право- 
судная отмстительнице. Радуйся, не- 
чаянную ралость верным дарующая. 


Кондак 7 


Хотя Законодавец правосудный 
Господь Сам быти закона Испол- 

нитель и явити милосёрдия Своего 
бёздну, преклонися на усёрдное мо- 
ление Твоё, преблагословённая Ма- 
ти Дево, о человёце беззаконне, гла- 
гӧля: «Закон повелевает, да сын чтит 
матерь. Аз Сын Твой, Ты же Мати 
Моя: Аз Тя должен чтити, послу- 
шая Твоего моления; буди убо, яко- 
же хощеши: ныне прощаются ему 
греси Тебб ради». Мы же, видяще 
таковую силу молитвы Ходатаицы 
нашей о прошении согрешєёний на- 
ших, прославим милосёрдие и неиз- 
реченное благоутробие Ея, зовуще: 
Аллилуиа. 


Икос 7 


Новое дивное и славное знамение 
всем верным явися, яко не токмо Ма- 
тери Твоей, но и пречистому ЕЯ лику, 
на дске изображённому, силу чудо- 
творения даровал еси, Господи; се- 
му таинству дивящеся, во умилёнии 
сёрдца вопиём к Ней таковая: 

Радуйся, премудрости и благости 
Божия откровёние; радуйся, вёры ут- 
верждёние. Радуйся, благодати явлё- 
ние; радуйся, душеполёзных знаний 
дарование. Радуйся, душеврёдных 
учений низложение; радуйся, безза- 
конных навыков нетрудное преодо- 
лёние. Радуйся, слӧво премудрости 
просящим дарующая; радуйся, не- 
смысленныя разумныя содёлываю- 
шая. Радуйся, дётем, неудобь уча- 
щимся, разум подающая; радуйся, 
юности благая Охранительнице и 
Наставнице. Радуйся, нечаянную ра- 
дость верным дарующая. 


Кондак 8 

Странное и ужасное видёние бысть 
нёкоему человеку беззаконну, пока- 
зуя ему благость Господню, предста- 
тельством Богоматере грехи его про- 
шающую; сего ради оттоле, исправль 
своё житиё, поживе богоугодне. Сице 
и мы, славная дела и многоразличную 

премудрость Божию в мире и жизни 
нашей видяще, устранимся земныя 
суеты и излишних житёйских попе- 
чений и ум и сёрдце наше на небеса 
возведем, поюще Богу: Аллилуиа. 


Икос 8 


Вся в вышних пребывающи, и ниж- 
них никакоже отступила еси, пре- 
милосёрдая Царице Небесв и земли; 
аще бо по успёнии Твоём и взошла 
на небеса с пречистою Твоёю пло- 
тию, обаче и грешныя земли не ос- 
тавила еси, являющися причастница 
промышления Сына Твоего о роде 
христианстем. Сего ради Тя по долгу 
ублажаем: 

Радуйся, сиянием пречистыя ду- 
ши Твоея всю зёмлю просветившая; 
радуйся, чистотою телесё Твоего вся 
Небеса возвеселившая. Радуйся, про- 
мышления Сына Твоего о роде хри- 
стианстем святая Служительнице; 
радуйся, о всем мире усёрдная Пред- 

стательнице. Радуйся, всех нас при 
Кресте Сына Твоего усыновившая; 
радуйся, всегда Матернюю любовь к 
нам являющая. Радуйся, всех даров, 
духовных и телесных, независтная 
подательнице; радуйся, благ врёмен- 
ных ходатаице. Радуйся, двери царст- 
вия Христова верным отверзающая; 
радуйся, и на земли чистаго весёлия 
сёрдца их исполняющая. Радуйся, не- 
чаянную ралость верным дарующая. 


Кондак 9 

Всякое естество ангельское удиви- 
ся делу Твоего милосердия, Господи, 
яко даровал еси толико твёрдую и тё- 
плую Заступницу и Помощницу роду 
христианскому, нам невидимо спре- 
бывающу, слышащу же Тебё поющих: 
Аллилуиа. 


Икос 9 


Витии многовещаннии, но не бого- 
просвещённии суесловят, яко покло- 

нёние святому образу аки бы покло- 
нёние идолу есть; не разумеют бо, яко 
честь, святому образу воздаваемая, на 
Первообразная восходит. Мы же не 
токмо сия добре ведуще, но и от вёр- 
ных человёк о многих чудотворёниих 
от лика Богоматере слышаше, и сами 
поклонёнием ему потребная ко вре- 
менней и вёчней жизни приёмлюще, 
с весвлием Богородице взываем: 
Радуйся, яко от священнаго лика 
Твоего чудеса дёются; радуйся, яко 
утайся премудрость и благодать сия 
от мудрых и разумных вёка сего. Ра- 
дуйся, яко открыся та младенцем в 
вере; радуйся, яко прославляющих Тя 
прославляеши. Радуйся, яко отвер- 
гающих Тя пред всёми посрамляеши; 
радуйся, яко от потопления, огня и 
меча, от смертоносныя язвы и от вся- 
каго зла прибегающих к Тебе избав- 
ляеши. Радуйся, яко вся болезни че- 
ловёчестии, душёвныя и телёсныя, 
милостивно врачуеши; радуйся, яко 

праведный гнев Божий на нас Твоим 
молёнием скоро утоляеши. Радуйся, 
яко Ты еси тихое пристанище от бурь 
плавающим по морю житейскому; 
радуйся, яко и по концё житейскаго 
плавания нашего надёжно приводи- 
ши нас в необуреваемую страну цар- 
ствия Христова. Радуйся, нечаянную 
радость верным дарующая. 


Кондак 10 


Спасти хотя человека некоего без- 
законна от заблуждения жизненнаго 
пути его, дивное видёние от пречест- 
ныя иконы Твоея показала еси ему, 
Преблагословенная, да, чудо видя, 
покается и, из глубины греховныя ми- 
лосёрдым промышлёнием Твойм воз- 
двигнутый, вопиет Богу: Аллилуиа. 


Икос 10 
Стена еси дёвам, Богородице Дево, 


и всем к Тебе притекающим, ибо Не- 
бесё и земли Творец, вселивыйся во 

утробу Твою и от Тебе родивыйся, яви 
Тя, Приснодвву, стража девства, чис- 
тоты и целомудрия и сосуд всякия 
добродетели, и всех возглашати Тебе 
научи: 

Радуйся, столпе и ограждение дёвст- 
ва; радуйся, чистоты и целомудрия не- 
зримая Охранительнице. Радуйся, доб- 
рая дёвам Наставнице; радуйся, невест 
благая Украсительнице и Споручни- 
це. Радуйся, всежеланное совершёние 
благих супружеств; радуйся, матерей 
детородящих скорое разрешение. Ра- 
дуйся, младёнцев воспитание и благо- 
датное охранёние; радуйся, безчадных 
родителей плодами вёры и Духа весе- 
лящая. Радуйся, матерей скорбящих 
утешение; радуйся, тайное весблие 
чистых дев и вдовиц. Радуйся, нечаян- 
ную радость вёрным дарующая. 


Кондак 11 


Пение всеумилённое приносяще 
Ти, нелостойнии, просим Тебе, Дево 

Богородице: не прёзри гласа рабов 
Твойх; к Тебё бо в напастех и скор- 
бех прибегаем и пред Тобою в бе- 
дах наших слёзы проливаем, поюше: 
Аллилуиа. 


Икос 11 

Светоподательную свещу, сущим 
во тьме греха и юдоли плача явив- 
шуюся, зрим Святую Деву; духовный 
бо огнь молитв Своих, наставления и 
утешения возжигающи, приводит к 
Свету невечернему всех, воззваньми 
почитающих Ю сими: 

Радуйся, Луче от Солнца правды, 
Христа Бога нашего; радуйся, нечис- 
тую совесть просвещающая. Радуйся, 
тайная и неудобь предвиденная вся 
добре ввлушая и имже подобает ска- 
зующая; радуйся, лживых провидцев 
и суетная гадания посрамляющая. Ра- 
дуйся, в час недоумёний мысль благу 
на сёрдпе полагающая; радуйся, в по- 
стё, молитве и богомыслии пребываю- 

щим присно спребывающая. Радуйся, 
верных пастырей Церкве ободряющая 
и вразумляющая; радуйся, богобояз- 
ненных иноков и инокинь присное 
утешение. Радуйся, кающихся пред 
Богом грешников непостыдная За- 
ступнице; радуйся, всех христиан тё- 
плая Ходатаице. Радуйся, нечаянную 
радость вёрным дарующая. 


Кондак 12 

Благодать Божёственную испроси 
нам у Сына Твоего и Бога, простри 
нам руку помощи, отжени от нас вся- 
каго врага и супостата, умири нашу 
жизнь, да не погибнем люте, без по- 
каяния, но приими нас в вечныя кро- 
вы, Богородительнице, да радующеся 
поём Богу Тобою нас спасающему: 
Аллилуиа. 


Икос 12 


Поюще неизречённое Матернее 
Твоё милосердие к человёку беззакон- 

ну, восхваляем Тя вси, яко твёрдую 
Предстательницу за нас, грешных, и 
поклоняемся Тебе, о нас молящейся; 
вёруем бо и уповаем, яко испросиши 
у Сына Твоего и Бога благая врёмен- 
ная и вёчная всем с любовию вопию- 
щим Ти сице: 

Радуйся, всех наветов и искушений, 
от мира, плоти и диавола находящих, 
попрание; радуйся, нечаемое при- 
мирёние ожесточенно враждующих. 
Радуйся, недовёломое исправление 
нераскаянных грёшников; радуйся, 
изнемогающих от уныния и печали 
скорая утешительнице. Радуйся, бла- 
годатию смирения и терпения нас 
снаблевающая; радуйся, клятвопре- 
ступлёний и неправедных стяжаний 
всенародное обличение. Радуйся, от 
домашния брани и вражды единокров- 
ныя миром и любовию ограждающая; 
радуйся, от пагубных начинаний и не- 
смысленных пожеланий нас незримо 
отвращающая. Радуйся, во благих на- 

мёрениих наших присная Споспёш- 
нице; радуйся, в час кончины всем нам 
Помӧощнице. Радуйся, нечаянную ра- 
дость верным дарующая. 


Кондак 13 

О Всепётая Мати, невместимаго 
Бога во чрёве вместившая и Радость 
всему миру родившая! Нынешнее 
приими пёние, вся наша печали на 
радость преложи и от всякия избави 
напасти всех, и будущия изми муки, 
о Тебё вопиющих: Аллилуиа. 


Этот кондак читается трижды, за- 
тем икос І и кондак [. 


Молитва 


О Пресвятая Дёво, всеблагаго Сы- 
на Мати всеблагая, града и святаго 
храма сего Покровительнице, всех 
сущих во гресёх, скорбёх, бедах и 
болезнех верная Предстательнице 
и Заступнице! Приими молеёбное пе- 

ние сиё от нас, недостойных раб Тво- 
их, Тебе возносимое, и якоже древле 
грешника, на всяк день многажды 
пред честною иконою Твоёю молив- 
шагося, не презрёла еси, но даровала 
еси ему нечаянную радость покая- 
ния и преклонила еси Сына Твоего 
многим и усёрдным к Нему ходатай- 
ством к прошению сего грешнаго и 
заблудшагося, тако и ныне не прё- 
зри моления нас, недостойных ра- 
бов Твоих, и умоли Сына Твоего и 
Бога нашего, да и всем нам, с верою 
и умилением поклоняющимся пред 
цельбоносным ббразом Твоим, да- 
рует нечаянную по коегождо потрё- 
бе радость: грешником, погрязшим 
во глубине зол и страстей, вседей- 
ственное вразумление, покаяние и 
спасение; сущим в скорбёх и печа- 
лех утешение; обретающимся в бе- 
дах и озлоблениих совершенное сих 
избытие; малодушным и ненадёж- 
ным надёжду и терпение; в радости 

и изобилии живущим непрестан- 
ное Благодётелю Богу благодарёние; 
бедствующим милосердие; сущим в 
болезни и долгонедужии и оставлен- 
ным врачами нечаемое исцелёние и 
укрепление; иждившим от недуга ум 
ума возвращение и обновление; от- 
ходящим в вечную и нескончаемую 
жизнь память смертную, умиление и 
сокрушение о грессх, дух бодр и твёр- 
дую на милосердие Судии надежду. 
О Госпоже Пресвятая! Умилосёрдися 
о всех чтущих всечестное имя Твоё и 
всем яви всемощный покров Твой и 
заступление: во благочёстии, чистоте 
и честнём жительстве пребывающия 
до скончания их во благости соблю- 
ди; злыя благи сотвори; заблуждшия 
на путь правый настави; всякому дс- 
лу благому и Сыну Твоему угодному 
споспешествуй; всякое дёло злое и 
богопротивное разруши; в недоумб- 
нии и трудных и опасных обстояни- 
их обретающимся незримую помощь 

и вразумление с Небесе ниспосли, от 
искушёний, соблазнов и погибели 
спаси, от всех злых человёк и от вра- 
гов видимых и невидимых защити и 
сохрани; плавающим сплавай, путе- 
шёствующим спутешествуй; сущим 
в нужди и гладе буди Питательница; 
неимущим крова и пристанища буди 
покров и прибёжище; нагим подаждь 
одеяние, обидимым и неправедно 
гонймым заступление; клевету, по- 
ношение и хулёние терпящия незри- 
мо оправдай; клеветники и хулители 
пред всёми обличи; ожесточеённо вра- 
ждующим нечаемое подаждь прими- 
рёние и всем нам друг ко другу лю- 
бовь, мир, и благочёстие, и здравие с 
долгодёнствием. Супружества в люб- 
ви и единомыслии сохрани; супруги, 
во вражде и разделении сущия, уми- 
ри, соедини я друг ко другу и положи 
им союз любвё неразрушимый; ма- 
терем детородящим скорое подаждь 
разрешение, младенцы воспитай, 

юныя уцеломудри, отвёрзи им ум к 
восприятию всякаго полёзнаго учё- 
ния, страху Божию, воздержанию и 
трудолюбию настави; от домашния 
брани и вражды единокровныя ми- 
ром и люббвию огради; безматерних 
сирот буди Мати, от всякаго порока 
и скверны отврати я и всему благому 
и богоугодному научи, прельшёенныя 
же и во грех и нечистоту впадшия, 
сквёрну греха отъявши, из бездны по- 
гибели изведи; вдов буди утёшитель- 
ница и помощница, старости буди 
жезл; от внезапныя смёрти без покая- 
ния всех нас избави и всем нам хри- 
стианскую кончину живота нашего, 
безболёзненну, непостыдну, мирну и 
добрый ответ на Страшнем Судищи 
Христове даруй; преставльшимся в 
вёре и покаянии от жития сего со Ан- 
гелы и всёми святыми жити сотвори; 
скончавшимся внезапною смёртию 
милостива быти Сына Твоего умоли 
и о всех усопших, иже не имут срод- 

ников, о упокоёнии их Сына Твоего 
умоляющих, Сама буди непрестан- 
ная и тёплая Молитвенница и Хода- 
таица: да вси на Небеси и на земли 
ведят Тя, яко твёрдую и непостыдную 
Предстательницу рода христианска- 
го и, вёдуще, славят Тя и Тобою Сына 
Твоего, со Безначальным Его Отцем 
и Единосущным Его Духом, ныне и 
присно и во веки веков. Аминь. 


АНАФИОТ ПРЕСВЯТОЙ БОГОРОДНЦӨ 
Б Ч60ТЬ ИҺӘНЫ 64 

итомый о примирении враждующих 
и смирении безудержного гнева 


Кондак 1 

Избранней Деве Марии, превыш- 
шей всех дшерей земли, Матери Сы- 
на Божия, Егоже дадё на спасёние 
мира, со умилёнием взываем: воззри 
на многоскорбное житие наше, вос- 
помяни скорби и болёзни, яже пре- 
терпела еси, яко наша земнородная, и 
сотвори с нами по милосердию Твое- 
му, да зовём Ти: 

Радуйся, многоскорбная Мати Бо- 
жия, печаль нашу в радость претво- 
ряющая. 


Икос 1 


Ангел, возвестивый пастырем Виф- 
леёмским о Рождествё Спасителя мира, 

и с ним множество небесных сил вос- 
хвалиша Бога, поюще: «Слава в выш- 
них Богу, и на земли мир, в человецех 
благоволёние». Ты же, Мати Божия, не 
имевшая где главу преклонити, зане не 
бе места во обителех, роди Сына Сво- 
его Первенца В вертепе и, повив Его 
пеленами, положи в яслех; тем скорбь 
сёрдца Твоего познавая, вопиём Ти: 
Радуйся, дыханием Свойм Сына 
Своего возлюбленнаго согрёвшая; 
радуйся, превёчнаго Младёнца пеле- 
нами повившая. Радуйся, Носителя 
вселенныя млеком Свойм питавшая; 
радуйся, вертёп в Небо обратившая. 
Радуйся, престолом Херувим содё- 
лавшаяся; радуйся, в рождестве и по 
рождествё Дёвою пребывшая. Радуй- 
ся, многоскорбная Мати Божия, пе- 
чаль нашу в радость претворяющая. 


Кондак 2 
Видя предвечнаго Младенца, пови- 
та лежаща в яслех, пришёдше покло- 


Е 
Е а О ОООО О 141 


нишася Ему пастыри Вифлеёмстии 
и сказаша о глаголе, глаголанном 
им Ангелом о Отрочати, Мариам же 
соблюдаше вся глаголы сия в сёрдце 
Своем; по прошествии же семи дний 
бе обрёзан Иисус по закону Изра- 
ильскому, яко человёк осьмодневен; 
воспевая смирение и терпение Твоё, 
Богородице, поём вечному Богу: Ал- 
лилуиа. 


Икос 2 

Разум имея в Боге утвержденный и 
соблюдающа закон Господень, в че- 
тыредесятый день, егда исполнишася 
дни очищения, вознесоста Иисуса во 
Иерусалим родители Его, дабы по- 
ставить Его пред Господом и дати за 
Него жертву по речёенному в законе 
Господнем; мы же вопиём Тебе сице: 

Радуйся, Создателя вселённыя во 
исполнение закона во храм Иеруса- 
лимский принёсшая; радуйся, тамо 
старцем Симебном радостно сретен- 

ная. Радуйся, едина чистая и пребла- 
гословённая в женах; радуйся, крест 
Свой, скорбями преукрашенный, во 
смирёнии нёсшая. Радуйся, воли Бо- 
жией николиже преслушавшая; ра- 
дуйся, ӧбраз терпёния и смирёния 
Собою явившая. Радуйся, сосуде, ис- 
полненный благодати Духа Святаго. 
Радуйся, многоскорбная Мати Бо- 
жия, печаль нашу в радость претво- 
ряющая. 


Кондак 3 

Силою свыше была еси укрепляе- 
ма, Мати Божия, егда услыша слове- 
са старца Симебна, глаголюща: «Се, 
лежит Сей на падёние и на востание 
многим во Израили, и в знамение 
пререкаемо, и Тебе же Самой душу 
пройдет оружие, яко да открыют- 
ся от многих сердец помышления»; 
и скорбь вёлия пронзи сёрдце Бо- 
городицы, и возопи в горести Богу: 
Аллилуиа. 


Икос 3 

Имея тщание погубити Отроча, по- 
сла Ирод избити вся дети, сущия в 
Вифлеёме и предёлех его от двою лё- 
ту и нижайше, по времени, вже ис- 
пыта от волхвов и се по повелению 
Божию, данному чрез Ангела во сне 
старцу Иосифу, бежа все святое се- 
мейство во Египет и пребысть тамо 
седмь лет до смёрти Ирода. Темже со 
умилёнием вопиём Ти: 

Радуйся, всю тесноту странствия 
понёсшая; радуйся, яко все идоли па- 
доша в стране Египетстей, не возмог- 
ше терпети крепости Сына Твоего. 
Радуйся, с нечестивыми язычники 
пребывавшая; радуйся, с Первен- 
цем Отроком и со Своим Обручни- 
ком в Назарет пришедшая. Радуйся, 
со старцем Иосифом древодёлом в 
нищетё жившая; радуйся, все время 
Своё в трудах проводившая. Радуйся, 
многоскорбная Мати Божия, печаль 
нашу в радость претворяющая. 


Кондак 4 

Буря скорби обдержа Пречистую 
Матерь, егда возвращающимся има 
из Иерусалима не обретоша в пути 
Отрока Иисуса. Сего ради возвращ- 
шеся взыскающе Его, и бысть по три- 
ех днех обретоша Его в цёркви, седя- 
ща посреде учителей и послушающа 
их и вопрошающа их. И рече к Нему 
Мати Его: «Чадо, что сиё сотвори на- 
ма тако? Се отёц Твой и Аз, боляще, 
искахом Тебё?» И рече к нима: «Что 
яко искаста Менё, не вёста ли яко 
в тех, яже Отца Моего суть, достоит 
быти Ми»; и Мати Его соблюдаше 
вся глаголы сия в сердце Своём, во- 
пиющи Богу: Аллилуиа. 


Икос 4 


Услыша Мати Божия, яко Иисус 
прохождаше всю Галилёю, уча на 
сонмищах их, проповёдаяй Еванге- 
лие Царствия и исцеляя всяк недуг 
и всяку Язву в людех, и изыде слух по 

всей Сирии и приведоша к Нему бо- 
лящия различными недузи и страсть- 
ми одержимыя и бесами, и расслаб- 
ленныя и исцеляше их. Ты же, Мати 
Божия, вёдущи пророчества, скорбё- 
ла еси сёрдцем, познавая, яко вскоре 
приидет час, егда Сын Твой принесёт 
Себе в жертву за грехи мира. Тёмже 
ублажаем Тя, многострадальная Ма- 
ти Божия, вопиюше: 

Радуйся, Сына Своего на служение 
народу иудёйскому отдавшая; радуйся, 
скорбная сёрдцем, но покорная воле 
Божией. Радуйся, мир от потопа гре- 
ховнаго спасшая; радуйся, главу дрёв- 
няго змия стёршая. Радуйся, Себё в 
жертву живу Богу принёсшая; радуйся, 
Господь бо с Тобою, Благословённая. 
Радуйся, многоскорбная Мати Божия, 
печаль нашу в радость претворяющая. 


Кондак 5 
Божие Царство на земли проповс- 
дуя, обличаше Иисус гордость фари- 

сей, мнивших себя правёдными быти. 
Тии же, слушая притчи Его, разуме- 
ша, яко о них глаголет, и искаша яти 
Его, но убояшася народа, понёже яко 
пророка Его имеёяху; сиё все ведая, 
скорбяше Богородица о Сыне воз- 
любленном, страшася, да не убиют 
Его, в горести вопиюще: Аллилуиа. 


Икос 5 


Видевше нёцыи от иудеев воскре- 
сёние Лазаря, идоша к фарисёем и 
рекоша им, яже сотвори Иисус, и ре- 
чё Каиафа, архиерёй сый лёту тому: 
«Уне есть нам, да един человек умрет 
за люди, а не весь язык погибнет»; от 
того дня совещашася, да убиют Его; 
мы же вопиём Тебе, Пречистая: 

Радуйся, Спасителя мира рожд- 
шая; радуйся, спасёния нашего гла- 
визна. Радуйся, от рождения Мате- 
рью Спасу нашему предызбранная; 
радуйся, Мати Божия, обречённая 
на страдание. Радуйся, Благосло- 

вённая, Царицею Небёсною содё- 
лавшаяся; радуйся, выну за нас мо- 
лящаяся. Радуйся, многоскорбная 
Мати Божия, печаль нашу в радость 
претворяющая. 


Кондак 6 

Прежде проповедник слова Божия, 
последи же предатель, Иуда Искари- 
отский, един от обоюнадесяте апо- 
столов, иде ко архиервом предати 
Учителя своего; они же слышавше, 
обрадовашася зело и обещаша ему 
срёбреники дати; Ты же, Мати Бо- 
жия, скорбящи о Сыне Своём воз- 
любленном, вопияла еси горце Богу: 
Аллилуиа. 


Икос 6 


Возсия последняя вечеря учени- 
ком Христовым, на нейже Учитель 
умы нозе има, образ смирения тем 
показуя, и речё им: «Един от вас 
предаст Мя, ядый со Мною». Мы 

же, горю Матери Божией состра- 
дая, вопиём Ей: 

Радуйся, Мати Божия, мукою сер- 
дёчною истомлённая; радуйся, вся 
претерпёвшая во юдӧли сей много- 
скорбней. Радуйся, в молитве успо- 
ковние находившая; радуйся, всех 
скорбящих радосте. Радуйся, утолё- 
ние наших печалей; радуйся, из тины 
греховныя нас спасающая. Радуйся, 
многоскорбная Мати Божия, печаль 
нашу в радость претворяющая. 


Кондак 7 

Хотяй явити любовь Свою к рӧ- 
ду человеческому Господь Иисус 
Христос на Тайной вёчери, благо- 
словив и преломив хлеб, даде Сво- 
им святым учеником и апостолом, 
рек: «Приимите, ядите, сиё есть теё- 
ло Моё»; и приём чашу и хвалу воз- 
дав, дадё им, глаголя: «Пийте от нея 
вси, сия есть кровь Моя новаго за- 
вёта, яже за многия изливаемая во 

оставление грехов». Благодаряще 
милостиваго Бога за милосердие 
Его к нам неизреченное, поём Ему: 
Аллилуиа. 


Икос 7 


Новое знамение милости Своёй яви 
Господь учеником Своим, егда обе- 
ща послати им Утешителя — Духа ис- 
тины, Иже от Отца исходит и имать 
свидетельствовать о Нем. Тебе же, 
Матери Божией, дважды освящён- 
ной Святым Духом, вопиём: 

Радуйся, Духа Святаго обитали- 
ще; радуйся, чертоже всесвётлый. 
Радуйся, пространное селение Бога 
Слова; ралуйся, бисер Божествен- 
ный произведшая. Радуйся, рож- 
деством Твойм райския двери нам 
отверзающая; радуйся, знамение 
милости Божией Собою нам явив- 
шая. Радуйся, многоскорбная Ма- 
ти Бӧжия, печаль нашу в радость 
претворяющая. 


Кондак 8 

Странно и прискорбно нам слы- 
шати, яко лобзанием предадё Учите- 
ля своего и Господа Иуда Искариот- 
ский, спира же и тысячник и слуги 
иудёйския яша Иисуса и связаша Его, 
и ведоша к первосвящённику Анне 
первее, посём же к Каиафе архиерёо- 
ви. Мати же Божия, смёртнаго совёта 
Сына Своего возлюбленнаго ожидая, 
вопияла Богу: Аллилуиа. 


Икос 8 


Вси иудёе ведоша Иисуса от Каиа- 
фы в претор к Пилату, глаголюще Его 
злодёем быти. Пилат же, вопросив 
Его, глагола им, яко ни единая вины 
обретает в Нем; мы же вопиём Ти: 

Радуйся, сердце, горем истёрзан- 
ное, имевшая; радуйся, слёзы о Сы- 
не Своём проливавшая. Радуйся, все 
претерпёвшая без рӧпота, яко Раба 
Господня; радуйся, стенящая и ры- 
дающая. Радуйся, Царице Небеси 

и земли, приёмлющая молитвы раб 
Своих. Радуйся, многоскорбная Ма- 
ти Божия, печаль нашу в радость 
претворяющая. 


Кондак 9 

Вси роди блажат Тя, честнейшую 
Херувим и славнейшую без сравнё- 
ния Серафим, Владычицу и Матерь 
Избавителя нашего, рождеством 
Своим радость всему миру принёс- 
шую, послежде скорбь вёлию имёв- 
шую, видящи Сына Своего воз- 
любленнаго на поругание и биёние, 
и смерть преданнаго, мы же уми- 
ленное пение приносим Ти, Пре- 
чистая, поюще всемогущему Богу: 
Аллилуиа. 


Икос 9 


Витии многовещанныя не возмо- 
гут изрещи всех страданий, Тобою 
перенесённых, Спасе наш, егда вои- 
ны сплётше венец из терния на главу 

Твою возложиша и в ризу багряну об- 
лёкше Тя, глагӧлаху: «Радуйся, Царю 
Иудейский»; и бияху Тя по ланитам. 
Мы же, Мати Божия, страдания Твоя 
познавая, вопиём Ти: 

Радуйся, Егоже млёком Своим пи- 
тала еси, терзаемаго видевшая; ра- 
дуйся, багряницею и терновным 
венцём одбяннаго зревшая. Радуйся, 
страданием Его спострадавшая; ра- 
дуйся, всеми учениками Его остав- 
леннаго видевшая. Радуйся, непра- 
ведными судиями Его осужденнаго 
зревшая. Радуйся, многоскорбная 
Мати Божия, печаль нашу в радость 
претворяющая. 


Кондак 10 


Спасти хотя Иисуса, рече Пилат иу- 
дёом: «Есть обычай нам, да единаго 
вам отпущу. Хощете ли убо отпущу 
вам Царя Иудейскаго?» Вси же возо- 
пиша, глаголюще: «Не Его, но Вар- 
раву!» Воспевая милосердие Божие, 

отдавшаго Сына Своего Единород- 
наго на крестную смерть, да искупит 
ны от вёчныя смерти, вопиём Ему: 
Аллилуиа. 


Икос 10 

Стена и ограждёние буди нам, Вла- 
дычице, изнемогающим от скорби и 
болезней. Ты бо и Сама страдала еси, 
слышащи иудбев, вопиющих: «Рас- 
пни Его!» Ныне же услыши нас, во- 
пиющих Ти: 

Радуйся, Мати милосердия, отъ- 
ёмлющая всяку слезу от люте стра- 
ждущих; радуйся, слезу умилёния 
нам подающая. Радуйся, погибаю- 
щих грешников спасающая; радуй- 
ся, предстательство христиан не- 
постыдное. Радуйся, от страстей 
нас избавляющая; радуйся, сёрд- 
пу сокрушённому отраду подаю- 
щая. Радуйся, многоскорбная Ма- 
ти Бӧжия, печаль нашу в радость 
претворяющая. 


Кондак 11 


Пёние всеумиленное приносим 
Спасителю мира, на вольное страда- 
ние шёдшу и Крест Свой нёсшу на 
Голгофу, идёже пропят бысть; стояху 
при Кресте Иисусове Мати Его, Ма- 
рия Клебпова и Мария Магдалина. 
Иисус же, видев Матерь и ученика 
стояща, егоже любляше, глагола Ма- 
тери Своей: «Жено, се сын Твой!» По- 
том глагола ученику: «Се Мати твоя!» 
И оттого часа поят Ю ученик восвоя- 
си. Ты, Мати Божия, видя на кресте 
Сына и Господа Своего, терзающися, 
вопияла горце Богу: Аллилуиа. 


Икос 11 


«Свете Мой, Боже превёчный и 
Творче всех тварей, Господи, како 
тёрпиши страсти на крестё?, — чистая 
Дева, плачущи, глаголаше о страннем 
Твоём Рождествё, — Сыне Мой, паче 
всех матерей возвеличена бых Аз, но, 
увы Мне, ныне Тя видящи распята 

распаляюся утробою». Мы же, слёзы 
проливаем, Тебе внимаюшщше, и вопи- 
ём Ти: 

Радуйся, радости и весёлия ли- 
шеённая; радуйся, вольная страдания 
Сына Своего на Кресте видевшая. 
Радуйся, Чадо Своё возлюбленное 
уязвленным зрёвшая; радуйся, Агни- 
ца, зрящи Чадо Своё, яко Агнца, на 
заколёние ведома. Радуйся, Избави- 
теля язв душёвных и телёсных язвами 
покрытаго видевшая; радуйся, Сына 
Своего воскрёсшаго из мертвых зрёв- 
шая. Радуйся, многоскорбная Мати 
Божия, печаль нашу в радость пре- 
творяющая. 


Кондак 12 
Благодать подаждь нам, Спасе все- 
милостивый, на кресте дух Свой ис- 
пустивый и согрешёний наших руко- 
писание раздравый. «Се, Свете Мой 
благий, Бог Мой, угасё на кресте», — 
Дева стеняще глаголаше. Потщися, 

Иосифе, к Пилату приступити и ис- 
проси сняти с дрёва Учителя своего. 
Уязвленнаго Тя видевше без славы 
нага на дрёве, Чадо Моё, душу Мою 
пройде оружие, по проречёнию пра- 
веднаго Симеона», — скорбяше Мати 
Божия, вопиющи: Аллилуиа. 


Икос 12 


«Поюще милосёрдие Твоё, Челове- 
колюбче, покланяемся богатству ми- 
лости Твоея, Владыко. Создание Твоё 
спасти хотя, смерть подъял еси», — 
рече Пречистая, но воскресёнием 
Твойм, Спасе, помилуй всех нас, мы 
же пречистей Матери Твоей, о нас 
молящейся, вопиём: 

Радуйся, мёртва зряще бездыханна 
преблагаго Господа; радуйся, лобзав- 
шая тёло Сына Своего возлюбленна- 
го. Радуйся, Света Своего нага и уяз- 
вленаго мертвеца зрёла еси; радуйся, 
Света Своего гробу предавшая. Ра- 
дуйся, плащаницею новою Тёло Его 

обвившая; радуйся, воскресшим Его 
видевшая. Радуйся, многоскорбная 
Мати Божия, печаль нашу в радость 
претворяющая. 


Кондак 13 

О Всепётая Мати, изнемогавшая от 
скорби у Креста Сына Своего и Бо- 
га, внемли воздыханием и слезам на- 
шим и избави от скорби, болёзней и 
вёчныя смёрти всех, уповающих на 
неизреченное Твоё милосердие и во- 
пиющих Богу: Аллилуиа. 


Этот кондак читается трижды, за- 
тем икос І и кондак 1. 


МОЛИТВА 


О многоскорбная Мати Божия, 
умягчёние злых сердец и превышшая 
всех дшерей земли, по чистоте Своей 
и по множеству страданий, Тобою на 
земли перенесенных, приими много- 
болёзненныя воздыхания наша и со- 

храни нас под кровом Твоея милости. 
Иного бо прибёжища и тёплаго пред- 
стательства разве Тебе не вёмы, но, 
яко дерзновёние имущи ко Иже из 
Тебе Рожденному, помози и спаси ны 
молитвами Свойми, да непреткно- 
венно достигнем Царствия Небёс- 
наго, идеже со всёми святыми будем 
воспевать в Троице Единому Богу ны- 
не и присно, и во вёки веков. Аминь. 


АНАФИОТ ПРЕОБЯТУИ БОГОРОДИЦӨ 
Б ЧЕФТЬ ИҺӘНЫ 84 «ВФПИТАНИв» 


имеющей особую благодать помогать 
воспитанию детей в духе благочестия 


Кондак 1 

Взбранной Воеводе и благой Вос- 
питательнице рӧда христианского, 
яко избавльшеся от злых, благодар- 
ственная восписуем Ти раби Твои, 
Богородице, имущая державу непо- 
бедимую, от всяких бед чадо моє сво- 
боди да со слезами зову Ти: воспитай, 
Владычице, чадо моё (имя) достойна 
Небёсного Царствия и наслёдником 
вечных благ его сотвори. 


Икос 1 


Ангела с небесв послати чаду моему 
исходатайствуй, Пресвятая, у Сына 
Твоего и Бога, якоже и Тебе послан 
бысть хранитель прекрёпкий — Гав- 

риил Архангел и сподоби мя взывати 
Тебе сице: 

Воспитай чадо моё земным анге- 
лом. Воспитай чадо моё небёсным 
человёком. Воспитай чадо моё Тебе 
угодным. Воспитай чадо моё сокру- 
шеённым духом и сердцем. Воспитай 
чадо моб Твоим рабом. Воспитай ча- 
до моб зовуща Тебе: «Радуйся, Благо- 
датная, Господь с Тобою!» Воспитай, 
Владычице, чадо моё (имя) достойна 
Небёсного Царствия и наслёдником 
вёчных благ его сотвори. 


Кондак 2 
Видяще моє матернее моление о ча- 
де моём, у Тебё единой помощи про- 
сящей: возьми его под Свой честный 
и милосёрдный покров, да воззову 
Богу: Аллилуиа. 


Икос 2 
Разум чаду моему посли, како доб- 
ре Ти послужити и наполнити сёрдце 

его премудростью Небесной, подаяя 
одну ея возлюбите, земное же паче 
презрети, и не возбрани устом моим 
вопити таковая: 

Воспитай чадо моё мудрым, яко 
есть змии и простым, яко голубицы. 
Воспитай чадо моё имвющим разум 
на доброе и не ишущим на грех. Вос- 
питай чадо моё премудрым противу 
козней диавольских. Воспитай чадо 
моё возрастающим в познании пре- 
мудрости Царствия вечного. Воспи- 
тай чадо мов устрояющего мудре жи- 
тиб своё по образу святых. Воспитай 
чадо моё, питающе его млёком Пре- 
мудрости Божией и сокровённой, да 
взыскует Ю во всем животе своём. 
Воспитай, Влалычице, чадо моё дос- 
тойна Небёсного Царствия и наслёд- 
ником вёчных благ его сотвори. 


Кондак 3 
Сила Вышняго да осенӣт чадо 
моё Твоего ради неусыпного пред- 

стательства пред Сыном Твойм, 
и по сем познавше Твоё матернее 
милосердие ко всем, к Тебё с вс- 
рою притекающим, воззову Богу: 
Аллилуиа. 


Икос 3 


Имущи от Бога чадо моё, не хочу 
узрети его в муке вечно пребывающа, 
но паче записанного в Книге Жизни 
н наследующаго живот вечный. Сего 
ради, Пречистая Дёво, приклони ухо 
к молёнию моему, взывающе Тебе: 

Воспитай чадо моё избегнути вёч- 
ных мук. Воспитай чадо моё наслё- 
довати живот вечный. Воспитай чадо 
моё проводити путь жития в покая- 
нии. Воспитай чадо моё претрудне 
стяжающаго благодать Духа Святаго. 
Воспитай чадо моё употребляющим 
усилие восхитити Царство Небёсное. 
Воспитай чадо моё, еже быти запи- 
санным ему в Книге Жизни. Воспи- 
тай, Владычице, чадо моё достойна 

Небесного Царствия и наслёдником 
вечных благ его сотвори. 


Кондак 4 


Бурю внутрь имея помышлёний 
сумнительных, восхощеши ли пояти 
чадо моё в живот вечный, рыдаю, но 
воспомянув Твоя милости пребога- 
тыя, во уповании и умилёнии сердца 
пою Сыну Твоему: Аллилуиа. 


Икос 4 


Слышаще глас Твой, глаголющий 
Сыну Твоему: «Данных Мне Тобою 
в удел сохраняй во веки», простираю 
руце мои и сёрдце к Твоему милосёр- 
дию да возмети чадо моё в рабы Своя 
и исполниши прошения таковая: 

Воспитай чадо моё в удёле Твоём 
преславнем. Воспитай чадо моб со 
всёми Твойми святыми. Воспитай 
чадо моб рабом, творящим вся Твоя 
повеления. Воспитай чадо моё шеёст- 
вующа узким путём заповедей Сына 

Твоего во Иерусалим Гӧрний. Вос- 
питай чадо моё ищущим помощи у 
Тебе единой. Воспитай чадо моб для 
принятия в живот вёчный. Воспи- 
тай, Владычице, чадо моё достойна 
Небесного Царствия и наслёдником 
вечных благ его сотвори. 


КондаК 5 
Звезда утренняя, сирёчь Сын Твой, 
Пресвятая Дёво, да воссияет светом 
невечёрним в сёрдце чада моего, во 
еже воззвати ему Богу: Аллилуиа. 


Икос 5 


Видяще моё прилёжное моление, 
возносимое во славу Твою, аки фи- 
миам благовонный, не отврати лица 
Твоего от моего чада, аще он и отвра- 
тится те услыши глаголы уст моих во- 
пиющих Тебе: 

Воспитай чадо моё нищим духом, 
яко тех есть Царство Небесное. Вос- 
питай чадо моё плачущим, яко тии 

утешатся. Воспитай чадо моё крот- 
ким, яко тии наследят землю. Воспи- 
тай чадо моб алчущим и жаждущим 
правды, яко тий насытятся. Воспитай 
чадо моё милостивым, яко тий по- 
милованы будут. Воспитай чадо моё 
чистым сёрдцем, яко тии Бога узрят. 
Воспитай чадо моб миротворцем, яко 
тий сынове Божии нарекутся. Воспи- 
тай, Владычице, чадо моё достойна 
Неббсного Царствия и наслёдником 
вечных благ его сотвори. 


Кондак 6 
Проповёдует мир весь христи- 
анский Твоё всегдашнее заступлё- 
ние сирот, вдовиц и матерей, о ча- 
дех молящихся и вопиющих Боту: 
Аллилуиа. 


Икос 6 


Возсияй лучами благодати к душе 
чада моего да просвещенный от Тебе 
свыше узрит путь, ведущий в живот 


ОТ 
166 СЭС ЭОС Эе СИ 


вечный, и последует по нем, окорм- 
ляемый под Твойм всемощным по- 
кровом, в Царство Сына Твоего, идё- 
же жизнь бесконечная и сего ради 
услыши мене, зовущую Тебе сице: 

Воспитай чадо моё свётом мира, да 
свётит свет ёю пред людьми и да ви- 
дяще его добрые дела прославят От- 
ца Небесного. Воспитай чадо моё 
просвещённым от Сына Твоего да во 
свете Его узрит свет и направит сто- 
пы своя к Нему. Воспитай чадо моб 
выну обращающа бчи сердца своего 
к Создателю всяческих. Воспитай 
чадо моб, путеводствуя звездою ут- 
реннею, иже есть Сын Твой во обите- 
ли праведников. Воспитай чадо моё 
кротким, молчаливым и трепёщу- 
щим Словёс Божиих. Воспитай чадо 
моё любящаго Тебё и Сына Твоего не 
токмо умом, но и сёрдцем. Воспи- 
тай, Владычице, чадо моё достойна 
Небесного Царствия и наследником 
вечных благ его сотвори. 

Кондак 7 
Хотящу чаду моему вечнаго спасё- 
ния со слезами предста пред честною 
Твоёю иконою, Владычице, да не прё- 
зреши моления моего, зовущей Сыну 
Твоему: Аллилуиа. 


Икос 7 


Дивными и неизследимыми судьба- 
ми Сына Твоего привлецы чадо моё 
Твоёю милостивою рукою под Свой 
благодатный покров да со усёрдием 
зову Ти: 

Воспитай чадо моё ищущаго пре- 
жде Царствия Божия и правды его. 
Воспитай чадо моё входити тесны- 
ми вратами ведущими в живот вёч- 
ный. Воспитай чадо моё на всяком 
мёсте творящаго волю Сына Твое- 
го и Бога. Воспитай чадо моб не 
глаголящим, ниже мыслящим ху- 
лу на Духа Святаго. Воспитай ча- 
до моё в малем числе избранных 
Твоих. Воспитай, Владычице, ча- 

до моё достойна Небесного Цар- 
ствия и наследником вечных благ 
его сотвори. 


Кондак 8 

Странствующе в юдоли сей зем- 
ной, многоскорбней и многомятёж- 
ней, чадо моё, идёже обрете отраду и 
утешение, аще не в Тебе, Пречистая? 
Спутеводствуй же ему и настави его 
на путь истинный, да зовет Богу: Ал- 
лилуиа. 


Икос 8 

Всем еси Мати милующая, Ты, Бо- 
горӧдице, и хощу, да пребудеши Ею 
чаду моему. Се вручаю его в руце 
Твоя и во смирении прошу ТЯя: 

Воспитай чадо моё бодрствующим 
и молящимся да не внидет во иску- 
шение. Воспитай чадо моё милосёрд- 
ным, якоже Отёц Небёсный милосёрд 
есть. Воспитай чадо моё во умилёнии 
младёнческом, яко детёй есть Царст- 

во Божие. Воспитай чадо моб мёнь- 
шим всех, да будет пред Богом велик. 
Воспитай чадо моё соблюдающим 
слово Божие причастником блажён- 
ства райского его содевая. Воспитай 
чадо моё благонадёжным для Царст- 
ва Небёснаго. Воспитай, Владычице, 
чадо моб достойна Небёсного Царст- 
вия и наследником вёчных благ его 
сотвори. 


Кондак 9 
Всякого добра душу и сбрдце его 
исполни, подающе от щедрот Твойх 
всем по коегождо потребе да зову Бо- 
гу: Аллилуиа. 


Икос 9 
Витий суемудренных общения, гла- 
голющих лжу на Твоё всемощное за- 
ступлёние, избави его и призри на 
мя, верно вопиющую: 
Воспитай чадо моё в целомуд- 
рии и послушании. Воспитай чадо 

моё бегающим утёх мира и прёлес- 
тей вёка сего. Воспитай чадо моё 
уклоняющимся от зла и творящим 
благо. Воспитай чадо моё творя- 
щим добрый плод. Воспитай чадо 
моё любящим и молящимся о вра- 
зёх своих. Воспитай чадо моё совер- 
шенным, яко совершен Отец наш 
Небесный. Воспитай, Владычице, 
чадо моё достойна Небёсного Цар- 
ствия и наследником вечных благ его 
сотвори. 


Кондак 10 


Спасти хотя мир, Сын Твой прийде 
с Небесё призвати не праведники, 
но грешники на покаяние. Сего ради 
взмолись Сыну Твоему и скажи о ча- 
де моём да спасенный Тобою воззовет 
Богу: Аллилуиа. 


Икос 10 


Стеною несокрушимою стани, Не- 
бесная Царице, чаду моему, да под 

Твоим блаженным покровом возмо- 
жет содбяти множество благих дел да 
и с сим зову Ти сице: 

Воспитай чадо моё ведущим тво- 
рити волю Сына Твоего и Бога. 
Воспитай чадо моё ненавидящаго 
грех и всякое беззаконие. Воспи- 
тай чадо моё любящим добро и вся- 
кую добродетель. Воспитай чадо 
моё в чистоте непорочней. Воспи- 
тай чадо моё восходящим по лёст- 
вице живота своего на кийждо день. 
Воспитай чадо моё в горести своей 
обращающа очи свой к Твоему ми- 
лосёрдию. Воспитай, Владычипе, 
чадо моё достойна Небесного Цар- 
ствия и наследником вёчных благ 
его сотвори. 


Кондак 11 
Пети Твоё необоримое заступлёние 
выну сподоби чадо моё и Твоёю бла- 
годатию отвёрзи устнеё его вопити Бо- 
гу: Аллилуиа. 

Икос 11 


Светоприёмную свещёю, пламе- 
нёющей и истаивающей на от люб- 
ви к Тебе и Сыну Твоему и ближнему 
день и нощь, живот его содёлай и не 
презри мене, зовущую Ти: 

Воспитай чадо моё любити Тебе от 
всего сердца и помышления. Воспитай 
чадо моё всегда взирающим на крест и 
страдания Сына Твоего. Воспитай ча- 
до моё отверзающим устне своя токмо 
на похвалёние и прославление благо- 
сти Твоёй. Воспитай чадо мов ждущим 
пришествия Сына Твоего со слезами. 
Воспитай чадо моё в молитве трёзвен- 
ной и непрестанней. Воспитай чадо 
моё в благоговёнии всегда Тебе пред- 
стоящем. Воспитай, Владычице, чадо 
моё достойна Небёсного Царствия и 
наследником вечных благ сотвори. 


Кондак 12 


Благодатию неизречённой Духа 
Святаго напитай сёрдце чада моего, 

еже возлюбити токмо Сына Твоего и 
Бога, и Тебе, Преблагую, да быв под- 
вигнут Тобою, зовёт Царю всяческих: 
Аллилуиа. 


Икос 12 


Поюще Твоё милосёрдие, имже ми- 
луеши и питаеши чадо моё, не престай 
просити о нем у Сына Твоего, яко вё- 
рую, вся Тебе доступна суть, и испол- 
ни во благо мольбы моя таковая: 

Воспитай чадо моё исполнена Духа 
Святаго. Воспитай чадо моё обрес- 
тися на Суде Сына Твоего одесную. 
Воспитай чадо моє живуща свято. 
Воспитай чадо моё благодатию Духа 
Божия твёрдо на пути вернем пребы- 
вающа. Воспитай чадо моё в слезах и 
стенании о гресёх житие своё прово- 
дящим. Воспитай чадо моё ненасыт- 
но алчуща и жаждуща осенёния Духа 
Святаго. Воспитай, Владлычице, чадо 
моё достойна Небесного Царствия и 
наследником вечных благ сотвори. 


Кондак 13 


О, Всепетая Мати Иисуса Сладчай- 
шаго! Приими сиб малое акафистное 
молёние в воню благоухания духов- 
ного о чаде моём, и возьми ёю под 
Твой милосёрдный покров. Ещё же 
даруй ему мыслити, вёдати, слышати, 
глаголати и творити токмо тое, вже 
приближает к Тебе и Сыну Твоему и 
споспешествует вечному спасёнию. 
И посли ему в жизни сей привремен- 
ней все полезное ко спасвнию души 
его да зовет Богу: Аллилуиа, Аллилу- 
иа, Аллилуиа. 


Этот Кондак читается трижды и 
затем Икос [и Кондак1 


МОЛИТВА 
О, Пресвятая Владычице Дёво Бо- 
городице, спаси и сохрани под кро- 
вом Твойм моих чад (имена), всех 
отроков, отроковиц и младенцев, 
крещёных и безымянных, и во чрё- 

ве матери носимых. Укрой их ризою 
Твоего материнства, соблюди их в 
страхе Божием и послушании роди- 
телям, умоли Господа моего и Сына 
Твоего, да дарует им полёзное ко спа- 
сёнию их. Вручаю их Материнскому 
смотрению Твоему, яко Ты еси боже- 
ственный покров рабам Твоим. 


АВАФИСТ СБАТЫХ\ МУЧЕНИВАМ 
ГУРИЮ, САА\®НУ И АВИВУ 


чтомый о преодолении семейных 
неурядии, в особенности неправедного 
гнева одного из супругов 


Кондак 1 

Избраннии чудотворцы Христовы и 
святыя веры исповёдницы, Гурие, Са- 
моне и Авиве добронравнии, память 
вашу чтущи пёсньми похвальными, 
воспеваем яко христиан заступни- 
ков, страждущих покровителей. Вы 
же, имуще дерзновение ко Господу, 
от всяких бед и напастей свободите 
нас, верою и любовию зовущих: 

Радуйтеся, Гурие, Самоне и Авӣве, 
страстотёрпцы Христовы и обидимых 
покровителие! 


Икос 1 


Ангелы во плоти Троице Святёй 
равночисленнии, любовию к Богу го- 

ряще идолы попрасте, вёру Христову 
укреписте, Троицу Святую прослави- 
сте, тёмже убо похваляюще подвиги 
ваша, глаголем вам сице: 

Радуйтеся, светильники благочёс- 
тия; радуйтеся, обличители нечсстия. 
Радуйтеся, утверждения веры Хри- 
стовой; радуйтеся, столпы Церкви 
Божия. Радуйтеся, верных надёждо 
и заступлёние; радуйтеся, неверных 
страх и посрамлёние. Радуйтеся, Гу- 
рие, Самоне и Авиве, страстотёрпцы 
Христовы и обидимых покровӣтелие! 


Кондак 2 
Видя нечёстие людей града Эдёса, 
святии Гурий и Самон в пустыню 
удалишися, бегая князя мира сего и 
соблазнов и усёрдно служаще Богу, 
день и ночь воспеваху: Аллилуиа. 


Икос 2 


Разум премудр имея, святии муче- 
ницы, выну трудишася во славу Бо- 

жию, языческое нечёстие обличая, 
ищущия истины на путь правый на- 
ставляя и мнози невёрныя к Богу йс- 
тинному привлекоша, сего ради гла- 
голем вам сице: 

Радуйтеся, насадители истиннаго 
богопочитания; радуйтеся, искорени- 
тели демонскаго служения. Радуйтеся, 
тьмы нечестия обличители; радуйтеся, 
идольския прелести низложители. Ра- 
дуйтеся, исповедницы Христовы из- 
ряднии; радуйтеся, светила веры Пра- 
вославней. Радуйтеся, Гурие, Самоне 
и Авиве, страстотёрпцы Христовы и 
обидимых покровителие! 


Кондак 3 

Силою свыше осенённии святии 
мученицы, гонителей святой веры 
не устрашишася, велёния нечестива- 
го Антониана небрегоша и вёру Хри- 
стову велегласно прославиша, тёмже 
и в темницу ввержени пояху Богу: 
Аллилуиа. 


Икос 3 


Имея веру во Христа адаманта твер- 
дейшую и силою тоя вооружившии- 
ся, мужественно претерпёли есте, 
святии мученицы, темничные узы 
и самую смерть, сего ради похва- 
ляюще таковое мужество, ублажаем 
вас сице: 

Радуйтеся, истинныя вёры исповёд- 
ницы; радуйтеся, Царствия Божия 
наслёдницы. Радуйтеся, мучеников 
похвало; радуйтеся, страстотерппев 
славо. Радуйтеся, Святыя Церкви 
утверждёние; радуйтеся, всего рода 
христианскаго украшёния. Радуйте- 
ся, Гурие, Самоне и Авиве, страсто- 
тёрпцы Христовы и обидимых покро- 
вителие! 


Кондак 4 


Бурею помышлёний сумнитель- 
ных одержимый, нечестивый царь 
Ликиний воздвиже жестокое гонё- 
ние на христианы, ты же, страсто- 

терпче Авиве, того не убояся, с твёр- 
дою верою взывал еси Христу Богу: 
Аллилуиа. 


Икос 4 


Слышав царь Ликиний твой подви- 
ги, досточудный Авиве, и твоё твёр- 
дое вёры исповсвдание, разъярися на 
тя злӧбою, повеле предати тя смерти 
лютей яко противника царёва, ты же, 
уведев о сем, добровольно потекл еси 
на мучение, и с радостию претерпел 
еси огненное сожжение, сего ради 
дивящеся великому мужеству твоему, 
величаем тя сице: 

Радуйся, поборниче вёры во Хри- 
ста неустрашимый; радуйся, воине 
Христов непобедимый. Радуйся, по- 
вешанный на дрёве за Распростёр- 
шаго руце Свой на дрёве крёстнем; 
радуйся, строганный когтьми желёз- 
ными. Радуйся, утешение подаваяй 
скорбящим; радуйся, скорый по- 
мощниче всем за истину терпящим. 

Радуйтеся, Гурие, Самоне и Авиве, 
страстотёрпцы Христовы и обидимых 
покровителие! 


Конлак 5 

Боготёчным звездам на твёрди не- 
бёсней подӧбнии были естё, святии 
мученицы, лучами жития своего тьму 
языческаго нечёстия просвещающии 
и многих на путь йстины наставляю- 
щии. Тёмже благоговёйно чтуще па- 
мять вашу, благодарно поём Богу: 
Аллилуиа. 


Икос 5 

Вилеша людие града Эдёса многие 
чудеса, бываемыя от раки святых му- 
чеников Гурия, Самона и Авива, зело 
радовахуся и Господа всем сёрдцем 
прославляху, мы же чтуще святую па- 
мять вашу, святии мученицы, умиль- 
но взываем: 

Радуйтеся, неправедно гонимых за- 
ступницы; радуйтеся, верных рабов 

Христовых друзи. Радуйтеся, сущих 
во узах и темницах хранителие; ра- 
дуйтеся, гонителей и обидящих вразу- 
мители. Радуйтеся, плачущих утёши- 
тели; радуйтеся, от наглыя и лютыя 
смёрти избавители. Радуйтеся, Гурие, 
Самоне и Авиве, страстотёрпцы Хри- 
стовы и обидимых покровителие! 


Кондак 6 

С высоты мудрии благодать при- 
смше, за сущих во искушении пред- 
стоите, всехвальнии, тёмже отро- 
ковицу, святии, от смёрти горькия 
избависте. Вы бо воистину естё граду 
Эдёсу слава и миру радость, сего ради 
воспеваем ко Господу: Аллилуиа. 


Икос 6 


Вражия работы избави нас, Иисусе 
Жизнодавче, Твоих страдалец моль- 
бами умоляем, яко да не порабощеён- 
ну стяжав от страстей душу и тело, 
восхваляем тех скорёйшую помощь, 

якоже во гробе затворенную мужем 
и сию скоро предваривше от смёрти 
избавиша, тёмже взываем вам сице: 

Радуйтеся, невинную жену от лю- 
тыя смерти спасшии; радуйтеся, див- 
ным спасением ея звёрства мучителя 
победившии. Радуйтеся, злаго мужа 
жестокое деяние обличившии; ра- 
дуйтеся, и того веровати в силу Бога 
христианскаго научившии. Радуй- 
теся, податели милости тоя трёбую- 
щим; радуйтеся, стражи неусыпнии 
почитающих память вашу. Радуй- 
теся, Гурие, Самоне и Авиве, стра- 
стотерпцы Христовы и обидимых 
покровителие! 


Кондак 7 
Хотяй Человеколюбец Господь яви- 
ти милость Свою людям Своим, со- 
храни телеса ваши нетлённы, чудеса 
точащии, от них же вси вернии токи 
исцелений получают, зовуще Богу: 
Аллилуиа. 


Икос 7 


Новых заступников и дивных чудо- 
творцев вёдуще, людие из града Эдёса 
святой храм в память вашу создаша, 
в нем же и мощи ваша положиша, да 
вси страждущии помощь в них по- 
черпают, мы же такожде твёрду надё- 
жду на вас имуще, взываем вам сице: 

Радуйтеся, душевных и телесных 
недугов наших целители; радуйтеся, 
бесов о имени Господни изгоните- 
ли. Радуйтеся, Евангельския истины 
благодати благовестители; радуйтеся, 
Божественныя благодати носители. 
Радуйтеся, скорби многи за имя Гос- 
подне приявшии; радуйтеся, дивно 
во святых Его просиявшии. Радуйте- 
ся, Гурие, Самоне и Авиве, страсто- 
тёрпцы Христовы и обидимых покро- 
вителие! 


Кондак 8 


Странно и страшно неверным слы- 
шати, каковы дивные дела от святых 

мощей ваших совершаются: недузи 
врачуются, страсти исцеляются, мы 
же, тверду надёжду на вас имуше, Бо- 
гу о вас тако благодёющему с вёрою 
взываем: Аллилуиа. 


Икос 8 


Всёми добродётельми исполнен- 
нии, за нихже и славою Бӧжиею 
почтённии, внимайте, святии муче- 
ницы, молитвам верных, чтущих свя- 
тую память вашу, от нихже слышисте 
сицевая: 

Радуйтеся, нищии духом, яко ваше 
есть Царствие Небесное; радуйтеся, 
плачущии, яко утешистеся. Радуйте- 
ся, кротции, яко наслёдовасте землю; 
радуйтеся, алкавшии и жаждавшии 
правды, яко насытишася. Радуйтеся, 
милостивии, яко стяжали естё поми- 
лование; радуйтеся, чистии сёрдцем, 
яко уже Бога узресте. Радуйтеся, Гу- 
рие, Самоне и Авиве, страстотёрпцы 
Христовы и обидимых покровӣтелие! 


Кондак 9 

Всякия напасти, находящия на град 
Эдёс, разоряли естё, святии муче- 
ницы, тёмже и ныне не оставите нас 
смирённых и грёшных, но вся люди 
страны нашия в православии и еди- 
номыслии утвердите, да вси едины- 
ми усты и единым сердцем восклик- 
нем прославившему вас Господу: 
Аллилуиа. 


Икос 9 


Витии многовещаннии, яко рыбы 
безгласнии зрим о вас, святйи муче- 
ницы: недоумеют бо, како в пустыни 
духом витали естё и посреде человёк 
неусыпными подвиги подвизастеся. 
Мы же радующися, яко таковы има- 
мы учители и молитвенники, про- 
славляем вас, глаголюще: 

Радуйтеся, кимвалы Слова Божия; 
радуйтеся, тёплии о нас пред Богом 
ходатаи. Радуйтеся, иудеев и ёлли- 
нов просветители; радуйтеся, три- 

днёвнаго Божества благовестители. 
Радуйтеся, кротости и воздержания 
учители; радуйтеся, лжи и татьбы об- 
личителие. Радуйтеся, Гурие, Само- 
не и Авиве, страстотерпцы Христовы 
и обидимых покровителие! 


Кондак 10 
Спастй хотя люди града Эдёса от 
мысленнаго волка, твёрдо увещали 
есте тех стояти во истинней вёре ни- 
же козней вражиих устрашатися, но 
и вскорбех и напастех за вас благода- 
рити Бога, поюще Ему: Аллилуиа. 


Икос 10 


Стена тверда и надёжнее прибёжи- 
ще есте, святии мученицы, всем к 
вам прибегающим и скорыя помощи 
требующим, сего ради во умилёнии 
сёрдца нашего взываем: 

Ралуйтеся, всех скорбящих радо- 
вание; радуйтеся, всех угнетённых и 
порабощённых прибёжище и осво- 

бождёние. Радуйтеся, вдов и сирот 
заступлёние; радуйтеся, от ересёй и 
расколов ограждёние. Радуйтеся, яко 
вси нечестивии житию вашему удив- 
ляются; радуйтеся, яко вси благо- 
честивии о имени вашем веселятся. 
Радуйтеся, Гурие, Самӧне и Авиве, 
страстотёрпцы Христовы и обидимых 
покровителие! 


Кондак 11 

Пёние благодарственное прино- 
сяще ко Господу и о нас, тёплии за- 
ступницы наши, молим вас при- 
сно не отступати от нас, грех наших 
ради, но милосёрдие от Господа 
всем испросите, вопиющим Ему: 
Аллилуиа. 


Икос 11 
Светозарную троицу святых муче- 
ников восхваляюще, вёрнии, устра- 
нимся распрей и раздоров в жизни 
сей, убежим несогласий и разделёний 

в православней вёре и храняще еди- 
нение духа в союзе мира, из глубины 
души воскликнем тако: 

Радуйтеся, громогласныя трубы 
евангельскаго благовёстия; радуй- 
теся, сладкозвучныя гусли пропо- 
веди спасения. Радуйтеся, крепции 
правды рачителие; радуйтеся, не- 
поколебимии неправды истребите- 
ли. Радуйтеся, благочестивым се- 
мействам мира и блага податели; 
радуйтеся, жестоким и неверным 
супругом строгие наказатели. Радуй- 
теся, Гурие, Самоне и Авиве, стра- 
стотерпцы Христовы и обидимых 
покровителие! 


Кондак 12 
Благодать, данную вам от Бога, вс- 
дуще, память вашу празднуем, свя- 
тые мученицы, с усёрдным молением 
к вашему честному образу притекаю- 
ше, вашею твердою помощию, яко 
необоримою стеною ограждаемся, 

сего ради восхваляем вас, страсто- 
терпцы Христовы, и усёрдно зовем 
Богу: Аллилуиа. 


Икос 12 

Поюще ваше дивное житиё и муче- 
ническую кончину, молим вас, стра- 
стотёрпцы Христовы Гурие, Самоне 
и Авиве, будете нам во всем благие 
помощницы, благословите нас ми- 
ром и любовию, подайте нам твёрдую 
веру, чистоту жизни и страх Божий, 
да вси душевный покой имуше, в ра- 
дости воскликнем: 

Радуйтеся, яко имена ваша и мёж- 
ду невёрными прославляются. Ра- 
дуйтеся, покой и отрадо скорбящим; 
радуйтеся, страх и удивление обиля- 
щим. Радуйтеся, невинную жену от 
лютыя смёрти спасший; радуйтеся, 
злаго мужа ея достойно покаравший. 
Радуйтеся, Гурие, Самоне и Авиве, 
страстотёрпцы Христовы и обидимых 
покровителие! 

Кондак 13 

О святии страстотёрпцы Христовы 
Гурие, Самоне и Авиве, приимите 
сиё наше хвалебное пение и, услы- 
шав усёрдно желание наше, избави- 
те нас тёплым своим к Богу предста- 
тельством, от всякаго зла, от вражды 
и несогласий и всяких лютых бед и 
болезней, да с любовию вас чтуще, 
выну зовем Богу: Аллилуиа, Аллилу- 
иа, Аллилуиа. 


Этот Кондак читается трижды, 
затем Икос І и Кондак 1. 


МОЛИТВА 


О святии мученицы и исповедни- 
цы Христовы Гурие, Самонеи Авиве! 
Тёплии о нас ходатаи и молитвенни- 
цы пред Богом, во умилёнии сердец 
наших, взирая на пречистый ваш об- 
раз, смирённо молим вас: услышите 
нас, грешных и недостойных рабов 
свойх, сущих в бедах, скорбєех и на- 

пастех, и призрёв наша тяжкая и без- 
численная прегрешения, явите нам 
свою великую милость, воздвигните 
нас из глубины греховныя, просвети- 
те наш ум, смягчите злое и окаянное 
сёрдце, прекратите зависть, вражду и 
раздоры, в нас живущие. Осените нас 
миром, любӧвию и страхом Божи- 
им, умолите милосерднаго Господа, 
да покрыет множество грехов наших 
Своим неизреченным милосердием. 
Да соблюдёт Цёрковь Свою Святую 
от неверия, ересей и расколов. Да по- 
даст стране нашей мир, благодёнст- 
вие, земли плодородие; супругам лю- 
бовь и согласие; чалам послушание; 
обидимым терпёние; обидящим страх 
Божий; скорбящим благодушие; ра- 
дующимся воздержание. Всех же нас 
да покрыет Своёю всесильною дес- 
ницею, и да избавит от глада, губи- 
тельства, труса, потопа, огня, меча, 
нашествия иноплеменников и меж- 
доусобныя брани, и напрасныя смёр- 

ти. Да оградит нас ополчением святых 
Свойх Ангелов, во ёже избавитися 
нам по исхӧде нашем из жития сего 
от козней лукаваго и тайных воздуш- 
ных мытарств его, и неосужденными 
предстати Престолу Господа Славы, 
идёже лицы святых Ангел со всёми 
святыми выну славят пресвятое и ве- 
ликолёпое имя Отца и Сына и Свята- 
го Духа, ныне и присно и во вёки ве- 
ков. АМИНЬ. 


АВАФИСТ 9БЯТУЙ БАНЕНН®И 
ВоСНИИ ПЄТеРБУРГеҺФИ 


чтомый о помощи в многоразличных 
житейских обстояниях 


Кондак 1 

Избранная угӧдница Христова, 
святая блаженная Ксёние, хвалёбное 
пение ти приносим, чтуще терпение 
твоё и злострадание вольное; ты же, 
имеющи дерзновение ко Господу, во 
всяких бедах и напастех заступай нас, 
грешных, взывающих к тебе. 

Радуйся, Ксбние блаженная, молит- 
веннице о душах наших. 


Икос 1 


Равноангельски на земли пожи- 
ла еси, блаженная мати, по успвнии 
мужа твоего, без приготовления хри- 
стианскаго внезапу скончавшегося, 
отвёргла еси жизнь мирскую, мо- 
лящи Бога супруга твоего душу по- 

миловати, подвиг юродства на себё 
приявши, стяжала еси совершёнство 
духовное. Того ради услыши от нас 
похвалы сия, тебё возносимыя: 

Радуйся, Христова угодница, в ми- 
ре надмирно пожившая; радуйся вся 
прилоги мира, плоти и диавола по- 
бедившая. Радуйся, нищету вольную 
на всю жизнь избравшая; радуйся, 
сокровище на Небеси имети возже- 
лавшая. Радуйся, житиём твоим Анд- 
рёю, Христа ради юрӧдивому, равная; 
радуйся от всех людёй православных 
любимая и славимая. Радуйся, о ча- 
сё смертнем помнити нас призываю - 
щая; радуйся, ближняго душу паче 
мира сего любити нас научающая. 
Радуйся, Ксёние блаженная, молит- 
веннице о душах наших. 


Кондак 2 
Видяще странное житие твоё, бла- 
женная, яко во цвете младости твоея 
во одежду мужа твоего усопшаго об- 


леклася еси, именем его нареклася 
еси, себе умершую быти глаголющи, 
дом же твой и вся благая земная ос- 
тавивши, скиталицу себе сотворила 
ей, сродницы твой безумную тя быти 
мняху, людие же боголюбивии воспё- 
ша: Аллилуиа. 


Икос 2 


Разум, от Бога ти дарованный, в бе- 
зумии мнимом сокрыла еси, блажеён- 
ная Ксение; в суетё же града велика- 
го аки пустынница пребывала еси, 
молитвы своя к Богу возносящи не- 
престанно. Мы же, дивящеся житию 
твоему, воспеваем ти сице: 

Радуйся, крест тяжкий юродст- 
ва, от Бога ти данный, на рамо своё 
приявшая; радуйся, мнимым безу- 
мием сияние благодати сокрывшая. 
Радуйся, именем мужеским нарёк- 
шися, немощи жёнския отрешив- 
шаяся; радуйся, печали и скорби 
кротце терпёвшая. Радуйся, все имё- 

ние твоё бёдным людем раздавшая; 
радуйся, жилище Духу Святому в 
сёрдце твоём уготовившая. Радуй- 
ся, всем прибегающим к тебе благое 
утешёние; радуйся, от смерти вне- 
запныя избавлёние. Радуйся, Ксёние 
блаженная, молитвеннице о душах 
наших. 


Кондак 3 

Силою, свыше ти дарованною, бла- 
годатию и мужеством, зной и стужу 
лютую претерпевала еси, всенощно 
молящися и поклоны творящи; темже 
и прославлена бысть святость твоя, 
блаженная Ксёние, во Отёчестве на- 
шем многострадальнем и во всем ми- 
ре православнем, да зовём с тобою 
Богу: Аллилуиа. 


Икос 3 


Имвла еси, о мати блаженная, небо 
покров и зёмлю ложе свое; о теле, во 
одбжду ветхую облеченнем, небрег- 

ла еси, молитвы же к Богу пламенне 
возносила еси, сего ради воспеваем 
ти сице: 

Радуйся, век твой земный без крова 
провёдшая; радуйся, Небёснаго кро- 
ва взыскавшая и того улучившая. Ра- 
дуйся, по вся дни нощию в поли мо- 
лившаяся; радуйся, поклоны земныя 
на вся страны света тамо творившая. 
Радуйся, град Петров всенощным 
блением от бед ограждавшая; радуй- 
ся, гнев Божий от него многажды 
отвращавшая. Радуйся, благодатию 
Духа Святаго чудёсно согреваемая; 
радуйся, хлад лютый душ наших мо- 
литвою твоёю растаявающая. Радуй- 
ся, Ксвние блаженная, молитвеннице 
о душах наших. 


Кондак 4 
Бурю житейскую, во граде Петрове 
мятущуюся, кротостию и незлоби- 
ем препобеждала еси, мати блажён- 
ная, безстрастие же посредё мира 

суетнаго стяжала еси и тако, Духом 
Святым просвещаемая, взывала еси 
Подателю тишины сердёчныя Боту: 
Аллилуиа. 


Икос 4 

Слышаша людие дар прозрёния 
чудный, тобою явлёенный, святая 
мати, и удивишася. Се, женё нёкоей 
рекла еси: возми пятак, зде царь на 
коне: потухнет. Та же не вёдающи, яко 
ты запалёние дома ея прозрёла еси, 
притече во своя си и узре дом свой во 
огни горящ: и абие по молитве твоёй 
пламень огня угасё. Мнози же стра- 
ждущии к помощи твоёй прибегаху, 
юже стяжавше, тако взываша ти: 

Радуйся, дар прозрения смирёни- 
ем крайним стяжавшая; радуйся, дар 
сей на пользу и спасёние страждущим 
являвшая. Радуйся, свеще негасимая, 
к Богу в молитвах горёвшая; радуйся, 
верою твоёю пламенною запалёние 
домов угашавшая. Радуйся, гряду- 

щия скорби людския аки настоящия 
зрёвшая; радуйся врач безмёздный 
и милосёрдый людем бывшая. РА- 
дуйся, яко и нас, немощных в вёре, 
укрепляеши; радуйся, яко сиянием 
святости твоея люди православныя 
озаряеши. Радуйся, Ксёние блажён- 
ная, молитвеннице о душах наших. 


Конлак 5 

Боготёчная звезда явися святость 
твоя на тверди града Петрова, угод- 
нице Божия, зарёю своёю сердца 
просвещающая: ужё бо людем, в бе- 
зумии греха погибающим, путь спа- 
сёния указала еси, к покаянию их 
наставляющи, во вже вопити Богу: 
Аллилуиа. 


Икос 5 


Видяще подвиги твоя молитвен- 
ныя, терпение хлада и зноя великое, 
людие ослабити желаху злострадания 
твоя; ты же одежду и вся ими прино- 

симая нищим раздавала еси, нищету 
свою, аки сокровише, хранящи. Сего 
ради слышиши от нас сицевая: 

Радуйся, богатство твоё токмо в 
любви к Богу и ближним полагавшая; 
радуйся, ничтоже земное имевшая и 
всех духовно богатившая. Радуйся, 
милостивым твойм сердцем стражду- 
щим сострадавшая; радуйся, помощь 
им чрез добрых людей посылавшая. 
Радуйся, чуждая миру, в мире живу- 
щим благо творившая; радуйся, века 
сего суемудрия отвергатися научив- 
шая. Радуйся, плакати с плачущими 
нас подвигающая; радуйся, от тяжка- 
го сна греховнаго пробуждающая. Ра- 
дуйся, Ксёние блаженная, молитвен- 
нице о душах наших. 


Конлдак 6 
Проповёдана бысть святость жития 
твоего, блаженная, жителем града 
твоего, егда ты, о младёнце, ещё не 
рождшемся, пекущися, жене добрей, 

в доме, тобою дарованном, жившей, 
рекла еси: Бог тебё сына посла, теки 
на кладбище Смолёнское. Тая же, со 
тщанием притёкши, сироту, рождён- 
на материю, внезапу на пути постра- 
давшею и скончавшеюся, в дом свой 
прияла есть: вся же лета жития сво- 
его, тебе благодаряще, сия семья бла- 
годатная Богу Человеколюбцу взыва- 
ше: Аллилуиа. 


Икос 6 


Возсияла есть слава подвигов тво- 
их, блаженная мати Ксёние, егда 
нощию на верх храма Смолёнскаго 
камёние, таящися, носила еси, дому 
Пречистей возградитися пособст- 
вующи. Ныне же вси молящиися во 
святём храме сем и во всем мире Бо- 
жием, взирающе на образ твой, вос- 
певают ти таковая: 

Радуйся, тайно творити добро нау- 
чающая; радуйся, к подвигом благо- 
чёстия всех призывающая. Радуйся, 

стройтелем храмов Божиих помо- 
гающая; радуйся, святыню церков- 
ную возлюбившая. Радуйся, в делех 
благих усёрдное поспешёние; радуй- 
ся, трудов наших на путй спасвния 
облегчёние. Радуйся, под кровом Бо- 
жия Матере подвиги творившая, и 
тако почившая; радуйся, с Нёю ны- 
не на Небесех о нас Христа молящая. 
Радуйся, Ксёние блажённая, молит- 
веннице о душах наших. 


КондаК 7 

Хотяще судьбы людския во благая 
устроити, повелёла еси деве крот- 
цей на Охту тещи, прорёекши, яко 
муж твой тамо жену погребает. Та 
же, аще и недоумевашеся, обаче 
не ослушася глагола твоего, и тамо 
вдовца млада, над гробом жены ры- 
давшаго, сретила есть и утешение в 
молитве ему подаде. Лёту же минув- 
шу, она венчастася, и тако многая 
лета в любви и согласии поживше, 

чад свойх наставляху тебё, святая ма- 
ти, чтити, Богу же воспевати песнь: 
Аллилуиа. 


Икос 7 


Новое чудо показала еси, блажён- 
ная, посредё скверны людския душу 
твою, юрӧдством сокрытую, в крб- 
тости ангельстей соблюдши. Научи 
и нас, мати Ксёние, и малыя доли 
скорбей твоих не терпящих и в ропо- 
те на Бога и ближняго дни наша иж- 
дивающих, вся свыше посылаемая в 
терпении сносити, да взирающе на 
подвиги твоя, чистым сердцем зовём 
ти сице: 

Радуйся, миру злохладному благо- 
датную мудрость явившая; радуйся, 
нищеты духовныя блаженство вку- 
сившая. Радуйся, образ терпёния и 
благосёрдия нам подающая; радуйся, 
смирением и покаянием от бед избав- 
лятися научающая. Радуйся, с молит- 
вою и любӧвию детей благословляв- 

шая; радуйся, прикосновёнием руку 
твоёю чудёсно их исцелявшая. Ра- 
дуйся, уныние тяжкое, душу сокру- 
шающее, от нас отводящая; радуйся, 
надеждою несумнённою на милость 
Божию окриляющая. Радуйся, Ксёние 
блажённая, молитвеннице о душах 
наших. 


Кондак 8 
Странница бездомная протекла еси 
путь скорбный жития твоего в столь- 
нем граде Отёчества нашего, мати 
блаженная, взыскующи града выш- 
няго, Иерусалима Небёснаго; ныне 
же в нем со Ангелы и всёми святыми 

поёши Богу: Аллилуиа. 


Икос 8 


Вся в молитвах ко Творцу пре- 
бывающи, мати святая, до успё- 
ния твоего, от страданий и подви- 
гов к жизни блажённей и вечней 
невозбранно прешла еси. Сего ра- 


ди, преклоняюще колена серлец 
наших, благоговёйное пёние ти 
приносим: 

Радуйся, во обителех горних с лики 
святых ликующая; радуйся, и нас, те- 
бё молящихся, тамо не забывающая. 
Радуйся, чудеса неисчетная по успё- 
нии твоём явившая; радуйся, смёрт- 
но болящих, врачами оставленных, 
исцелявшая. Радуйся, в пьянстве гиб- 
нущих устрашёние и исправление; ра- 
дуйся, места служения лишившимся 
благое поспешение. Радуйся, вдовиц 
и жен, супругом оставленных, покро- 
вительнице; радуйся, странников и 
безприютных питательнице. Радуй- 
ся, Ксвние блаженная, молитвеннице 
о душах наших. 


Кондак 9 
Всякия утоли болезни, блаженная 
мати Ксёние, на тя надёющихся и к 
помощи твоёй усердно притекаю- 
щих: якоже поминавших прежде ду- 

шу твою ради души своея спасёния, 
по завёту твоему, тако и ныне помя- 
ни всех, прославляющих тя, Бӧгу же, 
в тебе дивно прославленному, вопию- 
щих непрестанно: Аллилуиа. 


Икос 9 


Вития суемудренныя разумёти не 
могут, како ты безумием своим безу- 
мие мира сего обличила еси и нёмо- 
щию своею сильныя и крёпкия по- 
срамила еси: не ведают бо в тебе силы 
и премудрости Божия. Мы же, тя по- 
читающе, с любовию зовем ти сице: 

Радуйся, Божественнаго Духа се- 
ление; радуйся, вёлие к Богу дерзно- 
вение. Радуйся, у усыпальницы твоея 
молящимся являющаяся и им помо- 
гающая; ралуйся, землею и елёем от 
нея многия освятившая и от недуг ис- 
пелившая. Радуйся, яко одержимых 
страстьми от гибели спасаеши; радуй- 
ся, яко отвергатися себё нас научаеши. 
Радуйся, любве и смирения путь во 

спасвние нам указующая; радуйся, во 
храме Божием с нами незримо пребы- 
вающая. Радуйся, Ксвние блаженная, 
молитвеннице о душах наших. 


Кондак 10 


Спасти люди хотящи, блаженная 
мати Ксёние, присно даруеши им за- 
ступление твоё чудное. Се дёву бла- 
гочестивую с вдовицею материю ея, 
в канун венчания у гробницы твоея 
усёрдно молившуюся, от брака спасла 
еси со злодёем, иже ратнаго человека 
уби, имя же и чин его себе присвои. 
В день тойже убийца оный внезапу 
обличен бысть и, ужасом объят, ис- 
повёда пред всёми, яко сила Божия 
сироту от брака с ним избави, мы же, 
дивящеся силе молитв твойх, нас спа- 
сающих, воспеваем Богу: Аллилуиа. 


Икос 10 
Стена еси нерушимая, преблажен- 
ная мати, и дом православных. Не ос- 

тави и ныне супруги разлучённыя, по- 
мози родителем, за грехи своя о чадех 
слёзы проливающим, научи юноши и 
девы в чистоте себе хранити и всех нас 
святыню уз семейных почитати, да 
единеми усты воспеваем ти тако: 

Радуйся, дев благочестивых от бра- 
ка невёрнаго избавляющая; радуйся, 
спутника жизни добраго им обрести 
помогающая. Радуйся, сродник вра- 
ждующих благое примирёние; радуй- 
ся, слез детских осушение. Радуйся, 
от убиёния младёнцев во чреве женам 
грозное прещёние; радуйся, на ка- 
мени любвё и веры домов устроение. 
Радуйся, супругов, смёртию разлу- 
чённых, утешёние; радуйся, в жизни 
безсмёртней вечное их соединение. 
Радуйся, Ксёние блаженная, молит- 
веннице о душах наших. 


Кондак 11 


Пёние благодарственное приносят 
ти, мати блаженная, людие право- 

славнии, от бед и болезней молитва- 
ми твоими избавленнии: и ныне, аще 
попустит нам всеправедный Господь 
скорби грех наших ради, со слезами 
к тебе припадём, уповающе на мило- 
стивое твоє о нас к Богу предстатель- 
ство, да воспоём Ему: Аллилуиа. 


Икос 11 


Светозарная луча во мраце жития 
сего, путь ко свету неприступному 
освещающая, явилася еси, богомуд- 
рая Ксёние, чудес множеством про- 
сиявши. В лютую же годину гонёний 
безбожных вёрнии от часовни твоея 
не отступиша, но, презревше и страх 
смертный, с вёрою и упованием к тебе 
притекаху, сердцем воспевающе сице: 

Радуйся, безнадежных надсяние; 
радуйся, в бездне отчаяния погибаю- 
щих спасёние. Радуйся, униженных и 
гонимых покровительнице; радуйся, 
от клеветы и суда неправеднаго за- 
щитнице. Радуйся, обидимых и обез- 

доленных утешёние; радуйся, обидя- 
щих грозное вразумлёние. Радуйся, 
града святаго Петра заступнице; ра- 
дуйся, чадом земли Российския ма- 
ти и питательнице. Радуйся, Ксвние 
блажённая, молитвеннице о душах 
наших. 


Кондак 12 

Благодать утешёний обильно изли- 
ваеши, блаженная Ксёние, всем чту- 
щим память твою и к заступлёнию 
твоему притекающим. Тёмже и мы, 
грешнии, на тя по Бозе надёжду нашу 
возлагаем и молимся тебе усердно: не 
остави нас во обстояниих скорбных, 
умоли Господа сил, да не отпадём 
от вёры православныя, в нёйже то- 
бою утверждаеми, зовем Ему вёрно: 
Аллилуиа. 


Икос 12 


Поюще многая твоя чудеса, бла- 
женная мати Ксёние, восхваляем тя, 

яко тёплую нашу заступницу и ско- 
рую предстательницу. Улучающе же 
от тебе помощь благодатную, неус- 
танно воспёваем ти сице: 

Радуйся, светом кротости твоея вся 
концы земли озарившая; радуйся жи- 
тиём твоим постническим гордыню 
диавольскую посрамившая. Радуй- 
ся, дому царскому поможёние и бла- 
гословёние; радуйся, мира Божия в 
сердца верных насаждение. Радуйся, 
о спасении Отёчества нашего присно 
молящаяся; радуйся во Отёчество Не- 
бесное нам путь указующая. Радуйся, 
по Богородице в скорбех и печалех 
наше утешение; радуйся, по Бозе гре- 
хов наших прошение и вечное спасё- 
ние. Радуйся, Ксёние блаженная, мо- 
литвеннице о душах наших. 


Кондак 13 
О святая блажённая мати Ксёние, 
в житии твоём крест тяжкий понёс- 
шая. Приими от нас, грешных, моле- 

ние сиё, тебе приносимое, огради нас 
молитвами твоими от наветов духов 
тьмы, от бед и напастей, умоли все- 
шеёдраго Бога подати нам силу и крё- 
пость, да взёмше крест свой, во след 
Христу грядём, поюще Ему с тоббю 
во веки: Аллилуиа. 


Этот Кондак читается трижды, 
затем Икос [и Кондак 1. 


МОЛИТВА 


О святая всеблажённая мати Ксс- 
ние! Под кровом Всевышняго жив- 
шая, ведомая и укрепляемая Бого- 
материю, глад и жажду, хлад и зной, 
поношения и гонвния претерпёвшая, 
дар прозорливости и чудотворёния 
от Бога прияла еси и под свнию Все- 
могущаго покоишися. Ныне Свя- 
тая Церковь, Яко благоуханный цвет, 
прославляет тя. Предстояще на мёс- 
те погребёния твоего, пред образом 
твоим святым, яко живей ти, сущей 

с нами, молимся тебе: приими про- 
шения наша и принеси их ко Престо- 
лу милосёрдаго Отца Небёснаго, яко 
дерзновёние к Нему имущая. Испро- 
си притекающим к тебе вёчное спасё- 
ние, на благая дела и начинания на- 
ша щеёлрое благословение, от всяких 
бед и скорбей избавлёние. Предста- 
ни святыми твойми молитвами пред 
Всемилостивым Спасителем нашим 
о нас, недостойных и грешных. По- 
мози, святая блаженная мати Ксёние, 
младёнцы свётом Святаго Крещёния 
озарити и печатию дара Духа Свята- 
го запечатлёти, отроки и отроковицы 
в вере, честности, богобоязненности 
воспитати и успехи в учении им да- 
ровати; болящия и недугующия ис- 
цели, семейным любовь и согласие 
низпосли, монашествующих подви- 
гом добрым подвизатися удостой и 
от поношёний огради, пастыри в крё- 
пости Духа Святаго утверди, люди и 
страну нашу в мире и безмятёжии со- 

храни, о лишенных в предсмёртный 
час причашения Святых Христовых 
Таин умоли. Ты наша надёжда и упо- 
вание, скорое услышание и избавлё- 
ние, тебё благодарёние возсылаем и с 
тобою славим Отца и Сына и Святаго 
Духа, ныне и присно, и во веки веков. 
Аминь. 


АВАФИСТ оБЯТУЙ БАМНЕНН®И 
КАТРУНО АОВУБУРАИ 


чтомый о помощи в многоразличных 
житейских обстояниях 


Кондак 1 

Избранная Духом Божиим от пелён 
младёнческих, блажённая старица 
Матрӧно, слепоту и нёмощь телёс- 
ную ко очищению духовному от Бога 
приявшая, даром прозрения и чудёс 
обогатилася еси и венцём нетлёенным 
от Господа украсилася еси. Сего ради 
и мы благодарне венёц похвальный 
приносим ти, вопиюще: 

Радуйся, праведная мати Матрбно, 
теплая о нас к Богу молитвеннице. 


Икос 1 


Ангел во плоти явилася еси на зем- 
ли, Матроно блаженная, исполняю- 
щи волю Божию. Аще рождество твоё 
в слепоте телесней бысть, но Господь, 


умудряяй слепцы и любяй правед- 
ныя, просвети духовнеи очи твои, 
да послужиши людем и дела Божии 
явятся чрез тебе. Мы же с любовию 
вопиём ти таковая: 

Радуйся, от младёнчества Богом из- 
бранная; радуйся, благодатию Духа 
Святаго от пелён осенённая. Радуй- 
ся, даром чудёс измлада обогащён- 
ная; радуйся, премудростию от Бога 
свыше исполненная. Ралуйся,мыс- 
ленныма очима волю Божию прози- 
рающая; радуйся слепотствующих 
умом мудрецов века сего посрамляю- 
щая. Радуйся, души заблуждшия к 
Богу приводящая; радуйся, скорби и 
печали утоляющая. Радуйся, правед- 
ная мати Матроно, тёплая о нас к Бо- 
гу молитвеннице. 


Кондак 2 
Видяще людие и иерей, егда креща- 
ше тя, блажённая, чудный столп 0б- 
лачный над главою твоєю и обоняв- 

ше благоухание вёлие, дивляхуся, что 
убо сия отроковица будет, поюще Бо- 
гу: Аллилуия. 


Икос 2 

Разум имея просвещенный, иерей 
Божий Василий позна, яко крещае- 
мая от него сосуд благодати Божия 
есть, и тя, праведная Матроно, отро- 
ковицу святу нарече. От нашего же 
усёрдия приносим ти похвалы сия: 

Радуйся, во святей купели благо- 
датию Святаго Духа облагоуханная; 
радуйся, на пёрсех твоих крест запе- 
чатленный имевшая. Радуйся, молит- 
веннице, от Бога людем дарованная; 
радуйся, свеще неугасимая, пред Гос- 
подем сияющая. Радуйся, даром чу- 
дотворёния от Бога прославленная на 
земли; радуйся, венцём неувядаемым 
от Господа увенчанная на Небеси. 
Радуйся, милости Божия грешным 
возвешающая; радуйся, от источника 
воды живыя жаждущия напаяющая. 

Радуйся, праведная мати Матроно, 
тёплая о нас к Богу молитвеннице. 


Кондак 3 
Силу Божия благодати ощущающи, 
еще во младенчестве сущи, Матроно 
блаженная, ко иконам святым уст- 
ремлялася еси, и чистым сёрдцем и 
младенческими усты хвалу Богу воз- 
глашала еси: Аллилуия. 


Икос 3 

Имущи от Бога дар прозрения из- 
дётска, блаженная мати, сокровён- 
ная сердец приходящих к тебе веду- 
щи, и оным будущая, яко настоящая 
сказующи, мнӧгия люди на путь 
благочестия направляла еси. Темже 
прославляюще Бога, умудряющаго 
слепцы, вопиём ти сице: 

Радуйся, дивная провидице; радуй- 
ся, сокровенных грехов обличитель- 
нице. Радуйся, помрачённых душвю 
пресвётлая наставнице; радуйся, за- 

блуждших милостивая путеводитель- 
нице. Радуйся, звездо, верным путь 
указующая; радуйся, свещеё, во тьме 
века сего светящая. Радуйся, Едино- 
му Богу послужившая; радуйся, коз- 
ни диавольския благодатию Духа 
Святаго поправшая. Радуйся, пра- 
ведная мати Матроно, тёплая о нас к 
Богу молитвеннице. 


Кондак 4 

Буря недоумения и смятёния о чу- 
десёх твоих в людех развёяся, мати 
блаженная, и тии, вразумившу их 
Господу, дивному во святых Сво- 
их, прославиша и восхвалиша тя, 
Богу же с благодарёнием воспеша: 
Аллилуия. 


Икос 4 


Слышавше людие, мати Матрӧно, 
яко помощь в недузех душевных и те- 
лесных подаёши, прихождаху к тебе 
со упованием, и, совет благоприятен 

и исцелёние получивше, благодаряще 
Бога, воспеваху тебе: 

Радуйся, яко болёзнующих и стра- 
ждущих душёю приёмлеши; радуйся, 
яко мир душам скорбящим даруеши. 
Радуйся, в заблуждёниих сущих вра- 
зумительнице; радуйся, благочёстия 
учительнице. Радуйся, печалей на- 
ших утолительнице; радуйся, в скор- 
бех утешительнице. Радуйся, благая 
безсрёебренице; радуйся, недугов вся- 
ческих безмёздная врачевательнице. 
Радуйся, праведная мати Матроно, 
тёплая о нас к Богу молитвеннице. 


Конлак 5 

Боготёчная звезда возсияла еси, ма- 
ти блажённная Матроно, во дни ли- 
холётия во Отёчествии нашем, яко 
новая исповедница, иго Христово 
дерзновенно и безбоязненно чрез все 
житие пронесла еси, и благодатию 
Божиею укрепляема, подавала еси 
недоумевающим вразумлёние, стра- 

ждущим ослабу, больным исцелёние, 
благодарственно зовущим Богу: Ал- 
лилуия. 


Икос 5 


Видевше мнози Российстии людие 
чудеса и исцелёния, Божиею благо- 
датию от тебе подаваемая: хромым — 
хождение, разслабленным и на одре 
лежащим — исцеление, беснующим- 
ся — духов злобы отгнание, устреми- 
шася к тебё, мати, яко к источнику 
неисчерпаемому, от негоже испивше 
обильно, умилённым сёрдцем возо- 
пиша тебе таковая: 

Радуйся, на путь правый от мла- 
дёнчества призванная; радуйся, пра- 
веднице, от Бога нам дарованная. 
Радуйся, целительнице, недуги на- 
ша исцеляющая; радуйся, в нуждах 
наших скоро помогающая. Радуйся, 
душеполезными советы нас вразум- 
ляющая; радуйся, недоумения наша 
скоро разрешающая. Радуйся, духи 

нечистыя от человёк отгоняющая; ра- 
дуйся, от всякаго зла молитвою твоёю 
ограждающая. Радуйся, праведная 
мати Матрӧно, тёплая о нас к Богу 
молитвеннице. 


Кондак 6 

Провозвёстник святости и правед- 
ности жития твоего, блаженная мати, 
явися святый и праведный отец Ио- 
анн Кронштадтский, егда узре тя во 
храме и наименова тя свою преёмницу 
таже и осмый столп России. Вси же, 
слышавше сиё, прославиша Господа, 
возглашающе Ему песнь: Аллилуия. 


Икос 6 


Возсия молитвами твойми, мати 
Матрӧно, свет благодати Божия в 
сердцах, невбдуших Бога и грехми 
многими прогневляющих Его. Тии 
же, видяще чудеса, тобою совершае- 
мая, обращахуся ко Господу, убла- 
жающе тя сице: 

Радуйся, подвиги твоими Бога про- 
славляющая; радуйся, славу Божию 
нам являющая. Радуйся, невёрных на 
путь правый наставляющая; радуйся, 
грехми осквернённыя молитвами твой- 
ми очищающая. Радуйся, к покаянию 
нас призывающая; радуйся, за вся бла- 
годарити Господа нас вразумляющая. 
Радуйся, храм Божий любити нас нау- 
чающая; радуйся, во ограду церковную 
расточенныя овцы собирающая. Ра- 
дуйся, праведная мати Матроно, тёп- 
лая о нас к Богу молитвеннице. 


Кондак 7 

Хотящи Пресвятую Владычицу на- 
шу Богородицу достойно ублажи- 
ти, мати Матроно, повелёла еси лю- 
дем написати всечестный Образ Ея, 
«Взыскание погибших» именуемый и 
в храме Божием вёси твоея водвори- 
ти, да вси взирающе на светлый лик 
Пречистыя, со умилением восхвалят 
Ю, Господу же возопиют: Аллилуия. 


Икос 7 


Новую тя заступницу, молит- 
венницу и ходатаицу к Богу даро- 
ва Господь в годину тяжкую людем 
Российским, мнози бо отпадаху от 
Святыя Цеёркве, ты же, мати, мало- 
верныя и заблуждшия наставляла 
еси словом и дёлом, являющи див- 
ная чудеса Божия. Тёмже воспеваем 
тебе сице: 

Радуйся, страны нашея Российския 
неусыпная печальнице; радуйся, спа- 
сёния нашего ходатаице. Радуйся, 
Бога, Судии праведнаго, умилостиви- 
тельнице; радуйся, недужных и оби- 
димых покровительнице. Радуйся, 
немощных и безнадёжных помощ- 
нице; радуйся, противу духов злобы 
непресстанная войтельнице. Радуй- 
ся, яко трепещут тя князи бесовстии; 
радуйся, яко радуются о тебё Ангели 
и человецы. Радуйся, праведная мати 
Матроно, тёплая о нас к Богу молит- 
веннице. 


Кондак 8 

Странно маловёрным и неразум- 
ным бысть, како слепорождённая ви- 
дети и вёдети может не точию настоя- 
щая, но и будущая, не вёдяху бо силы 
Божия, в немощи человечестей со- 
вершаемыя. Мы же, блаженная мати, 
премудрость Божию, в тебе явленную 
зряще, вопиём Богу: Аллилуия. 


Икос 8 


Всяческия досаждения и обиды, из- 
гнания и укорёния претерпела еси, 
блажённая мати, не сетующи о сем, 
но за вся благодарящи Бога. Сим же и 
нас научаеши терпеливно нести крест 
свой, тебё же благохвалити тако: 

Радуйся, в молитве непрестанно 
пребывавшая; радуйся, духов злобы 
постом и молитвою отгнавшая. Ра- 
дуйся, мир благодатный стяжавшая; 
радуйся, любовию твоёю многия ок- 
рест тебе спасавшая. Радуйся, житиём 
твоим изрядно людем послужившая; 

радуйся, и по кончине твоёй людем 
непрестанно помогающая. Радуй- 
ся, и ныне нашим прошениям тепле 
внимающая; радуйся, уповающих на 
помощь твою не оставляющая. Ра- 
дуйся, праведная мати Матроно, тёп- 
лая о нас к Богу молитвеннице. 


Кондак 9 

Всякия скорби и болезни аще и 
претерпела еси, мати Матрӧно, не- 
престанно вёдущи брань с силами 
тьмы, обличающи козни и коварства 
их, и изгоняющи бесы от одержимых, 
обаче до кончины дний твойх помо- 
гала еси страждущим, недугующим и 
скорбящим, присно поющи Боту: Ал- 
лилуия. 


Икос 9 


Витии многовещанныя не возмогут 
достойно прославити святое житие 
твоё и чудеса, силою Божиею тобою 
творимая, предивная старице. Мы 

же, хотяще псаломски хвалити Бога 
во святых Его и подвизаемии сердёч- 
ною любовию, дерзаем пёти тебе та- 
ковая: 

Радуйся, узкий путь и тёсная врата 
избравшая; радуйся, добродётельми 
многими просиявшая. Радуйся, вся 
тленная в житии твоём отвёргшая; 
радуйся, смирёнием, яко венцём дра- 
гим, украшенная. Радуйся, евангель- 
ски, яко птица небесная, на земли 
пожившая; радуйся, Сыну Божию, не 
имевшему, где главу подклонити, по- 
слёдовавшая. Радуйся, ныне во оби- 
телех райских веселящаяся; радуйся, 
и нас, грешных, молящихся тебе, ми- 
лостию твоёю не оставляющая. Ра- 
дуйся, праведная мати Матроно, тёп- 
лая о нас к Богу молитвеннице. 


Кондак 10 
Спасти хотящи мнӧгия люди от 
страданий телёсных и душевных не- 
дуг всенощно пребывала еси, пра- 

веднице Божия, в молитве, просящи 
им помощи и укрепления от Господа 
нашего Иисуса Христа, поющи Ему: 
Аллилуия. 


Икос 10 


Стена и покров была еси во дни 
жития твоего, блаженная мати, всем 
к тебе прибегающим, и по смерти не 
престаёши ходатайствовати пред Бо- 
гом о людех, с вёрою притекающих 
ко гробу твоему. Тёмже убо, услыши 
ныне и нас, грешных, скорбьми, бо- 
лёзньми и многими печальми одер- 
жимых и потщися на помощь твойми 
молитвами, всем, к тебе вопиющим: 

Радуйся, обидимых скорая предста- 
тельнице; радуйся, терпящих лише- 
ния утешительнице. Радуйся, честна- 
го супружества охранение; радуйся, 
всех, во вражде сущих, умирение. 
Радуйся, неправо на суд влекомых 
защитительнице; радуйся, и о винов- 
ных пред судом земным к Богу мило- 

стивая ходатаице. Радуйся, лишив- 
шихся крова пристанище; радуйся, 
всех к тебе взывающих, заступнице. 
Радуйся, праведная мати Матроно, 
теплая о нас к Богу молитвеннице. 


Кондак 11 


Пёние ангельское слышала еси, ма- 
ти честная Матроно, ещё на земли 
живущи. Научи и нас, недостойных, 
како подобает славити Бога, в Трои- 
це почитаемаго, Отца и Сына и Свя- 
таго Духа, Емуже непрестанно вбин- 
ства небёсная велегласно воспевают: 
Аллилуия. 


Икос 11 


Светозарным светом сияет житие 
твоё, блаженная Матроно, освещая 
мрак многосуетнаго мира сего, и вле- 
чет к себе души наша: яко да и мы 
лучею благодати Божия озаримся и 
скорбный путь приврёменныя жизни 
богоугодно пройдем и Царствия Бо- 

жия достигнем, идёже ты, мати, ны- 
не вселилася еси, слышащи глас наш, 
тебе зовущих: 

Радуйся, свещё Божия, присного- 
рящая; радуйся, бисере честный, бли- 
станием святыни твоея нас озаряю- 
щий. Радуйся, цвёте благовонный, 
Духом Святым нас облагоухающий; 
радуйся, каменю вёры, малодушныя 
в благочёстии утверждающий. Радуй- 
ся, звездо пресветлая, правый путь 
нам указующая; радуйся, добрая вои- 
тельнице Христова, мечём молитвы 
демонския полки устрашающая. Ра- 
дуйся, Яко все житие твоё свято и не- 
порбчно; радуйся, яко и смерть твоя 
пред Господем честна. Радуйся, пра- 
ведная мати Матрӧно, тёплая о нас 
к Богу молитвеннице. 


Кондак 12 
Благодать Божию обильно ещё от 
пелён восприяла еси, мати блажён- 
ная, яже выну пребысть с тобою во 

вся дни жизни. Вёруем несумнённо, 
яко и по успёнии твоём благодать сия 
пребогатно пребывает с тобою. Сего 
ради припадающе молимся: не лиши 
и нас, ещё странствующих на земли, 
помощи твоея и заступления, про- 
сящи Господа помиловати всех, по- 
ющих Ему: Аллилуия. 


Икос 12 


Поюще многая и дивная твоя чуде- 
са, мати Матроно, восхваляем Бога, 
даровавшаго граду Москвё и Отече- 
ству нашему во дни безбожия и гонё- 
ния тя, непоколебимый столп благо- 
чбстия и веры. Ныне же, блаженная 
мати, благодарным сёрдцем воспева- 
ем тебе сице: 

Радуйся, мир Христов в душе стя- 
жавшая; радуйся, сего ради многия 
люди окрест тебё к Богу приведшая. 
Радуйся, в немощнём телеси суши, 
силу Божия благодати показавшая; 
радуйся, во обретении честных мо- 

щей твойх Божию милость нам явив- 
шая. Радуйся, сонма святых Москов- 
ских изрядное процветёние; радуйся, 
града Москвы преславное украшс- 
ние. Радуйся, Отёчества нашего при- 
сная пред Богом печальнице; радуй- 
ся, к покаянию и молитве о земли 
Российстей всех призывающая. Ра- 
дуйся, праведная мати Матроно, тёп- 
лая о нас к Богу молитвеннице. 


Кондак 13 

О блаженная мати, услыши ныне 
воспеваемое тебе хвалебное пение и 
испроси нам у Господа Иисуса Хри- 
ста грехов оставление, христианския 
мирныя кончины и добраго ответа на 
страшнем судищи Его, да и мы с то- 
бою сподобимся в селениих райских 
славити Святую Троицу вопиюще: 
Аллилуия. 


Этот Кондак читается трижды, 
затем Икос [и Кондак 1. 


Молитва 


О блажённая мати Матроно, ду- 
шею на Небеси пред престолом Бо- 
жиим предстоящая, тблом же на зем- 
ли почивающая, и данною ти свыше 
благодатию различныя чудеса исто- 
чающая! Призри ныне милостивным 
твоим оком на ны, грешныя, в скор- 
бех, болёзнех и греховных искушб- 
ниих дни своя иждивающия, утёши 
ны, отчаянныя, исцели недуги наша 
лютыя, от Бога нам по грехом нашим 
попущаемыя, избави нас от многих 
бед и обстояний, умолӣ Господа на- 
шего Иисуса Христа простити нам 
вся наша согрешёния, беззакония 
и грехопадёния, имиже мы от юно- 
сти нашея даже до настоящаго дне и 
часа согрешихом, да твоими молит- 
вами получивше благодать и вёлию 
милость, прославим в Троице Еди- 
наго Бога, Отца, и Сына, и Святаго 
Духа, ныне и присно и во веки веков. 
Аминь. 

итомый о помощи в учении, 
исцелении от гордости 
и приобретении смирения 


Кондак 1 

Возбранный от Царя сил Гӧспо- 
да Иисуса, данный России воеводо 
и Чудотворче предивный, Препо- 
добне отче Сёргие! Прославляюще 
мы прославльшаго тя славы Госпо- 
да, благодарственное пение воспе- 
ваем ти, йбо молитвами твойми от 
нашествия иноплемённых и скорб- 
ных обстояний нас присно избав- 
ляеши, яко имёя дерзновёние ко 
Господу, от всяких нас бед свободи, 
да зовём ти: 

Радуйся, Сёргие, скорый помощни- 
че и преславный Чудотворче. 

Икос 1 

Ангелов Творёц, предувёдевый, по 
самовластному чистаго сёрдца твое- 
го изволению, всеусёрдствующее 
Его воли исполнение, еще во чреве 
матерни трикратным возглашёнием 
показа тя миру истиннаго служите- 
ля быти Святыя Троицы и научи всех 
вопити тебе сице: 

Радуйся, прёжде век, яко имаши 
верный раб Христов быти, преду- 
смотренный; радуйся, во оноже врё- 
мя во блаженное и Небёсное жили- 
ше предуставленный. Радуйся, от 
чрёва матерня на службу Небёснаго 
Царя, яко воин, хотящий вёрен Ему 
быти, призванный: радуйся, яко 
благодатию Божиею оправданный. 
Радуйся, не точию в России, но и 
во всей вселённей прославленный; 
радуйся, трикратным твойм во чрё- 
ве возглашёнием родителей и всех 
слышащих удививый. Радуйся, по 
рождении своём постное иночес- 

кое житие показавый; радуйся, от 
сосца матерня воздержание чудное 
явивый. Радуйся, яко в срёду и пя- 
ток млёка никакоже вкусивый; ра- 
дуйся, родителей благих добрый и 
избранный плод. Радуйся, радости 
скорбящим и милости с вёрою у те- 
бё просящим подателю; радуйся, 
печалей злых во всяких приключё- 
ниих отгонителю. Радуйся, Сёргие, 
скӧрый помощниче и преславный 
Чудотворче. 


Кондак 2 

Видящи вся Россия и иныя стра- 
ны данною тебё, преподобне отче 
Сёргие, благодатию Божиею с вё- 
рою к святым твоим мощём при- 
ходящим и скорое вспоможение, 
и присное преславное чудёс творб- 
ние, удивляются. И мы вси, веселя- 
щеся, яко имёем таковаго милости- 
ваго помощника, Прославльшаго тя 
прославляюще, и тя, благаго раба и 

вернаго слугу Господня, восхваляю- 
ще, вопиём Ему: Аллилуиа. 


Икос 2 

Разум, еще сушу ти во чрёве ма- 
терни, Святую Трӧицу прославити 
Иисус Христӧс даровавый, и вёру 
крепкую, надёжду несумнённую, лю- 
бӧвь истинную к Нему имети утвер- 
дивый, сподоби тя во Имя Святыя 
Трӧицы преславный храм и обитель 
чудную устроити, и во ӧну множест- 
во инок собрати. Сего ради вёрнии 
научишася воспевати тебе тако: 

Радуйся, честное Пресвятыя Трои- 
цы носило и похвалёние; радуйся, 
добре стадо, тобою собранное, во 
спасёние наставляяй. Радуйся, че- 
стный образе агнцем и пастырем; 
радуйся, правило веры и образе кро- 
тости духовныя. Радуйся, святыням 
чистое и непорочное жилище; радуй- 
ся, еще в жизни сподобивыйся виде- 
ти Пресвятую Богородицу со двема 

апостолома. Радуйся, удостбивый- 
ся во время совершения литургии 
сослужения ангельскаго; радуйся, 
во святую литургию в благодати Бо- 
жией весь аки во огни стоящий. Ра- 
дуйся, оным Божёственным огнём, 
в потир вшедшим, причастивыйся; 
радуйся, достоин бывый ангельскаго 
собесёдования. Радуйся, преиспол- 
ненный всякия благостыни; радуй- 
ся, чистоты душёвныя и телёсныя 
усёрдный хранителю. Радуйся, Сёр- 
гие, скорый помощниче и преслав- 
ный Чудотворче. 


Кондак 3 

Силою, данною ти свыше, будущая 
яко настоящая созерцая, возвещал 
еси и великому князю Димитрию о 
побёде многочисленных прегордых 
агарян, хотящих Россию огнём и ме- 
чем опустошити, прореёкл еси, и от 
своего иноческаго лика двух монахов 
на противных в помощь дал еси, и 

молитвою твоёю святою к Богу выну 
вопия, на агаряны побёду сотворил 
еси. За ёже тя прославляюще, и о та- 
ковой же твоёй на сопротивных пра- 
вославному воинству помощи прося- 
ще, Богу вопиём: Аллилуиа. 


Икос 3 


Имуще помышление родителие 
твой и людие о трикратном твоём во 
чреве матернем в церкви глашении и 
удивльшеся, разумёша нёчто преслав- 
ное и чудное быти: и по сих уведевше 
твоё радостное рождение, радоваху- 
ся, и радостная тебё приношаху, гла- 
голюще: 

Радуйся, отроча добродушёвное и 
благонадёжное; радуйся, детище, вся- 
кия благодати Божия исполненное. 
Радуйся, пречудное в младёнчестве 
постничество нам являяй; радуйся, 
оным многих приводяй во удивление 
и увеселяяй. Радуйся, яко с тобою 
всегда бе благодать Господня; радуй- 


арке 
Е О Е СО 241 


ся, от юности твоея всем сёрдцем и 
мыслию Бога возлюбивый. Радуйся, 
кротость, смирёние и бдёние имё- 
вый; радуйся, вся мира сего красная, 
яко скоро исчезающая, презрёвый. 
Радуйся, вся плотския похоти Бога 
ради умертвивый; радуйся, многооб- 
разныя козни лукаваго силою Божи- 
ею победивый. Радуйся, многия люди 
от греховнаго пути ко Господу обра- 
тивый и спасый; радуйся, яко тобою 
сладостей духовных исполняемся. 
Радуйся, Сёргие, скорый помбщниче 
и преславный Чудотворче. 


Кондак 4 

Бури жития мира сего, присно внут- 
ренними и внёшними злострадании 
волнующагося, преподобне отче Сеёр- 
гие, избавився, пришёл еси во при- 
станище немятёжное Небёсное, на 
места злачна и прохладна, идёже по- 
тоцы сладости неисповедимыя, пища 
славы Божия нетлённая, пения и гла- 

сы празднующих. Тамо почиваеши и 
веселишися, со всеми Ангельскими 
силами поя Богу: Аллилуиа. 


Икос 4 


Слышаша, преподобне отче Сёргие, 
ближнии и дальнии ангелоподобное 
твоё житие, и благодати чудёс струю 
выну текущую, яко молитвою тво- 
ёю прокажённии очищаются, слепии 
прозирают, хромии ходят и разнооб- 
разных недуг с вёрою притекающии 
здравие улучают, сих избавльшеся 
вопияху к тебе таковая: 

Радуйся, мироварнице, на вся не- 
дуги врачевание подавающая; ра- 
дуйся, безмёздно паче естества врачу 
скоромилостивый. Радуйся, милости 
превеликия и скорбным сострадания 
сокровище; радуйся, всеусёрднаго о 
людех промышлёния приятелише. 
Радуйся, душу свою за человеки по- 
ложити готовый; радуйся, увеселёние 
и отрадо к тебе прибегающим. Ра- 

дуйся, мертвеца преславно молитвою 
твоёю ожививый; радуйся, оскудёние 
монастырское в пищи исполнивый. 
Радуйся, на сусе месте поток вод- 
ный теши у Бога испросивый; радуй- 
ся, яко таяжде вода, молитвою твоёю 
исцеляющи недуги, чудодействует. 
Радуйся, чудес пучино, Богом изли- 
янная; радуйся, желаемых благ при- 
шёдшим к тебе подателю. Радуйся, 
Сеёргие, скорый помощниче и пре- 
славный Чудотворче. 


Кондак 5 

Боготёчная пресвётлая звезда явил- 
ся еси, преподобне отче Сергие, нёбо 
церковное украшаяй и всех блудящих 
по морю страстнаго жития сего дан- 
ною тебе от Солнца правды Христа 
Иисуса, истиннаго Бога, благодатию 
озаряяй, мрак печалей и мглу всяких 
недуг и скорбей прогоняяй, настав- 
ляеши всех к тебе с верою притекаю- 
щих на путь спасённый, к вечному 

Небесному Отечеству ведущий, по- 
ющих Богу: Аллилуиа. 


Икос 5 

Видев преподобный Сергий, яко в 
мире сем всяческая суета и тлёнию 
причастна, потщася вседушно Пре- 
вечному Богу благоугодити, и войс- 
тину не вотщё потрудися: премени 
бо тленная на нетлённая, наипаче же 
предстояния сподобися у страшнаго 
Престола Влалычня в славе вечней. 
Тёмже вопиём ему: 

Радуйся, яко идёже Христос в те- 
леси, таможде и ты пребываеши; ра- 
дуйся, тамо, яко в зерцале, в Бозе вся 
Ему любёзная созерцаеши. Радуйся, 
яко созерцая в Нем молящихся ти о 
помощи, молитвою твоёю им полєз- 
ное ходатайствуеши; радуйся, ско- 
рый помӧщниче призывающим тя во 
бранех православным. Радуйся, мо- 
литвою твоёю Российстей стране по- 
беды на противныя подаваяй; радуй- 

ся, скорбящим скоропредстательный 
утешителю. Радуйся, немощей телёс- 
ных и душёвных немздоприёмный 
исцелителю; радуйся, многая чудеса 
благодатию Духа Святаго содеваяй. 
Радуйся, хромым хождёние и слепым 
прозрёние подаваяй; радуйся, грозде 
винный, питающий нас и веселящий. 
Радуйся, розго Христа лозы истин- 
ныя, мног плод в пособие православ- 
ным творящая; радуйся, благий рабе 
и верный, и добрый дёлателю вино- 
града Христова. Радуйся, Сёргие, 
скорый помощниче и преславный 
Чудотворче. 


Кондак 6 

Проповёдует держава Российская, 
богомудре Сёргие, труды твоя и бо- 
лёзни, бдение же и сухоядёние, ради 
душевнаго твоего спасения подъя- 
тыя, егоже ради прослави тя Господь 
славою Своёю Божественною. Тём- 
же, яко рай насажденный, в Цёрк- 

ви явился еси, имущей древо жизни 
Самаго Господа, от Негоже вкусив- 
шии вся скоро гибнущая в мире сем 
презирают и радостно в прекрасный 
виноград вышний входят, идёже ты, 
предстоя Ему: вопиёши: Аллилуиа. 


Икос 6 


Возсия Церкви и странё нашей Рос- 
сийстей просвещение совершённых 
твойх добродетелей, преподобне от- 
че Сергие, о нихже благодаряще От- 
ца Неббснаго, давшаго тебе толикую 
благодать величия Своего, к тебе, яко 
к тёплому о нас молитвеннику, радо- 
стная воспеваем тако: 

Радуйся, ангельское житие нам яв- 
ляяй; радуйся, страсти греховныя ус- 
тавляяй. Радуйся, образе истиннаго 
смирёния, ралуйся, зерцало совер- 
шеннаго терпения. Радуйся, настав- 
ниче великий спасению; радуйся, 
приводяй грешных ко исправлению. 
Радуйся, известный исполнителю 

заповедей Христовых; радуйся, душ 
немощных исцеление. Радуйся, ми- 
лостыню творити научаяй; радуйся, 
ризы и брашна немощным подава- 
ти повелеваяй. Радуйся, пустынни- 
че, мирскую честь и богатство воз- 
ненавидевый; радуйся, постниче, от 
юности Богу послуживый. Радуйся, 
Сёргие, скорый помӧщниче и пре- 
славный Чудотворче. 


Кондак 7 

Хотя избран дом Духу Святому се- 
бё сотворити, потщался еси тесным 
и прискорбным путём, ведущим в 
Жизнь Вечную, взем на рамо своё 
Крест Христов, шествовати, ёже 
благодатию Божиею от юности тво- 
ея непорочно в творёниих заповедей 
Господних совершив, достигл еси 
уготованнаго тебе в Небёсном все- 
весёлом пребывании воздаяния, и 
тамо благодарственно поёши Богу: 
Аллилуиа. 


Икос 7 


Новую благодать показа всех Творец 
и Владыка тебе, Богомудре Сергие: 
аще бо и умёрл еси на земли плотию, 
но душёю в вышнем селении всегда 
жив сый, многая и преславная чудеса 
в мире живущим людем действуеши, и 
тёплым твойм ходатайством пособст- 
вуеши, вопиющим к тебе таковая: 

Радуйся, девственниче душёю и тё- 
лом; радуйся, иноком наставниче 
предивный. Радуйся, душ наших ра- 
дование; радуйся, быстрое нищим 
услышание. Радуйся, скорбящим 
приятное попечёние; радуйся, чис- 
тоты усёрдный хранителю. Радуйся, 
ненадёжным надёяние; радуйся, всея 
России увеселёние. Радуйся, дрёво 
чудоточное рая Иисусова; радуйся, 
крине райскаго прозябёния. Радуйся, 
миро Христова благоухания; радуй- 
ся, яко тобою приносится радование. 
Радуйся, Сёргие, скорый помощниче 
и преславный Чудотворче. 


Кондак 8 

Странное и преславное чудо явля- 
ется притекающим к тебе, Богомуд- 
ре Сергие: ибо данною тебё с верою 
просящим Божиею благодатию не- 
медленно от всяких многообразных 
телесных и душевных скорбей ис- 
целяеши, от бед избавляеши, от на- 
пастей охраняеши, и всем всяко бла- 
гополёзное прошение исполняеши, 
и вопиёши Богу: Аллилуиа. 


Икос 8 


Весь еси, преподобне отче Сергие, в 
вышних, но и нижних не оставляеши: 
присно со Христом Царем Вёчным 
царствуеши и нас, грешных и недос- 
тойных, пред Ним воспоминаеши, 
моляся о спасёнии нашем. Тёмже от 
усердия нашего вопиём к тебе сице: 

Радуйся, оставльший имение и 
возлюбивый нищету Христову; ра- 
дуйся, достигший к неистощимому 
богатству. Радуйся, Духу Святому 

подклонивыйся со всяким смирёни- 
ем; радуйся, воине Христов непобе- 
димый явльшийся. Радуйся, крилома 
богомыслия сёти вражия сокруши- 
вый; радуйся, смирением возвышае- 
мый, в вечныя кровы возлетёвый. 
Радуйся, просвещённый внутрь бла- 
годатию; радуйся, истребивый стра- 
стей мглу душеврёдную. Радуйся, в 
подвизех дневных и нощных течёние 
совершивый; радуйся, в невечёрнем 
дни Царствия Божия присно почи- 
ваяй. Радуйся, тамо снедения пищи 
разумныя сподобльшийся; радуй- 
ся, яко того блаженства от Бога вёч- 
но удостоивыйся. Радуйся, Сергие, 
скорый помӧщниче и преславный 
Чудотворче. 


Кондак 9 
Всякое естество ангельское удивися 
великому свыше тебё дарованию, яко 
на земли невещественное житие по- 
казал еси, и во плоти, аки безплотен, 

явился еси. Сего ради многих чудёс 
творения от Господа приём, чистою 
и боголюбёзною душёю твоёю Того 
благостию к Небёсным причтён еси 
Силам, в Небесёх ныне поёши Все- 
сильному Богу: Аллилуиа. 


Икос 9 


Вития многовешанныя недоумёют 
достойно славити тя, достойный вся- 
кия славы, славне преподобне отче 
Сергие, ибо пачеестественная многая 
преславная чудодёйствия, ещё жив 
сущь, показал еси, но и по смерти тая 
благодатию Божиею творити не пре- 
стаеши. Мы же, любовию понуждае- 
ми, дерзаем пёти тебе сице: 

Радуйся, земный ангеле и небёсный 
человёче; радуйся, во плоти живый 
духовно, на земли небеёсно. Радуйся, 
в человечестве пребываяй ангельски, 
в мире премирно; радуйся, душёвны- 
ма свойма очима выну Господа созер- 
цавый. Радуйся, пред лицём Божиим, 


ава 
252 О О И ВЫ 


яко раб пред Господем, ходивый; ра- 
дуйся, пред Оным, яко сын пред От- 
цём, яко ученик пред Учителем, шс- 
ствовавый. Радуйся, яко вбин пред 
Воеводою готов сый вся поввленная 
Им творити; радуйся, добрый стада 
своего иночествующих наставниче 
и правителю. Радуйся, шествовавый 
от силы в силу, дондеже явися тебе 
Бог богов в Сибне; радуйся, Единаго 
Господа возлюбивый, и к Нему оче- 
са своя выну имёвый. Радуйся, во вся 
дни живота своего Его искавый и в 
Нем намерение полагавый; радуйся, 
ничесого на Небеси и на земли, раз- 
ве Христа Иисуса, видети желавый. 
Радуйся, Сёргие, скорый помощниче 
и преславный Чудотворче. 


Кондак 10 


Спасти хотя душу твою, в юности 
возраста своего отрёклся еси воли 
своея и во знамя отсечения ея по- 
стригл еси власы главы своея и был 

еси монах, покоривый себё воли Бо- 
жией и начальником, от Него постав- 
ленным, ихже велёния тако слушал 
еси, яко Самаго Господа, никогда же 
прекословя, но слову веления испол- 
нёнием дёла отвещавая. Всяческая же 
приключения благодарно, яко вёр- 
ный раб, от Господа приимал еси, 
Емуже на Небесех предстоя, ныне во- 
пиёши: Аллилуиа. 


Икос 10 


Стена еси всем человеком, к засту- 
плёнию твоему прибегающим, пре- 
подобне Богомудре Сергие. Тёмже и 
нам, к тебе приходящим и милости- 
ваго твоего во всяких нуждах заступ- 
ления у Царя Небёснаго просящим, 
буди стена крепкая и ограждение не- 
преоборимое, от всяких нас бед и на- 
пастей застеняя и ограждая, за вже 
мы вопиём тебе таковая: 

Радуйся, воине Царя Неббснаго, не 
обязавыйся куплями житёйскими, да 

Ему угоден будеши; радуйся, не вос- 
хотёвый двема господинома, Богу и 
миру, работати, но Единому Богу то- 
чию. Радуйся, от юности на тёло своё, 
на мир сей и диавола вооруживыйся; 
радуйся, постом, поклоны, стояни- 
ем на молитве, бдением умертвивый 
плоть свою. Радуйся, умертвивый 
оную прежде, нежели она жива стра- 
стём бяше; радуйся, мёртву содёявый 
гортань противу приимания сластей. 
Радуйся, мертв сотворивый язык проб- 
тиву глаголания сквёрных, клеветных 
и ложных; радуйся, мёртвы устрои- 
вый ушеса противу слышания душе- 
вредных. Радуйся, мертвы содёявый 
руце противу грабления и всяких зол 
творёния; радуйся, мёртво сотвори- 
вый чрево противу объядения и пьян- 
ства. Радуйся, мёртва содёлавый тру- 
дами чрёсла своя противу нечистоты; 
радуйся, мёртвы сотворивый нозе 
противу течения в путь грешников и 
на совет нечестивых. Радуйся, Сёр- 

гие, скорый помощниче и преслав- 
ный Чудотворче. 


Кондак 11 

Пёние благодарственное благотво- 
рителю Христу Иисусу, тя, препо- 
добне отче, прославляюще, вси пра- 
вославнии взывают, яко даровал ти 
многих чудёс силу творёния: слепыя 
просвещати, прокажённыя очищати, 
больныя врачевати, бёсныя от дёмон- 
скаго дручения свобождати, толико 
сильне, якоже и не у приведённым 
к тебе бывшим бёсным, еще на пути 
демони от них отбегаху и ктому не 
возвращахуся, боящеся в тебё силы 
Божия, юже выну в Небесёх прослав- 
ляя, вопиёши Богу: Аллилуиа. 


Икос 11 


Светозарное светило в православ- 
ной Российстей державе и во всей 
вселенней благодатию немерцающа- 
го Солнца, Христа Иисуса, просве- 

шающею возсиявшее, зрим тя, Бого- 
мудре отче: с невещественными бо в 
вышних предстоя Престолу Троицы 
Пресвятыя, радости превеликия ис- 
полнен еси и Божёственными лучами 
Трисолнечнаго Света осияваемь, об- 
листаеши вёрныя, вопиющия к тебе 
таковая: 

Радуйся, возшедый на гору превы- 
соку добродетелей Божественных; 
радуйся, яко от тоя удобь возшёл еси 
на гору Небёсную. Радуйся, яко от 
обители земныя во обитель Небёсную 
водворился еси; радуйся, яко восходя 
тамо лушею, нам мощи твоя святыя 
оставил еси. Радуйся, яко мощи твоя 
исцелевают всякия скорби и болёз- 
НИ; радуйся, яко мощей ТВОИХ демо- 
НИ трепещут. Радуйся, ЯКО ТВОЯ мощи 
комуждо в приключьшихся печалех 
бывают увеселёние; радуйся, душвю 
востекий в Сибн Горний к Царю Не- 
б6снаму. Радуйся, яко тамо предстоя, 
о всех нас к Нему тепле ходатайствуе- 

ши; радуйся, яко благоутробие Его о 
всех чтущих память твою умилостив- 
ляеши. Радуйся, странё нашей на 
противных побёду молитвою твоёю 
содевающий; радуйся, яко всем вёр- 
ным всякое прошение во их пользу 
исполняеши. Радуйся, Сёргие, ско- 
рый помбщниче и преславный Чудо- 
творче. 


Кондак 12 

Благодать, данную ти от Бога, свс- 
дуще, тебе, приснаго нашего мило- 
стиваго отца, прилёжно просим: про- 
лёй ныне тёплую твою молитву о нас, 
грешных, ко Господу, яко да презрев 
вся наша согрешёния, дарует побёды 
на враги, яко царю Константину на 
Максёнтиа, яко Давиду на Голиафа; 
державу Российскую да укрепит, Цёр- 
ковь Свою Святую от распрей и рас- 
колов незыблему да сохранит, обилие 
всяких плодов земли да дарует и вся 
православныя христианы да спасёт 

и помилует, чесого от Него твоими 
молитвами улучити ожидающе, во- 
пиём Ему: Аллилуиа. 


Икос 12 


Поюще дивнаго во святых Свойх 
Царя Небёснаго, прославльшаго тя, 
вернаго Своего раба, преподобнаго 
отца Сёргия, милостивое твоё, ско- 
рое нам во всяких нуждах и печалех 
поможеёние прославляем, ибо в тебе в 
Троице прославляемый Бог наш пре- 
славным многим чудодёйствием див- 
но прославися, о чесом удивляющеся 
вопиеём к тебе сице: 

Радуйся, великославный Россий- 
ский наш заступниче, отче Сергие; 
радуйся, совершенный в добродёте- 
лех человёче. Радуйся, дивный под- 
ражателю совершенства Отца наше- 
го Небёснаго; радуйся, преблагий и 
добрый наставниче иноков. Радуйся, 
образе пустынножителей и устроите- 
лю общаго жития; радуйся, всех пра- 

вославных скорый помощниче и за- 
ступниче. Радуйся, Царя Небёснаго и 
Бога известный умилостивителю; ра- 
дуйся, многажды заступлёнием тво- 
им прошения предваряяй. Радуйся, 
покрове, Богом зданный, имже по- 
крываются мнобзи; радуйся, ленивых 
подвигнувый твойми христоподра- 
жательными нравы. Радуйся, добро- 
зрачное света евангельскаго всесвёт- 
лое сияние; радуйся, Трисолнечнаго 
Святыя Троицы Света выну просве- 
шающее озарение. Радуйся, Сёргие, 
скорый помощниче и преславный 
Чудотворче. 


Кондак 13 

О Чудотворче преславный и за- 
ступниче всем нам во всяких бедах и 
скорбех скорый и пречудный, бого- 
мудре отче Сёргие! Нынешнее наше 
приимӣ приношёние и Богоприят- 
ным твоим ходатайством умоли Гос- 
пода Сил, силу свыше православно- 

му нашему воинству на сопротивныя 
подати, и нам всем, Того благодатию 
очистившимся, от геённы избавитися 
и грядущая в Небесёх благая улучити 
вопиющим Ему: Аллилуиа. 


Этот Кондак читается трижды, 
затем Икос 1 и Кондак 1. 


МОЛИТВА ПЕРВАЯ 


О священная главо, преподобне и 
богоносне отче наш Сёргие, молит- 
вою твоёю, и верою, и любовию, яже 
к Богу и чистотою сердца, ещё на 
земли во обитель Пресвятыя Троицы 
душу твою устрбивый, и ангельскаго 
общения и Пресвятыя Богородицы 
посещения сподобивыйся, и дар чу- 
додёйственныя благодати приёмый, 
по отшествии же твоём от земных 
наипаче к Богу приближивыйся, и 
Небёсныя Силы приобщивыйся, но 
и от нас духом любве твоея не отсту- 
пивый и честныя твоя мощи, яко со- 

суд благодати полный и преизливаю- 
щийся, нам оставивый! Вёлие имёя 
дерзновёние ко Всемилостивому Вла- 
дыце, моли спасти рабы Его, сущей в 
тебе благодати Его вёрующия и к тебё 
с любовию притекающия. Испроси 
нам от великодаровитаго Бога наше- 
го всякий дар, всем и коемуждо бла- 
гопотрёбен, веры непорочны соблю- 
дёние, градов наших утверждёние, 
мира умирёние, от глада и пагубы 
избавление, от нашествия инопле- 
менных сохранёние, скорбящим уте- 
шёние, недугующим исцелёние, пад- 
шим возставлёние, заблуждающим 
на путь истины и спасения возвра- 
щение, подвизающимся укреплёние, 
благодёлающим в дёлех благих пре- 
успеяние и благословение, младён- 
цем воспитание, юным наставление, 
невёдущим вразумлёние, сиротам и 
вдовицам заступлёние, отходящим 
от сего врёменнаго жития к вёчному 
благое уготовление и напутствие, от- 

шедшим блаженное упокобние, и вся 
ны споспешествующими твоими мо- 
литвами сподоби в день Страшнаго 
Суда шуия части избавитися, десныя 
же страны общники быти и блажен- 
ный оный глас Владыки Христа ус- 
лышати: приидите, благословённии 
Отца Моего, наслёдуйте уготован- 
ное вам Царствие от сложения мира. 
Аминь. 


Молитва ВТОРАЯ 

О священная главо, преподобне от- 
че, преблаженне авво Сёргие великий! 
Не забуди убогих свойх до конца, но 
поминай нас во святых своих и бла- 
гоприятных молитвах к Богу. Помяни 
стадо своё, ёже сам упасл еси, и не за- 
буди посещати чад свойх. Моли за ны, 
отче священный, за дети своя духов- 
ныя, яко имея дерзновение к Небёсно- 
му Царю, не премолчи за ны ко Госпо- 
ду и не презри нас, верою и любовию 
чтущих тя. Поминай нас, недостой- 

ных, у Престола Вседержителя и не 
престай моляся о нас ко Христу Богу, 
ибо дана тебе бысть благодать за ны 
молитися. Не мним бо тя суща мерт- 
ва, аше бо и тёлом преставился еси от 
нас, но и по смерти жив сый пребы- 
ваеши. Не отступай от нас духом, со- 
храняя нас от стрел вражиих, и всякия 
прелести бесбвския, и козней диа- 
вольских, пастырю наш добрый. Аще 
бо и мощей твоих рака пред очима на- 
шима видима есть всегда, но святая 
твоя душа со ангельскими воинствы, 
со безплотными лики, с Небесными 
Силами, у Престола Вседержителя 
предстоящи, достойно веселится. Ве- 
дуще бо тя войстину и по смерти жива 
суща, тебе припадаем и тебё молимся, 
еже молитися о нас всесильному Бо- 
гу о пользе душ наших, и испросӣти 
время на покаяние, и о невозбранном 
преитии от земли на Нёбо, мытарств 
же горьких, бесов, воздушных князей 
и вечныя муки избавитися, и Небёс- 

ному Царствию наследники быти со 
всеми праведными, от вёка угодивши- 
ми Господу нашему Иисусу Христу. 
Емуже подобает всякая слава, честь и 
поклонёние со Безначальным Его От- 
цём, и с Пресвятым и Благим, и Жи- 
вотворящим Его Духом, ныне и при- 
сно и во веки веков. Аминь. 


МОЛИТВА ТРЕТЬЯ 


О Небеснаго гражданине Иерусали- 
ма, преподобне отче Сёргие! Воззри 
на нас милостивно и к земли привёр- 
женных возведи к высотб небеёсней. 
Ты горе, на Небеси; мы на земли ни- 
зу удалены от тебе, не толико мёстом, 
елико грехми свойми и беззаконии; 
но к тебб, яко нам сродному, прибе- 
гаем и взываем: настави нас ходи- 
ти путём твоим, вразуми и руково- 
дствуй. Свойственно есть тебе, отче 
наш, благоутробие и человеколюбие: 
на земли живущу не о своём токмо 
спасвнии бысть тебе попечёние, но и 

о всех к тебе притекающих. Настав- 
ления твоя быша тростию книжника 
скорописца, на сердце каждаго глаго- 
лы жизни начертавающаго. Не телёс- 
ныя токмо врачевал еси болезни, но 
паче душевных врач изящный явил- 
ся еси, и вся твоя святая жизнь бысть 
зерцало всякия добродётели. Аще то- 
лик был еси, святче Божий, на земли: 
колик ныне еси на Небеси! Ты днесь 
предстоиши Престолу Света Непри- 
ступнаго, и в Нем, яко в зерцале, зри- 
ши вся наша нужды и прошения; ты 
водворяешися вкупе со Ангелы, оеди- 
нем грешнице кающемся радующи- 
мися. И человеколюбие Божие есть 
неистощимо, и твоё к Нему дерзно- 
вение много: не престани о нас вопия 
ко Господу. Испроси прелстательст- 
вом свойм у Всемилостиваго Бога на- 
шего мир Цёркви Его, под знамёни- 
ем Креста воинствующей, согласие 
в вере и единомудрие, суемудрия же 
и расколов истребление, утверждёние 

во благих дёлех, больным исцелёние, 
печальным утешёние, обиженным 
заступление, бедствующим помощь. 
Не посрами нас, к тебё с вёрою при- 
текающих. Аще бо и недостойни ес- 
мы тӧликаго отца и ходатая, но ты, 
подражатель быв человеколюбия Бо- 
жия, сотвори нас достойны чрез об- 
ращёние от злых дел к благому жи- 
тию. Вся богопросвещённая Россия, 
твойми чудесы исполненная и мило- 
стьми облагодётельствованная, ис- 
поведует тя быти своего покровителя 
и заступника. Яви дрёвния милости 
твоя, и ихже отцем вспомощество- 
вал еси, не отрини и нас, чад их, сто- 
пами их к тебе шёствующих. Веёру- 
ем, яко духом нам соприсутствуеши. 
Идеже бо есть Господь, якоже слово 
Его учит нас, тамо и слуга Его булет. 
Ты верный еси раб Господень, и Богу 
везде сушу, ты в Нем еси, и Он в тебе 
есть, паче же и тёлом с нами еси. Се 
нетленныя и живоносныя твоя мо- 

щи, яко сокровище безцённое, вручи 
нам чудес. Бог Предстоя им, Яко те- 
бё живу сущу, припалаем и молимся: 
приими моления наша и вознесӣ их 
на жертвенник благоутробия Божия, 
да приимем тобою благодать и бла- 
говрёменну в нуждах наших помощь. 
Укрепи нас, малодушных, и утверди 
нас в вёре, да несомненно уповаем 
получити вся благая от благосёрдия 
Владыки молитвами твоими. Паст- 
ву же твою духовную, тобою собран- 
ную, не престани управляти жезлом 
духовныя мудрости: подвизающим- 
ся помози, разслабленных возстави, 
споспеши иго Христово нести во бла- 
годушии и терпёнии, и всех нас упра- 
ви в мире и покаянии скончати жи- 
вот наш и преселитися со упованием 
в блаженныя нёдра Авраамова, идёже 
ты радостно по трудех и подвизех ны- 
не почиваеши, прославляя со всеми 
святыми Бога, в Троице славимаго, 
Отца и Сына и Святаго Духа. Аминь. 


АҺАФИТ 

итомый о помощи в разрешении 
различных материальных и бытовых 
затруднений, а также о благополучном 
ведении хозяйства 


Кондак 1 

Препрославленный от Господа 
святителю и чудотворче Спирило- 
не! Ныне всечестную память твою 
празлнующе, яко много могущему 
споспёшествовати нам о прославль- 
шем тя Христе, умильно вопиём ти: 
избави нас от всяких бед и зол, да с 
благодарёнием зовем ти: 

Радуйся, Спиридоне, предивный 
чудотворче! 


Икос 1 


От юности украшённый всёми 
добродётельми, житиём свойм Ан- 

гелом подражавый, ты, святителю 
Спиридоне, войстинну показал- 
ся еси друг Христов; мы же, зряще 
тя, небёснаго человека и земнаго 
ангела, со благоговёнием умильно 
вопиём ти: 

Радуйся, уме, созерцаяй тайны 
Пресвятыя Трӧицы; радуйся, обога- 
тивыйся Духа пресвётлым осияни- 
ем. Радуйся, светильниче многосвёт- 
лый; радуйся, ум твой безстрастием 
просветивый. Радуйся, измлада ис- 
тинную простоту и безмолвие воз- 
любивый; радуйся, украшёние цело- 
мудрия. Радуйся, любвё неистощимая 
струя; радуйся, яко страннолюбию 
Авраама подражал еси. Радуйся, яко 
всем любвеобильно входы дома сво- 
его отверзал еси; радуйся, нищих 
предстателю. Радуйся, пред нимже 
благоговвют людие; радуйся, яко ты 
еси обиталище Пресвятаго Духа. Ра- 
дуйся, Спиридоне, предивный чудо- 
творче! 


Кондак 2 

Видяще остров Кипр и вся хри- 
стианския страны нетленныя мощи 
твоя, святителю, от нихже истекают 
обильная исцелёния, возрадовашася; 
и мы, почтающе тя яко преобильнаго 
источника благодати, низпосланна- 
го свыше нам, вопиём к верховному 
Подателю небёсных и земных благ: 
Аллилуиа. 


Икос 2 

Разум Божёственный имый, аще 
сый пастырь безсловёсных овёц, ты 
произволёнием Пастыреначальни- 
ка Христа избран был еси в пастыря 
овец словёсных. Вернии же, разумев- 
ше тя добраго пастыря, неусыпно о 
стаде своём пекущагося, воспеваху: 

Радуйся, архиерёе Бога Вышняго, 
в хиротонии восприявый обильно 
Божественную благодать; радуйся, 
светильниче многосветлый, горяй и 
светяй. Радуйся, верный дблателю 

в вертограде Христовом; радуйся, 
пастырю, на пажити вёры и благо- 
чёстия паству свою воспитавый. Ра- 
дуйся, сияньми добродетелей твоих 
мир просвещавый; радуйся, Престо- 
лу Христову Божественную Жёрт- 
ву приносивый. Радуйся, иерарше, 
разумением Православия украшён- 
ный; радуйся, апостольскаго учения 
исполненный, верных струями спа- 
сительнаго учёния напаяяй. Радуйся, 
яко и мудрых озарил еси; радуйся, яко 
и простых сердца обновил еси. Ра- 
дуйся, славо православных и Цёркве 
непоколебимое утверждёние; радуй- 
ся, украшёние отцеёв, слава и похвала 
иерёев благоговёйных. Радуйся, Спи- 
ридоне, предивный чудотворче. 


Кондак 3 
Силою Вышняго, осенившею тя, 
святителю Спиридоне, богомудр ты 
показался еси и, сжавши дланию гли- 
ну, троичность Лиц всем очевидно 

уяснил еси: темже лжемудрии фило- 
софи, собравшиися на Соборе, ужа- 
сошася, вёрнии же непостижимаго 
прославиша Бога, умудрившаго тя во 
спасёние, вопиюще Ему: Аллилуиа. 


Икос 3 


Имёюще тя в помышлёниих свойх 
вси отцы Собора проста, неискусна 
в книжнем учении, молиша тя, отче 
Спиридӧне, не препиратися слове- 
сы с витиею, мнящимся мудр быти. 
Ты же, святителю, ревностию по Бозе 
распаляемый, вёруя, яко проповедь 
Христова не в препрётельных мудро- 
сти человёческия словессх, но в явлё- 
нии духа и силы, премудре того об- 
личив, вразумил и на путь истинный 
наставил еси. Вси, видевше чудо сиб, 
взываху: 

Радуйся, свете православныя муд- 
рости; ралуйся, яко глаголемых бы- 
ти мудрых совопросников посрамил 
еси. Радуйся, источниче, благодатию 

обильный; радуйся, непоколебимый 
столпе, твёрдо содержащий сущих в 
вере. Радуйся, омрачаяй всепагубную 
ёресь; радуйся, чрез негоже попрано 
бысть безумие. Радуйся, яко персть 
земная проповеда твойма рукама 
Святую Троицу; радуйся, ЯКО ИЗ ГЛИ- 
ны извел еси огнь и воду во утверждё- 
ние догмата Святыя Трӧицы. Радуй- 
ся, яко просветил еси люди славити 
Слово, войстинну единосущное пре- 
безначальному Отцу; радуйся, яко 
змиеву главу пагубныя Ариевы ёреси 
поразил еси. Радуйся, яко тобою по- 
жерта бысть злоба: радуйся, неверна- 
го мудрепа совопросника к истинней 
вёре обративый. Радуйся, Спиридо- 
не, предивный чудотворче. 


Кондак 4 


Жизнь проводя в убожестве и ни- 
щетё, нищим и бёдным был еси пита- 
тель и помощник и, любве ради к ни- 
щим, змия в злато преложил еси и дал 

еси оное требующему твоея помощи. 
Дивящеся о чудеси сем, благодарст- 
венно вопиём к Богу: Аллилуиа. 


Икос 4 


Слышано бысть всем и всюду, Яко 
святитель Спиридон войстину есть 
жилище Святыя Троицы: вселися бо 
в нем Бог Отец, Бог Слово и Бог Дух 
Святый. Сего ради ты словесы и де- 
яньми проповедал еси всем христиа- 
ном воплошеннаго истиннаго Бога, 
вопиющим: 

Радуйся, словёс Божиих тайнни- 
че; радуйся, домостроительство Бо- 
жие о спасёнии мира уяснивый. Ра- 
дуйся, Яко научил еси не испытовати 
вже есть превыше разума и мудрости 
человёческия; радуйся, непостижи- 
мую действующую в тебе силу Божию 
явивый. Радуйся, яко устами твоими 
провеща Сам Бог; радуйся, яко вси 
послушаху тебе в сладость. Радуйся, 
мглу идолослужения разгнавый; ра- 

дуйся, яко многих к истинней вёре 
привёл еси. Радуйся, яко главы не- 
видимых змиев поразил еси; радуйся, 
яко тобою прославляется вера хри- 
стианская. Радуйся, яко светло оза- 
ряеши всех ублажающих тя; радуй- 
ся, поборниче христианския вёры и 
Православия. Радуйся, Спиридоне, 
предивный чудотворче. 


Конлак 5 
Божественнаго Духа преисполнен 
был еси, святителю Спирилоне, ра- 
ди добродетельнаго жития твоего; за- 
нё крӧток, милостив, чист сёрдцем, 
терпелив, непамятозлобив, странно- 
любец был еси: сего ради Творец и в 
чудесёх преславна показа тя. Мы же, 
прославляя Бога, прославльшаго тя, 

вопиём Ему: Аллилуиа. 


Икос 5 


Равноангельна Спиридона зрим, 
великаго чудотворца. Некогда страна 

от бездождия и засухи вельми постра- 
да: бысть глад и язва, и многое мно- 
жество людей умроша, молитвами 
же святителя сниде с небесе на зём- 
лю дождь; людие же, избавльшеся от 
бедствия, благодарственно взываху: 

Радуйся, великому пророку Илии 
уподобивыйся; радуйся, яко дождь, 
отъемлющий глад и недуги, бла- 
говрёменне низвёл еси. Радуйся, 
паки молитвами своими нёбо за- 
ключивый; радуйся, яко немилосёр- 
даго купца лишёнием имёния на- 
казал еси. Радуйся, яко требующим 
пищу обильно даровал еси; радуйся, 
яко любоблагоутробие Бога к лю- 
дем подвизаеши. Радуйся, взёмляй 
немощи немощных; радуйся, бого- 
благодатный человеком помощниче. 
Радуйся, болящим здравие подава- 
яй; радуйся, егоже трепещут демони. 
Радуйся, безчисленных чудёс источ- 
ниче. Радуйся, Спиридоне, предив- 
ный чудотворче. 


Кондак 6 

Заввса ветхозаветной скинии за- 
крываше во Святая Святых ковчег, 
манну и скрижали. И храм твой, свя- 
тителю Спиридоне, имёет раку твою, 
яко ковчег, святыя мощи твоя, яко 
манну, сёрдце твоё, яко скрижали 
Божественныя благодати, на нихже 
зрим начертанную песнь: Аллилуиа. 


Икос 6 

Народ Кипра некогда за умножёние 
беззакӧний наказа Господь безпло- 
дием земли, егда же прииде к свято- 
му Спиридону знаемый земледёлец, 
прося помощи, дадё ему святый зла- 
то; минувшу же бедствию, земледёлец 
оный возврати паки злато, и — о чу- 
десё — злато змий бысть. Прослав- 
ляюще Бога, дивнаго во святых Сво- 
их, вопием: 

Радуйся, яко Моисею, чудесно 
преложившему жезл в змия, подра- 
жал еси; радуйся, человеколюбивый 

пастырю, избавляяй от бед словёс- 
ныя овцы стада своего. Радуйся, 
обильно всех всёми благами обога- 
шаяй; радуйся, яко Илиа, бёдных 
питавый. Радуйся, немилосёрдых 
к милосёрдию обращаяй; радуйся, 
достоподражаемый примёр любве 
для человеков, в мире живущих. Ра- 
дуйся, верных и невёрных в б6дах 
утешение; радуйся, дрёво сенноли- 
ственное, град и страну осеняющее. 
Радуйся, славо и похвало керкирян; 
радуйся, над влагою и сушею, зноем 
и хладом благодатию Божиею вла- 
дычествуяй. Радуйся, уставы земли 
молитвою пременяяй; радуйся, бу- 
дущая, яко настоящая, провидевый. 
Радуйся, Спиридӧне, предивный 
чудотворче. 


Кондак 7 
Ходатай пред Господем за всех 
явился еси, святителю Спирилоне: 
сего ради и мы прибегаем под кров 

твой, ищуще спасёния, вси бо по- 
мощника тебе имамы во всех нуждах, 
во врёмя глада, смертоносныя язвы и 
во вся годины бед и искушений. Сего 
ради благодарственно вопиём Богу: 
Аллилуиа. 


Икос 7 


Новое чудо видим и боголепное: 
егда ты, отче, шёствовал избавити 
неповинно осуждённаго на смерть, 
бурный поток прегради путь те- 
66; ты же именем всемогущаго Бо- 
га повелёл ему стати и прешеёл еси 
со спутники чрез рёку, яко по суху. 
Слава о сем чудеси распространи- 
ся всюду, и вси прославиша Бога, 
вопиюще к тебё: 

Радуйся, яко иногда Иисус Навин 
чрез Иордан реку по суху прешёдый; 
радуйся, рёчная устремлёния гласом 
свойм укротивый. Радуйся, яко труд- 
ный путь предприял еси, движимый 
милосердием; радуйся, яко клеве- 

ту разрушил еси и неповиннаго от уз 
темницы и напрасныя смерти изба- 
вил еси. Радуйся, жизни по Бозе бла- 
гий поспёшниче; радуйся, неповинно 
угнетенных защитителю. Радуйся, ус- 
тавов естества воднаго пременителю; 
радуйся, яко судию вразумил еси и 
от убийства спасл еси. Радуйся, ис- 
тинное исправлёние душ; радуйся, 
дивная сило, потоки удержавТющая. 
Радуйся, услаждающий сердца чело- 
веков, к тебе притекающих; радуйся, 
человеколюбию Авраама подражате- 
лю. Радуйся, Спиридоне, предивный 
чудотворче. 


Кондак 8 

Странник и пришлёц был еси на 
земли, якоже и прочии человёцы. 
Обаче из чрёва матере Всевёдущий 
великаго угодника и чудотворца по- 
каза тя, святителю Спиридоне: бёсы 
бо изгоняеши, всякую болезнь и яз- 
ву исцеляеши, помышлёния людей 

зриши, тёмже и дивен во святых по- 
казался еси. Мы же, возсылающе мо- 
литву ко Благодателю всех Богу, во- 
пиём Ему: Аллилуиа. 


Икос 8 


Весь мир ужасом многим содрогну- 
ся, егда услыша, яко смерть, по гласу 
твоему, возвращает из гробов мертве- 
ЦЫ СВОЯ, И ВОЗОПИ: 

Радуйся, умершую дшерь свою, да 
явит врученное ей сокровище, к жиз- 
ни воззвавый; радуйся, скорбную 
вдовицу, на сохранёние злато вдав- 
шую, утёшивый. Радуйся, умершее 
отроча из мёртвых воскресивый; ра- 
дуйся, яко матерь его, внезапно от ра- 
дости умёршую, ожививый. Радуйся, 
яко уподобился еси Илии, молитвами 
сыну Сарёптския жены жизнь воз- 
вратившему; радуйся, яко и Елисёю, 
возбудившему от смёрти отроча, под- 
ражал еси. Радуйся, пастырю, приис- 
кренне любящий человёки; радуйся, 

жене блуднице, слезами нозе твой 
омывшей, грехи именем Бога отпус- 
тивый. Радуйся, святую рёвность вер- 
хӧвнаго апостола стяжавый; радуйся, 
яко нераскаянная грёшница, по гла- 
голу твоему, в тяжких болёзнех умре. 
Радуйся, земли плодоносие молит- 
вами твойми испросивый; радуйся, 
непреложное воскресения человеков 
уверение. Радуйся, Спиридоне, пре- 
дивный чудотворче. 


Кондак 9 

Духа Божественнаго осияньми оза- 
рен был еси, святителю Спиридоне, 
имел бо еси духа премудрости, яко 
мудрыми словесы безумных обуял еси 
и посреде отцев веру утвердил еси, ду- 
ха разума, яко умы омрачённыя оза- 
рил еси; духа страха Божия, яко выну 
делании богоугодными душу очистил 
еси. Тёмже, представ Престолу Выш- 
няго, с сонмом Ангелов воспеваеши 
Ему: Аллилуиа. 


Икос 9 


Жезл пастыря словёсных овец от 
Пастыреначальника Господа Иисуса 
приёмый, святый Спиридон не пре- 
менй жития своего: нестяжателен, 
кроток, любвё ради вся терпяй, не 
постыдёся пещися и о стаде безсло- 
весных овёц. Вся сия возбуждают нас 
славити Бога и взывати тебе: 

Радуйся, славу мира сего яко сует- 
ную презрёвый; радуйся, мзду многу 
на Небесёх стяжавый. Радуйся, крас- 
ная мира сего в умёты вменивый; ра- 
дуйся, сосуде небёсных благ. Радуйся, 
святейшая пажите киприотов; радуй- 
ся, Яко тебе ради Бог хищников овец 
твойх невидимыми узами связа. Ра- 
дуйся, татем отёческое вразумлёние 
преподавый; радуйся, по милосёр- 
дию твоему за проведенную без сна 
нощь ӧвна им даровавый. Радуйся, 
непослушанием козлища, яко бы раӣ- 
зум имущаго, купца, утайвшаго цену 
его, обличивый; радуйся, утаившаго 

сребреники твоя к покаянию привб- 
дый. Радуйся, яко страсти корысто- 
любия увещанием свойм исцелил еси 
его. Радуйся, Спиридоне, предивный 
чудотворче. 


Кондак 10 


Спасаяй души паствы, Богом тебе 
вверёенныя, ты, святителю Спиридо- 
не, произволёнием Божиим, зван был 
еси явити славу свою, паче же славу 
истиннаго Бога, и в иныя страны, да 
всюду славят имя Божие, вопиюще: 
Аллилуиа. 


Икос 10 


Скорый помощник и заступник 
во всяких нуждах и скорбех, святый 
Спиридон, по повелению цареву, Яко- 
же и прочии пастыри, прииде во град 
Антиохию, идбже бе одержимый бо- 
лезнию царь Константий; святитель 
главы его коснуся и сотвори здрава. 
Сему чудеси дивящеся, вопиём ти: 

„Радуйся, егоже в сонном видёнии 
Ангел, яко целителя, яви царю; ра- 
дуйся, Божёственныя ради любве 
трудный путь в старости восприявый. 
Радуйся, царёву рабу, ударившему 
тя в ланиту, по заповеди Спасителя, 
другую подставивый; радуйся, столпе 
смирения. Радуйся, молитвами свои- 
ми слёзно просящему царю здравие 
даровавый; радуйся, яко уничижени- 
ем свойм раба вразумил еси и неми- 
лостивый нрав его пременил еси. Ра- 
дуйся, яко благочёстию и милосёрдию 
царя научил еси; радуйся, яко, ненави- 
дяй земная сокровища, злато царя от- 
вергл еси. Радуйся, яко ученика своего 
Трифиллиа от пристрастия к земным 
благам отвратил еси и сосудом благо- 
дати Божия содёлал еси; радуйся, яко 
пришедшу тебе в Александрию идоли 
падоша. Радуйся, емуже и б6си по- 
винуются; радуйся, яко от идолослу- 
жения многих отвратил еси. Радуйся, 
Спиридоне, предивный чудотворче. 


Кондак 11 


Пёние ангельское бысть, егда во 
храме приносил еси, святителю Спи- 
ридоне, вечерния молитвы Твоя, и 
не беша сослужащии тебе. Жителие 
же града, дивное пение слышавше, 
внидоша в храм и, никогоже видев- 
ше, с Горними силами воспеваху: 
Аллилуиа. 


Икос 11 


Светозарное солнце мирови, со- 
бесёдник Ангелов был еси на земли, 
святителю Спиридӧне; предав же дух 
твой в руце Божии, преселился еси в 
Горняя селения, моляся за мир пред 
Престолом Владыки. Мы же, живу- 
щии на земли, вопиём ти: 

Радуйся, яко тебе, еще живу сушу, 
сослужаху Ангели; радуйся, псалмо- 
пение Архангелов слышавый. Радуй- 
ся, видимый образе нашего преобра- 
жения; радуйся, яко недоставшу елёю 
в храме Бог тебё ради с избытком 

лампады наполни тем. Радуйся, лам- 
падо Божёственнаго сияния; радуйся, 
сосуде благодати Божией, обильно, 
подобне елёю, наполняющей душу 
твою. Радуйся, неизсякаемый источ- 
ниче, присно источающий всем токи 
благодати; радуйся, о немже изумля- 
ются Ангели. Радуйся, преслушание 
диакона в храме наказавый; радуй- 
ся, тщеславившагося своим гласом 
и гласа, и языка лишивый. Радуйся, 
яко во время зноя внезапу роса, сниз- 
шеёдшая свыше, свящённую твою гла- 
ву прохлади; радуйся, в знамёнии сем 
близость преставлёния своего прови- 
девый. Радуйся, Спиридоне, предив- 
ный чудотворче. 


Кондак 12 
Покров и прибёжище бывый всем к 
тебе притекающим верным ещё в жи- 
тии твоём, ты, святителю, не оставил 
еси нас сирых и по твоём успении; 
Бог, побеждающий естества чин, со- 

храни святые мощи твоя нетлёнными 
во укрепление православныя веры и 
благочестия, в знамение безсмёр- 
тия, Егоже прославляюще, вопиём: 
Аллилуиа. 


Икос 12 


Воспеваем тя, святителю Божий, 
яко удивил еси мир чудесы, истекаю- 
щими от святых мощей твоих. Вси бо 
с верою приходящии и лобызающии 
их получают вся благопотрёбная про- 
симая. И мы, давшаго тебе крепость, 
венчавшаго тя венцём нетления и 
действующаго тобою Бога прослав- 
ляюще, вопиём ти: 

Радуйся, во врёмя глада корабёль- 
ником явивыйся, и пищу доставити 
повелевый; радуйся, слепым, с вёрою 
притёкшим к святым мощём твоим, 
зрение даровавый. Радуйся, от неис- 
цёльныя болёзни отрока исцеливый; 
радуйся, беса из жены изгнавый и 
здраву ю сотворивый. Радуйся, воз- 

бранный воеводо Керкиры; радуйся, 
яко полчища злочестивых агарян из- 
гнал еси и корабли их в пучине пото- 
пил еси. Радуйся, егоже видеша окру- 
жённаго сонмом Ангелов, в деснице 
меч державша и в трёпет врагов при- 
вёдша; радуйся, создати себё храм, 
во ёже совершати в нем литургию на 
прёсном хлебе, воеводе возбранивый. 
Радуйся, воеводу латинскаго лютою 
смёртию поразивый; радуйся, молни- 
ею изображение его в доме в Венеции 
сожегший. Радуйся, отступльства и 
лжемудрования Запада посрамивый; 
радуйся, единую православную вёру 
быти истинную и спасительную для 
человеков утвердивый. Радуйся, Спи- 
ридоне, предивный чудотворче. 


Кондак 13 
О пречудный святителю Христов, 
отче Спиридоне! Нынешнее на- 
ше моление приём, избави нас от 
всех бед и напастей, укрепи на вра- 

гй страну нашу, даруй нам оставлё- 
ние прегрешений и изми от вёчныя 
смерти всех вопиющих о тебё к Богу: 
Аллилуиа. 


Этот Кондак читается трижды, 
затем Икос 1 и Кондак [. 


МОЛИТВА 


О великий и пречудный святителю 
Христов и чудотворче Спиридоне, 
Керкирская похвало, всея вселён- 
ныя светильниче пресветлый, теплый 
к Богу молитвенниче и всем к тебё 
прибегающим и с верою молящимся 
скоропредстательный заступниче! Ты 
веру православную на Никейстем Со- 
боре посредё отцёв преславно изъяс- 
нил еси, ты единство Святыя Троицы 
чудёсною силою показал еси и ерети- 
ков до конца посрамил еси. Услыши 
нас, грешных, святителю Христов, 
молящихся тебе, и сильным твоим 
предстательством у Господа избави 

нас от всякаго злаго обстояния: от 
глада, потопа, огня и смертоносныя 
язвы. Ты бо во врёменней жизни сво- 
ей от всех сих бедствий избавлял еси 
людей твоих: от нашёствия агарян и 
от глада страну твою сохранил еси, 
царя от неисцёльнаго недуга избавил 
и многия грешники к покаянию при- 
вел еси, мертвых преславно воскре- 
шал еси, за святость же жития твоего 
Ангелы, невидимо в перкви поющия 
и сослужащия тебё, имёл еси. Сице 
убо прослави тебе, вернаго Своего 
раба, Владыка Христос, яко вся тай- 
ная человеческая деяния дарова тебе 
разумети и обличати неправедно жи- 
вущия. Многим, в скудости и недос- 
таточестве живущим, ты усёрдно по- 
могал еси, люди убогия изобильно во 
время глада напитал еси и ина многа 
знамения силою в тебе живущаго Ду- 
ха Божия сотворил еси. Сице и нас не 
остави, святителю Христов, поминай 
нас, чад своих, у Престола Вседержи- 

теля и умоли Господа, да подаст мно- 
гих наших грехов прощение, безбед- 
ное и мирное житив да дарует нам, 
кончины же живота непостыдныя и 
мирныя, и блаженства вёчнаго в буду- 
щем веце сподобит нас, да выну воз- 
сылаем славу и благодарёние Отцу и 
Сыну и Духу Святому, ныне и присно 
и во веки веков. Аминь. 


МОЛИТВА ВТОРАЯ 


О всеблажённый святителю Спи- 
ридоне, великий угодниче Христов и 
преславный чудотворче! Предстояй 
на Небеси Престолу Божию с лики 
Ангел, призри милостивым оком на 
предстоящия зде люди и просящии 
сильныя твоея помощи. Умоли бла- 
гоутробие Человеколюбца Бога, да не 
осудит нас по беззакониим нашим, но 
да сотворит с нами по милости Своей! 
Испроси нам у Христа и Бога нашего 
мирное и безмятёжное житие, здра- 
вие душевное и телесное, земли бла- 

гоплодие и во всем всякое изобилие 
и благоденствие, и да не во зло обра- 
тим благая, даруемая нам от щёлраго 
Бога, но во славу Его и в прославлё- 
ние твоего заступлёния! Избави всех 
верою несумненною к Богу приходя- 
щих от всяких бед душевных и телёс- 
ных, от всех томлєений и диавольских 
навётов! Буди печальным утешитель, 
недугующим врач, в напастех по- 
мощник, нагим покровитель, вдо- 
вицам заступник, сирым защитник, 
младёнцем питатель, старым укре- 
питель, странствующим путевождь, 
плавающим кормчий и исходатайст- 
вуй всем крепкие помощи твоея тре- 
бующим вся, яже ко спасению, по- 
лезная! Яко да, твоими молитвами 
наставляеми и соблюдаеми, достиг- 
нем в вечный покой и купно с тобою 
прославим Бога, в Троице Святей 
славимаго, Отца и Сына и Святаго 
Духа, ныне и присно и во веки веков. 
Аминь. 


АһАФИТ 
СВЯТОМУ МУЧБНИҺУ ТРИФОНУ 


итомый о защите 
от вредных насекомых, об исцелении 
различных недугов, в особенности 
душевных, обнаружении пропаж 
и о помощи в отгнании нечистой силы 


Кондак 1 

Избранный от Бога и к лику святых 
сопричтённый, святый мучениче Три- 
фоне! Молися о нас, грешных, Влады- 
це Христу и помогай нам побеждати 
мир, плоть и диавола, многообразно 
воюющия на ны, якоже победил еси 
их благодатию и силою возлюбленна- 
го тобою Христа, да избавльшеся от 
врагов наших видимых и невидимых, 
благодарственно воззовём ти: 

Радуйся, Трифоне, скорый помбщ- 
ниче всем, с верою и любовию к тебе 
притекающим. 

Икос 1 

Образу благочестия родителей тво- 
их подражая, христианския нравы от 
лет малых приял еси, святый мучени- 
че, и мал сый леты, стар же разумом, 
войстинну христианин совершён 
явился еси. Мы же, воспоминающе 
добродетельное житие твое, восхваля- 
ем тя сице: 

Радуйся, добронравных родите- 
лей благочестивый сыне; радуйся, 
великое их утешение. Радуйся, Ан- 
гела твоего хранителя непрестанное 
весёлие; радуйся, от юности твоея 
всего себе Богу предавый. Радуйся, 
от юности Христа возлюбивый; ра- 
дуйся, от малых лет благодать Бо- 
жию обильно стяжавый. Радуйся, 
душу свою непорочну явивый; ра- 
дуйся, себе самаго в храм Духа Свя- 
таго уготовавый. Радуйся, отроком 
образ жития святаго показавый; ра- 
дуйся, благочестием твоим вёрныя 
возвеселяяй. Радуйся, от малых лет 

за вся сия Богом возлюбленный. Ра- 
дуйся, Трифоне, скорый помощни- 
че всем, с вёрою и любовию к тебе 
притекающим. 


Кондак 2 

Видя Господь, яко волею по стезӣ 
благочестия, в нёмже от родителей 
твойх наставлен был еси, течёши, и 
яко войстинну любиши Бога, сотво- 
ри тя в жилище Святаго Духа от лет 
малых и отвёрзе уста твоя пети Ему: 
Аллилуиа. 


Икос 2 

Силу веры твоея показуя, Владыка 
Христос дарова тебе, святый мучени- 
че, еще отроку бывшу, дар чудотворес- 
ний, сего ради вопиём ти: 

Радуйся, от малых лет совершён- 
ную любовь к Богу показавый; 
радуйся, заповедей Его не токмо 
слышатель, но и делатель от мла- 
денчества бывый. Радуйся, от юно- 

сти твоея добродётели христиан- 
ския стяжавый; радуйся, от малых 
лет житиём, вёрою и любовию тво- 
ёю Богу угодивый. Радуйся, дар ис- 
целений от Него приявый; радуйся, 
дар той на пользу ближним ижди- 
вающий. Радуйся, многоразличныя 
болезни исцеляющий; радуйся, в 
недузех облегчение дарующий. Ра- 
дуйся, страдания в радость обра- 
шающий; радуйся, исцеления сия 
во славу Божию совершающий. Ра- 
дуйся, теми истину веры православ- 
ныя показующий; радуйся, тёми нас 
к славословию Бога возбуждающий. 
Радуйся, Трифоне, скорый помощ- 
ниче всем, с вёрою и любовию к те- 
бё притекающим. 


Кондак 3 
Вёрою и любӧвию стяжал еси от 
Бога власть изгоняти духи нечистыя, 
мучащия человеки и претящия им 
воспевати Богу: Аллилуиа. 


Икос 3 

Видя дарованную ти, святый муче- 
ниче, силу Божию, вспять бежаша 
демони, имиже одержими бяху бес- 
новатии людие. Видящии же сия, 
воспеваху ти сице: 

Радуйся, от Бога власть на нечис- 
тыя духи приявый; радуйся, силою 
Божиею сих изгоняющий. Радуйся, 
врагу человеческому вредити людем 
возбраняющий; радуйся, козни диа- 
вола и ангелов его разрушающий. Ра- 
дуйся, силу их низлагающий; радуй- 
ся, безсилие их являющий. Радуйся, 
страхом и трепетом их поражающий; 
радуйся, вёры Христовы силу пока- 
зующий. Радуйся, верных к прослав- 
лению Бога воздвигающий; радуйся, 
в бедах и скорбех сущих прибегати к 
предстательству святых наставляю- 
щий. Радуйся, в нуждах наших обра- 
щатися к Богу научающий; радуйся, 
помощниче наш, Богом нам даро- 
ванный. Радуйся, Трифоне, скорый 

помощниче всем, с верою и любовию 
к тебе притекающим. 


Кондак 4 


Восхотёв тобою обратити язы- 
ки от пути нечёстия и открыти им 
путь истинный, ведущий в живот 
вечный, си есть вёру истинную, вё- 
ру православную, даже до Рима и 
Компсады приведё тя Господь, да и 
в чертогах царских проповёси Бога 
и тамо многия научиши пёти Ему: 
Аллилуиа. 


Икос 4 


Хотяй обратити многия на путь 
спасения, попусти Господь дёмону 
вселитися в дщерь цареву, и жесто- 
ко мучити и ввергати ю многочастне 
во огнь и воду. Врачеве ничтоже ус- 
певаху и ничимже страдания дщери 
царевой утолити возмогоша. Егда же 
и сильнии мира сего и всякую вра- 
чебную хитрость вёдущии ничто- 

же возмогоша и исповёдаху немощь 
свою, тогда велёнием Божиим про- 
глагола диавол, Яко един есть, иже 
изгнати его имать, и се есть Трифон. 
Тогда прилежно искаху и обретоша 
его в Компсаде. Грядущу же ему и 
еще далече от Рима сушу, возопи гла- 
сом вёлиим диавол и изыде, и исце- 
лё девица. Видящии сия дивляхуся 
и глаголаху: 

Радуйся, Трифоне, еще далёче су- 
щий в бегство диавола обративый; 
радуйся, яко диавол безсилие своё 
пред тобою исповёда. Радуйся, моля- 
щимся тебё скорый помощниче; ра- 
дуйся, недугов силою Божиею цели- 
телю. Радуйся, оставленных врачами 
на свой руце приёмлющий; радуйся, 
печали на радость пременяющий. 
Радуйся, печальным утешение и 
скорбящим радование посылающий. 
Радуйся, Трифоне, скорый помощ- 
ниче всем, с верою и любовию к тебе 
притекающим. 

Кондак 5 
Видеша вернии, иже в Риме, чудо, 
пришествием твойм бывшее, укрепи- 
шася в вёре своей и воспёша Богу, по- 
бедившему адскаго змия и дарующе- 
му верующим в Него таковую силу: 
Аллилуиа. 


Икос 5 

Уверёния ища, тебе пришёдшу в 
Рим, святый Трифон, яко ты еси 
той, егоже убояся демон, моли тя 
император Гордиан, да явиши и ему, 
и синклиту его, и людем в чувствен- 
нем виде диавола, и не отрёклся еси, 
но, возложив на ся пост, помолися 
Господу дний шесть. В день же сед- 
мый, пришедшим царю, синклиту 
и людем, возопил еси: «Тебё глаго- 
лю, душе нечистый, во имя Госпо- 
да моего Иисуса Христа явися сё- 
мо и покажи свой дёмонский образ 
зде сущим, и безсилие своё испо- 
вёждь...» И бысть тако. И зряху вси 

безобразие дёмонское и дивляхуся 
вёре святаго, вопиюще: 

Радуйся, Трифоне, егоже дёмони ос- 
лушатися не могут; радуйся, Трифоне, 
по егоже велению дуси нечистии в те- 
лёснем виде являются. Радуйся, Три- 
фоне, силою Божиею повелёвый диа- 
волу исповёдати, яко на христианы, 
иже святую православную и апостоль- 
скую вёру содержат, власти не имать; 
радуйся, Трифоне, емуже возвещено 
бысть, яко демони власть имут мучити 
токмо тех, иже своим похотем грехов- 
ным следуют и дела, угодная диаволу, 
творят. Радуйся, Трифоне, яко научил 
еси нас бегати языческаго нечестия; 
радуйся, Трифоне, яко научаеши всех 
бегати всякаго греха, в добродетелех 
же подвизатися. Радуйся, веру право- 
славную твёрдо содержати наставля- 
яй нас; радуйся, хотящим благочестно 
жити помогаяй. Радуйся, Трифоне, 
скорый помощниче всем, с верою и 
любовию к тебе притекающим. 

Кондак 6 

Видевше, како младо отроча пове- 
левает властно духовом злобы подне- 
бёсной, убояхуся мнози, и слышаще 
от демона и видяще воочию, якову 
силу имать вера Христова, обрати- 
шася к Богу: нечёстие же и прочая 
заблуждения своя отложше, крести- 
шася и усты своими от сёрдца чиста 
благодарственно воспёша Богу песнь: 
Аллилуиа. 


Икос 6 

Благодаряще тя, царь вложи в руце 
твой, мучениче, дары и злато, ты же, 
Христа Бога приобревый, ни во чтоб- 
же вменил еси вся, яже в мире сем яко 
блага почитаются, и приял еси дары 
царёвы, да послужиши сими ближ- 
ним твоим, и шед во отечество твоё 
Компсаду, дал еси вся нищим, сирым 
и всем в нуждё сущим непрестанно 
памятуя, яко расточив богатство зем- 
ное, тленное, собереши себе на небе- 

си богатство нетлённое, вёчное. Мы 
же, научаемии тобою такожде твори- 
ти, вопиём ти сице: 

Радуйся, Трифоне, душу свою чуж- 
ду сребролюбия показавый; радуйся, 
милосердие души твоея выну являяй. 
Радуйся, нищих питатель бывый; ра- 
дуйся, неимущим сострадание по- 
казавый. Радуйся, заповель Христа 
«Просящемуу тебё дай» исполнивый; 
радуйся, и нас исполняти заповеди 
Божии научивый. Радуйся, якоже шё- 
ствием в Рим и возвращением своим 
в Компсаду многих утешивый, обод- 
ривый и возвеселивый; радуйся, по- 
казавый нам образ, како богатством 
гибнущим на земли негиблющее бо- 
гатство на небеси собирати. Радуйся, 
ближним служити нас научающий; 
радуйся, ближних любити нас на- 
ставляющий. Радуйся, образ жития 
праведнаго нам показующий; радуй- 
ся, яко правило веры в Бога, надёжды 
на Него, любве к Нему и ближним и 

прӧчих христианских добродётелей 
яви нам собою. Радуйся, Трифоне, 
скорый помощниче всем, с верою 
и любовию к тебе притекающим. 


Кондак 7 

Взыде на престол римский не- 
честивый царь Дёкий, и пролияся 
по вселённей кровь христианская. 
Приближися время, егда и тебе, свя- 
тый мучениче, суди Господь подъяти 
страдания, да кровию и мученичест- 
вом своим запечатлвеши веру и ве- 
ликую свою любовь к Богу и тем до 
конца низложиши сопротӣвныя силы 
и наставиши многих, да грядут на му- 
чения, ралующеся, якоже и ты, стра- 
стотёрпче, и поюще Богу: Аллилуиа. 


Икос 7 
Яко укрытися не может град верху 
горы стояй, тако и тебе, святый муче- 
ниче, гонёнию от Дёкия царя на хри- 
стиан бывшу, невозможно бысть ук- 

рытися от мучителей, ибо ты, яве без 
страха Христа всем исповєёдав, силою 
слова обращение многих ко Христу 
устроил и многия в недузех именем 
Его исцелил еси. Увёдевше же о тебе, 
святый Трифоне, игемӧн Аквилин, 
взя тя и пред судищем постави, ты же 
вся грядущая на тя в руце Бога твое- 
го прёдал еси, радуяся яко и тя сподо- 
би Господь быти общника страданий 
Его, и вёрнии, видяще рёвность твою 
по Бозе, вопияху ти: 

Радуйся, Трифоне, ко спасёнию 
мнӧгих приведый; радуйся, многих 
от зловёрия к вёре истинней, право- 
славней, обративый. Радуйся, чудесы 
твоими, силою Божиею содёянными, 
в вёре, ими восприятой, их утверди- 
вый; радуйся, яко действенная вёра 
твоя в Бога выну всем по всей все- 
лённей явися. Радуйся, безмездный 
врачу, силою Божиею, якоже древле, 
такожде и ныне всякую болезнь ско- 
ро врачующий; радуйся, надбёждо ос- 

тавленных врачами. Радуйся, скорое 
утешёние болящих, на тебя надеясь, 
с молитвою прибегающих; радуйся, 
небоязненно проповёдавый Христо- 
ву веру. Радуйся, от неверных за про- 
поведь Христа Бога на мучение ятый; 
радуйся, не устрашивыйся грядущаго 
мучёния. Радуйся, научающий нас не 
боятися человеческих прещений; ра- 
дуйся, во всем на Бога упование воз- 
ложивый. Радуйся, Трифоне, скорый 
помощниче всем, с верою и любовию 
к тебё притекающим. 


Кондак 8 

Услышав, яко ищут тя воини, не 
утаился еси от них, мучениче, ни в 
горах, ни в пустынех, но, оградився 
молитвою и крестом, дерзновённо 
себе предал еси в руце мучителей и с 
радостию великою стопы твоя напра- 
вил в Никею, да возвестиши всем вё- 
ру истинную и наставиши пеёти Богу: 
Аллилуиа. 


Икос 8 


Егда вопроси тя игемон на судили- 
ще: «Кто еси, кая судьба твоя и како 
вёруеши?» — ты, не обинуяся, от- 
вещал еси ему сице: «Трифон имя 
моё; отечество — Компсада; судьбы 
же несть у нас, занё веруем, яко вся 
Промыслом Божиим бывают. По вё- 
ре же — христианин есмь, Христос 
же есть и моя сила, и моя крепость, и 
слава, и радость моя». Сиё исповеёда- 
ние твоё слышаще, ублажаем тя, свя- 
тый Трифоне, сице: 

Радуйся, неправедному судилишу 
дерзновённо представый; радуйся, вё- 
рующих в Промысл Божий укрепля- 
яй. Радуйся, люди, живот свой судь- 
бе вверяющия, посрамляяй; радуйся, 
научаяй нас во всем упование наше 
на Бога возлагати. Радуйся, выну себе 
быти служителя Христова исповёду- 
яй; радуйся, исповеданием тем весё- 
лие вёрным даруяй. Радуйся, собори- 
ща нечестивых исповёданием святым 

отлучивыйся; радуйся, грядущих му- 
чёний за исповедание истиннаго Бо- 
га не устрашивыйся. Радуйся, истину 
единую, Божественную, возлюбивый; 
радуйся, лжи и отца ея, диавола, от- 
вергийся. Радуйся, Христа своим упо- 
ванием именуяй; радуйся, Его своёю 
крёпостию нарицаяй. Радуйся, Три- 
фоне, скорый помощниче всем, с вё- 
рою и любовию к тебе притекающим. 


Кондак 9 

Слышавше твоё исповедание, яро- 
сти исполнишася нечестивии и пре- 
щаху ти ранами и мучёнием. Ты же, 
мучениче Трифоне, подъятие стра- 
даний за Христа весёлием почитая, 
взывал еси немолчно Богу песнь: Ал- 
лилуиа. 


Икос 9 
Вития многовещанный Аквилин, 
видя, яко ты не убоялся еси прещеё- 
ний лютых, яко овча крӧоткое явися, 

ища прельстити тя словесы ласка- 
тельными, но, ничтоже успевая, паки 
в волка лютаго обращься, усугубляше 
прещения своя. Ты же тверд и непо- 
колебим пребыл еси благодатию Бо- 
жиею, воздвизая верных возглашати 
тебе сицевая: 

Радуйся, прешёний лютых не убоя- 
выйся; радуйся, смерти телесной не 
устрашивыйся. Радуйся, душу свою за 
веру православную положити не от- 
рёкшийся; радуйся, разум совершеён- 
ный в том положивый, да сохрани- 
ши вёру истинную во Единаго Бога. 
Радуйся, не к земней, но к Небёсней 
мудрости устремивыйся; радуйся, 
игемону, врагу твоему, спасёния же- 
лавый. Радуйся, к познанию истин- 
наго Бога привести мучителя твоего 
тщавшийся; радуйся, проповёдни- 
че Христов сладкогласный. Радуйся, 
христианине, Христом возлюблен- 
ный; радуйся, волею на страдания шё- 
дый. Радуйся, мучений тех за Христа, 

яко сокровища, хотёвый; радуйся, во 
время мучёний лютых Божёственным 
свётом осиянный. Радуйся, Трифоне, 
скорый помощниче всем, с верою и 
любовию к тебе притекающим. 


Кондак 10 

Услышав тя глаголавша, яко не ис- 
повёдующих йстинныя, православ- 
ныя веры жребий есть огнь неуга- 
симый, зело разгнёвася Аквилин и 
повеле тя, святый Трифоне, повесив, 
бити; ты же, в повелении сем услы- 
шав Господень глас, призывавший тя 
на страдальческий подвиг возопил 
еси Богу: Аллилуиа. 


Икос 10 


Яко свеща огнём возгарается, тако 
душа твоя, святый Трифоне, возгорё- 
ся любовию к возлюбившему тя Богу, 
и, услышав повелёние игемона, вже 
на тя, сам совлёкл еси ризы твоя и тё- 
ло твоё прёдал еси в руце мучителей, 

да сотворят вся, яже повелё игемон. 
Зряще таковую рёвность твою по Бб- 
зе, вси вернии глаголаху: Радуйся, с 
весёлием уготовавый себе к приятию 
ран за Христа; радуйся, риз свойх 
совлекийся ради обнаженнаго нёко- 
гда за грехи наши Искупителя. Ра- 
дуйся, добровольно в руце мучителей 
себё предавый, Христу подражая; ра- 
дуйся, от них связанный и повешен- 
ный на мучёние. Радуйся, приявый 
за Христа лютая ударёния; радуйся, 
три часа терпёвый нещадное биёние. 
Радуйся, мучиму бывшу, ни единаго 
стенания и ни единаго гласа испус- 
тивый; радуйся, биёния, узы, раны, 
опаления и иныя многоразличныя 
страдания претерпёвый. Радуйся, в 
молчании приявый ударения, от них 
же ранами изъязвися тёло твоё; ра- 
дуйся, страданием свойм силу Бӧ- 
жию прославивый. Радуйся, терпё- 
нием своим мучителей посрамивый; 
радуйся, подвигом своим христиан 

возвеселивый. Радуйся, Трифоне, 
скорый помощниче всем, с верою и 
любовию к тебё притекающим. 


Кондак 11 
Видеша терпение и подвиг твой, 
СВЯТЫЙ Трифоне, еше же и аламан- 
тову крепость твою, и прославиша 
предстоящии людие Подвигополож- 
ника Христа Бога пёснию: Аллилуиа. 


Икос 11 


Яко стену твёрду и непоколебиму 
виде тя нечестивый судия, обаче не 
прослави Бога, даровавшаго тебе кре- 
пость сию, но паче тщашеся скло- 
нити тя и лестию и страхом смерти, 
да принесёши жёртву бесовом. Ты 
же, святый мучениче, исповедав во 
ушию всех веру Христову, обличил 
еси безумие гонителей и показал еси 
мудрость тех, иже во Христа вёруют; 
игемон же, измышляя на тя иная му- 
чения, повелё тя со столпа сняти и, 

привязав к коню своему, влече за со- 
бою. Мы же потщимся прославити 
страдания твоя: 

Радуйся, уязвлённый тёлом и за ко- 
нем быстро влекомый; радуйся, хлад 
зимний претерпёвый. Радуйся, нау- 
чаяй нас в скорбех земных ум свой 
к Богу устремляти; радуйся, настав- 
ляяй в мире сем хладном согревати- 
ся любовию, яже к Богу. Радуйся, дё- 
лом нам показуяй, како подобает ни 
во чтоже вменяти скоропреходящия 
на земли страдания; радуйся, любвё 
и милосёрдия ко всем людем испол- 
ненный. Радуйся, ради любвё тоя за 
враги своя молитвы Богу возносивый; 
радуйся, паки в темницу вверженный 
и в заточёнии лютом томлсвние, муку 
и болезни претерпёвый. Радуйся, яс- 
но являющий, яко лютёйшая страда- 
ния земная ничтоже суть, аше к Богу 
прибегают людие и Бога ради тёрпят 
скорби и раны; радуйся, на усекно- 
вение главы твоея радостно шёдый и 

пред усекновёнием тем в руце Бога 
твоего, Егоже ради вся лютая подъ- 
ял еси, душу свою святую предавый. 
Радуйся, прежде усекновёния моли- 
выйся о всяком, иже воспоминати тя 
и в память твою святыя жёртвы при- 
носити будет, да услышит его Господь 
и всякое прошёние его исполнит; ра- 
дуйся, по успёнии твоём в видёнии 
повелёвый погребсти тя во отеёчест- 
вии твоём, научая тем и нас своё отё- 
чество любити. Радуйся, Трифоне, 
скорый помощниче всем, с верою и 
любовию к тебё притекающим. 


Кондак 12 

Не токмо на земли, святый мучени- 
че, был еси помощник и заступник 
всем, твоея помощи требующим, но и 
по смерти не престаёши избавляти от 
бед к тебе с верою и любовию прите- 
кающих, якоже избавил еси царскаго 
гнева болярина Трифона, егда внеза- 
пу явился ему на коне и дал еси ему 

отлетёвшаго царскаго сокола. Оный 
же Трифон сокольник на мёсте сем, 
идёже ему от тебе помощь явися, во 
благодарение тебё за избавление своё 
воздвиже святый храм во имя твоё, 
мучениче Трифоне. Мы же благодея- 
ния, от тебе бывшая, воспоминающе, 
возносим благодарственную Богу 
песнь: Аллилуиа. 


Икос 12 


Поюще твоя многоразличныя чуде- 
са, твою дивную и скорую помощь, 
яко никогоже усёрдно прибегающаго 
к тебё с всрою, любовию и упованием 
никогдаже отринул еси, но всех к тебе 
притекающих и пред святою иконою 
твоёю смирённо молящихся от внезап- 
ных бед и скорбей избавляеши, прочее 
время живота их во благо устрояеши, 
недузи врачуеши, печали утоляеши и 
комуждо В бедах и скорбех к тебе при- 
падающему помошь и ослабу даруеши, 
благодарне восхваляем тя сице: 

Радуйся, наша молёния и прошёния 
приёмляй; радуйся, за ны пред Пре- 
столом Божиим молящийся. Радуй- 
ся, от Бога милости нам непрестанно 
просящий; радуйся, от нечаянных бед 
и зол непреложное наше избавление. 
Радуйся, от бед и напастей, движи- 
мых на ны грех ради наших, скорое 
прибёжише; радуйся, многия слёзы 
от скорби проливаемыя, изсушивый. 
Радуйся, многия печали утоливый; 
радуйся, яко никтоже припадый к 
святей иконе твоей тощь от нея отъ- 
иде. Радуйся, всякаго притекающего 
к тебё под кров свой и заступлёние 
приёмляй; радуйся, здравия требую- 
щим скорое исцеление. Радуйся, ос- 
тавленных врачами и ради неисцёль- 
ных и тяжких недуг своих чающих 
себе смерти, скорое и безмезлное 
врачевание; радуйся, и ныне, якоже и 
древле, живу ти сушу, неизсякаемый 
источниче неизчетных и многообраз- 
ных чудотворёний. Радуйся, Трифо- 

не, скорый помощниче всем, с верою 
и любовию к тебё притекающим. 


Кондак 13 

О святый мучениче Трифоне! При- 
ими сиё малое, обаче от любящих и 
благодарных сердец приносимое те- 
бё наше моление, вознеси ко Госпо- 
ду Богу теплыя молитвы твоя за ны, 
нелостойныя: болящия исцели, пе- 
чальныя утёши, заблуждшия вразу- 
ми, бёдствующим помози, и вся нам 
потрёбная для здравия телёснаго и 
спасения душёвнаго у Бога Щелро- 
давца испроси, наипаче же избави 
нас от лукавых бесов, да памятуя 
выну твоя дивная о нас заступления, 
прославим Бога, даровавшаго нам 
таковаго молитвенника, целителя 
и чудотворца, воспевающе песнь: 
Аллилуиа. 


Этот Кондак читается трижды, 
затем 1-й Икос и 1-й Кондак 

МОЛИТВА 

О святый мучениче Христов Трифо- 
не, скорый помощниче и всем к те- 
бё прибегающим и молящимся пред 
святым твоим образом скоропослуш- 
ный предстателю! Услыши ныне и на 
всякий час молёние нас, недостойных 
рабов твоих, почитающих святую па- 
мять твою во всечестнём храме сем, и 
предстательствуй о нас пред Госпо- 
дем на всяком месте. Ты бо, угодниче 
Христов, в великих чудесёх возсия- 
вый, источаяй цельбы притекающим 
к тебе с верою и сущия в скорбех че- 
ловёки заступаяй, сам обешался еси 
прежде исхода твоего от жития сего 
тленнаго молитися за ны ко Господу 
и испросил еси у Него дар сей: аще 
кто в какой-либо нужде, печали и бо- 
лёзни душёвней или телесней призы- 
вати начнет святое имя твоё, той да 
избавлен будет от всякаго прилога 
злаго. И якоже ты иногда дщерь ца- 
реву, в Риме граде от диавола мучиму, 

исцелил еси, сице и нас от лютых его 
козней сохрани во вся дни живота на- 
шего, наипаче же в день послёдняго 
нашего издыхания предстательствуй 
о нас. Буди нам тогда помощник и 
скорый прогонитель лукавых духов, 
и к Царствию Небёсному предводи- 
тель. И идёже ты ныне предстоиши с 
лики святых у Престола Божия, моли 
Господа, да сподобит и нас причаст- 
ники быти присносущнаго весёлия и 
радости, да с тобою купно прославля- 
ем Отца и Сына и Святаго Утёшителя 
Духа во веки. Аминь. 


АВАФИСТ СБАТЫХ\ МУЧЕНИвАМА 
ФАФРУ И ААБРУ 


чтомый о помощи в нуждах сельского 
хозяйства — избавлении скота 
от болезней и падежа, 
особенно лошадей 


Кондак 1 

Избранную лвоицу пресвётлую, 
Христу спострадавшую даже до кро- 
ве, Флора преблажённаго и Лавра 
всечестнаго, в песнех, вернии, поч- 
тим духовных и, Яко молитвами сих 
от бед избавляеми, благодарственно 
вопием, зовуще: 

Радуйтеся, Флоре и Лавре, рая Хри- 
стова цвёти прекраснии. 


Икос 1 


Ангельстии чини яко сликовники 
прияша вы, блаженнии мученицы, 
егда по страдании своём Престолу 
Господню предстасте, во ёже со всб- 

ми, кровию Агнца Божия запечат- 
ленными, взывати «Осанна!» Седя- 
щему на Престоле. Мы же, бреннии, 
на земли, о таковой славе вашей ди- 
вящеся, восхваляем вы сице: 

Радуйтеся, Христу послбдовавшии 
верою; радуйтеся, крест Егӧ, яко 
ярём, взёмшии. Радуйтеся, кровию 
Агнца Божия искупленнии; радуй- 
теся, и своея крове Христа ради не 
пощадёвшии. Радуйтеся, смертию 
красною Христови спогребшиися; ра- 
дуйтеся, жизни источник обретшии. 
Радуйтеся, путь узкий, прискорбный 
прошедшии; радуйтеся, яко отверзо- 
шася вам райския двёри. Радуйтеся, 
Флоре и Лавре, рая Христова цвёти 
прекраснии. 


Кондак 2 


Видяще, яко многа мзда на небе- 
сёх дана святым страстотёрпцем, по- 
тщимся, вернии, тех житиё земное 
прилежно разсмотревше, от сего нау- 

читися, колико может вера, деяньми 
споспёшествуема, како воздвизает от 
земных к небёсным и како научает 
взывати Богу: Аллилуиа. 


Икос 2 


Разум Божественный озари вы, 
Флоре и Лавре, егда благочестия хра- 
нители Прокл и Максим не токмо ка- 
меноснчней хитрости вы научиша, но 
и на камени вёры Христовой добре 
утвердиша, на немже несокрушими 
даже до конца пребысте, трудолюбно 
Господеви работающе, сего ради уб- 
лажаем вы, зовуще: 

Радуйтеся, в трудёх от юности вос- 
питаннии; радуйтеся, Христу себе 
поработившии. Радуйтеся, леность 
далече отгнавшии; радуйтеся, дан- 
ный вам талант много усугубившии. 
Радуйтеся, рабства плоти избегшии; 
радуйтеся, духом Господеви работав- 
шии. Радуйтеся, трудолюбцев удоб- 
рёние; радуйтеся, ленивых укорёние. 

Радуйтеся, Флоре и Лавре, рая Хри- 
стова цвёти прекраснии. 


Кондак 3 

Сила Вышняго подвиже правите- 
ля страны нёкия призвати дёлателей 
святых ко устровнию храма идоль- 
скаго, капищу бо сему сооружае- 
му бывшу, иный храм нерукотво- 
рённый созидашеся; людие страны 
той, Флора и Лавра прӧповедию 
научённии, истиннаго Бога позна- 
ша и Тому Единому пети навыкоша: 
Аллилуиа. 


Икос 3 

Имуще твёрдую вёру в сердцах 
свойх, небоязненно отыдоша бого- 
носнии братия во ину страну на дё- 
лание чуждое, и, по мале времени, 
в труд апостолов обратися дёлание 
их; людие, во тме и сёни смёртней 
седящии, светом Евангелия озари- 
шася, ёже каменосёчцы богомудрии 

с собою принесоша, сего ради вос- 
поём сих, зовуще: 

Радуйтеся, языков просветители; ра- 
дуйтеся, апостолов подражатели. Ра- 
дуйтеся, Евангелия Христова провозвё- 
стницы; радуйтеся, на ниве неоранней 
Господни работницы. Радуйтеся, в 
людех тяжцех Господа восхваливший; 
ралуйтеся, во языцех славу Его возвес- 
тивший. Радуйтеся, Цёркве прекрас- 
ное прозябёние; радуйтеся, небесных 
садов леторасленное украшение. Ра- 
дуйтеся, Флоре и Лавре, рая Христова 
цвёти прекраснии. 


Кондак 4 


Бурю злобы нейстовыя воздвиже на 
вы Мемертин, идольский жрец, егда 
сыну его, на дёлание ваше неопас- 
но взиравшу, око камёнцем, внезапу 
отторгшимся, избодёся, и хулы мно- 
ги отрыгаху на вы, дёлателие незло- 
бивии, уста ещё не вбдевшаго пёти: 
Аллилуиа. 


Икос 4 


Слышавше хулёния многа и при- 
страшия свирёпа Мемертина озлоб- 
леннаго, без страха прияша сия крот- 
це Флор же и Лавр и, сострадания 
исполнени бывше, вёлие дерзновение 
веры проявиша, егла отрока уране- 
на цела и здрава отцу предпоставити 
обёщаша; мы же, таковей вёре, кро- 
тости и упованию святых дивящеся, 
воспоём им тако: 

Радуйтеся, равноангельныя кро- 
тости воплощёние; радуйтеся, вёлия 
веры исправление. Радуйтеся, зло- 
словящаго вы благословивший; ра- 
дуйтеся, кленящему вас благотворив- 
ший. Радуйтеся, на Бога, Помощника 
и Защитника, уповавший; радуйте- 
ся, прибёжище и утверждение в Бозе 
полагавший. Радуйтеся, в незлобии 
пред Господем ходивший; радуйтеся, 
во уповании на Него николиже изне- 
могший. Радуйтеся, Флоре и Лавре, 
рая Христова цвети прекраснии. 


Конлак 5 
Боготёчныя звёзды явистеся, свя- 
тии, юноше тому, емуже уломком ка- 
мене око плотское избодено бысть; 
вас бо держайся, не токмо от раны 
исцелё, но и очесы духовными про- 
зрё, проповёданием вашим научён, 
истиннаго Бога позна и Тому в радо- 

сти возопи: Аллилуиа. 


Икос 5 


Видя чудо вблие, в сыне явлённое, 
и отец его Мемертин ему спослвдова, 
идольскую прелесть отверг, Бога ийс- 
тинна, якоже и сын, позна и по испо- 
вёдании добрем двӧице преславных 
мученик спострада, юже и мы ныне 
воспеваем, зовуще: 

Радуйтеся, чудотворцы предивнии; 
радуйтеся, врачеве духовнии. Радуй- 
теся, идольскую прёлесть чудесы нис- 
провёргший; радуйтеся, неразумных 
души свётом вёры озаривший. Радуй- 
теся, идольскаго жреца от идолобёсия 

отвративший и Христу сочетавший; 
радуйтеся, и сына его из вражеских 
сетей извлекший. Радуйтеся, демонов 
огорчёние; радуйтеся, Ангелов радо- 
вание. Радуйтеся, Флоре и Лавре, рая 
Христова цвети прекраснии. 


Кондак 6 

Проповёдницы любвё истинныя 
явишася святии мученицы, егда при 
делании своём цену, за труд взёмле- 
мую, нищим раздаваху и, алчущих 
довольно питающе, сами в посте 
и лишении не сётующе пребываху, 
бодрственне воспевающе Богу: Ал- 
лилуиа. 


Икос 6 


Возсия свет неизречённыя славы 
небёсныя и озари храм, руками Фло- 
ра и Лавра созданный, и не яко ило- 
лов вместилище, но во славу имени 
Иисуса Христа освящённый, людие 
же, свет той видевше, вся кумиры 

идольския, для храма того уготован- 
ныя, сокрушше, храмоздателем взы- 
ваху сице: 

Радуйтеся, светом богоразумия нас 
озаривший; радуйтеся, мрак идоло- 
служения разсёявшии. Радуйтеся, от 
обдержащия прёлести ны свободив- 
шии; радуйтеся, путь жизни истин- 
ныя нам показавший. Радуйтеся, яко 
благоухания честнаго Цёрковь ис- 
пӧлнисте; радуйтеся, яко злосмрадие 
вражие далёче отгнасте. Радуйтеся, 
бесов дерзновённое поражёние; ра- 
дуйтеся, Богу красное присвоёние. 
Радуйтеся, Флоре и Лавре, рая Хри- 
стова цвети прекраснии. 


Кондак 7 
Хотящим братиям святым по 
скончании дёлания, на нёже звани 
быша, мирно во своя отыти, возбра- 
ни им работодавец жестокий; свя- 
зав бо их и бив, яко злодёи к прави- 
телю Ликиону отведё, занё Христа 

яко Бога исповёдаху и люди научи- 
ша взывати Ему: Аллилуиа. 


Икос 7 


Новая и лютая мучения уготова вам, 
страстотёрпцы святии, правитель, 
егда возвратистеся связаннии и раны 
за Христа приимшии во страну свою, 
твёрдости же вёры вашея отнюд не 
поколеба, мы же, терпёние ваше уб- 
лажающе, взываем к вам сице: 

Радуйтеся, Христови спотерпёв- 
шии; радуйтеся, с Ним и воцарив- 
шийся. Радуйтеся, в терпвнии души 
ваша стяжавший; радуйтеся, обето- 
вание, ёже на небесёх, приимшии. 
Радуйтеся, на Начальника вёры и Со- 
вершителя, Господа Иисуса взирав- 
ший; радуйтеся, на предлежавший 
вам подвиг добре востёкшии. Радуй- 
теся, малодушных ободрёние; радуй- 
теся, страждущих утешение. Радуй- 
теся, Флоре и Лавре, рая Христова 
цвети прекраснии. 


Кондак 8 

Странную и ужасную смерть изо- 
брёте людское жестокосёрдие крот- 
чайшим братиям Флору и Лавру: в 
кладенец бо безвӧдный ввёржени и 
землёю в нем посыпани быша; тако 
мняху нечестивии заглушити святых 
глас, к Богу вопиющих: Аллилуиа. 


Икос 8 


Весь мир не бе достоин вас, муче- 
ницы святии: вы бо, на земли себе 
места не обреётше, в небёсная пресе- 
лившеся и яко истиннии граждане та- 
мо отёчествие снискавше, непрестан- 
ными благохвалёниями Царю своему 
и Господу служите, восхвалим убо и 
мы сих богохвалящих похвалении си- 
цевыми: 

Радуйтеся, о земных небрёгший; 
радуйтеся, на небёсная ум свой впе- 
ривший. Радуйтеся, нощь жития зем- 
наго добре прешєёдший; радуйтеся, 
дне невечерняго — Царства Христо- 

ва достигший. Радуйтеся, яко злато, 
в горниле мучений искушённии; ра- 
дуйтеся, яко всеплодие жёртвенное 
Богом приятии. Радуйтеся, пред ли- 
цем человёческим муки приявший; 
радуйтеся, яко упование ваше без- 
смёртия исполнено. Радуйтеся, Фло- 
ре и Лавре, рая Христова цвёти пре- 
краснии. 


Кондак 9 

«Всяк, иже исповёсть Мя пред че- 
ловеки, исповём его и Аз пред Отцём 
Мойм», — речё Господь; по Господ- 
ню сему словеси и вы, страстотёрп- 
цы Флоре и Лавре, яко доблии Хри- 
стови исповёдницы, пред Отцём 
Небёсным прославлени естё и со 
всёми святыми выну зовете Святей 
Троице: Аллилуиа. 


Икос 9 


Витийство мира сего не может из- 
рещи величие подвига страстотёрп- 

цев святых, якоже и премудрость 
века сего слова крестнаго вместити 
никакоже может; мы же, смирён- 
нии, буйством проповеди о Рас- 
пятом спасаеми, Флора и Лавра, 
яко себё самех отвёргшихся и ду- 
ши своя Христа ради отщетивших, 
несумненно прославляем, зовуще 
к ним тако: 

Радуйтеся, Христа пред человёки 
исповедавший; радуйтеся, яко и Сам 
Господь исповёсть вы пред Ангелы 
Божии. Радуйтеся, страсти Госпо- 
да Иисуса Христа не устыдевшийся; 
радуйтеся, ради благовёстия Хри- 
стова пострадавший. Радуйтеся, яко 
подвиг крепок подаде вам Господь; 
радуйтеся, яко и разум свят дадёся 
вам от Вышняго. Радуйтеся, яко ийс- 
кры по стеблию на небо востёкшии; 
радуйтеся, во время посещеёния ва- 
шего дӧбре возсиявшии. Радуйтеся, 
Флоре и Лавре, рая Христова цвети 
прекраснии. 


Спасёнию нашему ходатаи молим 
вас быти, святии мученицы, добре 
страдавший и венчавшиеся, и того 
ради благодать приимшии; о нас мо- 
литеся, да, избавлышеся от суетныя 
работы вражия, благодарственно во- 
пиём Богу: Аллилуиа. 


Икос 10 


Стен каменных здатели иногда 
бывше, веры же твердостию, мно- 
горазличных мук и лютыя смерти за 
Христа претерпёнием вёлие дерзновс- 
ние у Него снискавше, молятся ныне 
о чтущих память их верно, и в бедах 
многоразличных и напастех осеняют 
надёжно поющих им сице: 

Радуйтеся, Церкве Христовы стол- 
пи непоколебимии; радуйтеся, веры 
христианския ограждение твёрдое. 
Радуйтеся, в вере колеблемым утвер- 
ждение крёпкое; радуйтеся, в мори 
напастей гибнущим пристанище на- 


Ох В 
Сее ео ово 
О СЫ 5 


дёжное. Радуйтеся, фиали златии, 
фимиама молитв исполненный; ра- 
дуйтеся, смрадные страсти далёче от 
нас прогоняющий. Радуйтеся, тёп- 
лии к Богу молитвенницы; радуйте- 
ся, прейстиннии ходатаи. Радуйтеся. 
Флоре и Лавре, рая Христова цвёти 
прекраснии. 


Кондак 11 

Пение неумӧлчно и лики свётлы 
исполниша Царский град, егда по 
обретении принесёни и чёстно по- 
ложёни в нем быша многоцелёбнии 
мощи ваша, святии мученицы Фло- 
ре и Лавре, от нихже мнози цельбу 
чудну приймше, благодарно пояху 
Богу: Аллилуиа. 


Икос 11 


Светом невещёственным облистае- 
ми, в селениях святых водворяеми 
и радости неизреченныя исполняе- 
ма ликуете ныне со Ангелы светло, 

мученицы Господни, осветите и нас, 
мраком суётствий покрываемых, зло- 
бою мира сего озлобляемых и едину 
токмо отраду имущих, ёже к вам при- 
бегати и сице вы воспевати: 

Радуйтеся, мглу прелести разгнав- 
шии; радуйтеся, безбожия нощь ос- 
ветивший. Радуйтеся, ненавидени- 
ем неправедным возненавиденнии 
на земли; радуйтеся, в радость Гос- 
пода вшедшии на небеси. Радуйте- 
ся, скорбьми многими живот вёч- 
ный наследствовавшии; радуйтеся, в 
скорбех и теснотах сущим утешение 
от Духа Свята просящий. Радуйтеся, 
звезды, блистания терпения испу- 
шающия; радуйтеся, светила, вёр- 
ных души просвещающия. Радуй- 
теся, Флоре и Лавре, рая Христова 
цвети прекраснии. 


Кондак 12 


Благодать велика дана есть от 
Вышняго вам, доблии страдальцы, 

яко пришедшим от скорби великия 
и окропившим в крови Агнчей ри- 
зы своя; сего ради со всеми святыми 
Престолу Божию предстойте, выну 
зовуще: Аллилуиа. 


Икос 12 


Поюще вы во храме вашем, хва- 
лим вас, Флоре и Лавре, яко бла- 
гочестия мученики, в трудёх от 
юности пребывшия, вёру в Троицу 
нераздёльную соблюдшия и ко Хри- 
сту победно отшедшия, Емуже ныне 
предстояще, не забудите зовущих 
к вам сице: 

Радуйтеся, Царя Небёснаго вбоини 
изряднии; радуйтеся, венцы побёд- 
ными добре венчаннии. Радуйтеся, 
камёние многоцённое в сокровищах 
Владыки Небеснаго; радуйтеся, бо- 
гатство неиждиваемое Цеёркве, на 
земли воинствующия. Радуйтеся, 
зодчий, храм Духа Божественнаго 
в себё самёх явивший; радуйтеся, 

здатели, на недвижимем камени вё- 
ры души многих утвердивший. Ра- 
дуйтеся, блистанием небёсным ны- 
не осияваемии; радуйтеся, сумрак 
мыслей тяжких от нас прогоняю- 
щий. Радуйтеся, Флоре и Лавре, рая 
Христова цвёти прекраснии. 


Кондак 13 

О преславная мученик двоице 
Флоре и Лавре, самобратное единб- 
ние, Троице Святёй честное похва- 
ление! Нынешнее приимши наше 
пение, молите Господа за ны, да из- 
бавит нас от всяких бед и скорбей, 
даровав же нам до конца пребы- 
вание во Святёй Цёркви Своей, да 
сподобит по кончине и послёднем 
Судё с вами и со всёми святыми вос- 
певати Богу: Аллилуиа, Аллилуиа, 
Аллилуиа. 


Этот Кондак читается трижды, 
затем Икос І и Кондак [. 


МОЛИТВА 


Прехвальнии мученицы Флоре и 
Лавре, вас не земля потаила есть, но 
нёбо прият вы, во вже быти вам мо- 
литвенники и предстатели о чтущих с 
любовию честную память вашу. Мо- 
литеся же за ны, трудолюбцы незлоб- 
бивии, да подвигнет Господь и нас, в 
трудех и утеснении сущих, к дёланию 
заповедей Его, да не токмо о пищи и 
питий, но и о 6же како угодити Гоӧс- 
подеви попечёмся;: споболите печа- 
лем и воздыханием нашим, и да не 
озлобятся до конца души наша, но 
да возгорятся любовию друг ко другу, 
да пребудем в мире и единомыслии, 
якоже и вы, самобратнии блажённии. 
Наипаче же утвердите ны в вёре свя- 
тей и правей, юже имуше в сердцах 
наших, не устрашимся в поношёнии 
и унижёнии и всяких обстояниих, 
ймиже одержими есмы, но, яко ис- 
пытание силы вёры нашея с благода- 
рением сиё приимше, доброе исповс- 

дание соблюдем, в нёмже и прейдем 
от юдӧли сей в вечное Царствие Гос- 
пода нашего, Емуже слава и держава 
во веки веков. Аминь. 


АНАФИОТ ПРЕОБЯТУИ БОГОРОДИЦӨ 

имеющей особую благодать 
защищать от огня и пожара, 
а также помогать невинно обвиненным 
и покровительствовать семейному 
благополучию 


Кондак 1 

Взбранной Воеводе, пречистой и 
богообрадованной Дёве Богородице, 
огнезрачныя иконы Своея явлёни- 
ем обрадовавшей Цёрковь Христову 
и ёю от огненнаго запалёния защи- 
шающей вёрныя, похвальное возгла- 
шаем пение, Ты же, о Богомати Ку- 
пина Неопалимая нами именуемая, 
яко имущая державу непобедимую 
и милосёрдие многое, ускори на по- 
мощь к нам, требующим Твоего за- 
ступления, и от всяких бед свободи 
зовущих Ти: 

Радуйся, Благодатная, купино не- 
опалимая, огненнаго запалёния нас 
избавляющая. 


Икос 1 


Ангелов Царице и всея твари Вла- 
дычице Госпожё Богородице, от ан- 
гельских ликов горб приёмлющая 
хвалёбное пёние, сподоби и нас зем- 
ных и перстных возносити к Тебе гла- 
сы хвалы благодарёния за премногую 
милость Твою к роду человёческому. 
И аще недостойны есмы пети Тя по 
достоянию, обаче Ты, яко благая, не 
возгнушайся наших недовлёющих 
похвал; и яко Сын Твой две лёпте 
вдовицы милостивно прият, тако лю- 
бо благоутробно услыши нас, со уми- 
лёнием Тебё вопиющих: 

Радуйся, огнь Божества во чрёве 
Твоём неопально носившая; радуй- 
ся, Спасителя падшему человёче- 
ству рождшая. Радуйся, силу адову 
пречистым рождеством Твойм уп- 

разднившая; радуйся, Адама и Еву 
древняго проклятия свободившая. 
Радуйся, вочеловёчению Едина- 
го от Троицы непорочно послу- 
жившая; радуйся, Творца небесё 
и земли безсбменно воплотившая. 
Радуйся, Благодатная, купино не- 
опалимая, огненнаго запаления нас 
избавляющая. 


Кондак 2 

Видя Моисей на Синаи купину, ог- 
нём горёвшую и не сгоравшую, ужа- 
сеся, и се бысть глас к нему Божест- 
венный от купины: «Иззуй сапоги 
от ногу твоею: место бо, на немже 
ты стоиши, земля свята есть». Сего 
послушающе, и мы, смирённии, та- 
инство воплощения Бога Слова от 
Пречистыя Дёвы, чудом неопалимыя 
купины прообразованное, исповёду- 
ем, и со страхом поклоняемся мёсту 
явления Божия, зовуше Зиждителю 
всяческих: Аллилуиа. 


Икос 2 


Разум человеческий не может по- 
стигнуть таинство смотрения Божия, 
от сложения мира, искупления пад- 
шаго человечества предопределив- 
шаго в совете превёчном Триипостас- 
наго Божества: обаче Духом Святым 
вдохновёнии, святии Божии пророцы 
издалёче предзряще чудо чудес, яко 
Творёц рабий зрак восприимет, спа- 
сти хотя дёло рук Своих от погибели 
вечныя, возвещаху прообразы и про- 
рочествы неложными, имущее со- 
вершитеся искупление рода человёча 
обетованным Искупителем. Ему же 
Ты, Всечистая, плоть взаимодавши, 
сподобилася есй быти Материю Гобс- 
пода Твоего, внушающаго нам вопи- 
ти к Тебе: 

Радуйся, огнезрачная палато на хе- 
рувимах седящаго; радуйся, светонос- 
ная ложнице серафимы повелеваю- 
шаго. Радуйся, одре Царя великаго 
верху горы небёсныя; радуйся, пре- 

столе одушевлённый обладающаго 
горними и дӧльними. Радуйся, кибте 
освящённый божества, святая святых 
больший; радуйся, стамно всезлатая, 
в нейже манна спасительная угото- 
вася, плоть и кровь Божёственнаго 
Агнца. Радуйся, Благодатная, купи- 
но неопалимая, огненнаго запалёния 
нас избавляющая. 


Кондак З 

Силою Всевышняго дёйствуя, Вла- 
дычице преблагая, силу естества ог- 
неннаго укрощаеши святою иконою 
Твоёю, и многая чудеса ёю содёлы- 
ваеши во вселенной. Тёмже род хри- 
стианский ублажает Тя гласы хвалёб- 
ными и в бедах внезапных, наипаче 
же во время огненнаго запалёния к 
Тебе молитвенно притекает, приёмля 
помощь от Тебе благоврёменну. Сёго 
ради благодарственно вопиём про- 
славльшему Тя Царю славы Христу: 
Аллилуиа. 


Икос 3 


Имея любовь вёлию к людям, ис- 
купленным честною кровию Сына 
Твоего и Бога, Богомати пречистая, 
прияла еси от Него власть строити и 
покрывати род христианский: Ты бо 
грешником еси споручница покая- 
ния их пред Творцём, ненадбжным 
надбждо спасения, бедствующим 
помоще скорая, погибшим взыска- 
ние державное, и всякому миру по- 
кров. Тебе милосёрдой и благолю- 
бивой заступнице нашей за любовь 
любовию воздающе, смиренномуд- 
ренно глаголем: 

Радуйся, радосте всемирная, ёюже 
слёзы отьёмлются от очёс стражду- 
щих и скорбящих; радуйся, прибё- 
жище благоотишное, в немже спа- 
саются обуреваемии бурею страстей 
житейскаго моря. Радуйся, умоли- 
тельнице всемогущая праведно дви- 
жимаго на нас гнева Божия; радуй- 
ся, пламень огня угашающая росою 

молитв Твойх у престола Вседержи- 
теля. Радуйся, от грома и молнии со- 
блюдающая предстательством Твоим 
небёсным; радуйся, помощь Твою 
святую благовременно подающая 
всякой душе, верно Тебё молящейся. 
Радуйся, Благодатная, купино не- 
опалимая, огненнаго запаления нас 
избавляющая. 


Кондак 4 

Буря огненная егда найдет на нас 
внезапно и пламень грады и вёси 
наша обымет, тогда, Госпожё всеми- 
лостивая, ускори на помощь к нам 
безпомощным и иконою Твоёю че- 
стною защити и избави нас от огнен- 
наго наказания, егоже сотворихомся 
достойни грех ради наших, Тебё бо 
грешнии имамы заступницу непо- 
стыдную, на Тя упование наше воз- 
лагаем и, прославляюще силу молитв 
Твойх, рождшемуся от Тебе зовём: 
Аллилуиа. 


Икос 4 


Слышим и видим чудеса вёлия от 
иконы Твоея бываемыя, Царипа на- 
ша всеблагая, юже даровала еси нам 
во утешение и защиту в несчастиях: 
се бо и всепоядающий огнь изнемога- 
ет в силе своей, пред силою благодат- 
ною Твоего пречистаго образа, яко- 
же многажды видехом и испытахом, 
Неопалимую Купину Тя именующе 
в изображении сего Твоего образа, 
и пред ним Тебе воспевающе гласы 
хвалебными сице: 

Радуйся, молитвенница неусыпаю- 
щая ко Христу Боту, на милость к нам 
Его преклоняющая; радуйся, кару 
Божию за беззакония наша от глав 
наших отводящая. Радуйся, ризою 
Твоёю честною от всяких несчастий 
нас сохраняющая; радуйся, Матер- 
ним покровом щедрот Твоих жилища 
наша от огня и грома соблюдающая. 
Радуйся, всемилостивая услышатель- 
ница гласов наших молебных в скор- 

би и обстоянии; радуйся, державная 
скоропомбщнице наша во дни тяж- 
ких испытаний. Радуйся, Благодат- 
ная, купино неопалимая, огненнаго 
запалёния нас избавляющая. 


Кондак 5 

Боготёчная звезда, икона Твоя все- 
честная: Богородице Дёво, во всем 
мире чудес множеством благодат- 
но сияет и просвещает души и серд- 
ца человёческия к познанию вёлия 
Твоего милосердия, имже род хри- 
стианский покрываеши и заступае- 
ши, яко Мати благосёрдная. О сем 
радующеся, благодарим Христа Бо- 
га, Тебе, Матерь Свою по плбти, и 
нам в Матерь по духу даровавшаго, 
и зовем Ему во умилеёнии глубоцем: 
Аллилуиа. 


Икос 5 
Видим икону Твою, Владычице, 
яко воистинну купину неопалимую, 

во огни не сгорающую, и присутст- 
вием Своим жилища человёческия 
в пламени несгораемыми содёлы- 
вающую: Тебе бо дадёся благодать 
свыше, силу естества во чреве Твоём 
неопально вместившей, сея же бла- 
годати и пречистый образ Твой при- 
частен показася, тёмже от верных 
Неопалимая Купина наименовася, 
егоже мы чёствуем благолепно, и Те- 
бе хвалебно вопиём: 

Радуйся, свеше неугасимая, в мо- 
литвах за нас у престола Господ- 
ня присногорящая; радуйся, огнём 
любвё Божия и наша хладная серд- 
ца воспламеняющая. Радуйся, сс- 
нию молитв Твоих зной страстей 
наших прохлаждающая; радуйся, 
в час скорби и недоумения помыс- 
лы душеполёзныя нам ниспосылаю- 
щая. Радуйся, во время безпомощия 
нашего, егда бёдствуем и не имамы 
помогающаго, на помощь к нам ус- 
коряющая; радуйся, в годину несча- 

стий внезапных державною рукою 
Твоёю от погибели нас исхишающая. 
Радуйся, Благодатная, купино не- 
опалимая, огненнаго запалёния нас 
избавляющая. 


Кондак 6 

Проповсдует Церковь христиан чу- 
деса Твоя, Богородительнице, яже 
песка морскаго и звезд небёсных 
многая суть: от востока бо и до запа- 
да хвально имя Твоё чудесы и несть 
града или страны, идёже не совер- 
шися Тобою действо силы Божия во 
избавление и спасёние, просвещё- 
ние и исцелёние людей христоиме- 
нитых, наипаче же чрез иконы Твоя 
святыя обыкла еси чудотворити, из- 
ливающи от них струй милости и 
шедрот бёдствующему и болящему 
человечеству. Сего ради славосло- 
вим Тя гласы пёсний духовных, и во- 
пиём Сыну Твоему и Богу нашему: 
Аллилуиа. 


Икос 6 


Возсияла еси в светолитии божест- 
венныя славы, Дёво Богоотрокови- 
це, Младенца и предвёчнаго Господа 
Иисуса Христа на руку Твоёю держа- 
щи, и ликом сил ангельских окружае- 
ма, якоже Тя видим на иконе изобра- 
женную, моисейскую Неопалимую 
Купину таинственно пронаречённую, 
от неяже дары благодатныя верным 
даруеши, от огня и грома спасаеши, 
недужные врачуеши, скорбящии уте- 
шаеши, и всем вся благая и душепо- 
лезная ниспосылаеши, во ёже пёти 
Тебе гласы немолчными сице: 

Радуйся, о Нёйже радуется и тор- 
жествует ангельский собор и чело- 
вёческий род; радуйся, Еяже слава 
превосходит похвалы земныя и не- 
бесныя. Радуйся, от горних высот 
всю вселенную Матернею любовию 
Твоёю надзирающая; радуйся, юдоль 
земную многоскорбную благодеянии 
Твойми посещающая. Радуйся, неис- 

четною благостынею Твоёю не остав- 
ляющая презренныя и отвёрженныя; 
радуйся, сердоболием Твоим от рова 
погибельнаго исхищающая безна- 
дёжных. Радуйся, Благодатная, купи- 
но неопалимая, огненнаго запалёния 
нас избавляющая. 


КондаК 7 

Хотя Господь явити любовь Свою 
к людям искупленным Его Кровию, 
дарова нам в покров и защиту Ма- 
терь Свою пренепорбчную и Сию со- 
твори прибёжище благоотишное вся- 
кой душе христианской, скорбящей 
и озлобленней, помощи и милости 
требующей. Ведуще убо о таком ми- 
лосёрдом служении Твоём роду чело- 
вёческому, Владычице всеблагая, к 
Тебе очи наша в скорбех возводим, и 
руце молёбно простираем, утешения 
от Тебя единыя просяще, да спасеши 
нас предстательством Твоим от скор- 
бей временных и вечных, и сподоби- 

ши на земли живых в радости святых 
пети Богу: Аллилуиа. 


Икос 7 


Дивно прославила еси чудесы ико- 
ну Твою святую, Неопалимая Купина 
именуемую, Богородительнице Де- 
во, ёюже грады и вёси от запалёния 
огненнаго и молниеноснаго грома 
соблюдаеши и домы вёрных благо- 
словляеши, в нихже чёствуется благо- 
говейно пречистаго лика Твоего подо- 
бие. Сего ради, яко дар многоцёнен, 
ӧбраз Твой благодатный радостно 
приёмлем, достодолжным поклонё- 
нием почитаем, и Тя по долгу убла- 
жаем благохвалёнии сими: 

Радуйся, алавастре врачевания 
на всяк недуг врачевство содержа- 
щий; радуйся, мироположнице бла- 
гоухания Христова облагоухавшая 
падшее человечество. Радуйся, узы 
греховныя разрешающая кающим- 
ся грёшникам; радуйся, пленницы 

страстей сокрушающая подвизаю- 
щимся о чистотё. Радуйся, дев мла- 
допитательнице и матерей тихое 
весвлие; радуйся, вдов заступни- 
це и сирот благосёрдное призрение. 
Радуйся, Благодатная, купино не- 
опалимая, огненнаго запалёния нас 
избавляющая. 


Кондак 8 

Странно есть видети, яко икона 
Твоя, Владычице, на дскё написанная 
и по естеству своему огненному дей- 
ству подверженная, силу пачеестест- 
венную являет и присутствием сво- 
им силу огня укрощает, все познавая 
силу Божию и Твойх молитв действо, 
величаем возвеличившаго Тя Зижди- 
теля всяческих Бога, во отраду и уте- 
шение нам даровавшаго ӧбраз Твой 
чудотворный и им спасающаго нас от 
огненнаго запалёния, да присно зо- 
вём Ему благодарственно и хвалебно: 
Аллилуиа. 


Икос 8 


Весь мир христианский славит имя 
Твоё, преблагословённая Марие Бо- 
городице, и всякому вёрному сла- 
достно и утешительно взирати на 
пречистаго лика Твоего подобие, им- 
же обыкла еси являти многая и пре- 
славная чудеса. Се и мы смирённии 
Твою святую икону вйдяще бого- 
лепно ей поклоняемся и с любовию 
ю лобызаем, чающе от нея помощи 
и заступлёния Твоего державнаго, 
наипаче во врёмя безпомощия наше- 
го, егда грех ради наших, огненное 
запалёние на ны найдет внезапно, 
да спасаеми Тобою от погибельна- 
го пламени благодарными усты Тебе 
вопиём: 

Радуйся, нерукотворённая скиния 
Бога Слова, херувимы превышающая 
и серафимы превосходяшая святы- 
нею и чистотою; радуйся, облаче лег- 
кий Солнца правды, имже Небёсный 
к земным прииде, да на Небо с Собою 

нас возведёт. Радуйся, райския двё- 
ри отвёрзшая падшему человёчеству 
рождеством Твойм святым; радуйся, 
небо и землю воедино совокупльшая 
пёти Тебе и Рождшемуся от Тебя не- 
молчныя хвалы. Радуйся, божест- 
венный источниче, воду жизни исто- 
чивший, от неяже пиющии ктому не 
умирают; радуйся, Гроздь спасёния 
возрастившая благословёенная лозо, 
вино безсмёртия искапающий чело- 
веком. Радуйся, Благодатная, купи- 
но неопалимая, огненнаго запалёния 
нас избавляющая. 


Кондак 9 

Всяку похвалу превосходит слава 
Твоя, преблагословенная и препро- 
славленная Матерь Господа нашего: 
недоумевают бо и умы безплотнии 
пети Тя по достоянию, тем паче нам 
земным и пёрстным сиё неудобно 
есть, но любовию к Тебе побеждае- 
мии, дерзаем приносити Тебё по- 

сильное пение, хвалы и благодарения 
за премногую милость Твою к роду 
человеческому, егоже возлюбила еси 
и емуже благотворити не престаёши, 
подвизая всяк возраст вёрных взыва- 
ти рождшемуся от Тебе Спасу Христу: 
Аллилуиа. 


Икос 9 


Витии человёческия изнемогают 
постигнути ввлию тайну Твоего при- 
снодёвства, Богородительнице, юже 
утаи Господь от премудрых века сего, 
вёрою откры смирённым и благого- 
вейным, пытливаго испытания чуж- 
дым, от нихже православно и несо- 
мнённо до рождества, и в рождестве, 
и по рождестве Дева проповёдуеши- 
ся. Приими убо, о Мати и Дёво, и на- 
ше о сем исповедание вседушёвное и 
укрепи нас последовати Тебе житиём 
непорочным и сердёчною чистотою, 
да возможем благоугодно воспевати 
к Тебе пёсни сицевыя: 

Радуйся, крине белоснежный дёвст- 
ва и чистоты, неувядаемо цветущий 
горе; радуйся, к дёвству и чистоте не- 
ВИДИМО руководствующая живущих 
доле. Радуйся, материнство и дёвст- 
во в Себё чудно сочетавшая; радуйся, 
во обою непорочно и свято Себя со- 
блюдшая. Радуйся, иноческих ликов 
предводительнице в чистоте души и 
тёла; радуйся, Благодатная, купино 
неопалимая, огненнаго запалёния 
нас избавляющая. 


Кондак 10 

Спасёние человеческое устрояя 
Един от Троицы воплотитися от Тебе 
извӧли, Богоневёсто Владычице, ес- 
тество человёческое прославив сидё- 
нием одесную Отца на престоле боже- 
ства, яко Сын Единородный, Тойже 
и Сын Твой по плоти бысть и Тебе с 
Собою прослави славою превышшею 
всякия славы, еяже добротою осеняе- 
ма, не забываеши милостивно род че- 

ловёческий, но молитвенно предста- 
тельствуеши пред Творцем в Троице 
Единым, о всех вёрно поющих Ему 
славословия песнь: Аллилуиа. 


Икос 10 


Стена еси дёвственным ликам и 
иноческим соборам, Богородице Дё- 
во, всем усердно к Тебе в молитвах 
притекающим, икбну же Твою свя- 
тую благоговейно чествующим: Тебе 
бо единей даровася от Господа благо- 
дать всемирнаго заступлёния, и вёр- 
ных в дёвстве и чистоте утверждёния. 
Тёемже непорочнаго жития рачителие 
под Матерний покров Твой от бури 
страстей прибегают, и благоотишие 
душевное находят, согласно Тебе взы- 
вающе: 

Радуйся, иноков и инокинь благо- 
честивых изрядная покровительни- 
це и теплая к Богу о них ходатаице; 
радуйся, тайных среди мира рабов 
Божиих всеглашняя помӧщнипе, 

и в подвизех духовных руководи- 
тельнице. Радуйся, юных настав- 
нице целомудрия и воздержания; 
радуйся, старцев благоговёйных 
упоёние и отрадо. Радуйся, домы и 
семёйства христианския осеняющая 
благим Твоим покровом; радуйся, 
всяк возраст верных сподобляющая 
Твоего благосёрднаго попечёния. 
Радуйся, Благодатная, купино не- 
опалимая, огненнаго запаления нас 
избавляющая. 


Кондак 11 

Пение хвалебное приносит Тебе 
немолчно святая Христова Церковь, 
всепетая Влалычице, возвешающи 
милости Твой и чудеса, имиже обо- 
гатися вся вселенная. Войстинну, кто 
бо яко Ты скоропослушлива есть к 
молитвенным прошёниям нашим, но 
и самыя прошения обыкла еси пред- 
варяти, милующи и ущедряющи тре- 
бующих помощи Твоея святыя, еяже 

не лиши и нас смирённых, в час сей 
поющих во славу имени Твоего, и во- 
пиющих Богу: Аллилуиа. 


Икос 11 


Светозарная Твоя икона, Богомати 
речистая, просвещает потемнённыя 
грехами души наша сиянием божё- 
ственных чудёс, в нихже познаём Бо- 
жия всемогущества силу и Твое ми- 
лосёрдие неисчетное, присно готовое 
способствовати нам в покаянии и об- 
ращеёнии от злых дел на путь спасё- 
ния. Мӧлим убо Тебя, Всеблагая, не 
остави нас заблуждати в дебрях гре- 
хов и страстей, но приведи к тихому 
пристанишу благочёстнаго и бого- 
угоднаго жития, да возможем достой- 
но приносити Тебе сия песнопенныя 
дары: 

Радуйся, не попускающая облала- 
ти им над нами насилием смёртнаго 
сего телесё; радуйся, яко бесы име- 
ни Твоего святаго боятся и трепещут. 

Радуйся, яко икона Твоя честная вся- 
ку силу диаволю присутствием сво- 
им прогонит; радуйся, подвижников 
благочёстия укрепляющая в бранях 
духовных со врагами спасёния чело- 
вёческаго. Радуйся, в час кончины 
помогающая, любовь и вёру к Тебе 
имущим; радуйся, Благодатная, ку- 
пино неопалимая, огненнаго запалё- 
ния нас избавляющая. 


Кондак 12 

Благодати Божия причастну испо- 
вёдуем Твою святую икбну, богобла- 
годатная Дево, и свётло торжеству- 
ем праздник ея явления во образе со 
Неопалимыя Купины сея явльшися, 
тоежде и действо показует Своими 
чудесы, от огненнаго пламени со- 
храняющи и соблюдающи жилища 
наша Свойм присутствием. Сию убо, 
яко щит и забрало, имуще Тебе, по- 
мощницу нашу державную, хвалами 
пёсненными ублажаем и Рождшему- 

ся от Тебя Спасителю нашему вопи- 
ём: Аллилуиа. 


Икос 12 

Поём Тя, Богородительнице, еди- 
ну надёжду и упование наше, пропо- 
вёдуем милости Твоя и не таим чудёс 
Твойх, прославляем неисчётную бла- 
гость Твою к рӧду христианскому, 
благословляем имя Твоё святое, вже 
войстинну миро излиянное есть лю- 
бящим Тя, благоуханием духовным 
исполняющее благочестивыя души. 
Облагоухай убо и нас, Владычице, 
смердящих страстьми духовными и 
сподоби чистым сёрдцем и несквер- 
ными усты взывати к Тебе: 

Радуйся, миро источающая сла- 
достное и душеспасительное, имже 
умащаются сердца боголюбивые; ра- 
дуйся, недуги душевныя и телёсныя 
врачующая единым прикосновёни- 
ем к иконе Твоёй святей. Радуйся, 
Водительнице благая на путь бого- 

угождения и спасёния направляю - 
щая кающихся грешников; радуйся, 
лествицею добродетелей возводящая 
подвижников Христовых ко вратам 
Царствия Небёснаго. Радуйся, сми- 
ренных и терпеливых страдальцев 
венчающая утешением благодат- 
ным; радуйся, изгнанных и гони- 
мых безвинно услаждающая пред- 
вкушёнием блажёнства райскаго. 
Радуйся, Благодатная, купино не- 
опалимая, огненнаго запаления нас 
избавляющая. 


Кондак 13 

О Всепётая Мати, рождшая всех 
святых святейшее Слово, и Неопа- 
лимая Купина от нас недостойных 
именуемая: вонми гласу молений и 
пёний наших, пред святою иконою 
Твоёю усёрдно Тебе возносимому, и 
теплою молитвою Твоёю ко Госпо- 
ду огня врёменнаго и вёчнаго избави 
нас, хвалящих имя Твоё и прослав- 

ляющих чудеса Твоя, Сыну же Твоему 
и Богу нашему вопиющих: Аллилуиа. 


Этот Кондак читается трижды, 
затем Икос І и Кондак [. 


МОЛИТВА 


О пресвятая и преблагословённая 
Мати сладчайшаго Господа нашего 
Иисуса Христа, припадаем и покло- 
няемся Тебе пред святою и пречест- 
ною иконою Твоёю, ёюже дивная и 
преславная чудеса содеваеши, от ог- 
неннаго запалёния и молниеноснаго 
грома жилища наша спасаеши, не- 
дужныя исцеляеши и всякое благое 
прошение наше во благо исполняе- 
ши. Смирённо молим Тя, всесильная 
рода нашего заступнице: сподоби ны 
немощныя и грешныя Твоего Матер- 
няго участия и благопопечения. Спа- 
сии сохрани, Владычице, под кро- 
вом милости Твоея Церковь святую, 
обитель сию, всю страну нашу пра- 

вославную, и вся ны припадающия к 
Тебе с верою и любовию, и умилённо 
просящия со слезами Твоего заступ- 
ления. 

Ей, Госпоже всемилостивая, умило- 
сёрдися на нас, обуреваемых греха- 
ми многими и не имущих дерзнове- 
ния ко Христу Господу просити Его 
о помиловании и прощении, но Тебе 
предлагаем к Нему на умолёние, Ма- 
терь Его по плоти: Ты же, Всеблагая, 
простри к Нему богоприимнии руце 
Твой, и предстательствуй за нас пред 
благостию Его, просяще нам прощё- 
ния прегрешёний наших, благочест- 
наго мирнаго жития, благия христи- 
анския кончины и добраго ответа на 
страшнем суде Его. В час же грознаго 
посещения Божия, аще огнём возго- 
рятся домы наши, аше ли молние- 
носным громом устрашаеми будем, 
яви нам милостивное Твоё заступ- 
ление и державное вспоможёние: да 
спасаеми всесильными Твойми ко 


Господу молитвами, врёменнаго на- 
казания Божия зде избёгнем и вёчное 
блаженство райское тамо унаслёдуем: 
и со всёми святыми воспоём пречест- 
ное и великолёпое имя поклоняемыя 
Трбицы, Отца и Сына и Святаго Ду- 
ха, и Твоё велие к нам милосёрдие, во 
веки веков. АМИНЬ. 


АВАФИСТ 
ОБЯТОКУ ПРУРУРУ ВИК ИАИИ 


чтомый при бездождии или засухе, 
а также для охранения от голода 
и преследований 


Кондак 1 

Избранный Богом на обращеё- 
ние Израиля от прелести Вааловы, 
грозный обличителю царей зако- 
нопреступных, просиявый пламен- 
ною рёвностию по Бозе Вседержи- 
теле, святостию жизни и чудесы, 
восхищенный с плотию твоёю на 
Небеса: и предъити имёяй Вторб- 
му пришёствию Христову, похваль- 
ная восписуем ти, пророче Божий 
Илие; ты же яко имеёяй вёлие дерз- 
новёние ко Господу, от всяких нас 
зол и обстояний молитвами твои- 
ми свобождай, благочёстно тебе 
вопиющих: 

Радуйся, Илие, великий проробче, 
Втораго пришествия Христова слав- 
ный предтеёче. 


Икос 1 


Ангел рёвностию по Бозе и чистым 
житиём твоим, сый во плоти, проро- 
че, был еси: еще бо младенцу ти быв- 
шу, отёц твой Совах виде светлыя Ан- 
гелы, бесёдующия с тобою, огнём тя 
повивающия и пламенем питающия, 
ежё прознаменоваше пламенную рёв- 
ность твою по Бозе, силу словёс твоих 
и житие, яко свет, непорочное. Сего 
ради со удивлением зовём ти таковая: 

Радуйся, от вёчности предызбран- 
ный в служение спасёнию сынов Из- 
раилевых; радуйся, от чрёва матерня 
предуготованный в провозвёстника 
Божественныя истины и благочбстия. 
Радуйся, преславным, бывшим на те- 
бе, видением родителя твоего удиви- 
вый; радуйся, девственную чистоту 
и безмолвие от юности возлюбивый. 

Радуйся, суету мира сего и вся блага 
его презрёвый, душу же твою всецело 
Господу посвятивый; радуйся, светом 
премудрости от Бога озарённый и 
учением благочестия издетства напо- 
ённый. Радуйся, Илие, великий про- 
роче, Втораго пришествия Христова 
славный предтече. 


Конлак 2 
Видя нечёстие и развращёние во 
Израили, преславный пророче, зе- 
ло духом твойм скорбёл еси и рёв- 
ностию по славе Божией воспламе- 
нялся еси; яко сынове Израилевы 
мёрзким идолом поклонишася, от 
Бога же истиннаго отступиша, Ему- 
же вся Небёсная воинства со стра- 

хом вопиют: Аллилуиа. 


Икос 2 
Разум свой злою волею омрачив, 
беззаконный царь Израильский Ахав, 
остави истиннаго Бога Вседержителя 


СЯ 
372 СЭС О И 


и покланяшеся мёрзкому йдолу Ваа- 
лу, купно же и в царстве своём ум- 
ножи идолопоклонёние и нечсстие. 
Ты же, пророче, исполнен сый вёлия 
ревности по Бозе, дёрзновенно обли- 
чил еси царя, возвестив ему, яко в на- 
казание ему и царства его три лёта и 
месяц шесть не будет дождь, ни роса, 
и глад велий будет по всей земли. Ди- 
вящеся убо толицей рёвности твоей 
по Бозе и вёлию дерзновению, с лю- 
бовию зовем ти: 

Радуйся, небоязненный проповед- 
ниче истины и крёпкий поборниче 
благочестия; радуйся, ревностный 
нечёстия обличителю. Радуйся, к на- 
казанию некающихся грешников 
долготерпеливаго Бога преклонивый; 
радуйся, словом твоим небо заключи- 
вый и плодоносную землю неплод- 
ну сотворивый. Радуйся, трилётный 
глад за нечёстие людей от Господа 
испросивый; радуйся, яко Всевыш- 
ний Господь дарова тебе в Бога Ахаву, 

якоже дрёвле Моиссва фараону. Радуй- 
ся, Илие, великий пророче, Втора- 
го пришествия Христова славный 
предтёче. 


Кондак 3 

Силою молитвы твоея, предивный 
пророче, войстинну заключися нёбо 
и не одожди три лёта и месяц шесть, 
и бысть глад вёлий по всей земли: да 
понё зноем и гладом томимы, нечес- 
тивии людие покаются и обратятся ко 
Господу, со умилением зовуще Ему: 
Аллилуиа. 


Икос 3 


Имея вёлие благоволение к тебе, 
пророче, Господь восхотё отлучити 
тя от беззаконных сынов Израиля, 
да не с ними терпиши глад и жажду, 
и повеле тебё ити к потоку Хорафо- 
ву, идеже вранове питаху тя, прино- 
сяще хлеб и мясо. Тёмже приносим 
тебе похвальная сия: 

Радуйся, постом и бдёнием вся зем- 
ная и суетная помышлёния истре- 
бивый; радуйся, молитвою и бого- 
мыслием ум твой в горняя вперивый. 
Радуйся, патриархов величание и 
пророков красото; радуйся, дёвствен- 
ников похвало и преподобных сла- 
во. Радуйся, святителей наставниче 
и мучеников крёпосте; радуйся, яко 
нечестием и невёрием ослеплённых 
сынов Израилевых на путь истины 
обратил еси. Радуйся, Илие, великий 
прорбче, Втораго пришёствия Хри- 
стова славный предтеёче. 


Кондак 4 

Буря велия, разрушающая горы, 
предыдяще, егда приближашеся к 
тебе, пророче, в Хориве Господь, та- 
же явися трус, и не в трусе Господь, 
и по трусе огнь, и не во огни Господь, 
а по огни бысть глас хлада тонка, и 
ту явися тебе Господь: Егоже присут- 
ствие ощутив, покрыл еси лице твоё 

милотию, со страхом и радостию зо- 
вый Ему: Аллилуиа. 


Икос 4 


Слышав нечестивый царь Ахав по- 
веление твоё, о вже собрати вся колё- 
на Израилева на гору Кармильскую, и 
привести на ту студныя пророки Ваа- 
ловы, абие послав, собра вся, и сам 
прийде тамо. Ты же, ревнителю славы 
Божия, хотя конечне посрамити мёрз- 
кия идолы и прославити истиннаго 
Бога, повелел еси уготовати две жерт- 
ве, огня же на тыя не возгнещати, рек: 
и будет Бог, Иже послушает огнём, 
Той есть Бог То слышавше вси людие, 
реша: добр глагол Илиин, да будет та- 
ко. Мы же, величающе тя, зовём: 

Радуйся, великий посланниче Ца- 
ря Небёснаго и провозвёстниче свя- 
тых велёний Его; радуйся, адаманте, 
неодолимый в рёвности и непоколе- 
бимый столпе благочестия. Радуйся, 
сильный защитниче истины и твёр- 

дый противоборниче врагов Божи- 
их; радуйся, нечёстия искоренителю 
и насадителю благочестия. Радуйся, 
пламенный ревнителю Божествен- 
ныя славы; радуйся, яко и в послед- 
ния дни мира имаши проповёдывати 
истиннаго Бога и обличати окаян- 
наго антихриста. Радуйся, Илие, ве- 
ликий пророче, Втораго пришёствия 
Христова славный предтече. 


КондаК 5 
Боготечную тя звезду погасити мня- 
ше беззаконная царица Иезавёль: ис- 
полнившися бо на тя ярости за погуб- 
лёние студных ея пророков, хотяше 
убити тя. Ожесточися бо сёрдце ея и 
не хотяше вёровати чудесём твоим, 
пророче, и познати истиннаго Бога, 

поющи Ему: Аллилуиа. 


Икос 5 


Видевше вси людие Израилевы, по 
молитве твоей, огнь от Господа с Не- 

бесё сшёдый на жёртву твою, все- 
хвальне пророче, и всю ю пожёгший, 
дрова же, и камень, и персть, и воду 
потребивый, падоша на лица своя, 
взывающе: воистинну Господь Бог, 
Той есть Бог. И вёроваша людие Бо- 
гови, студныя же прорбки ты заклал 
еси. Славяще убо Всесильнаго, чу- 
додеёющаго Бога, тебе, угоднику Его, 
глаголем сице: 

Радуйся, превелие дерзновение ко 
Владыце всяческих стяжавый; радуй- 
ся, знамении и чудесы Божественную 
Истину утвердивый. Радуйся, прелесть 
дёмонскую посрамивый, истинную же 
веру прославивый; радуйся, неверныя 
истинным боговёдением просвети- 
вый. Радуйся, трикратным лиянием 
на жертвенник воды тайну Пресвятыя 
Троицы явивый; радуйся, яко все есте- 
ство сущих тебе повиновася, огнь же и 
вода тебе служаху. Радуйся, Илие, ве- 
ликий пророче, Втораго пришествия 
Христова славный предтече. 


Кондак 6 

Проповёдник истиннаго боговёде- 
ния и благочёстия явился еси, проро- 
че, не токмо во Израили, но и в стра- 
нё язычестей, послан быв от Господа 
в Сарепту Сидонскую к жене вдови- 
це препитатися, паче же да саму ту 
пропитаеши в гладе: имея бо вёлию 
чудотворёния благодать, умнӧжил 
еси муку и елей в дому ея неоскуд- 
но, дондеже прейде гладное время, и 
трикратным дуновёнием, по молитве 
твоей, воскресил еси умершаго сына 
ея, поя чудодсющему Богу: Аллилуиа. 


Икос 6 


Возсияв велиею ревностию по Бо- 
зе Вседержителе, зело скорбёл еси, 
пророче, яко оставиша завет Его сы- 
нове Израилевы, олтари Его раско- 
паша и пророки избиша. Господь же 
во утешение твоё возвести тебе, яко 
не весь Израиль отступи от Него, но 
имать седмь тысящ сокровенных ра- 

бов Своих, иже не преклониша колё- 
на своя Ваалу. Тёмже, воспоминающе 
ревность твою по Бозе, поём ти с бла- 
гоговёнием сицевая: 

Радуйся, верный служителю и 
ближний друже Господень; радуйся, 
образе и похвало благочестивых пас- 
тырей. Радуйся, наставниче спасёния 
и просвещение во тме седящих; ра- 
дуйся, защитником истины мужество 
внушаяй, в подвизех же и страдани- 
их за правду их укрепляяй. Радуйся, 
яко серафимскою пламенною любо- 
вию к Богу горел еси; радуйся, яко и 
Господь во всем послушаше тебе и по 
прошению твоему вся творяше. Ра- 
дуйся, Илие, великий пророче, Вто- 
раго пришествия Христова славный 
предтеёче. 


Кондак 7 
Хотя Человеколюбец Господь явити 
милосёрдие Своё кающимся грёш- 
ником, по прешествии проречённаго 

гладнаго врёмене, низпосла по мо- 
литве твоей, пророче, и глаголом уст 
твойх, на жаждущую зёмлю обильный 
и мирный дождь: сынове же Израи- 
левы, сподобльшиися толикия мило- 
сти, во умилёнии сердца благодарст- 
венно возопиша Богу: Аллилуиа. 


Икос 7 


Новое нечестивый царь Ахав к без- 
законием свойм приложи злодеяние, 
егда повеле убити неповиннаго Наву- 
фёя и восхити виноград его. Сего ра- 
ди, обличая законопреступнаго царя, 
прорекл еси ему, пророче, яко идё- 
же умерщвлён бысть Навуфёй, тамо 
и его кровь свинии и пси полижут, и 
жену его Иезавёль снедят пси, и весь 
дом его истребится. Ведуще убо мы 
сбывшееся страшное сиб проречёние, 
ужасаемся, зовуще: 

Радуйся, обидящих и жестокосёрд- 
ных грозный отмстителю; радуйся, 
сирых и напаствуемых крепкий за- 

ступниче. Радуйся, непочитающих 
святых праздников Православныя 
Цёркве карателю; радуйся, продерзи- 
вых хульников имене Божия низло- 
жителю. Радуйся, словом обличения, 
яко громом, беззаконныя поражаяй, 
радуйся, будущая, яко настоящая, вё- 
дый и дальняя, яко близ сущая, про- 
рицаяй. Радуйся, Илие, великий про- 
роче, Втораго пришествия Христова 
славный предтече. 


Кондак 8 

Странное и преестёственное показа 
Господь о тебе, пророче, промышлё- 
ние, егда повеле алчным и нечадолю- 
бивым враном питати тя в гладе при 
потоце Хорафове, идбже непрестан- 
но пребывая в молитве и богомыс- 
лии, воспевал еси Богу: Аллилуиа. 


Икос 8 


Весь был еси смирением вёлиим 
украшён, пророче Божий, сего ради 

с гордостию пришедших к тебе двух 
пятьдесятоначальников с воины, да 
приведут тебё к беззаконному царю 
Охозии, огнём попалил еси, со сми- 
рением же пришёдшаго к тебё Авдиа, 
иже питаше ученики пророческия, 
помиловал еси. Сего ради приносим 
ти похвальныя песни сия: 

Радуйся, гордых смирителю и ка- 
рателю, смирённых же покрове и 
заступниче; радуйся, мздоимных су- 
дей наказателю, право же судящим 
помощниче. Радуйся, правовёрно- 
му воинству во бранех споборниче, 
нечестивых же супостат низложи- 
телю; радуйся, премудростию, яко 
бронёю, облеченный и правдою, 
яко щитом, ограждённый. Радуйся, 
ревностию по Бозе, яко мечём, воо- 
руженный и постом, яко крилами, 
окрилённый; радуйся, вёрою, яко 
шлемом спасения, покровённый и 
любовию, яко венцём пресвётлым, 
вёнчанный. Радуйся, Илие, великий 

прорбче, Втораго пришёствия Хри- 
стова славный предтече. 


Кондак 9 

Всякое человеческое естество зело 
удивляется, како ты, пречудный про- 
рӧче, шел еси четыредесять дний, 
ни ядый, ни пияй, до горы Хори- 
ва, идёже сподобился еси преслав- 
наго явлёния и пресладкия бесёды 
Господа Вседержителя, поя Ему: 
Аллилуиа. 


Икос 9 


Вития многовещанныя недоумёют 
довольно разумёти и изъяснити, ка- 
ко ты, великоимените Илие, во плоти 
сый человечестей и подобострастен 
нам быв, восхищен еси с телом твоим 
на небо, явльшейся тебе колесницей 
огненней с кони огненными. Славя- 
ще убо прославльшаго тя Господа и 
дивящеся восхищёению твоему, бла- 
гоговейно зовём ти: 

Радуйся, пречудным воздержанием 
ветхаго человёка в себе умертвивый; 
радуйся, огнём Божественныя рёвно- 
сти всякое вещественное помышлёние 
в себё попаливый. Радуйся, преложё- 
нием твоим на Небо род человеческий 
возвеселивый и жизнь вечную увёри- 
вый; радуйся, честию и славою пре- 
ествственною от Бога почтённый и 
паче всех древних пророков прослав- 
ленный. Радуйся, от Ангельских ли- 
ков в селениих небёсных радостно 
срётенный; радуйся, яко имя твоё во 
всем мире почитается, и ревность твоя 
по Бозе зело прославляется. Радуйся, 
Илие, великий пророче, Втораго при- 
шествия Христова славный предтеёче. 


Кондак 10 


Спасти хотя всеблагий Бог люди 
Израилевы от прелести Вааловы, из- 
бра тя, великий пророче, во орудие 
воли Своея и облече тя Божёственною 
властию и силою, да обратиши невёр- 

ныя, исправиши беззаконныя, про- 
светиши омраченныя и научиши всех 
вопити Богу: Аллилуиа. 


Икос 10 


Стена и заступлёние буди нам, пре- 
святе пророче, мощным твойм хо- 
датайством утоляя праведный гнев 
Божий, поражающий нас, грешных 
и непотребных, бездождием и гла- 
дом, ещё же тлетворными вётры и бо- 
лезньми, да избавльшеся от бед, бла- 
годарственно поём ти: 

Радуйся, молитвами твоими нёбо 
заключаяй и отверзаяй, плодоносие 
земли и неплодие от Бога посыла- 
яй; радуйся, предстательством тво- 
им пред Богом дожди мирны и росу 
животворную на земная прозябёния 
низводяй. Радуйся, свирёпыя волны 
морския и страшныя бури утишаяй и 
громами и молниями по воле Божией 
управляяй; радуйся, тлетворныя вет- 
ры и смертоносныя язвы, поражаю- 

щие человски же и скоты, укрощаяй. 
Радуйся, сирых и вдовиц питателю и 
щедродательных людий покровите- 
лю; радуйся, яко нечестивых хуль- 
ников и гонителей правыя веры по- 
ражаеши и духов злобы от рабов 
Божиих прогоняеши. Радуйся, Илие, 
великий прорбче, Втораго пришёст- 
вия Христова славный предтече. 


Кондак 11 

Пёние умилённое приими от нас, 
пророче Божий Илие, якоже приял 
еси прошение Елисвево, егла проси 
от тебе, да будет дух, иже в тебе, сугуб 
в нем, и егда, восхищаяся на Небо, 
низпустил еси ему милоть твою, юже 
он взем, раздели, якоже и ты прёжде, 
Иорданския воды, и бысть наслёдник 
дёйствовавшия в тебе Божия благода- 
ти: сице и нас покрый милотию тво- 
ея милости от всяких бед и обстоя- 
ний, да со благодарёнием зовем Богу: 
Аллилуиа. 


Икос 11 


Светозарное светило во Израили, 
всехвальне прорӧче, был есй, си- 
яя равноангельным житиём твойм и 
мудростию, еще же необычною рёв- 
ностию по Бозе и чудесы преслав- 
ными, просвещая люди истинным 
боговёдением и разгоняя мрак идо- 
лослужения. Тёмже восписуем ти по- 
хвальная, поюше: 

Радуйся, лучезарная звёздо, сияни- 
ем свойм озарившая всю вселённую; 
радуйся, светоносная свёще, непре- 
станно горяшая и во тме седящих 
просвещающая. Радуйся, духом пре- 
мудрости и разума озарённый, духом 
совета и крепости исполненный; ра- 
дуйся, духом ведения и благочестия 
просвешённый и духом страха Божия 
напоённый. Радуйся, высокими доб- 
родётельми и преславными чудесы 
преукрашённый; радуйся, яко суды 
Божия на земли исполнял еси, проро- 
ки же и цари помазывал еси. Радуйся, 

Илие, великий пророче, Втораго при- 
шествия Христова славный предтёче. 


Кондак 12 


Благодать вёлия дана ти бысть от 
Бога, прехвальне пророче, яко в зем- 
нёй жизни твоей пророчествовал и 
совершал еси дивная чудеса, таже 
преестёственно восхищен был еси с 
плотию твоёю на небо: по восхище- 
нии же твоём дивно предстал еси на 
Фаворе преобразившемуся Господу 
ис Ним беседовал еси, и до днесь не 
престаеши чудодействовати и источа- 
ти милости и исцеления усердно по- 
читающим тя, Богу же вёрно вопию- 
щим: Аллилуиа. 


Икос 12 


Поюще твою пламенную ревность 
по Бозе и равноангельное житиё, 
дивная же твоя и преславная чуде- 
са и превёлие благоволение к тебе 
Господа, восхваляем тя, великоиме- 

ните пророче Илие: обаче не могу- 
ще достойно изобразити величие и 
славу твою, со умилёнием зовём ти 
сицевая: 

Радуйся, ковчёже Божественныя 
славы и всечестный храме Пресвятыя 
Троицы; радуйся, светильниче неве- 
чёрний Церкве и благовонный цвёте 
рая Божественнаго. Радуйся, благо- 
честивых пустынников руководите- 
лю, дёвственников же наставниче и 
укрепление; радуйся, яко грешников 
к покаянию возбуждаеши и всему ро- 
ду христианскому жизнь вёчную хо- 
датайствуеши. Радуйся, яко во свеёт- 
лостех святых неизреченныя славы 
наслаждаешися и непрестанно Гос- 
пода славословиши; радуйся, яко в 
конце времён вёлия знамения и чуде- 
са на утверждение имаши совершити 
людий во истинней вёре и на обличё- 
ние антихриста. Радуйся, Илие, ве- 
ликий пророче, Втораго пришествия 
Христова славный предтече. 


Кондак 13 

О предивный и преславный про- 
роче Божий Илие, превёлий ревни- 
телю по Бозе, дожди и бездождие, 
плодоносие на зёмлю и неплодие от 
Бога посылаяй! Услыши сиё малое, 
благоговейно приносимое тебё на- 
ми моление и твойм тёплым ко Гӧс- 
поду предстательством сохрани нас 
от бездождия, глада и смертоносных 
болёзней, подаждь же нам благорас- 
творёние воздуха и плодоносие, и дух 
правыя вёры и благочёстия, да из- 
бавльшеся от вёчных мук, сподобим- 
ся райскаго блаженства, поюще Богу: 
Аллилуиа. 


Этот Кондак читается трижды, 
затем Икос І и Кондак 1. 


МОЛИТВА 
О прехвальный и пречудный проро- 
че Божий Илие, просиявый на земли 
равноангельным житиём твоим, пла- 

меннейшею рёвностию по Господе 
Бозе Вседержители, ещё же знаме- 
нии и чудесы преславными, таже, по 
крайнему благоволёнию к тебё Бо- 
жию, преестественно восхищенный 
на огненней колеснице с плотию тво- 
ёю на Небо, сподобльшийся бесёдо- 
вати с преобразившимся на Фаворе 
Спасителем мира, и ныне в райских 
селёниих непрестанно пребываяй и 
предстояй Престолу Небёснаго Царя! 
Услыши нас, грешных и непотрёб- 
ных, в час сей предстоящих пред свя- 
тою твоею иконою и усердно прибе- 
гающих к ходатайству твоему. Моли 
о нас Человеколюбца Бога, да по- 
даст нам дух покаяния и сокрушёния 
о гресёх наших и всесильною Своёю 
благодатию да поможет нам оставити 
пути нечёстия, преспевати же во вся- 
ком деле блазе; да укрепит нас в борь- 
бе со страстьми и похотьми нашими; 
да всадит в сердце наше дух смирёния 
и кротости, дух братолюбия и незло- 

бия, дух терпения и целомудрия, дух 
ревности к славе Божией и спасению 
ближних. Упраздни молитвами твои- 
ми, пророче, злыя обычаи мира, паче 
же погибельный и тлетворный дух вё- 
ка сего, заражающий христианский 
род неуважёнием к Божественней 
православней вёре, к уставом Святыя 
Цёркве и к заповедем Господним, 
непочтёнием к родителем и властём 
предержащим, и низвергающий лю- 
дий в бёздну нечёстия, развращёния 
и погибели. Отврати от нас, пречуд- 
не пророче, предстательством тво- 
им праведный гнев Божий, и избави 
вся грады и вёси Отечества нашего 
от бездождия и глада, от страшных 
бурь и землетрясений, от смертонос- 
ных язв и болезней, от нашествия 
врагов и междоусобныя брани. Ук- 
репи твойми молитвами, преславне, 
предержащия власти нашя в вели- 
цем и многотруднем подвизе наро- 
доправления, благопоспешествуй им 

во всех благих деяниих и начинаниих 
к водворёнию мира и правды в стра- 
нё нашей. Пособствуй христолюби- 
вому воинству во бранех со врагами 
нашими. Испроси, пророче Божий, 
от Господа пастырем нашим святую 
ревность по Бозе, сердечное попечес- 
ние о спасёнии пасомых, мудрость во 
учении и управлении, благочёстие и 
крепость во искушёниих: судиям ис- 
проси нелицеприятие и безкорыстие, 
правоту и сострадание к обидимым, 
всем начальствующим попечёние о 
подчинённых, милость и правосу- 
дие, подчиненным же покорность и 
послушание ко властём и усёрдное 
исполнение своих обязанностей; да 
тако в мире и благочестии поживше 
в сем веце, сподобимся причастия 
вечных благ во Царствии Господа и 
Спаса нашего Иисуса Христа, Емуже 
подобает честь и поклонение, со без- 
начальным Его Отцём и Пресвятым 
Духом, во вёки веков. Аминь. 


АВАФИСТ Бо$К\®ГУЩЬКУ БОГУ 
Б НАШФХТЬИИ П$ЧААИ 


Кондак 1 

Возбранный Воеводо и Господи, 
радосте и весёлие рабом Твоим, идё- 
же Ты, тамо потребляется всякая пе- 
чаль, идёже несть Тебе, тамо всякая 
радость суетна. Призри на мя грёш- 
наго, погибающаго в беде сей, и яв- 
лением спасёния Твоего посети мя, 
зовуща: 

Господи мой, Господи, радосте 
моя, даруй ми, да возралуюся о мило- 
сти Твоей. 


Икос 1 


Ангелов Творче и Господи сил, спа- 
сёния ради падшаго человека не воз- 
гнушался еси Девического чрёва, по- 
следи же заплевания, поношёния и 
поносную смерть претерпел еси, Сло- 
ве Божий, благ бо еси и Человеколю- 

бец. Сиб помышляя, дерзаю присту- 
пити к Тебе и со слезами молитися: 

Господи мой, Господи, милосёр- 
дый Спасителю мой, спаси мя по- 
гибающаго. Господи мой, Господи, 
пришёдый не праведныя спасти, но 
грешныя, избави мя от напасти сея. 
Господи мой, Гӧсподи, недуги наша 
приёмый и болезни понесый, исцели 
болезни сёрдца моего. Господи мой, 
Господи, Крестом Твоим мир ми- 
ру Твоему даровавый, ниспосли мир 
Твой смущённей души моей. Господи 
мой, Господи, Своёю смертию смерть 
упразднивый, упраздни яже на мя 
козни лукаваго. Господи мой, Госпо- 
ди, радосте моя, даруй ми, да возра- 
дуюся о милости Твоей. 


Кондак 2 
Видевый многия образы человеко- 
любия Твоего, явлённыя на бывших 
прежде мене грешницех, дерзнух и аз 
возвести к Тебё очи мой, живущему 

на Небеси: помилуй мя, Господи, яко 
нёмощен есмь, избави мя горькия сея 
печали и сподоби радостию и весёли- 
ем пети Тебе: Аллилуиа. 


Икос 2 


Разумную мя тварь сотворил еси, 
Создателю мой, аз же окаянный 
приложихся скотом несмысленным 
и уподобихся им, прогнёвах бо бла- 
гость Твою, Спасе: сего ради правед- 
но сёю скорбию поразил мя еси; вже 
познах и каяйся к Тебё прибегох, си- 
це моляся: 

Господи мой, Господи, сохранивый 
мя в юности моей, сохрани мя от вра- 
гов, нападающих на мя. Господи мой, 
Господи, подкрепление тбла моего 
в старости моей, укрепи мя духом и 
тёлом изнемогающаго. Господи мой, 
Господи, Наставниче мой, настави 
мя на путь спасвния. Господи мой, 
Господи, радосте моя, даруй ми, да 
возрадуюся о милости Твоей. 


Кондак 3 

Сильный во бранех, Господи, при- 
иди в помощь изнемогающей души 
моей и буди ми заступник от враг ви- 
димых и невидимых, яко отец мой и 
мати моя остависта мя, друзи мой 
и искреннии мои далёче от мене ста- 
ша. Но Ты, Отче сирых и Судие вдо- 
виц, буди ми безпомощному помощ- 
ник, поющему Тебе: Аллилуия. 


Икос 3 


Имёяй Престол Небо и подножие 
землю, Страшный, отъёмлющий дух 
князем, не отрини мене, суща прах и 
пёпел, но дерзающа к Тебе Вездесу- 
шщему и Всевёлушему сице глаголати: 

Господи мой, Господи, воздвигни 
силу Твою и прииди во 6же спасти мя 
от руки сильных и обидящих мя. Гос- 
поди мой, Господи, Егоже вся боят- 
ся и трепещут, пощади мя, яко страх 
и трёпет прииде на мя, и покры мя 
тьма смертная грехов ради моих. Гос- 

поди мой, Господи, одеяйся светом, 
яко ризою, просвети мя омрачённаго 
печальми житёйскими. Господи мой, 
Господи, простираяй нёбо яко кожу, 
простри ми покров заступления Твое- 
го. Господи мой, Господи, мир Твой 
даруй смирённей души моей. Госпо- 
ди мой, Господи, радосте моя, даруй 
ми, да возрадуюся о милости Твоей. 


Кондак 4 

Бурею многомятежнаго сего жития 
потопляемь, к Тебе руце мои прости- 
раю, Слове Божий: яко же Петра уто- 
пающаго спасл еси, тако и мне про- 
стри крепкую руку Твою и избави мя 
беды сея, да с радостию благодарным 
сёрдцем вопию Тебе: Аллилуиа. 


Икос 4 


Услышах, Господи, глас Твой пре- 
сладкий, яко рекл еси: призови Мя в 
день скорби твоея, и изму тя, и про- 
славиши МЯ; и из глубины отчаяния 

моего со дерзновёнием приступити 
к Тебе дерзаю, глагбля: 

Господи мой, Господи, согреших на 
нёбо и пред Тобою, приими мя, яко- 
же блуднаго сына приял еси. Господи 
мой, Господи, мытаря паче фарисёя 
оправдавый, не вниди в суд с рабом 
Твоим, яко не оправдится пред Тобою 
всяк живый. Господи мой, Госпо- 
ди, мудрости наставниче, настави мя 
раба Твоего. Господи мой, Господи, 
смысла подателю, подаждь ми смысл, 
да возмогу избежати хитросплетёния 
и лукаваго навёта ненавидящих мя. 
Господи мой, Господи, на смирён- 
ныя призираяй, виждь и скорбь мою 
и труд мой, и яви ми милость Твою. 
Господи мой, Господи, радосте моя, 
даруй ми, да возрадуюся о милости 
Твоей. 


Конлак 5 
Боготочною кровию возлюбленна- 
го Сына Твоего Иисуса Христа при- 

мирихся Тебе, Отче Небесный, но се 
паки якоже пес на свою блевотину ко 
греху возвратихся, сего ради правед- 
но сбю лютою бедӧю наказуеши мя. 
Но услыши мя, Господи Боже мой, 
в день печали сея, явй мне милость 
и спасёние Твоё и даждь ми в наказа- 
нии присно взывати Тебе: Аллилуиа. 


Икос 5 

Видя пророк Давид пророка Нафа- 
на, обличающа его о содбянных им, 
прииде в чувство и исповёда свой 
грех и рече: согреших ко Господу, и 
услыша мя Господь, и отьят согреше- 
ния моя. Аз же, окаянный, паче она- 
го прегрешивый, плода покаяния от- 
нюдь не стяжах; сего ради приидоша 
на мя злая сия. Но милостив буди ми, 
сице молящуся: 

Господи мой, Господи, укрепи 
мя силою свыше, да не паду под тя- 
жестию скорби сея. Господи мой, 
Господи, на Езекиины слёзы мило- 

стивно воззрёвый, воззри оком бла- 
госёрдия Твоего и на излияние слез 
моих пред Тобою. Господи мой, Гос- 
поди, Манассиины воздыхания ус- 
лышавый, услыши моб воздыхание 
сердёчное. Господи мой, Господи, 
в вышних живый и на смирённыя 
призираяй, призри на мя грешнаго. 
Господи мой, Господи, радосте моя, 
даруй ми, да возрадуюся о милости 
Твоей. 


Кондак 6 

Проповбдник покаяния, Предте- 
ча Твой, Слове Божий, многократно 
вопиёт к совести моёй, да покаюся 
от злых дел моих; но аз, окаянный, 
пренебрегох о сем. Тёмже постиже 
мя праведный гнев Твой, беды бо и 
скорби нападоша на мя, грешнаго; но 
Ты, Господи Боже, Спасителю мой, 
прежде даже не посетиши мя, даруй 
ми врёмя, да плачуся злых мойх и Те- 
бё вопию: Аллилуиа. 


Икос 6 


Возсия в скорби моей утешительное 
слово Твоё, Спасителю мой, ёже рекл 
еси: «просите и дастся вам». Абие из- 
бегнув тенет отчаяния, с надеждою на 
Твоё человеколюбие прибегох к Тебё, 
тако моляся: 

Господи мой, Господи, утешё- 
ние моё, утёши мя в печали сущаго. 
Господи мой, Господи, заступниче 
мой, заступи мя от возстающих на 
мя. Господи мой, Господи, помоще 
моя, помози ми, яко изнеможе ду- 
ша моя от скорби сея. Господи мой, 
Господи, памяте предвёчная, даруй 
ми имёти всегда в памяти благо- 
деяния Твоя и никоглаже отчаятися 
милости Твоея. Господи мой, Гос- 
поди, крёпосте моя, укрепи мя без 
смущёния просити от Тебя помощи 
Твоея. Господи мой, Господи, радо- 
сте моя, даруй ми, да возрадуюся о 
милости Твоей. 


Кондак 7 

Хотяй иногда злочестивый царь 
Навуходоносор погубити отроки, 
повеле, да ввержени будут в пещь 
огненную; но Ты, Отче Небесный, 
послал еси Ангела Твоего, да осту- 
дит пламень горящий. Посли и ны- 
не, Господи, утешение Твоё рабу 
Твоему, и спаси мя ради милости 
Твоея. Аще бо и согреших, но не от- 
ступих от Тебе, и Тебе единому и ис- 
тинному Богу покланяюся, поя: Ал- 
лилуиа. 


Икос 7 

Дивно прославился еси в фарабне 
и во всем воинстве его, Боже Израи- 
лев, призрел бо еси на озлоблёние 
людей Твоих, и вопль их услышал 
еси. Услыши убо и мою молитву и 
спаси мя, сице к Тебё вопиющаго: 

Господи мой, Господи, избави- 
вый люди Твоя от руки врагов их, 
изми мя из руки ненавидящих мя. 

Господи мой, Господи, изведый из- 
бранныя Твоя из земли Египетския, 
изведи из скорби сея душу мою. 
Господи мой, Господи, сокруши- 
вый брани, сокруши злыя навёты 
мыслящих злая мне. Господи мой, 
Господи, избранныя и всадники 
потопивый в Чермнем мори, пото- 
пи множество неправд моих в мори 
милосердия Твоего. Господи мой, 
Господи, радосте моя, даруй ми, да 
возрадуюся о милости Твоей. 


Кондак 8 

Странна сотворих себе милости 
Твоея, Отче Небёсный, злыми дс- 
лы удалихся от Тебе и поработих- 
ся суетному миру сему. Темже и 
пожигаюся лютою скорбию, уто- 
пая в глубоких дёбрех отчаяния; 
но Ты, яко милосёрд и человеколю- 
бец, приими мя, заблудшаго, и спа- 
си мя от беды сея, Тебе вопиюща: 
Аллилуиа. 


Икос 8 


Весь осквернен нечистотою грехов- 
ною, в бездне зол погружаемь, к Тебе 
очи мой, живущему на Небеси, воз- 
вожу; услыши плачевный вопль мой: 

Господи мой, Господи, просвети- 
вый день свётом солнечным, просве- 
ти душу мою, тьмою суст мира сего 
помраченную. Господи мой, Господи, 
Преблагий Утёшителю, исполни бо- 
жёственнаго утешения грешную душу 
мою. Господи мой, Господи, Егоже 
словом небеса утвердишася, утвер- 
ди мя во исповёдании святаго име- 
ни Твоего. Господи мой, Господи, на 
Херувимех носимый и певаемый от 
Серафим, приими от мене, грешнаго, 
приносимое Тебе моление. Господи 
мой, Господи, радосте моя, даруй ми, 
да возрадуюся о милости Твоей. 


Кондак 9 
Всякия милости Источниче и смыс- 
ла Подателю, о, Преблагий Утеши- 

телю, настави мя, глаголати достой- 
ная пред Тобою; ум же мой, печалию 
мира сего смущаемый, и душу мою, 
помрачённую страстьми, исполни 
божественнаго Твоего утешения, да с 
весёлием воспою Тебё: Аллилуиа. 


Икос 9 


Вития многовещанныя не могут из- 
глаголати множества благости Твоея и 
любве к роду человеческому, Сыне Бо- 
жий; смирил бо еси Себе до рабия зра- 
ка. Не отрини убо и мене, без числа 
согрешающа, обаче со страхом пред- 
стояща пред Тобою и тако молящася: 

Господи мой, Господи, Пастырю 
добрый, душу Твою положивый за ов- 
цы, избави мя, заблудшее овча, от чё- 
люсти душетленнаго волка, зияющия 
пожрети мя. Господи мой, Господи, 
нас ради поруганный и убиённый и 
ко Кресту пригвождённый, тех ради 
страданий Твоих от поруганий види- 
мых и невидимых врагов сохрани мя. 

Господи мой, Господи, безгрёшный, 
со беззаконными вменённый, изми 
мя из рук ненавидящих мя. Господи 
мой, Господи, Егоже язвами вси ис- 
целёхом, исцели уязвлённое горестию 
сёрдце моё. Господи мой, Господи, 
радосте моя, даруй ми, да возрадуюся 
о милости Твоей. 


Кондак 10 

Спасти хотяй избраннаго Тобою 
Израиля от насилия египетскаго, 
воззвал еси Моисёя, раба Твоего, из 
купины огнегорящия, и сия глаголал 
еси ему: «видя видех озлобление лю- 
дей Моих, иже во Египте, и вопль их 
услышах». Призри убо и ныне, Гӧс- 
поди, на озлобление моё, и исцели 
болёзнь сёрдца моего, да с благодар- 
ностию вопию Тебе: Аллилуиа. 


Икос 10 


Царю Небёсный, Утёшителю, Душе 
истины, яви милосердие мне, рабу 

Твоему, и погружённую в печаль ду- 
шу мою посети и укрепи мя, тако Те- 
бё молящася: 

Господи мой, Господи, апостолы 
научивый вещати иными языки, нау- 
чи мя страху Твоему. Господи мой, 
Господи, мученики пред мучители 
дерзновёния исполнивый, даруй ми 
дерзновённо стати противу греха, ми- 
ра и диавола. Господи мой, Господи, 
Святый Освятителю вёрных Твоих, 
освятй душу мою, да будет достой- 
на нарещися домом Твоим. Господи 
мой, Господи, Свете и света Подате- 
лю, просвети мя, тьмою скорби ом- 
рачённаго. Господи мой, Господи, 
Сокровище благих, не лиши и мене 
даров благости Твоея. Господи мой, 
Господи, радосте моя, даруй ми, да 
возрадуюся о милости Твоей. 


Кондак 11 


Пение всеумиленное Тебе прино- 
сяща и сокрушённым сёрдцем Те- 

бё молящася, не презри, о Пребла- 
гий Владыко; отврати убо лице Твое 
от грех мойх, но не отвратӣ лица 
Твоего от раба Твоего, яко скорб- 
лю, скоро услыши мя, поюща Тебе: 
Аллилуиа. 


Икос 11 


Свёте истинный, Христб Боже, 
просвети омраченную страстьми ду- 
шу мою свётом благодати Твоея, да 
с благоговёнием молюся Тебе, сице 
глаголя: 

Господи мой, Господи, не погуби 
мене окаяннаго, не имуща исправ- 
ления жизни, но дерзнувша стати 
пред Тобою. Господи мой, Госпо- 
ди, теплото животворная, согрей мя 
в скорби сей исчезающаго. Господи 
мой, Господи, сияние славы Отчия, 
осияй мя светом заступлёния Твое- 
го. Господи мой, Господи, творяй 
Ангелы Своя духи и слуги Своя пла- 
мень огненный, посли Ангела Твое- 

го, соблюдающа мя от всякаго зла. 
Господи мой, Господи, радосте моя, 
даруй ми, да возрадуюся о милости 
Твоей. 


Кондак 12 

Благости ради и любве к роду че- 
ловёческому, Отче Небёсный, по- 
слал еси Единорӧднаго Сына Твое- 
го, Господа нашего Иисуса Христа, 
Иже на земли явися и с человбки по- 
живё, последи же, безгрешен сый, 
со беззаконными вменися, и Своёю 
Кровию обновй растлённое грехом 
естество наше, и весь мир пети на- 
учи: Аллилуиа. 


Икос 12 


Поюще Твоё неизречённое челове- 
колюбие, Христе Боже, яко нашего 
ради спасвния Крест и смерть претер- 
пёти изволил еси, исповёдую и пра- 
восудие Твое, яко истиною и судом 
навел еси на мя скорбь сию грех ради 

моих; но Ты, пришёдый призвати не 
праведныя, а грешныя на покаяние, 
услыши мя, паче всех грешнейшаго, 
сице молящагося Тебе: р 

Господи мой, Господи, Агнче Бо- 
жий, вземляй грехи мира, возьми 
от мене бремя тяжкое грехов моих. 
Господи мой, Господи, яко Агнец 
безгласен на заклание ведённый, 
научи мя терпети находящая мне 
злая без роптания. Господи мой, 
Господи, Адамово рукописание 
раздравый, раздери рукописание 
безчисленных грехов моих. Господи 
мой, Господи, разбойниче покаяние 
приёмый, приими и моб грешна- 
го покаяние. Господи мой, Госпо- 
ди, мертвых воскресивый, воскреси 
душу мою, умерщвлённую грехми. 
Господи мой, Господи, падших воз- 
стание, воздвигни и мя падшаго. 
Господи мой, Господи, радосте моя, 
даруй ми, да возрадуюся о милости 
Твоей. 

Кондак 13 


О, Премилосёрдный и Преблагий 
Господи Боже мой, Заступниче оби- 
димых и безнадежных надёяние, воз- 
зри оком благоутробия Твоего на оз- 
лоблёние и скорбь мою, и спаси мя 
ради милости Твоея, поюща Тебе: Ал- 
лилуиа. 


Этот Кондак читается трижды, 
затем Икос [и Кондак 1. 


МОЛИТВА ПЕРВАЯ 


Гӧсподи, спаси мя погибающа- 
го! Се, кораблец мой бедствует от 
искушения волн житейских и близ 
потоплёния есть; но Ты, яко Бог 
милосёрдный и сострадательный 
нёмощем нашим, властию Твоёю 
всесильною запрети волнёнию бёд- 
ствий, хотящих погрузити мя и низ- 
вести во глубину зол; и да будет ти- 
шина, яко ветры и море послушают 
Тебе. Аминь. 


Молитва ВТОРАЯ 


Спаси мя, Спасе мой, по милости 
Твоей, не по делом моим. Ты хоще- 
ши мя спасти. Ты вёси, коим обра- 
зом спасти мя. Спаси убо мене, яко- 
же хощеши, якоже можеши, якоже 
веси. Имиже веси судьбами, спаси 
мя. Аз на Тя, Господа моего, надёю- 
ся, и Твоёй воли святой себе вручаю. 
Твори со мною, вже хощеши: аще хо- 
щеши мя имети во свете, буди бла- 
гословён; аще хощеши мя имети во 
тьме, буди паки благословен. Аще 
отверзеши ми милосердия Твоего 
двери, добро убо и благо; аще затво- 
риши ми двери милосердия Твоего, 
благословен еси, Господи, затвори- 
вый ми по правде. Аще не погубиши 
мя со беззаконьми моими, слава без- 
мёрному милосердию Твоему; аще 
погубиши мя со беззаконьми мои- 
ми, слава праведному суду Твоему: 
якоже хошеши, устрой о мне вещь. 
Аминь. 

имеющей особую благодать 
подавать помощь и защиту в скорбях 
и обстояниях 


Кондак 1 

Взбранное нам и дивное избавлё- 
ние даровася, Твой образ честный, 
преблагословенная Дево Владычи- 
це Богородице. Яко избавльшеся от 
злых явлёнием его и к нему взираю- 
ще, восписуем Ти благодарственная 
раби Твои, Богородице, но, яко иму- 
шая державу непобедимую, от всяких 
нас бед свободи, да зовём Ти: 

Радуйся, радосте наша, избави нас 
от всякаго зла и утоли наша печали. 


Икос 1 


Ангел множество, и вся небёсная 
воинства славят Тебе, Царицу всех 

Богородицу, Ты же исполнила еси ра- 
дости души наша милостивым явлё- 
нием нам образа Твоего святаго, Бо- 
гоизбранная Дёво Владычице. К нему 
же кланяющеся, Тебё умилённая мо- 
ления возсылаем, милосёрдому Твое- 
му к нам заступлёнию со страхом зо- 
вущи таковая: 

Радуйся, Ты Отца Безначальна- 
го благословёние; радуйся, Ты Сы- 
на превёчнаго жилище. Радуйся, Ты 
Духа Святаго пребывание; радуйся, 
яко Тебё славят многоочитии херу- 
вими. Радуйся, яко Тебе похвальная 
приносят шестокрилатии серафимы; 
радуйся, яко Тебе вся небесная во- 
инства величают. Радуйся, яко Тебе 
вся колёна земная Матерь Божию 
исповедуют; радуйся, яко Тобою 
вся вселенная весвлия исполняется. 
Радуйся, яко Тобою вся болезни на- 
ша исцеляются; радуйся, Твоими бо 
молитвами печали наша утоляют- 
ся. Радуйся, Твоими бо ходатайствы 

вся прошёния наша исполняются; 
радуйся, яко Тебе и Сыну Твоему в 
Твоей честней иконе благодарно по- 
кланяемся. Радуйся, Радосте наша, 
избави нас от всякаго зла и утоли на- 
ша печали. 


Кондак 2 


Видят Тя, богоизбранная Отрокови- 
це, вся небёсныя силы предстоящую 
всегда престолу славы Неббснаго 
Царя и за христианы к Сыну и Богу 
молящуюся, Небесная Царице; мы 
же, грешнии, на земли зряще Твою 
святую икону и к ней припадающе, 
Тебе радостно покланяемся, зовуще: 
Аллилуиа. 


Икос 2 
Разум подаждь нам, всеусёрдная 
предстательнице наша, Небёсная Ца- 
рице, из уст бо нас сквёрных, како 
мощно пети Твоему имени? яко бла- 
гих еси нам Ходатаица, сильна еси 

вспомоществовати во всякой нами 
требуемой помощи, да Тебе со умилс- 
нием зовем сице: 

Радуйся, молитвы о нас к Сыну и 
Богу во утешение приносящая; ра- 
дуйся, Твоими молитвами очи наша 
от вёчнаго рыдания избавляющая. 
Радуйся, Твоими Матерними молит- 
вами Сына и Бога на милость к нам 
приклоняющая, радуйся, Твойми мо- 
литвами праведный на нас гнев Бо- 
жий утоляющая. Радуйся, Твоими хо- 
датайствы грехи наша прощающая; 
радуйся, Твоёю помощию страсти 
наша истребляющая. Радуйся, Твоим 
предстательством врёменная наша 
скорби разрушающая; радуйся, Ты 
во всяких бедах и нуждах нам помо- 
гающая. Радуйся, Тя славящих все- 
гда прославляющая; радуйся, Твоёю 
радостию печали наша утоляющая. 
Радуйся, непрестанное нам весёлие 
подавающая; радуйся, Ты нам рай- 
ския двёри отверзающая. Радуйся, 


ава 
418 о о О Ве О 


радосте наша, избави нас от всякаго 
зла и утоли наша печали. 


Кондак 3 

Сила Вышняго осени Тя к скорому 
и теплому заступлёнию вёрно при- 
текающих к Тебе и честному Твоему 
образу покланяющихся, единей бо 
токмо Тебе, нетленней и пречистей 
Богоматери, дадёся дар всякое благое 
наше прошение исполняти, и едина 
Ты можеши нам помощи, елико хо- 
щеши. Тем всяк возраст славословит 
Сына Твоего и Бога нашего, зовый: 
Аллилуиа. 


Икос 3 


Имущи богатство милосёрдия не- 
оскудное, всем концем земным про- 
стираеши руку помощи и подаёши 
болящим исцеление, страждущим 
ослабу, слепым прозрение и всем вся 
по своей их потрёбе исполняеши. Мы 
же Тебе благодарно сице поём: 

Радуйся, едина Мати, милосёрдие 
нам являющая; радуйся, милости со- 
крӧвище многоцённое нам открываю- 
щая. Радуйся, безчисленныя щедроты 
всем подавающая; радуйся, слово пре- 
мудрости просящим дарующая. Радуй- 
ся, преспеяние разума юным подаваю- 
шая; ралуйся, раны наша греховныя 
истребляющая. Радуйся, праведных в 
райских селёниих насаждающая; ра- 
дуйся, отчаянным будущих благ надс- 
ждо и укрепление. Радуйся, всех пад- 
ших скоро к благодати возставляющая; 
радуйся, всем во всякой требуемой от 
Тебе помощи помогающая. Радуйся, 
ралосте наша, избави нас от всякаго 
зла и утоли наша печали. 


Кондак 4 


Бурею многих бед одержимым нам 
всегда помогаеши, Небесная Царице, 
с верою прибегающим к Тебе и по- 
кланяющимся цельбоносней Твоей 
иконе, ёйже первописанней иногда 

рекла еси: «С сим образом благодать 
Моя и сила». И мы истинно вёру- 
ем, яко послушаеши прошения при- 
зывающих имя святое Твоё и Сыну 
Твоему зовущих: Аллилуиа. 


Икос 4 


Слыша Господь Твоя на небеси о 
нас ходатайства, избранная палато 
Духа Святаго, исполняет Твоя прошё- 
ния, мы же грешнии на земли, видев- 
ше святую Твою икону, Яко светозар- 
ное солнце нам светящуюся, Тебе яко 
Божией Матери дерзаем глаголати: 

Радуйся, Солнце мысленное нам 
являющая; радуйся, светом немер- 
цающим нас просвешающая. Ра- 
дуйся, умерщвлённых нас грехами 
оживляющая; радуйся, неплодным 
матерем ложесна разрешающая. Ра- 
дуйся, нечаянно находящих на нас 
злых врагов скоро прогоняющая; ра- 
дуйся, желаемых благ всегда нас на- 
слаждающая. Радуйся, скоро в бедах 

и в печалех нас утешающая; радуйся, 
верою имя Твоё призывающих от не- 
чаянныя смёрти спасающая. Радуй- 
ся, на Тя уповающим безконёчный 
живот дарующая; радуйся, вёру и лю- 
бовь к Тебе имущих к небеси возводя- 
шая. Радуйся, предстательство наше 
крёпкое; радуйся, во всяких обстоя- 
тельствах нас защищающая. Радуйся, 
радосте наша, избави нас от всякаго 
зла и утоли наша печали. 


Конлак 5 

Боготёчную звезду, честную Твою 
икону Ты нам показала еси, Влады- 
чице мира, к нейже мы зряще и вс- 
рою сердёчною молящеся, Тебе, Бо- 
городице, глаголем: «Ты еси нам щит 
непобедимый и стена необоримая, 
вопиющим Ти: Аллилуиа». 


Икос 5 


Видеша силы небесныя на руку Тво- 
ёю Создавшаго Своима рукама чело- 

вёки и Владыку разумевающе Его: мы 
же грешнии на земли зряще изобра- 
женную Тебе Пречистую Матерь Его, 
любёзно Свой руце к нам простираю- 
щую, к Тебе умильно зовем: 

Радуйся, на руку Твоёю Огнь божё- 
ственный неопально держащая, Им- 
же грехи наша попаляются; радуйся, 
на руку Твоёю Света неприкосно- 
вённаго носившая, Имже души наша 
просвещаются. Радуйся, врагов на- 
ших видимых и невидимых побеж- 
дающая; радуйся, любовь и милосёр- 
дие к нам являющая. Радуйся, руце 
Твой в поручение о нас к Богу при- 
носящая; радуйся, вход в Царствие 
Небесное нам отверзающая. Радуйся, 
Твоёю помощию нас защищающая; 
радуйся, Твойм ходатайством грехи 
наша прощающая. Радуйся, Твоим 
молёнием печали наша утоляющая; 
радуйся, яко Твоим предстательством 
всяких благ наслаждаемся. Радуй- 
ся, Яко Тобою вся во благих желания 

наша исполняются. Радуйся, радо- 
сте наша, избави нас от всякаго зла 
и утоли наша печали. 


Кондак 6 

Проповбдницы богоноснии апо- 
столи, по вознесёнии Господни, при 
освящёнии храма Твоего невиди- 
мою рукою изображенный шаровны- 
ми! подобии на стене обрётше образ 
Твой, Владычице, рожденному от Те- 
бе Богу воспеша: Аллилуиа. 


Икос 6 


Возсияла еси премудростию от ис- 
тиннаго Солнца правлы, богоизбран- 
ная Отроковице, и лучи истиннаго 
богоразумия испущающи, тёми осве- 
шаеши всех верою исповёдающих Тя 
истинную Матерь Божию быти, во- 
пиющих сице: 

Радуйся, всех на небеси славою Тво- 
ёю просвещающая; радуйся, начало 
человёческаго спасения устрояющая. 

Радуйся, ковчёже жизни нашея, от 
потопа смёртнаго нас сохраняющий; 
радуйся, в райских селениих жити 
нам дарующая. Радуйся, предста- 
тельнице наша к Богу, мир спасаю- 
щая; радуйся, в бедах сущих скоро 
заступающая. Радуйся, всякия болёз- 
ни человеческия, телесныя и душев- 
ныя, исцеляющая; радуйся, немым и 
косноязычным словеса отверзающая. 
Радуйся, всякаго блага просящим у 
Тебе подательнице;: радуйся, учвние 
благодати всем источающая. Радуй- 
ся, тем всякий чин и возраст доволь- 
но услаждающая; радуйся, всех бла- 
гия желания исполняющая. Радуйся, 
радосте наша, избави нас от всякаго 
зла и утоли наша печали. 


Кондак 7 


Хотя долготерпелӣвый Всевидец 
Господь явити Своего человеко- 
любия и щедрот бездну, избра Тебе 
Себе в Матерь, милости неисчер- 

паемый источниче, да аще кто пра- 
ведным судом Божиим осуждения 
достоин, Твоим всемощным ходатай- 
ством сохранён будет и Сыну Твое- 
му и Богу нашему велегласно зовет: 
Аллилуиа. 


Икос 7 


Дивна показал еси дела Твоя в Пре- 
чистей Матери Твоёй, Господи, и 
дивну даровал еси нам Ея икону, па- 
че лучёй солнечных просвещающую 
людей, яко Самую зрящих Богороди- 
цу, и вёрою сердёчною от души любо- 
вию вопиющих таковая: 

Радуйся, икону Твою на земли яко 
облак всем распростирающая; радуй- 
ся, тою паче надеяния милосёрдое к 
нам заступление являющая. Радуйся, 
Твоёю иконою источники чудес всю- 

ду источающая; радуйся, явлением 
Твоея иконы вся люди просвещаю- 
щая. Радуйся, тою нӧвое знамение 
благодати в Цёркви являющая; ра- 

дуйся, яко, на икону Твою взирающе, 
Самой Тебе, истинней Богородице, 
покланяемся. Радуйся, иконою Тво- 
ёю, яко столпом огненным, мрак гре- 
ха отгоняющая; радуйся, тою печали 
наша утоляющая. Радуйся, Цёрковь 
освятившая тоя явлёнием; радуйся, 
яко мы грёшнии сохраняемся Тво- 
им заступлёнием. Радуйся, вретище 
скорби нашея растерзающая; радуй- 
ся, вечною радостию нас одеваю- 
шая. Радуйся, радосте наша, изба- 
ви нас от всякаго зла и утоли наша 
печали. 


Кондак 8 

Странну и преславну в Цёрк- 
ви явльшуюся, святую Твою икону 
ангели воспеша, апостоли просла- 
виша, лик святителей поклониша- 
ся, мы же грешнии, припадающе, 
ожидаем Твоея великия и бога- 
тыя милости, с весвлием вопиюще: 
Аллилуиа. 


Икос 8 


Всёми вышними и нижними вла- 
дычествуяй Господь, видев Тя Ма- 
терь Свою, всегда предстоящу Емуи 
со умилением Ему приносящу молё- 
ние о нас грешных, обеща исполни- 
ти вся прошения Твоя. Мы же греш- 
нии, надёяся на Твоя Матерния о 
нас молитвы, благодарственная Тебе 
приносим сице: 

Ралуйся, с Сыном Твоим и Богом 
вечно царствующая; радуйся, Ему же 
всегда о нас моления приносящая. 
Радуйся, всех к Тебё прибегающих, 
Твоёю милостию покрывающая; ра- 
дуйся, всех радосте, печали наша 
утоляющая. Радуйся, примирение на- 
ше с Богом содёлавшая; радуйся, Бо- 
га и человека соединившая. Радуйся, 
спасение человеческое устроившая; 
радуйся, прародительнаго греха клят- 
ву разрушившая. Радуйся, смёртное 
наше естество безсмёртием просве- 
тившая; радуйся, жестокость сёрдца 


около, 
42 8 о ров 


нашего умилившая. Радуйся, отчаян- 
ных к Богу возводящая; радуйся, со- 
суды смёртныя, на нас уготованныя, 
сокрушившая. Радуйся, радосте на- 
ша, избави нас от всякаго зла и утоли 
наша печали. 


Кондак 9 

Все естество ангельское похваль- 
ныя пёсни приносит Тебе, Божией 
Матери и Заступнице всех припа- 
дающих Тебе и просящих Твоея по- 
мощи, Яко твёрдым и крёпким Тво- 
им  предстательством праведных 
веселиши, грешных заступаеши и от 
бед избавляеши, и печали утоляеши, 
и молишися о всех верою зовущих: 
Аллилуиа. 


Икос 9 


Вития многовещанныя, яко рыбы 
безгласныя, недоумёют хвалити слав- 
ный, Владычице, иконы Твоея празд- 
ник, ниже от скверных устён наших 

приносимыя Ти похвалы достойны, 
обаче, неисчетныя благодеяния, ико- 
ною Твобю нам являемыя, видевше, 
душёю и сёрдцем радующеся, Тебе 
глаголем: 

Радуйся, от глада нас хлебом жизни 
питающая; радуйся, от губительства 
смёртнаго безсмертием нас соблю- 
дающая. Радуйся, от труса греховнаго 
нас сохраняющая; радуйся, от потопа 
смёртнаго рукою Твоёю крёпкою нас 
избавляющая. Радуйся, от огня росою 
молитв Твоих нас восхищающая; ра- 
дуйся, от бед сильным Твоим предста- 
тельством нас защищающая. Радуйся, 
от меча силою Твоёю нас охраняю- 
щая; радуйся, от нашествия инопле- 
менник нас спасающая. Радуйся, от 
междоусобныя брани истинным ми- 
ром нас ограждающая; радуйся, от 
смертоносныя раны прибегающих к 
Тебе испеляющая. Радуйся, от нале- 
жащаго праведнаго прещёния Божия 
Твоим молёнием нас свобождающая; 

радуйся, от всякия нас язвы Твойм 
честным ходатайством изъимающая. 
Радуйся, радосте наша, избави нас от 
всякаго зла и утоли наша печали. 


Кондак 10 


Спасти хотя род человеческий от 
прёлести вражия, Человеколюбец 
Господь Тебе Матерь Свою дарова 
земным на помощь, глаголя: «Сынове 
человёчестии, се Мати Моя покров и 
прибёжище вам да будет, печальным 
утешение, скорбящим радование, 
обидимым заступница, да всех из глу- 
бины греховныя воздвигнет, вопию- 
щих: Аллилуиа». 


Икос 10 


«Царю Небёсный, — тако молит за 
ны всегда Небёсная Царица, — при- 
ими всякаго человёка, славящаго Тя 
и призывающаго имя Твоё, идёже 
бывает память святому имени Твое- 
му, и прославляющих Мя имене 

Твоего ради, и не отрини их от лица 
Твоего, но благоволи в них и приими 
от них всякое моление, и всех от бед 
избави». Мы же грёешнии, надвюще- 
ся на Твоя Матерния молитвы, зовём 
сице: 

Радуйся, яко Ты молитвенница наӣ- 
ша к Богу тёплая; радуйся, яко Твоя 
Матерняя молитва много может, 
Владыку умилостивляющая. Радуй- 
ся, отчаянных надёждо, печали их 
утоляющая; радуйся, Твоёю благода- 
тию наше недостоинство осияваю- 
шая. Радуйся, нашу сквёрну Твоёю 
чистотою очищающая; радуйся, мо- 
ления наша Твойм благоуханием ис- 
правляющая. Радуйся, брение наше 
тленное в нетлёние обращающая; ра- 
дуйся, неможёние наше врачующая. 
Радуйся, вся наша болёзни душёвныя 
и телесныя исцеляющая; радуйся, на- 
шедший на нас облак страстей, скор- 
бей и печалей скоро разгоняющая. 
Радуйся, сильным Твоим прошением 

вся полёзная дарующая. Радуйся, ра- 
досте наша, избави нас от всякаго зла 
и утоли наша печали. 


Кондак 11 


Пёние всеумилённое приими от 
нас, Небесная Царице, и молитву, 
приносимую Тебе, Дёво Богородице, 
услыши: к Тебё бо в напастех, скор- 
бех и печалех прибегаем и пред То- 
бою в бедах наших слезы проливаем 
и молим: утоли наша печали, и при- 
ими сию жёртву Твойх рабов, зову- 
щих: Аллилуиа. 


Икос 11 


Светоприёмная свеща ийстинна- 
го Свёта сущих на земли явльшися, 
души просвещаеши чтущих Твоея 
иконы явление и к разуму божеёст- 
венному наставляеши поющих Ти 
сицевая: 

Радуйся, свещё неугасимая Огня 
невещёственнаго, нас просвещаю- 

щая; радуйся, заре незаходимаго 
Света божественнаго, нас озаряю- 
щая. Радуйся, солнце правды, нас 
облистающее; радуйся, источник 
жизни райския нам источающая. Ра- 
дуйся, Мати Света истиннаго, бла- 
гочестивых души просвещающая; 
радуйся, Мати всех Бога, озлоблен- 
ных всех души утешающая. Радуйся, 
Тя на помощь призывающих и имя 
Твое славящих спасающая; радуйся, 
уповающим на Тя живота непостыд- 
ный конец дарующая. Радуйся, всем 
родом, Тя Матерь Божию почитаю- 
щим, и Богородицу именующим, 
непрестанно помогающая; радуйся, 
осенёнием святыя Твоея иконы злых 
духов мечтания от нас прогоняю- 
шая. Радуйся, во внезапных на нас 
находящих скорбех и печалех скоро 
нас утешающая; радуйся, всему ми- 
ру радость дарующая. Радуйся, радо- 
сте наша, избави нас от всякаго зла и 
утоли наша печали. 


Кондак 12 


Благодать божественную испро- 
си нам у Небёснаго Владыки Сына 
Твоего и Бога и простри нам руку 
помощи, и молитвами Твоими уто- 
ли наша печали, покрый нас кровом 
крилу Твоёю, отжени от нас всяка- 
го врага и супостата, умири нашу 
жизнь, да не погибнем люте, но при- 
ими нас в вечныя кровы, Покрови- 
тельнице наша, да ралующеся Тебе 
зовем: Аллилуиа. 


Икос 12 

Поюще Тя, державную Помощни- 
цу, хвалим Тя и, молящеся Тебё со 
умилением, вёруем и исповёдуем, яко 
испросиши благая врёменная и вёч- 
ная воспевающим Ти: 

Радуйся, молитвами Твойми весь 
мир спасающая; радуйся, всю все- 
ленную ходатайством Твоим засту- 
пающая. Радуйся, православным 
на варвары побёды подавающая; 

радуйся, нашёствия на христианы 
иноплеменных побеждающая. Ра- 
дуйся, в вере благочестивыя сохра- 
няющая; радуйся, непочитающих 
иконы Твоя святыя яко прах от лица 
земли развевающая. Радуйся, по- 
клоняющимся иконе Твоей и Тя на 
помощь призывающим, и в печалех 
бёдствующим скоро помогающая; 
радуйся, нас грешных ко спасёнию 
и восприятию благ вечных настав- 
ляющая. Радуйся, безконёчнаго 
царствия у Сына Твоего и Бога на- 
шего всем нам испрошающая; ра- 
дуйся, верным безконёчную жизнь 
дарующая. Радуйся, всем во всякой 
потребе вся полёзная и благая пода- 
вающая. Радуйся, радосте наша, из- 
бави нас от всякаго зла и утоли на- 
ша печали. 


КондаК 13 


О Всепётая Мати, Небёсная Ца- 
рице и Владычице, Дёво Богорбди- 

це, рождшая всех святых святёйшее 
Слово, нынешнее приёмши при- 
ношение, утоли наша печали и из- 
бави нас от всяких напастей, бед, 
скорбей и вёчнаго осуждения и гря- 
дущаго изми мучения, и сподоби 
нас, рабов Твоих, в вечных райских 
селениях водворитися, зовущих: 
Аллилуиа. 


Этот Кондак читается трижды, 
затем Икос 1 и Кондак 1. 


Молитва 

Дева, Владычица, Богородица, па- 
че естества и слова рождшая Еди- 
нородное Божие Слово, Творца и 
Владыку всея твари видимыя и не- 
видимыя, единаго от Троицы Бога, 
Бога же и Человека, содёлавшаяся 
обитель божества, вместилище вся- 
кия святыни и благодати, в нёмже 
благоволёнием Бога и Отца, содёй- 
ствием Святаго Духа, телёсне оби- 

таша полнота божества, несрав- 
нённо превознесённая боголёпным 
достоинством и преимуществую- 
щая пред всякою тварию, славо и 
утешёние, и неизречённое весёлие 
ангелов, царственный вёнче апо- 
столов и пророков, преестественное 
и чудное мужество мучеников, по- 
борнице в подвизех и подательни- 
це победы, уготовляющая подвиж- 
ником венцы и воздаяния вечная 
и боголёпная, превысшая всякия 
чёсти, честь и славо преподобных, 
непогрешительная путеуказатель- 
нице и наставнице безмолвия, двё- 
ре откровёний и духовных тайн, ис- 
точниче света, врата вечныя жизни, 
неистощимая реко милосёрдия, не- 
исчерпаемое море всех боголепных 
дарований и чудбс! Тя просим и Тя 
умоляем, сострадательнейшую Ма- 
терь человеколюбиваго Владыки: 
будь милостива к нам, смиренным и 
недостойным рабом Твоим, воззри 

благосёрдно на пленёние и смирё- 
ние наше, уврачуй сокрушёния душ 
и телёс наших, рассёй видимыя и 
невидимыя враги, буди нам, недос- 
тойным, пред лицём врагов наших 
крёпкий столп, бранное оружие, 
сильное ополчение, воевода и не- 
преоборимая поборница, покажи 
ныне на нас древния и чудныя ми- 
лости Твоя, да познают беззаконнии 
врази наши, яко Сын Твой и Бог 
един есть Царь и Владыка, яко Ты 
еси воистинну Богородица, рожд- 
шая по плоти истиннаго Бога, яко 
вся Тебе возможна суть и ёже аще 
восхощеши, Владычице, имаши си- 
лу все сиё совершити на небеси и на 
земли, и на всякое прошение даро- 
вати коемуждо на пользу: больным 
здравие, сущим на мӧри тишину и 
доброе кораблеплавание. Путеше- 
ствующим спутешествуй и охраняй 
их, пленённыя спасай от гӧрькаго 
рабства, утешай печальныя, облег- 

чай нищету и всякое иное телбс- 
ное злострадание: всех свобождай 
от душевных недугов и страстей, 
невидимыми Твойми предстатель- 
ствы и внушёньми, Яко да добре и 
непреткновённо совершив путь сея 
временныя жизни, улучим Тебою и 
оная вёчная благая во Царствии Не- 
бёснем. Верных, почтённых страш- 
ным именем Единороднаго Сына 
Твоего, уповающих на Твоё пред- 
стательство и на милость Твою и во 
всем имущих Тя ходатаицу и побор- 
ницу, укрепляй невидимо противу 
окружающих врагов, рассёй облак 
уныния, избави я от душевнаго ут- 
руждёния и подай им светлое бла- 
годушие и радость, и обнови мир 
и безмятёжие в сердцах их. Спаси 
молитвами Твойми, Владычице, сию 
Тебё посвященную паству, весь град и 
страну от глада, губительства, труса, 
потопа, огня, меча, нашествия ино- 
племённых и междоусобныя брани и 

всякий праведно подвигшийся на ны 
гнев обрати, по благоволёнию и бла- 
годати Единороднаго Сына и Бога 
Твоего, Емуже подобает всякая слава, 
честь и поклонёние, со Безначальным 
Его Отцем, с Совечным и Животворя- 
щим Его Духом, ныне, и присно, и во 
веки веков. АМИНЬ. 


АҺАФИСТ 
ОБЯТИТВАЮ НИҺОААЮ 


Кондак 1 

Возбранный Чудотворче и изряд- 
ный угодниче Христов, миру всему 
источаяй многоценное милости миро 
и неисчерпаемое чудёс море, восхва- 
ляю тя любовию, святителю Нико- 
лае: ты же, яко имсяй дерзновёние ко 
Господу, от всяких мя бед свободи, да 
зову ти: 

Радуйся, Николае, великий Чудо- 
творче. 


Икос 1 


Ангела образом, земнаго суща есте- 
ством яви тебё всея твари Создатель; 
благоплодную бо доброту души тво- 
ея провидев, преблажённе Николае, 
научи всех вопити тебе сице: 

Радуйся, от утробы матерния очи- 
щенный; радуйся, даже до конца 

освящённый. Радуйся, рождением 
свойм родителей удививый; радуй- 
ся, силу душевную абие по рожде- 
ствё явивый. Радуйся, саде земли 
обетования; радуйся, цвёте Божё- 
ственнаго саждёния. Радуйся, ло- 
зо добродётельная винограда Хри- 
стӧва; радуйся, дрёво чудоточное 
рая Иисусова. Радуйся, крине рай- 
скаго прозябёния; радуйся, миро 
Христова благоухания. Радуйся, 
яко тобою отгонится рыдание; ра- 
дуйся, яко тобою приносится рало- 
вание. Радуйся, Николае, великий 
Чудотворче. 


Кондак 2 


Видяще твойх мир излияние, Бого- 
мудре, просвещаемся душами и теле- 
сы, дивнаго тя мироточца живонос- 
на, Николае, разумёюще: чудесы бо, 
яко водами, благодатию Божиею из- 
ливающимися, напаяеши верно во- 
пиющих к Богу: Аллилуиа. 

Икос 2 

Разум неуразуменный вразумляя 
о Святей Троице, был еси в Никёи 
со святыми отцы поборник исповеё- 
дания православныя вёры: равна бо 
Отцу Сына исповедал еси, соприс- 
носущна и сопрестольна, Ариа же 
безумнаго обличил еси. Сего ради 
вернии научишася воспевати тебе: 

Радуйся, великий благочестия стол- 
пе; радуйся, верных прибёжища грале. 
Радуйся, твёрдое Православия укрепле- 
ние; радуйся, честное Пресвятыя Трои- 
цы носило и похвалёние. Радуйся, Отцу 
равночёстна Сына проповёдавый; ра- 
дуйся, Ариа возбесившагося от Собора 
святых отгнавый. Радуйся, отче, отцёв 
славная красото; радуйся, всех бого- 
мудрых премудрая доброто. Радуйся, 
огненная словеса испущаяй; радуйся, 
добре стадо своё наставляяй. Радуйся, 
яко тобою вера утверждается; радуйся, 
яко тобою ёресь низлагается. Радуйся, 
Николае, великий Чудотворче. 


Кондак 3 

Силою, данною ти свыше, слезу 
всяку отъял еси от лица люте стра- 
ждущих, богоносне отче Николае: 
алчущим бо явился 6си кормитель, 
в пучине морстей сущим изрядный 
правитель, недугующим исцеление и 
всем всяк помощник показался еси, 
вопиющим Богу: Аллилуиа. 


Икос 3 


Имсяше воистинну, отче Николае, 
с Небесё песнь тебё воспеваема бы- 
ти, а не от земли: како бо кто от чело- 
век возможет твоея святыни величия 
проповедати? Но мы, любовию тво- 
ёю побеждаеми, вопиём ти сице: 

Радуйся, образе агнцев и пастырей; 
радуйся, святое очистилище нравов. 
Радуйся, добродетелей великих вме- 
стилище; радуйся, святыни чистое и 
честное жилише. Радуйся, светильни- 
че всесвётлый и вселюбимый; радуй- 
ся, свете златозарный и непорочный. 

Радуйся, достойный Ангелов собе- 
сёдниче; радуйся, добрый человеков 
наставниче. Радуйся, правило вёры 
благочестивыя; радуйся, образе кро- 
тости духовныя. Радуйся, яко тобою 
от страстей телесных избавляемся; 
радуйся, яко тобою сладостей духов- 
ных исполняемся. Радуйся, Николае, 
великий Чудотворче. 


Кондак 4 

Буря недоумения смущает ми ум, 
како достойно есть пети чудеса твоя, 
блаженне Николае; никтоже бо мо- 
жет я исчести, аще бы и многи язы- 
ки имел и глаголати восхотёл; но мы 
дивно Богу, в тебе прославляющему- 
ся, дерзаем воспевати: Аллилуиа. 


Икос 4 


Слышаша, богомудре Николае, 
ближнии и дальнии величие чудес 
твоих, яко по воздуху легкими благо- 
датными крилами навыкл еси сущих в 

бедах предваряти, скоро от тех избав- 
ляя всех, вопиющих к тебе таковая: 

Радуйся, избавление от печали; 
радуйся, подаяние благодати. Ра- 
дуйся, нечаемых зол прогонителю; 
радуйся, желаемых благих насади- 
телю. Радуйся, скорый утёшителю в 
бедё сущих; радуйся, страшный на- 
казателю обидящих. Радуйся, чудёс 
пучино, Богом излиянная; радуй- 
ся, закона Христова скрижали, Бо- 
гом писанныя. Радуйся, крепкое па- 
дающих возведёние; радуйся, право 
стоящих утверждёние. Радуйся, яко 
тобою всякая лесть обнажается; ра- 
дуйся, яко тобою всякая истина сбы- 
вается. Радуйся, Николае, великий 
Чудотворче. 


КондаК 5 
Боготёчная звезда явился еси, на- 
ставляя по морю плавающих люте, 
имже смерть предстояше вскоре ино- 
гда, аше не бы ты предстал еси при- 

зывающим тя в помощь, Чудотворче 
святый Николае; уже бо нестыдно 
бесом летающим, и погрузити кораб- 
ли хотящим запретив, отгнал еси их, 
вёрныя же научил еси спасающему 
тобою Богу взывати: Аллилуиа. 


Икос 5 


Видеша отроковицы, на брак сквёр- 
ный нищеты ради уготованныя, вели- 
кое твоё к нищим милосердие, пре- 
блаженне отче Николае, егда старцу 
родителю их нощию узелцы три злата 
таяся подал еси, самаго со дшерьми 
избавляя от падёния греховнаго. Того 
ради слышиши от всех сице: 

Радуйся, милости превеликия сокро- 
више; радуйся, промышлёния о людех 
приятелише. Радуйся, пище и отра- 
до к тебё прибегающих; радуйся, хлё- 
бе неснедаемый алчущих. Радуйся, 
богатство, ббдне живущим на земли 
Богом данное; радуйся, воздвйжение 
скорое убогих. Радуйся, быстрое ни- 

щих услышание; радуйся, скорбящих 
приятное попечение. Радуйся, триёх 
дев непорочный невестителю; радуй- 
ся, чистоты усёрдный хранителю. Ра- 
дуйся, ненадёжных надёяние; радуй- 
ся, всего мира наслаждение. Радуйся, 
Николае, великий Чудотворче. 


Кондак 6 

Проповёдует мир весь тебе, пребла- 
женне Николае, скораго в бедах за- 
ступника: яко многажды во едином 
часё по земли путешествующим и по 
морю плавающим, предваряя, пособ- 
ствуеши, купно всех от злых сохра- 
няя, вопиющих к Богу: Аллилуиа. 


Икос 6 


Возсиял еси свет животный, избав- 
ление нося воеводам, неправедную 
смерть прияти имущим, тебе, добрый 
пастырю Николае, призывающим, 
егда вскоре явлься во сне цареви, уст- 
рашил еси его, сих же невреждённых 

отпустити повелёл еси. Сего ради с 
ними купно и мы благодарственно 
вопиём ти: 

Радуйся, усёрдно призывающим тя 
помогаяй; радуйся, от неправеднаго 
убиёния избавляяй. Радуйся, от лё- 
стныя сохраняяй клеветы; радуйся, 
неправедныя разрушаяй советы. Ра- 
дуйся, растерзаяй лжу яко паучину; 
радуйся, возношаяй славно истину. 
Радуйся, неповинных от уз разрешё- 
ние; радуйся, и мертвецёв оживление. 
Радуйся, проявителю правды; радуй- 
ся, помрачителю неправды. Радуйся, 
яко тобою неповиннии избавлени от 
меча; радуйся, яко тобою насладиша- 
ся света. Радуйся, Николае, великий 
Чудотворче. 


КондаК 7 
Хотя богохульное еретическое от- 
гнати злосмрадие, миро войстинну 
благовонное, таинственное явился 
еси, Николае: люди мирёйския упасл 

еси и весь мир свойм благодатным 
миром исполнил еси. И от нас убо бо- 
гомёрзкое греховное злосмрадие от- 
жени, да благоприятно Богу вопиём: 
Аллилуиа. 


Икос 7 


Новаго тя Ноя, наставника ковчёга 
спасительнаго разумеем, отче святый 
Николае, бурю всех лютых разгоняю- 
щаго направлением своим, тишину 
же Божественную приносящаго во- 
пиющим таковая: 

Радуйся, обуреваемых тихое приста- 
нище; радуйся, утопающих известное 
хранилище. Радуйся, плавающих по- 
среде пучин добрый кормчий; радуй- 
ся, треволнёния морская уставляю- 
щий. Радуйся, превождёние сущих 
в вихрех; радуйся, согрёяние сущих во 
мразех. Радуйся, сияние, скорбный 
мрак разгоняющее; радуйся, светило, 
вся концы земли просвещающее. Ра- 
дуйся, от бёздны греховныя человеки 

избавляяй; радуйся, в бёздну адскую 
сатану ввергаяй. Радуйся, яко тобою 
дерзновённо бёздну милосёрдия Бо- 
жия призываем; радуйся, яко тобою 
от потопа гнёва избавльшеся, мир с 
Богом обретаем. Радуйся, Николае, 
великий Чудотворче. 


Кондак 8 

Странное чудо является прите- 
кающим к тебё, блаженне Николае, 
священная твоя церковь: в ней бо и 
малое моление приносяще, вёлиих 
недугов приёмлем исцелёние, аще 
токмо по Бозе упование на тя возлоб- 
жим, верно вопиюще: Аллилуиа. 


Икос 8 


Весь еси всем войстинну помощ- 
ник, богоносе Николае, и собрал еси 
вкупе вся прибегающия к тебё, яко 
свободитель, питатель и врач скорый 
всем земным, на похвалу всех подви- 
зая вопити к тебе сице: 

Радуйся, всяких исцелений источ- 
ниче; радуйся, люте страждущим 
помощниче. Радуйся, заре, сияю- 
шая в нощи греховной блуждаю- 
щим; радуйся, росо неботочная в 
знӧи трудов сущим. Радуйся, пода- 
ваяй требующим благостроєёние; ра- 
дуйся, уготовляяй просящим изоби- 
лие. Радуйся, многажды прошение 
предваряяй; радуйся, старым седи- 
нам силу обновляяй. Радуйся, мно- 
гих заблудших от пути истиннаго 
обличителю; радуйся, таин Божиих 
верный служителю. Радуйся, яко то- 
бою зависть попираем; радуйся, яко 
тобою благонравное житие исправ- 
ляем. Радуйся, Николае, великий 
Чудотворче. 


Кондак 9 
Всякия утоли болёзни, великий наш 
заступниче Николае, растворяя бла- 
годатная врачевания, услаждающая 
души наша, сердца же веселящая всех 

усердно к помощи твоей притекаю- 
щих, Богу же вопиющих: Аллилуиа. 


Икос 9 


Вития суемудренныя нечестивых 
видим тобою посрамленныя, бого- 
мудре отче Николае: Ариа бо хуль- 
ника, разделяюща Божество, и Са- 
вёллиа, смешающа Святую Троицу, 
препрел, нас же во Православии ук- 
репил еси. Сего ради вопиём ти сице: 

Радуйся, щите, защищаяй благочёс- 
тие; радуйся, мечу, посецаяй злочёс- 
тие. Радуйся, учителю Божёственных 
велений; радуйся, губителю богопро- 
тивных учёний. Радуйся, лествице, 
Богом утверждённая, ёюже восходим 
к небеси; радуйся, покрове, Богом 
зданный, имже покрываются мно- 
зи. Радуйся, немудрых умудривый 
твойми словесы; радуйся, ленивых 
подвигнувый твойми нравы. Радуй- 
ся, свётлосте заповедей Божиих не- 
угасимая; радуйся, луче оправданий 

Господних пресветлая. Радуйся, яко 
учением твойм сокрушаются ерети- 
ческия главы; радуйся, яко тобою 
вернии сподобляются славы. Радуй- 
ся, Николае, великий Чудотворче. 


Кондак 10 


Спасти хотя душу, плоть твою духо- 
ви покорил еси войстинну, отче наш 
Николае: молчаньми бо прежде и 
борёньми с помыслы, деянию бого- 
мыслие приложил еси, богомыслием 
же разум совершён стяжал еси, имже 
дерзновённо с Богом и Ангелы бесё- 
довал еси, всегда вопия: Аллилуиа. 


Икос 10 


Стена еси похваляющим, пребла- 
женне, чудеса твоя и всем к заступле- 
нию твоему прибегающим; тёмже и 
нас, в добродетели убогих, от нище- 
ты, напасти, недугов и нужд различ- 
ных свобождай, вопиющих ти с лю- 
бовию таковая: 

Радуйся, от убожества вёчнаго изы- 
маяй; радуйся, богатство нетленное 
подаваяй. Радуйся, брашно негиблю- 
щее алчущим правды; радуйся, питиё 
неисчерпаемое жаждущим жизни. 
Радуйся, от мятежа и брани соблюда- 
яй; радуйся, от уз и пленения свобо- 
ждаяй. Радуйся, преславный в бедах 
заступниче; радуйся, превеликий в 
напастех защитниче. Радуйся, мно- 
гих от погибели исхитивый; радуйся, 
безчисленных невреждённо сохра- 
нивый. Радуйся, яко тобою лютыя 
смёрти грешнии избегают; радуйся, 
яко тобою жизнь вечную кающиися 
получают. Радуйся, Николае, вели- 
кий Чудотворче. 


Кондак 11 
Пёние Пресвятей Троице паче иных 
принёсл еси, преблаженне Николае, 
умом, словом и делом: многим бо 
испытанием правовёрная повеления 
уяснил еси, верою, надёждою и любо- 


И 
456 о а О Ве О 


вию наставляя нас в Троице Единому 
Богу воспевати: Аллилуиа. 


Икос 11 


Светозарную лучу во мраце жития 
сущим неугасимую видим тя, Богом 
избранне отче Николае: с невещеёст- 
венными бо ангельскими светы бе- 
сбдуеши о несозданном Троическом 
Свёте, вёрных же души просвещае- 
ши, вопиющих ти таковая: 

Радуйся, озарёние Трисолнечнаго 
свёта; радуйся, деннице незаходимаго 
солнца. Радуйся, свещё, Божествен- 
ным пламенем возжженная; радуйся, 
яко угасил еси бесовский пламень не- 
чбстия. Радуйся, светлое правовёрия 
проповёдание; радуйся, доброзрачное 
света евангельскаго сияние. Радуйся, 
молние, ёреси пожигающая; радуйся, 
громе, устрашающий соблазняющия. 
Радуйся, истиннаго научителю разу- 
ма; радуйся, таинственнаго изъявите- 
лю ума. Радуйся, яко тобою попрася 

поклонение твари; радуйся, яко то- 
бою научихомся поклонятися Творцу 
в Троице. Радуйся, Николае, великий 
Чудотворче. 


Кондак 12 

Благодать, данную ти от Бога, свё- 
дущии, ралующеся твою память 
празднуем по долгу, преславный от- 
че Николае, и к чудному заступле- 
нию твоему вседушно притекаем; 
преславных же твоих деяний, яко 
песка морскаго и множества звёзд- 
наго исчести не могуще, недоумс- 
нием объяти бывше, вопиём к Богу: 
Аллилуиа. 


Икос 12 


Поюще твоя чудеса, восхваляем тя, 
всехвальне Николае: в тебе бо Бог, в 
Трӧице прославляемый, дивно про- 
славися. Но аще и попремногу со- 
ставленныя от души псалмы и пёсни 
приносим ти, Чудотворче святый, 

ничтоже творим равно дарованию 
чудес твойх, имже удивляющеся, во- 
пием к тебе таковая: 

Радуйся, Царя царствующих и Гос- 
пода господствующих служителю; 
радуйся, служителей Его небёсных 
сожителю. Радуйся, людем верным 
поможеёние; радуйся, рода христиан- 
скаго возвышение. Радуйся, побёды 
тезоименитый; радуйся, венченосче 
нарочитый. Радуйся, всех добродёте- 
лей зерпало; радуйся, всех притекаю- 
щих к тебе крёпкое забрало. Радуйся, 
по Бозе и Богородице все наше упо- 
вание; радуйся, телёс наших здравие 
и душ спасвние. Радуйся, яко тобою 
от вечныя смёрти свобождаемся; ра- 
дуйся, яко тобою безконёчныя жизни 
сподобляемся. Радуйся, Николае, ве- 
ликий Чудотворче. 


Кондак 13 
О пресвятый и пречудный отче 
Николае, утешение всех скорбящих, 

нынешнее наше приими прино- 
шеёние и от геённы избавитися нам 
Господа умоли богоприятным твойм 
ходатайством, да с тобою воспеваем: 
Аллилуиа. 


Этот Кондак читается трижды, 
затем Икос І и Кондак 1 


МОЛИТВА ПЕРВАЯ 


О всесвятый Николае, угодни- 
че преизрядный Господень, тёплый 
наш заступниче и везде в скорбех 
скорый помощниче! Помозӣ ми, 
грёшному и унылому, в настоящем 
сем житий, умоли Господа Бога 
даровати ми оставление всех мо- 
их грехов, елико согреших от юно- 
сти моея, во всем житии моём, дё- 
лом, словом, помышлёнием и всёми 
мойми чувствы; и во исходе души 
моея помози ми, окаянному, умоли 
Господа Бога, всея твари Содетеля, 
избавити мя воздушных мытарств и 

вёчнаго мучения, да всегда прослав- 
ляю Отца и Сына и Святаго Духа 
и твоё милостивое предстательст- 
во, ныне и присно и во вёки веков. 
Аминь. 


МОЛИТВА ВТОРАЯ 


О добрый наш паетырю и бого- 
мудрый наставниче, святителю Хри- 
стов= Никояае! Услыюи нас гренных, 
молящихся тебе=и призывающих в 
помощь скорое предстательство твое= 
виждь нас немощных отвсюду улов- 
ляемых, всякаго блага лишенных и 
умом от малодуюния помраченных: 
потщиея, угодниче Божий, не ос- 
тавити нас в греховнем плену=быти, 
да не будем в радость врагом нашыж 
и не умрем в лукавых деявиих наних: 
моли=о нас недостойных Содезеля 
навнего и Владыку, Емуже ты со без- 
плотными лики предстоини: мияюс- 
тива к нам сотвори оға нанего в 
нынешнем житии =я в будущем вене, 

да не воздает нам по делов наным 
и по нечистоте=ердее наних, но по 
Своеҝ бларости воздает нам: на твое= 
бо ходатайство уповающе, твои 
предстательством хвағяимся, твоеза- 
ступлевие на пожощь призываем, и 
ко пресвятому образу твоему=при- 
паяающе, помощи проеим: избави 
нас, угодвниче Христов= от зол нахо- 
дявих на нас, и укроти=вояны стра- 
сте и бед возстаютних на нас, да 
ради святы=твои=молитв не обымет 
нас напаеяь и не погрязнем в пучине 
греховней и в тине страстеҝв наних: 
моли=святизтелю Христов Николае, 
Христа=Бога нанего, да подает нам 
мирное житие=и оставление грехов 
душаж же навым спасение и веяию 
милость, ныве и приено и во веки ве- 
КОР 


АҺАФИТ 
ОБЯТОАУ АРХАНГБАУ АМИХАНАУ 


Кондак 1 

Избранный Небёсных сил воеводо 
и рбда человёческаго заступниче, сиё 
тебе, иже тобою от скорбных избав- 
ляеми, благодарственное приносим 
пение: ты же, яко предстояй Пре- 
столу Царя Славы, от всяких нас бед 
свобождай, да с верою и любовию в 
похвалу тебе зовём: 

Радуйся, Михаиле, великий Архи- 
стратиже, со всеми Небёсными си- 
лами. 


Икос 1 


Яко ангельских огнезрачных ли- 
ков предстоятеля, ангельскими убо и 
языки подобаше восхвалити тя, Ми- 
хаиле; но дондеже вразумляемии то- 
бою навыкнем безплотных глаголом, 

услыши, аще и от человёческих, оба- 
че благодарных устён, сицевая: 

Радуйся, звезло мира первообраз- 
ная; Радуйся, свещё истины и прав- 
ды златозарная. Радуйся, лучей свёта 
несозданнаго первый во ангельских 
ликостояниях прибмниче; Радуй- 
ся, Ангелов начальниче. Радуйся, в 
немже наивящше светлёется слава 
Творческия десницы; Радуйся, имже 
красуются соборы всех существ без- 
плотных. Радуйся, Михаиле, великий 
Архистратиже, со всеми Небёсными 
силами. 


Кондак 2 

Провидяще веры очесы величие 
духовныя красоты и силу молние- 
носныя десницы твоея, Архангеле 
Божий, мы, яко земнии и плотию об- 
ложеннии, удивлением, радостию и 
благодарением ко Творцу всяческих 
исполняемся, зовуще со всёми Не- 
бесными силами: Аллилуиа. 


Икос 2 


Разум чист и свободен от страстей 
испроси нам, пречудный Михай- 
ле, Небёсных чинов начальниче, да, 
вознёсшеся мыслию от земных к Не- 
бёсным, хвалебную песнь воспоём 
ти сице: 

Радуйся, Божия неизречённыя кра- 
соты и доброты ближайший зрителю; 
Радуйся, всеблагих совётов Пресвя- 
тыя Троицы прийскренний таинни- 
че. Радуйся, превёчных судбб Троиче- 
ских вёрный исполнителю; Радуйся, 
емуже с любовию удивляются Небес- 
ная воинства. Радуйся, егоже с верою 
прославляют земнорбднии; Радуйся, 
егоже трепещут адския силы. Радуй- 
ся, Михаиле, великий Архистратиже, 
со всеми Небесными силами. 


Кондак 3 
Силу необоримыя рёвности по сла- 
ве Божией в себе являя, стал еси во 
главе ликов ангельских, Михаиле, 

противу дышащаго злобою прегорда- 
го Денницы, емуже со темными клев- 
реты его с высоты небёсныя в преис- 
поднюю низвёржену сущу, воинства 
Небесная, тобою преславне водимая, 
с весёлием, яко едиными усты, пред 
Престолом Божиим возгласиша: Ал- 
лилуиа. 


Икос 3 


Имать тебё, Архангеле Михаиле, 
весь род христианский велика заступ- 
ника и дивна во бранех с противны- 
ми помощника; сего ради пречуднаго 
покрова твоего сподобитися желаю- 
ще, в день торжества твоего взываем 
ти сице: 

Радуйся, имже сатана, яко мол- 
ния, с небесе низвёржеся; Радуйся, 
имже хранимый род человеческий к 
небеси восходит. Радуйся, всесветла- 
го мира Горняго предивное украшес- 
ние; Радуйся, падшаго мира дольня- 
го преславное заступлёние. Радуйся, 

николиже силами зла побежденный; 
Радуйся, со всёми Ангелы Божиими 
в истине и правде на вёки благода- 
тию Божиею утвержденный. Радуй- 
ся, Михаиле, великий Архистратиже, 
со всвми Небёсными силами. 


Кондак 4 

‚Бури искушений и бед избави нас, 
Ангелов первопрестольниче, с лю- 
бовию и радостию пресвётлое тор- 
жество твоё совершающих; ты бо еси 
в бедах великий помощник и в час 
смёрти от злых духов хранитель и за- 
ступник всех, вопиющих твоему и на- 
шему Владыце и Богу: Аллилуиа. 


Икос 4 
Видяще твоё противу полчищ са- 
танинских дерзновёние, вси чинове 
ангельстии с радостию подвигошася 
во след тебё на брань за имя и славу 
своего Владыки, вопиюще: кто яко 
Бог? Мы же, вёдуще сатану под нога- 

ма твоима повержена, тебе, яко побе- 
дителю, зовём: 

Радуйся, имже мир и тишина на 
небеси водворишася; Радуйся, от не- 
гоже духове злобы даже до ада низ- 
ложишася. Радуйся, ангельския во- 
инства и силы мира невидимаго ко 
истреблёнию зла направляяй; Радуй- 
ся, прю и возмущение стихий мира 
видимаго незримо укрошаяй. Радуй- 
ся, подъёмлющих брань к духовом 
злобы поднеббсным дивный спобор- 
ниче; Радуйся, изнемогающих во ис- 
кушениих и напастех вёка сего крёп- 
кий помощниче. Радуйся, Михаиле, 
великий Архистратиже, со всеми Не- 
бёсными силами. 


Конлак 5 
Боготочный источник превеликих 
чудёс явился еси во храме твоём, иже 
в Хонех; не точию бо змий великий и 
страшный, на месте том пребывавый, 
силою твоёю потребися, но и струи 

вӧдныя, всякий недуг телёсный вра- 
чующия, открышася, да вси прослав- 
ляющему тя Владыце Ангелов с вё- 
рою зовут: Аллилуиа. 


Икос 5 


Слышаще и вбвдуще тя яко светило 
великое, посредё ликов ангельских 
блистающася, пречудный Михайле, 
к тебе, по Бозе и Пресвятей Матери 
Божией, прибегаем: озари лучами 
свёта твоего всех нас, вопиющих ти 
сице: 

Радуйся, вождю и хранителю в пус- 
тыни народа богоизбраннаго; Ра- 
дуйся, высокий посредниче закона, 
рукою Моисся на Синаи даннаго. 
Радуйся, у негоже судий и вожди Из- 
раилевы силу и покров обретаху; Ра- 
дуйся, чрез негоже пророцы и перво- 
священницы иудейстии дар ведения 
от Всеввлушаго Бога приимаху. Ра- 
дуйся, богобоязненныя законодавцы 
тайною премудростию снабдеваяй; 

Радуйся, суд и правду творящим бла- 
гость на сердце полагаяй. Радуйся, 
Михаиле, великий Архистратиже, со 
всеми Небёсными силами. 


Кондак 6 

Провозвёстника тя Божиих судеб 
егда узрё некогда Маное, недоумения 
и страха исполнися, мня не жити кто- 
му на земли; научён же от жены своея 
о благости явлёния и кротости словес 
твоих, в радости о имевшем родити- 
ся, По словеси твоему, сыне своём 
Сампсоне, благодарне возопи Боту: 
Аллилуиа. 


Икос 6 


Возсиял еси пречудно славою, 
Михайле, егла во образе человече- 
сте пред Иисусом Навином стал еси, 
глаголя: иззуй сапог с ногу твоею: аз 
есмь Архистратиг силы Господни. Та- 
ковому явлению твоему чудящеся, с 
любовию вопиём ти: 

Радуйся, боговёнчанных глав не- 
усыпный охранителю; Радуйся, про- 
тивляющихся власти, яко Божию 
повелению противящихся, скорый 
низложителю. Радуйся, усмирителю 
народных треволнёний; Радуйся, не- 
зримый упразднителю злочестивых 
обычаев. Радуйся, яко ты просвещае- 
ши сомнящихся в час лютых недо- 
умений; Радуйся, яко ты исхищаеши 
искушаемых от пагубоносных нава- 
ждений. Радуйся, Михайле, великий 
Архистратиже, со всеми Небёсными 
силами. 


Кондак 7 


Хотяй Владыка всяческих пока- 
зати, яко жребии сынов человёче- 
ских не самослучайнии суть, но в 
деснице Его выну содбржатся, да- 
де тя царствам земным заступника 
и хранителя, да племена и народы к 
вечному Царствию Божию уготов- 
ляеши; сего ради вси, вёбдущии о ве- 

лицем служёнии твоём спасёнию че- 
ловёческому, благодарне зовут Богу: 
Аллилуиа. 


Икос 7 


Новая чудеса показа нам, Архи- 
стратиже, тобою на земли всех чудес 
Творёц и Владыка, егда храм, во имя 
твоё созданный, от потоплёния вода- 
ми речными дивно спасл еси, струям 
потока в нёдра земная устремитися 
повелёвый; вже видя блаженный Ар- 
хипп с духовными чады своими, бла- 
годарне к тебе возопи: 

Радуйся, святых храмов Божи- 
их несокрушимая оградо; Радуйся, 
врагом вёры Христовы необоримая 
преградо. Радуйся, егоже велению 
стихии покаряются; Радуйся, имже 
вси злобнии замыслы сокрушаются. 
Радуйся, верным радость от Пре- 
стола Вседержителя износящий; Ра- 
дуйся, неверных на стезю правды и 
истины приводящий. Радуйся, Ми- 

хаиле, великий Архистратиже, со 
всеми Небёсными силами. 


Кондак 8 

Странное чудо силы твоея, Архи- 
стратиже Божий, увиде на себе Авва- 
кум, егда по манию Божию восхитив, 
принбсл еси его скоротёчне от Иудёи 
в Вавилон, дати пищу Данийлу, в ро- 
ве со львы заключеёну; тёмже удивль- 
ся превеликому действию силы твоея, 
возопи с вёрою: Аллилуиа. 


Икос 8 


Весь еси в вышних, Михаиле, Пре- 
столу Царя Славы предстояй, не да- 
лёк еси и от нижних, ратуя выну со 
врагами спасёния человёческаго; 
тёмже вси вожделеннаго Отёчества 
Небеснаго достигнути хотящии со- 
гласно тебе зовут: 

Радуйся, начальниче трисвятаго 
ангельскаго пения; Радуйся, земно- 
родных присно готовый предстате- 

лю и хранителю. Радуйся, прегордаго 
фарабна с неверными египтяны по- 
разивый страннообразно; Радуйся, 
верныя иудёи путеводивый в пусты- 
ни преславно. Радуйся, имже угасӣся 
пламень пёщи вавилонския; Радуйся, 
Михаиле, великий Архистратиже, со 
всёми Небёсными силами. 


Кондак 9 

Вси иноцы Святыя Горы Афӧнския 
в радостный трёпет приидбша, видя- 
ше, како богобоязненна отрока, не- 
истовно от нечестивых златолюбцев 
во глубину морскую с камнем повёр- 
жена, спасл еси; темже приявшая его 
обитель, именем твоим красующися, 
благодарне взывает ко Господу: Ал- 
лилуиа. 


Икос 9 
Витий глаголы и любомудров смыс- 
лы не довлеют ко изглаголанию силы 
твоея, Михаиле, како во едину нощь 

сто осмьдесят и пять тысящ поразил 
еси от воев царя ассирийска Сенна- 
хирима, да накажется прочее не хули- 
ти имя Господне; мы же, почитающе 
святую рёвность твою о славе Бога 
Истиннаго, с весблием зовём ти сице: 

Радуйся, православных вӧинств 
непобедимый воевӧдо; Радуйся, зло- 
верных ратей страх и низложение. Ра- 
дуйся, правыя вёры и богопочитания 
насадителю; Радуйся, душевредных 
ересёй и расколов искоренителю. Ра- 
дуйся, благочестивыя Маккавёи на 
поле брани многажды укрепивый; 
Ралуйся, нечестиваго вождя Анти- 
охова Илиодора в самём храме пора- 
зивый. Радуйся, Михайле, великий 
Архистратиже, со всёми Небёсными 
силами. 


Кондак 10 
Спастися хотящим нам буди по- 
мощник тверд, Архистратиже Бо- 
жий, избавляяй и храняй нас от бед 

и напастей паче же от злых навыков 
и грехов наших, да, преспевающе в 
вёре, надежде и любви Христове, с 
радостию о предивнем заступлёнии 
твоём, ко Владыце Ангелов и человё- 
ков благодарне зовём: Аллилуиа. 


Икос 10 


Стена еси вёрующим человеком, 
Архистратиже Божий, и столп крёпок 
во бранех со врагами видимыми и не- 
видимыми; сего ради от сетей бесов- 
ских тобою избавляеми, благодарным 
сёрдцем и усты зовём сице: 

Радуйся, врагом вёры и сопротив- 
ником Святыя Церкве непобедимый 
противоборниче; Радуйся, смирён- 
ным провозвёстником Евангелиа не- 
утомимый споспешниче. Радуйся, 
во тьме зловерия седящих светом вс- 
ры Христовы просвещаяй; Радуйся, 
лжемудрием объюродевших на сте- 
зю истины и покаяния наставляяй. 
Радуйся, грозный отмстителю кле- 

нущимся именем Божиим всуе; Ра- 
дуйся, молниеносный карателю глу- 
мящихся безумне о Таинствех святыя 
веры. Радуйся, Михайле, великий 
Архистратиже, со всёми Небёсными 
силами. 


Кондак 11 


Пёние всякое хвалёбное побежда- 
ется множеством чудёс твойх, Ар- 
хистратиже Божий, яко совершена 
суть тобою не точию на небеси и на 
земли, но и в тёмных сёнех преис- 
подней, идёже глубиннаго змия свя- 
зал еси узами силы Господней, да из- 
бавляемии от злобы его благословят 
Владыку Небесё и земли, зовуще: 
Аллилуиа. 


Икос 11 


Светоносный служитель истины и 
чистоты богопочитания явился еси, 
Архистратиже, егда, провидя козни 
духа тьмы, воспретил еси ему име- 

нем Божиим, да не дерзнёт сокровён- 
ное тёло почившаго вождя Израилева 
Моисёа явити ко обожению чувст- 
венным сыновом Израилевым; сего 
ради, чтуще ныне благосвётлый со- 
бор твой, благодарне вопиём ти: 

Радуйся, чистоту боговёдения во 
дни Вётхаго Завёта среди иудеев со- 
хранивый; Радуйся, плевелы заблу- 
ждений во дни Новыя благодати 
многажды искоренивый. Радуйся, 
языческих прорицалищ и кумиров 
истребителю; Радуйся, христианских 
подвижников и страстотёрпцев укре- 
пителю. Радуйся, немощныя духом 
силою благодати Божия исполняяй; 
Радуйся, изнемогающия плотию все- 
оружием вёры облекаяй. Радуйся, 
Михаиле, великий Архистратиже, со 
всёми Небёсными силами. 


Кондак 12 


Благодать от Бога с Небесе испроси 
нам, поющим во славу всечестнаго 

имене твоего, Михаиле, да, осеняеми 
твойм заступлением, во всяком бла- 
гочестии и чистоте поживем, донде- 
же, отрешеннии смертию от уз плоти, 
сподобимся предстати огнезрачному 
Престолу Царя Славы и с лики ан- 
гельскими возопити: Аллилуиа. 


Икос 12 


Поюще многообразная твоя чудеса, 
Михаиле, во спасвние наше содёян- 
ная, молим Господа и Владыку вся- 
ческих, да дух ревности по славе Бо- 
жией, иже в тебе, николиже оскудбет 
и внас, зовущих ти сице: 

Радуйся, верных рабов Божиих во 
время благопотребно на высоту вла- 
сти предивне поставляяй; Радуйся, 
продерзых и недостойных с высо- 
ты силы и славы незримо низлагаяй. 
Радуйся, в день последний избран- 
ных от четырех концев земли имёяй 
собрати; Радуйся, имже грёшныя, 
яко плёвелы, по гласу Божию огню 

вечному преданы будут. Радуйся, 
имже сатана со ангелы его во 6зеро 
огненное на вёки повергнется; Ра- 
дуйся, имже праведнии во обителех 
Отца Небёснаго преславне водво- 
рятся. Радуйся, Михаиле, великий 
Архистратиже, со всёми Небёсными 
силами. 


Кондак 13 р 

О пречудный Архангелов и Анге- 
лов начальниче, за предивное слу- 
жение твоё спасению рода человёче- 
скаго приими от нас возносимый к 
тебе ныне глас хвалы и благодарёния 
и, яко исполнь силы Божией, по- 
крый нас невещёственныма крилома 
твоима от всех враг видимых и неви- 
димых, да прославляемому тобою и 
прославившему тя Гӧсподу выну зо- 
вём: Аллилуиа. 


Этот Кондак читается трижды, 
затем Икос І и Кондак 1 


Молитва 


О святый Михайле Архангеле, по- 
милуй нас, грешных, требующих 
твоего заступления, сохрани нас, раб 
Божиих (имена), от всех видимых и 
невидимых враг, паче же укрепи от 
ужаса смертнаго и от смущения диа- 
вольскаго и сподоби нас непостыдно 
предстати Создателю нашему в час 
страшнаго и праведнаго Суда Его. 
О всесвятый, великий Михаиле Ар- 
хистратиже! Не презри нас, грешных, 
молящихся тебе о помощи и заступ- 
лении твоём в веце сем и в будущем, 
но сподоби нас тамо купно с тобою 
славити Отца и Сына и Святаго Духа 
во веки веков. 


АҺАФИСТ 
СВЯТОМУ БЄЛИҺОМУЧБНИҺУ 
И ПОБЄДОНООЦУ Г®ФРГИЮ 


итомый о сохранении 
христолюбивых воинов невредимыми 
на поле брани, даровании им победы, 
а также о помощи без вести 
пропавшим и их нахождении 


Кондак 1 

Возбранному воеводе и победонос- 
цу Георгию составим похвалу, яко хо- 
датаю нашему и скорому помбщни- 
ку: ты же, святый великомучениче, 
яко имёяй дерзновение ко Господу, от 
всяких нас бед свободи, да зовём ти: 

Радуйся, Георгие, великий победо- 
носче. 


Икос 1 


Ангелов Творёц и всея твари Содё- 
тель, явивый тя Цёркви Своей веры 

поборника и за веру непобедима- 
го страстотёрпца, внушает нам, за 
подвиги страданий твоих, восхваля- 
ти тя, святе Георгие, сице: 

Радуйся, до конца Иисуса Сы- 
на Божия возлюбивый; радуйся, 
за имя Его с любовию душу свою 
положивый. Радуйся, исповедни- 
че, от Бога призванный; радуйся, 
подвижниче, Божиею благодатию 
прославленный. Радуйся, Ангелов 
сожителю; радуйся, пророковравно- 
стоятелю. Радуйся, Георгие, великий 
победоносче. 


Кондак 2 


Видя гонбние нечестивых на 
христианы, не убоялся еси коз- 
ни их и мучительства, богомуд- 
ре, но яко добрый воин Христов, 
вся своя нищим раздав, волею по- 
тбкл еси на совет их неправедный, 
Христу, Вождю и Богу своему поя: 
Аллилуиа! 


Икос 2 

Разумно уразумев Единаго Бога, в 
Трех Ипостасех боголёпно покланяе- 
маго, твёрдым умом исповёдал еси 
Его на соборищи нечестивых, и тако 
обличил еси безумнаго царя безумное 
поклонение твари. Сего ради за твоё 
высокое любомудрие приими от нас, 
Георгие, усёрдныя похвалы: 

Радуйся, Единаго истиннаго Бога 
проповёдниче; радуйся, Пресвятыя 
Троицы вёрный защитниче. Радуйся, 
вёлию православнаго исповёдания 
тайну неверным показавый; радуйся, 
идольскаго служения прелесть обли- 
чивый. Радуйся, риторе Божествен- 
ный; радуйся, витие, премудрости 
исполненный. Радуйся, Георгие, ве- 
ликий победоносче. 


Кондак З 
Сила Божия, просвещающая вся- 
каго человека, грядущаго в мир, и в 
темнице тя, страждущаго, посетила 

есть, смиренномудре Гебргие: понёже 
ты вся жития сего тленная, яко умёты 
презрев, Единому Христу прилепился 
еси, да за имя Его добре воинствовав, 
сподобишися тому со Ангелы вечно 
воспевати: Аллилуиа. 


Икос 3 


Имея ум и сёрдце, Духом Святым 
озарённыя, ты по внушению Его по- 
ревновал еси подвизатися за имя 
Христово, до крове стоя бо мужест- 
венно в вёре, обличил еси вознесеён- 
ную нечестиваго соборища гордыню. 
Сего ради хвалим тя, всемудре Геор- 
гие, сице: 

Радуйся, щите, воздвигнутый на 
охранение благочестия; радуйся, ме- 
чу, подъятый на посечение нечестия. 
Радуйся, столпе веры; радуйся, сте- 
но и утверждёние Христовы Церкви. 
Радуйся, верных удобрёние; радуйся, 
неверных страх и посрамлёние. Ра- 
дуйся, Георгие, великий победоносче. 


Кондак 4 

Безумный мучитель, дышуще на тя 
убийством, страстотёрпче Георгие, 
жаждал бо крове твоея, яко пес алч- 
ный, повелевая распяти на колеси 
тело твоё и злейшим мукам предати: 
ты же, возмогая о Господе, с твёр- 
дым упованием к Богу взывал еси: 
Аллилуиа. 


Икос 4 


Слышавше от тебе Диоклитиан и 
жрецы идольстии словеса премудро- 
сти, распыхахуся на тя злобою, паче 
же егда рекл еси: о парю мучителю! 
почто мя всуе истязуеши, мне бо еже 
жити Христос, и еже умрети приоб- 
ретёние; трудно ти есть противу рож- 
на прати. Сего ради мы взываем ти, 
великоимените Георгие, сице: 

Радуйся, за мужественное испо- 
вёдание вёры на колеси кровь свою 
пролиявый; радуйся, кровию сво- 
ёю торжество веры возвеличивый. 

Радуйся, апостолов соревнителю; 
радуйся, вольным Христовым стра- 
стём подражателю. Радуйся, побор- 
ниче вёры непоколебимый; радуйся, 
страстотёрпче, адаманта твердёй- 
ший. Радуйся, Георгие, великий по- 
бедоносче. 


Конлак 5 
Боготёчной звезде подобен был еси 
Георгие, чудесным бо от Ангела исце- 
лёнием и видимым от колеса отрешё- 
нием научил еси неверных вёровати в 
Троицу Единосущную и Той купно с 
тобою воспевати: Аллилуиа. 


Икос 5 

Видеша народи чудеса силы Божия, 
яве на тебе бываемыя, с кротостию 
учёние Христово от тебё прияша и 
возопиша, глаголюще: воистинну ве- 
лик Бог христианский! Сего ради и 
мы, восхваляя тя, достославне Геор- 
гие, взываем сице: 

Радуйся, светоносным спасёния 
словом тму невёрия разгнавый; ра- 
дуйся, мученическим веры испо- 
вёданием невёрныя ко Христу об- 
ративый. Радуйся, легеоны воин 
земных в небёсное воинство пред- 
водяй; радуйся, яко вбин Христов 
с небёсными вои пребываяй. Ра- 
дуйся, ратоборцев славо; радуйся, 
пресветлаго мученическаго лика 
красото. Радуйся, Георгие, великий 
победоносче. 


Кондак 6 

Проповёдником истины, духонос- 
ным апостолом поревновав, крестом 
миру распялся еси, страстотерпче: се 
бо яко Иона во чрево китово, в пещь 
нерастворённыя извести стремглав 
ввержен был еси, да прославится те- 
бё ради дивный во святых Господь, 
Емуже ты и в рове известнем, яко 
во храме славы, умно взывал еси: 
Аллилуиа. 


Икос 6 


Возсиявый в триднёвном Своём 
от гроба востании всесильный ада и 
смерти Победитель Иисус, спасё тя 
от адова истлёния, страстотёрпче Ге- 
оргие: по триёх бо днех обретоша тя 
в извести жива, и в воздеянии рук 
поюща Бога: сего ради вельми при- 
страшни быша и ужасошася. Мы же, 
радующеся, восписуем ти побёдную 
песнь: 

Радуйся, позорным в известный 
ров низвержением вознесённую 
диавола гордыню низложивый; ра- 
дуйся, дивным от Бога спасёнием, 
звёрство мучителя победивый. Ра- 
дуйся, яко незлобив сый, за творив- 
ших ти напасть молился еси, яко за 
благотворцев; радуйся, яко об об- 
ращёнии их, якоже Павел о еврё- 
ех, болёзновал еси. Радуйся, мужу 
желаний; радуйся, сосуде избран- 
ный. Радуйся, Геӧргие, великий 
победоносче. 


Кондак 7 

Хотяй всячески уловити сёрдце твоё 
к прёлести идол, нечестивый мучи- 
тель умышляет прельстити тя вол- 
шебными чаровании: ты же, богоиз- 
бранне, с Давидом восклицая: о Бозе 
спасёние моё и слава моя, верно Тому 
пел еси: Аллилуиа. 


Икос 7 


Новое показа зло лукавый оный са- 
таны служитель Диоклетиан, егда в 
безумной своей ко идолом ревности, 
повеле напоити тя, Георгие, ядом: ты 
же исполнен сый вёры и упования, 
аще и смертное испил, обаче без вре- 
да пребыл еси, богохвальне, тёмже и 
мы вопиём ти: 

Радуйся, яко в уповании на Бога 
жива не посрамился еси; радуйся, яко 
мучителя ни во чтоже вменил еси. 
Радуйся, бесов отгнателю; радуйся, 
волшёбныя козни разрушителю. Ра- 
дуйся, яко тобою дивен Бог во святых 

Своих является; радуйся, яко тобою 
благочестно имя Христово прослав- 
ляется. Радуйся, Георгие, великий 
победоносче. 


Кондак 8 

Странный и страшный совет бысть 
от некоего волхва нечестивому ца- 
рю, да повелит ти, в доказательство 
правости вёры Христовой, словом 
воскресити мертваго: ты же, Георгие, 
ничтоже сумняся, воспевал еси Тому, 
Иже несть Бог мертвых, но Бог жи- 
вых: Аллилуиа. 


Икос 8 


Всежеланный и Сладчайший Иисус, 
Егоже ты всею душёю и всем сёрдцем 
возлюбил еси, всеблажённе Георгие, 
слыша тёплое веры твоёя моление, 
вскоре повеле по слову твоему вос- 
крёснути мертвому, прославления ра- 
ди имени Своего, и верных утверждё- 
ния, неверным же и ослеплённым на 

удивлёние и богопознание. Сего ради 
по долгу вопиём ти: 

Радуйся, яко Господь сил дивная 
на тебе явил есть; радуйся, яко то- 
бою мертваго от гроба воскресил 
есть. Радуйся, ослеплённому волхву 
умное веры прозрёние даровавый; 
радуйся, многим, Христа ради по- 
страдавшым, во святая святых путь 
показавый. Радуйся, Рима удивлё- 
ние; радуйся, христианскаго рода 
возвышение. Радуйся, Георгие, вели- 
кий победоносче. 


Кондак 9 

Вси Ангели восхвалиша Бога, да- 
ровавшаго ти таковое мужество, Ге- 
оргие, яко и в темничном заточении 
не преставал еси молитвенно бодрст- 
вовати. Сего ради, яко великий таин- 
ник Божия благодати, удостоился еси 
видети в видении Господа, венцём 
нетлёния главу твою венчающа, да и 
мы с тобою вопием: Аллилуиа. 


Икос 9 


Витии многовещаннии риторскими 
своими языки не возмогут изрещи те- 
бё достойныя хвалы, Георгие, многих 
ради твоих подвигов и болезней, ихже 
за Христа и Цёрковь подъял еси волею. 
Сего ради и мы, недоумёя восхваляти 
тя по достоянию, воспеваем сице: 

Радуйся, вольным за Христа и Цёер- 
ковь страданием ветхаго в себе Ада- 
ма распявый; радуйся, за доблестное 
страдание венёц правды от руки Гос- 
подни приявый. Радуйся, правило 
ревности благочестивыя; радуйся, 
образе нищеты духовныя. Радуйся, 
яко не себе, но Единому Христу доб- 
ре угодил еси; радуйся, яко за Христа 
на многообразныя смёрти готов был 
еси. Радуйся, Георгие, великий побе- 
доносче. 


Кондак 10 


Спасти хотя души во тме идолослу- 
жёния погибающих, боголюбче Ге- 

ӧргие, ты, ревнуя, поревновал еси, 
яко Илиа по Бозе: вшед бо во храм 
идолский, силою Божиею разгнал 
еси бесы, сокрушил идолы, посра- 
мил жрецы и, яко победитель, не с 
человеки, но со Ангелы пел еси Богу: 
Аллилуиа. 


Икос 10 


Стены безчувственнее окаменён- 
ный сёрдцем мучитель твой, Георгие, 
не уразуме Бога, яве тобою чудодей- 
ствующа, но до конца пребыл есть, 
яко аспид, затыкаяй ушы свой. Сего 
ради повелё усещи тя на позорищи 
во главу, яко злодся: ты же, болезнуя 
о погибели души его, радостно приял 
еси кончину, за нюже мы тя ублажаем 
любовию сице: 

Радуйся, веру, надёжду и любы до 
конца сохранивый; радуйся, во ус- 
пении твоём многая и великия чу- 
деса сотворивый. Радуйся, оружием 
благоволёния Бӧжия венчанный на 


СЯ 
494 О ОК СШ СӘТ О 


земли; радуйся, славою и велелёпием 
украшенный на небеси. Радуйся, че- 
ловёче Божий; радуйся, добрый вои- 
не Христов. Радуйся, Георгие, вели- 
кий победоносче. 


Кондак 11 

Пение Пресвятей Трӧице паче 
иных воздал еси, святый великому- 
чениче Георгие, не словом точию и 
умом, но живым всего себя в жертву 
принесвнием: подражая бо распято- 
му за ны непорочному Агнцу Хри- 
сту, положил еси душу свою за други 
своя волею. Тёмже убо аще и недо- 
вӧльни есмы к похвалению таковыя 
твоёя доблести, больше бо сея люб- 
ве никтоже имать, обаче благодар- 
ни суще, поём Дивному во святых: 
Аллилуиа. 


Икос 11 


Светоприёмный светильник истин- 
наго свёта, сущим на земли являеши- 

ся, богоизбранне Георгие, просве- 
щаеши бо сердца вёрных, и к разуму 
Божественному вся наставляеши, по- 
учая и нас весело взывати: 

Радуйся, яко в пресвётлых ангель- 
ских чертозех вселяешися; радуй- 
ся, яко не в гадании, но лицём к 
лицу, невечерняго Троическаго свё- 
та причащаешися. Радуйся, нищих 
питателю и обӣдимых защитниче; 
радуйся, немощных врачу и царёй 
поборниче. Радуйся, православным 
воином во бранех поборниче; радуй- 
ся, о спасёнии грешников тёплый 
ходатаю. Радуйся, Георгие, великий 
победоносче. 


Кондак 12 
Благодать, данную ти от Бога, вё- 
дуще, память твою празднуем, вели- 
комучениче Георгие, и с усердным 
молением к чудотворному образу 
твоему притекающе, твоёю всесиль- 
ною о Господе помощию, яко не- 

оборимою стеною, ограждаемся. Се- 
го ради восхваляя тя, усёрдно зовём 
Богу: Аллилуиа. 


Икос 12 

Славную кончину твою поюще, ёю- 
же возвеличился еси яко добрый во- 
ин Христов, молим тя, страстотерпче 
Гебргие: буди нам во всем ко благу 
помощниче, и услыши ны, усердно 
взывающих ти: 

Радуйся, яко тобою Цёрковь вёр- 
ных просвещается; радуйся, яко имя 
твоё и между неверными прославля- 
ется. Радуйся, дивная исповедников 
славо; радуйся, высокая мучеников 
похвало. Радуйся, телес наших целеб- 
ниче; радуйся, о душах наших молит- 
венниче. Радуйся, Георгие, великий 
победоносче. 


Кондак 13 


О всеблажённый и святый велико- 
мучениче Гебргие, приими сиё наше 

хвалебное пение и избави нас от вся- 
каго зла твоим тёплым к Богу хода- 
тайством, да с тобою воспеваем: Ал- 
лилуиа. 


Этот Кондак читается трижды, 
затем Икос І и Кондак 1. 


МОЛИТВА 


О всехвальный, святый великому- 
чениче и чудотворче Георгие! При- 
зри на ны скорою твовю помощию 
и умоли Человеколюбца Бога, да не 
осудит нас, грешных, по беззакони- 
ям нашим, но да сотворит с нами по 
велицей Своей милости. Не презри 
моления нашего, но испроси нам у 
Христа и Бога нашего тихое и бого- 
угодное житиё, здравие же душев- 
ное и телёсное, земли плодородие 
и во всем изобилие, и да не во зло 
обратим благая, даруемая нам то- 
бою от всешедраго Бога, но во сла- 
ву святаго имени Его и в прославлё- 

ние крепкаго твоего заступления, да 
подаст Он стране нашей, боголю- 
бивому воинству ея и всем право- 
славным христианам на сопостаты 
одолёние, и да укрепит державу на- 
шу непременяемым миром и благо- 
словёнием. Изряднее же да оградит 
нас святых Ангел Своих ополчёни- 
ем, во ёже избавитися нам, по исхо- 
де нашем из жития сего, от козней 
лукаваго и тяжких воздушных мы- 
тарств его, и неосужденным пред- 
стати Престолу Господа славы. Ус- 
лыши ны, страстотёрпче Христов 
Георгие, и моли за ны непрестанно 
Триипостаснаго Владыку всех Бога, 
да благодатию Егб и человеколюби- 
ем, твоею же помощию и заступлё- 
нием обрящем милость, со Ангелы 
и Архангелы и всёми святыми одес- 
ную правосуднаго Судий стати, и 
Того выну славити со Отцём и Свя- 
тым Духом, ныне и присно, и во вё- 
ки веков, аминь. 


_ &ВАФИОТ 
оБАТФИ БОАИБУМУЧЕНИЦе 
АНАОТАСИИ УЗУРЕШИТФАБНИЦе 


чтомый об избавлении из заключения, 
а также об избавлении от Уз греховных 


Кондак 1 

Избранней угоднице Христовой, 
всеблажённей великомученице Ана- 
стасии похвальное пение приносим, 
яко имущей многое дерзновение ко 
Господу вже от всяких бед, скорбей и 
болёзней свобождати вёрныя, и с лю- 
бовию взываем сице: 

Радуйся, всеблажённая велико- 
мученице Анастасие, узников свя- 
тая посетительнице и молитвеннице 
о душах наших. 


Икос 1 
Ангелом уподобилася еси разу- 
мом чистым, познавши Того, Иже 

есть всего видимаго и невидимаго 
вечное начало и единый конёц же- 
ланий всех благочестивых; мы же, 
восхваляюще мудрое обучение твое 
от святаго мученика Хрисогона, с 
любовию вопиём ти: 

Радуйся, возлюбившая вёру Христо- 
ву; радуйся, последовавшая благочёс- 
тию матере твоея Фавсты. Радуйся, 
соблюдшая чистоту дёвства твоего; 
радуйся, всегда невидимо охраняемая 
Ангелами. Радуйся, чистотою тво- 
ёю к Богу приблизившаяся. Радуйся, 
всеблажённая великомученице Ана- 
стасие, узников святая посетительни- 
це и молитвеннице о душах наших. 


Кондак 2 


Видящи святая Анастасия, яко мно- 
зи христиане страждут в темницах за 
Имя и учение Иисус Христово, на- 
чат со усёрдием служити им, утешати 
же и целити я содёйствующу Богу, со 
благоговёнием поюше: Аллилуиа. 


Икос 2 

Уразуме богомудрая Анастасия, яко 
вся мира сего красная тлёнию при- 
частна суть, и того ради презревши 
светлыя одёжды и утвари многоцён- 
ны, тайно оболкшися во одёжды ни- 
щих, вхождаше в темницы послужи- 
ти исповёдником Христовым; мы же 
мысленно споследствующе ей, взы- 
ваем к ней с любовию: 

Радуйся, подражательнице Христо- 
ва; ралуйся, посетительнице заклю- 
чённых в темнице. Радуйся, утеши- 
тельнице исповедников Христовых; 
радуйся, злато и сребро твоё на них 
расточившая. Радуйся, тёми стяжав- 
шая Царствие Небесное; радуйся, ру- 
це и нозе святых омывавшая и власы 
их очищавшая. Радуйся, недуги их 
врачевавшая и телеса их чёстне по- 
гребавшая; радуйся, всеблажённая 
великомученице Анастасие, узников 
святая посетительнице и молитвен- 
нице о душах наших. 


Кондак 3 

Силою укрепляема свыше, святая 
мученице, послужи благочёстно свя- 
тым и посрами ненавистника всякия 
добродетели диавола, напустивша- 
го рабыню оклеветати ю пред мужем 
неверным; мы же, восхваляюще бла- 
готворёния твоя, Анастасие, поём 
вкупе с тобою: Аллилуиа. 


Икос 3 


Имущи великую любовь о Господе 
ко всем, в темницах страждущим за 
Имя Христово, ея же ради множи- 
цею биёна бывши от невернаго мужа, 
напоследок в дому его себе темницу 
обрете; темже мужеству ея дивящеся, 
вопиём к ней: 

Радуйся, избранная невёсто Хри- 
стова; радуйся, заповедей Христовых 
усёрдная хранительнице. Радуйся, не 
словом точию, но и делом сия испол- 
нившая; радуйся, душу свою за други 
твоя положити готовая. Радуйся, мно- 

гое озлоблёние за Христа приявшая; 
радуйся, терпёнием своим адаманту 
крепкому уподобившаяся. Радуйся, 
всеблажённая великомученице Ана- 
стасие, узников святая посетительни- 
це и молитвеннице о душах наших. 


Кондак 4 

Бурю ярости своея воздвиже на тя 
нечестивый мучитель муж твой, яко 
плённицу и рабу вмени тя, святая 
Анастасие; мы же, воспоминающе 
озлобления от него и страдания твоя, 
поём укреплявшему тя Господу: Ал- 
лилуиа. 


Икос 4 


Слыша блаженная Анастасия, яко 
много претерпё святый учитель ея 
Хрисогон за Христа, ему же и по- 
слёдова страданьми своими и тайно 
восписа ему сице: «Учителю! Чаю 
умрети и ничтоже ино остается, то- 
чию да испустивши дух, паду мерт- 

ва». Мы же, чудящеся терпению 
твоему, глаголем сице: 

Радуйся, не пощадившая плоти 
своея честныя; радуйся, во дни и в 
нощи повергавшаяся к стопам Хри- 
стовым. Радуйся, желавшая расточи- 
ти богатство твоё Бога ради неиму- 
щим; радуйся, мудро куплю дёющая. 
Радуйся, едино имущая попечёние о 
страждущих во узах; радуйся, невоз- 
бранно вшедшая в Чертог Небёсный. 
Радуйся, всеблаженная великомуче- 
нице Анастасие, узников святая по- 
сетительнице и молитвеннице о ду- 
шах наших. 


КондаК 5 

Яко боготёчная звезда явилася еси 
в римстей стране, великомученице 
Анастасие, посещающи страждущих 
за Христа в темницах и сердца их в 
вере утверждающи, да присно взы- 
вают с тобою Спасителю всех Богу: 
Аллилуиа. 


Икос 5 


Виде тя богоносный учитель твой 
Хрисогон в смущёнии и волнении 
мира сего сущу, повеле с пророком 
взывати тебе: вскую прискорбна еси, 
душе моя, и вскую смущаеши мя, 
уповай на Бога; мы же, поминающе 
скорбь и печаль твою яже по Бозе, 
зовем ти: 

Радуйся, возложившая все упова- 
ние твоё на Господа; радуйся, пре- 
терпёвшая тесноту Царствия ра- 
ди Небёснаго. Радуйся, чистотою 
твоёю со Ангелы жити на Небесёх 
сподобившаяся; радуйся, скорбь- 
ми твоими к Богу приблизившая- 
ся. Радуйся, молитвами твоими из- 
бавляющая нас от многих скорбей; 
радуйся, ходатайством твойм сво- 
бождающая от искушений. Радуй- 
ся, всеблаженная великомученице 
Анастасие, узников святая посети- 
тельнице и молитвеннице о душах 
наших. 


Кондак 6 
Проповёдует весь мир христи- 
анский честныя подвиги твоя, ве- 
ликомученице Анастасие, и стра- 
дания твоя славит, мученическую 
кончину твою ублажает и поёт Богу: 
Аллилуиа. 


Икос 6 

Возсияла еси паче солнца добродё- 
тельми твоими в великом граде Риме, 
егда исполнися предречёние учителя 
твоего святаго Хрисогона о погибели 
безбожнаго мужа твоего. Свободна 
бо сущи, с вящшим усёрдием начала 
еси пещися о мученицех Христовых; 
мы же, взирающе с любовию на дея- 
ния твоя, глаголем ти сице: 

Радуйся, усёрдная помощнице стра- 
ждущим; радуйся, божёственными 
словесы утешавшая друзей Христовых. 
Радуйся, имевшая велие попечёние о 
трех дбвах: Агапии, Хибнии и Ирине; 
радуйся, тех на подвиг мученичест- 

ва укрепившая. Радуйся, ум твой горё 
имевшая; радуйся, сердце твоё жили- 
ще Святаго Духа содёлавшая. Радуй- 
ся, огнём любви к Богу всецело воз- 
горёвшая; радуйся, в крове крил Его 
небёсный покров обрётшая. Радуйся, 
мужеством твойм врага спасёния до 
конца низложившая. Радуйся, всебла- 
женная великомученице Анастасие, 
узников святая посетительнице и мо- 
литвеннице о душах наших. 


КондаК 7 
Хотёние святаго Хрисогона, ёже 
умрёти за Христа, — исполнися Бо- 


жиим Прбмыслом: егда же узрёла еси 
честныя мощи своего учителя стра- 
стотёрпца, любёзно их лобызающи, 
восплакалася еси, из глубины души 
износящи Богу песнь: Аллилуиа. 


Икос 7 


Новую благодать и силу дарова те- 
бё Господь наш, егда восприяла еси 

подвиг преходити из града в град, по- 
сещающи во узах седящих. Мы же, 
послёдующе странствованию твоему, 
умильно вопиём ти: 

Радуйся, послёдовательнице стопам 
Христовым; радуйся, служительнице 
многим святым. Радуйся, чистотою 
уневёстившаяся Христу; радуйся, ве- 
ликомученице прославленная. Радуй- 
ся, узорешительнице проименован- 
ная; радуйся, златом твойм купующая 
свободу верным от уз темничных. 
Радуйся, молитвами твоими избав- 
ляющая нас уз греховных; радуйся, 
врачевание больным низпосылаю- 
щая. Радуйся, Божиим велёнием по- 
лумёртвых возставляющая. Радуйся, 
всеблаженная великомученице Ана- 
стасие, узников святая посетительни- 
це и молитвеннице о душах наших. 


Кондак 8 


Странствование твоё со святою му- 
ченицею Феодотиею многим ослабу 


ааа 
О С 509 


подадё: болящим дарова исцелёние, 
многим умёршим уготӧва погре- 
бёние, живым на вящшия подвиги 
добродетели укрепление; нас же не- 
достойных сподоби, святая, молит- 
вами твоими пёти разумно Богу: Ал- 
лилуиа. 


Икос 8 


Все храмины темницы исполнися 
многим плачем и рыданиями твои- 
ми, егда рано притекши в ню по обы- 
чаю твоему и ни единаго же обрётши 
от узник, за Имя Христово всажден- 
ных, вси бо в нощь едину повелёни- 
ем злочестиваго царя смерти преданы 
быша; мы же, вспоминающе скорбь 
твою о друзех Божиих, взываем тако: 

Радуйся, со усердием поискавшая 
в темницах рабов Христовых; радуй- 
ся, паки обретшая тех в Небёсных 
селениих. Радуйся, взёмшая с любо- 
вию на рамо своё крест Господень; 
радуйся, сподобльшаяся всюду зрёти 

разумными очесы Господа Вседер- 
жителя. Радуйся, за любовь твою к 
ближним вёлие дерзновение к Богу 
стяжавшая. Радуйся, всеблажённая 
великомученице Анастасие, узников 
святая посетительнице и молитвен- 
нице о душах наших. 


Кондак 9 

Нечестивии мучителие совет со- 
твориша на тя, страстотёрпице непо- 
бедимая, хотяще приклонити тя ко 
идольскому служению; ты же небояз- 
ненно взывала еси к ним: «Раба Хри- 
стӧва есмь, и пою Ему день и нощь: 
Аллилуиа». 


Икос 9 


Витийствова с тобою начальней- 
ший жрец идольский, хотяй лестию 
уловити святую душу твою; ты же, 
познавше всю хитрость вражию, по- 
срамила еси мучителя и пременила 
вся злая во благая, безтрёпетно взи- 

рающи на орудия мучительския и на 
вся муки; мы же, дивящеся мужеству 
твоему, зовём ти умилёнными гласы: 

Радуйся, добровольно оставившая 
вся мира сего красная; радуйся, воз- 
желавшая прияти различныя муки 
за Христа. Радуйся, с любӧвию на 
смерть идти возхотёвшая; радуйся, 
и самех мучителей терпёнием тво- 
им удивившая. Радуйся, страданьми 
твойми Церковь Христову украсив- 
шая; радуйся, демоны ногама твойма 
поправшая. Радуйся, всеблажённая 
великомученице Анастасие, узников 
святая посетительнице и молитвен- 
нице о душах наших. 


Кондак 10 
Спастися всем хотящим людям спо- 
спешествуй молитвами твоими; вели- 
комученице, пред Господем и испро- 
си разрешение грехов почитающим 
страдания твоя, да вопиём с тобою: 
Аллилуиа. 

Икос 10 


Царя Небеснаго возлюби всем сёрд- 
цем своим святая Анастасия и в тем- 
ницу ввёржена бысть за Сладчайша- 
го Иисуса, надолзе гладом и жаждею 
истаявающи и молитвою укрепляю- 
щися; тёмже прославляюще тоя чест- 
ная страдания, возсылаем к ней пё- 
ние таковое: 

Радуйся, послёдовательнице стра- 
стём Христовым; радуйся, украсив- 
шаяся победоносною славою. Радуй- 
ся, благочестивым женам похвало и 
величание; радуйся, земною темни- 
цею в Небёсный Чертог востекшая. 
Радуйся, тамо с мученики водворив- 
шаяся; радуйся, молитвою твоёю у 
Престола Божия воспоминающая 
нас. Радуйся, узы греховныя скоро 
разрушающая; радуйся, демоны от 
человёк прогоняющая. Радуйся, все- 
блаженная великомученице Анаста- 
сие, узников святая посетительнице 
и молитвеннице о душах наших. 


Пение всеумилённое приносим ти, 
прославляюще твоя за Христа страла- 
ния, и молим тя: святая страстотёр- 
пице, испроси у милостиваго Господа 
всем людем здравие, долгодёнствие 
и на враги победу и одолёние. Нам 
же, восхваляющим мучения твоя, по- 
даждь мир и спасение, да поём Богу 
во веки: Аллилуиа. 


Икос 11 


Светлым и радостным лицём послє- 
довала еси на страдание, уготованное 
ти от мучителей, вже помышляюще с 
радостию зовём: 

Радуйся, от потоплёния в мӧри 
Божиим смотрёнием избавльшая- 
ся; радуйся, протяженная мучители 
к четырём столпом и тем уподобль- 
шаяся Распятому на Кресте Сыну 
Божию. Радуйся, жегомая огнём да- 
же до смерти; радуйся, сокровищни- 
це исцелёний неоскудная. Радуйся, 

чаше даров Божиих преизобиль- 
ная; радуйся, всех благих желаний 
скорая исполнительнице. Радуй- 
ся, всеблаженная великомученице 
Анастасие, узников святая посети- 
тельнице и молитвеннице о душах 
наших. 


Кондак 12 


Благодать свыше ниспосли всем 
нам, притекающим с любовию к раӣ- 
це мощей твоих, и испроси у Госпо- 
да прощёние согрешєёний наших, бо- 
лящим же и страждущим исцеление, 
да благодарственно вси вопиём див- 
ному во святых Богу: Аллилуиа. 


Икос 12 


Поюще подвиги твоего вольнаго 
мучёния за Христа, покланяемся 
страданию твоему, великомучени- 
це досточудная, почитаем святую 
кончину твою и мӧлим тя, простри 
твою с Небесё помощь и на нас, 

живущих во тьме страстей и иску- 
шений и вопиющих ти: 

Радуйся, великомученице святая, 
принёсшая тело своё в богоприятную 
жертву во многоразличных мучёни- 
их; радуйся, горлице, взлетёвшая во 
Иерусалим Вышний. Радуйся, чистая 
и непорочная невёсто Христова; ра- 
дуйся, кадильнице духовная, фимиам 
молитвы о нас к Богу приносящая. 
Радуйся, почитающим память твою 
и страдания твоя богоугоднаго жития 
зерцало; радуйся, болезни душёвныя 
и телёсныя скоро исцеляющая. Ра- 
дуйся, светлый образе жития всем, 
чающим улучити христианскую кон- 
чину. Радуйся, всеблажённая вели- 
комученице Анастасие, узников свя- 
тая посетительнице и молитвеннице 
о душах наших. 


КондаК 13 


О многострадальная и предивная, 
святая великомученице Анастасие! 

Нынешнее наше малое молёние при- 
ими от недостойных раб твоих, с лю- 
бовию приносимое тебё, и испроси 
нам у Христа Бога греховных уз раз- 
решение, да избавимся молитвами 
твоими гнёва Божия и вёчнаго осу- 
ждения, и да удостоимся в Небёснем 
Царствии купно с тобою во вёки пёти 
Богу: Аллилуиа. 


Этот Кондак читается трижды, 
затем Икос 1 и Кондак 1. 


Молитва 


О многострадальная и премудрая 
великомученице Христова Анаста- 
сие! Ты душею на Небеси у Престола 
Господня предстоиши, на земли же, 
данною тебё благодатию, различная 
совершаеши исцеления; призри убо 
милостивно на предстоящия люди 
и молящияся пред мощами твоими, 
просящия твоея помощи, простри ко 
Господу святыя молитвы твоя о нас и 

испроси нам оставление согрешёний 
наших, недужным исцелёние, скор- 
бящим и бёдствующим скорую по- 
мощь; умоли Господа, да подаст всем 
нам христианскую кончину и добрый 
ответ на Страшнем Судищи Своём, 
да сподобимся и мы купно с тобою 
славити Отца и Сына и Святаго Духа 
во вёки веков. АМИНЬ. 


АВАФИСТ 
ОрАТОАУ ПРАБЗДНАХУ ИОАННУ, 
ҺРОНШТАДТӘҺӘ У ЧУДУТБУРЦУ 


итомый о стяжании 
дара молитвы и дерзновения к Богу, 
обращении заблудших и получении 
исцелений от различных 
болезней 


Кондак 1 

Избранному во иерёях, дивному 
угоднику Божию Иоанну, пастырю 
и учителю, царей любителю, скорб- 
ных утешителю, земли Российской 
свётлому светильнику все житиё 
своё на служение Богу и ближним 
посвятившему и множество греш- 
ников на покаяние обратившему; 
многим же болящим исцеление у 
Бога испросившему, составим хва- 
лу, яко ходатаю нашему и скорому 
помощнику. Ты же, отче, яко имё- 

яй дерзновение ко Господу, от вся- 
ких нас бед свобождай, да зовём ти 
хвалеёебно: 

Радуйся, Иоанне, новый россий- 
ский светильниче и тёплый о нас 
к Бӧгу молитвенниче. 


Икос 1 


Ангела хранителя своего, ещё шес- 
тилётен сый, в светлости неизречен- 
ней яв узрёл еси, Иоанне, иже и ре- 
че тебе, яко по повелёнию Господню 
всегда невидимо соприсутствует и 
хранит тя от всех зол. Тёмже от юно- 
сти избранника Божия тя вёдуще, 
взываем сице: 

Радуйся, от младёнства по преду- 
ведению Богом избранный; радуй- 
ся, от юности в служёнии Ему Того 
благодатию призванный. Радуйся, 
Ангела хранителя твоего из детства 
добрыми нравы веселивый; радуй- 
ся, николиже того чем опечаливый. 
Радуйся, яко незримый хранитель 

твой яве тебе явися; радуйся, яко той 
всегда хранити тя обещася. Радуйся, 
благочестивых родителей чадо воз- 
любленное; радуйся, тёми из дётска 
в страсе Божием воспитанный. Ра- 
дуйся, воздержанию от юности себё 
обучивый; радуйся, Во убожестве и 
нищете младые дни своя препрово- 
дивый. Радуйся, яко благонравия 
твоего ради благодать Божия яве на 
тебё почиваше; радуйся, яко та лице 
твоё всегда благоумилёенно творяше. 
Радуйся, Иоанне, новый россий- 
ский светильниче и теплый о нас к 
Богу молитвенниче. 


Кондак 2 


Видим тя, богомудре Иоанне, от 
юна возраста благодатию Божиею 
осенёна бывша и ёю таинственно на 
добродетельное житие наставляема и 
руководима. Темже, имуще тя себе во 
образе и подражание, умильно вопи- 
см Христу Богу: Аллилуиа. 


Икос 2 


Разум твой из млада в чтение и ра- 
зумёние Свящённаго и святоотече- 
скаго Писания углубил еси, Иоанне, 
и из него, яко губа, воспринимал еси 
воду живу, от источника Святаго Ду- 
ха проистекающую. Тёмже молим тя, 
умоли благаго Господа, да сподобит 
причастниками быти сея живитель- 
ныя струй и нас, взывающих ти сице: 

Радуйся, от младёнчества чиста се- 
бё от страстей соблюдый; радуйся, 
благодать святаго крещёния цёлу и 
невредиму сохранивый. Радуйся, чте- 
ние Божёственных Писаний усёрдно 
возлюбивый; радуйся, сокровённый в 
них смысл право и добре уразумёвый. 
Радуйся, во учении книжнем приле- 
жание примерное показавый; радуй- 
ся, в любомудрии естёственнем и ду- 
хӧвнем славно преуспевый. Радуйся, 
любомудрием твоим мира прёлести 
скоро распознавый; радуйся, тех сё- 
тей, яко орёл высокопарный, мудре 

избежавый. Радуйся, свверныя Рос- 
сийския страны чудное и светлое вос- 
питание; радуйся, мрака греховнаго в 
людех разгнание. Радуйся, всем при- 
текающим к тебё скорое вспоможё- 
ние подаваяй; радуйся, многомощное 
нам пред Богом заступлёние являяй. 
Ралуйся, Иоанне, новый российский 
светильниче и тёплый о нас к Богу 
молитвенниче. 


Кондак 3 

Сила благодати Божия, недостаю- 
щая восполняющая, обильно излияся 
на тя, Иоанне приснопамятне, егда 
от святителя Христофора во иерсва 
рукоположен был еси и граду Крон- 
штадту пастырь учинён; оттоле бо 
начал еси учити люди вёрно служити 
Святой Троице и пёти Ей: Аллилуиа. 


Икос 3 


Имея любовь Божественную в сёрд- 
це своём, мудрее Иоанне, и устав по- 

ста строго соблюдая, удобь поборал 
еси страстей двизания, николиже тё- 
ми запят быв. Темже, яко муж силен, 
изшёл еси на делание нивы Господ- 
ни; словом, Яко ралом, разрыхляя от- 
вердёвшая и оледенёвшая сердца че- 
ловёческая, согревая же та молитвою 
и теплотою любвё твоея и насевая в 
них семена искренняго покаяния и 
живыя вёры. Сего ради восписуем ти 
похвалы таковыя: 

Радуйся, избранный сосуде Божия 
благодати; радуйся, даров небёсных 
вместилище. Радуйся, всем сёрдцем и 
всем помышлёнием твоим Бога воз- 
любивый; радуйся, сего ради и чада 
твоя духовная искренне Того любити 
учивый. Радуйся, заповеди Божия и 
уставы Церкве о постех опасно хра- 
нивый; радуйся, таковым хранёнием 
любовь твою к Богу и ближним дё- 
лы проявивый. Радуйся, от юности 
над страстьми воцаривыйся; радуйся, 
славен победитель над тёми явивый- 

ся. Радуйся, в мире поживый премир- 
но; радуйся, на земли мудрствовавый 
небесно. Радуйся, царства православ- 
но-российскаго столпе неподвижи- 
мый; радуйся, православия и добрых 
обычаев блюстителю непозыблемый. 
Ралуйся, Иоанне, новый российский 
светильниче и тбплый о нас к Богу 
молитвенниче. 


Кондак 4 

Бурею многих бед и волнёний жи- 
тёйских одержимым нам помогай, 
отче Иоанне, якоже и в животе твоём 
помогал еси всем, с вёрою к тебе при- 
текавшим, да вси тобою вспомощест- 
вуеми, благодарно о тебе поём Богу: 
Аллилуиа. 


Икос 4 


Слышав Апостола глаголюща: на- 
ше житие на небессх есть, — и измла- 
да возжелав наслёдовати е, маловрё- 
менное сиё житие не во угождении 

плоти и работе страстём иждил еси, 
Иоанне, но во очищёнии души от 
скверн греховных (с нимиже никто- 
же может внити в Царствие Небсс- 
ное). Темже имуще тя во образ бого- 
угоднаго жития и помощника в сем, 
взываем сице: 

Радуйся, света евангельскаго в на- 
ши дни светлое блистание; радуй- 
ся, омраченных душ вседёйственное 
просвещёние. Радуйся, яко в Божёст- 
венная Писания весь ум твой углубил 
еси; радуйся, яко в них стезю правую 
в Царствие Небесное обрёл еси. Ра- 
дуйся, Яко вся деяния твоя свет миру 
быша; радуйся, яко тобою Отёц Не- 
бесный дивно прославися. Радуйся, 
яко слово твоё не бе, якоже кимвал 
бряцаяй, мертв, нечувствен; радуйся, 
яко тое бяше войстинну живо и дей- 
ственно. Радуйся, яко тобою мертвии 
духом вёрою оживляются; радуйся, 
яко тобою падшии в бездну грехов- 
ную к покаянию возбуждаются. Ра- 

дуйся, яко тебе во дни наши яви Гос- 
подь земли Российстей яко пророка 
и апостола; радуйся, яко в тебе врази 
истины обретоша неустрашимаго об- 
личителя и крепкаго противоборца. 
Ралуйся, Иоанне, новый российский 
светильниче и тёплый о нас к Богу 
молитвенниче. 


Кондак 5 

Звезда многосвётлая земли Россий- 
ския, мрак греховный просвещаю- 
шая, явился еси, свящённе Иоанне. 
Тёмже и ныне подаждь просвещение 
сыном Российским, тьмою заблуждё- 
ния объятым и во власть нечестивых 
предавшимся, да познают своё ока- 
янство и, обратившеся ко Господу, в 
покаянии возопиют Ему: Аллилуиа. 


Икос 5 
Видевше российстии народи вели- 
каго тя благочестия проповедника и 
многомӧщна пред Богом молитвен- 

ника и предстателя, во множестве 
отовсюду к тебе притекаху, инии же 
писания своя тебе, отче, посылаху, 
исцеления в болёзнех, совеёта в недо- 
умёниих и утешения в скорбёх прося- 
ще, и улучивше желанная, благодар- 
ственно тебе взываху: 

Радуйся, Иоанне, новый миру све- 
тильниче; радуйся, непосредствен- 
ный в молитвах Богу собеседниче. 
Радуйся, яко твоя молитвы сильны и 
многомощны Владыку умилостивля- 
ти; радуйся, яко твоє к Нему предста- 
тельство многодейственно благость 
Его на щедродательство подвизати. 
Радуйся, яко тобою, по мёре веры, 
подаются благодатная исцелёния; ра- 
дуйся, яко недугующии приёмлют то- 
бою скорое недугов своих в здравие 
пременение. Радуйся, яко грешнии 
на покаяние тобою обращаются; ра- 
дуйся, яко безчиннии крамольницы 
тобою вразумляются. Радуйся, яко 
безумнии глумителие над тайнами 


Я 
528 «БСЭ О СШ СЮТ О 


веры тобою посрамляются; радуй- 
ся, Яко посмеятелие чудёсных твойх 
деяний тобою подобающее вразум- 
ление прибмлют. Радуйся, скорбящих 
благодатный утвшителю; радуйся, в 
недоумении сущих благостный вра- 
зумителю. Радуйся, Иоанне, новый 
российский светильниче и тёплый 
о нас к Богу молитвенниче. 


Кондак 6 

Проповёдником истины, богонос- 
ным отцём подражая, всего себе на 
служёние Богу и ближним вдал еси и, 
сан священства нося, покоя не вёдал 
еси, службы Божия в храме присно 
совершая и в домех верных молебная 
пения воспевая, нуждающимся же 
шедро благотворя, тако наименование 
благотворца и безсребренника стяжал 
еси, Иоанне. Тёмже и по успвнии тво- 
6м российстии людие прославляют 
имя твое и, вечную память тебе воз- 
глашающе, поют Богу: Аллилуиа. 


Икос 6 


Возсиявый от Дёвы Христос Бог 
наш и тьму идолобёсия светом Еван- 
гелия разгнавый, яви тя, отче Иоан- 
не, верна и рёвностна проповедника 
Своея истины, клевретами лукава- 
го извращаемыя. Тёмже, яко имёяй 
дерзновение ко Господу, избави от 
тех злобы и коварства всех воспеваю- 
щих ти таковая: 

Радуйся, служителю Христов из- 
рядный; радуйся, во иервех угодниче 
Того преизящный. Радуйся, на стра- 
жи дома Божия недрёмленно стоя- 
вый; радуйся, татей духовных мечём 
слова Божия и молитвою отгонявый. 
Радуйся, писаньми твойми многих 
от любвё мирския к любви Христо- 
ве подвигнувый; радуйся, вещаньми 
твоими любовь Божию к человёком, 
во искуплёнии и промышлёнии нам 
явленную, изъявивый. Радуйся, дей- 
ствие Духа Божия на сердца чело- 
вёческая удобопостижно сказавый; 

радуйся, тайну молитвеннаго с Бо- 
гом собесбдования яве указавый. Ра- 
дуйся, целомудрие в законном суп- 
ружестве твоём чудесно сохранивый; 
радуйся, многая чада духовная покая- 
нием породивый. Радуйся, в сердцах 
вёрных благую память по себе оста- 
вивый; радуйся, яко память сия, яко 
праведника, незабвённа пребудет во 
веки. Радуйся, Иоанне, новый рос- 
сийский светильниче и теплый о нас 
к Богу молитвенниче. 


Кондак 7 

Хотя всеблагий Господь утёшити 
верныя люди Своя и отвратити безза- 
конных от злых дел их, воздвиже тя, 
Иоанне, якоже некогда пророка Ибну 
Ниневии граду великому; да проповс- 
си россияном гнев Божий, грядущий 
на ня вскоре, вже и сбысться по твое- 
му вещанию, ибо непокаяни в горды- 
ни пребыхом и не восхотёхом с тобою 
смиренно пети Христу Богу: Аллилуиа. 


Икос 7 


Нова беда и гнев Божий постиже 
нас, не восхотвевших внимати бого- 
духновённым твойм глаголом: дер- 
жава бо царства нашего разрушися 
и слугам сатаны во власть предадё- 
ся, иже честныя обители иноческия 
разориша, святыя храмы оскверни- 
ша и вся благочестивыя люди люте 
озлобиша, и множество духовна- 
го и мирскаго чина мученической 
смерти предаша. Тёмже к тебе, от- 
че Иоанне, в покаянии прибегаем 
и умильно взываем: умоли Владыку 
Христа, да преложит гнев Свой на 
милость и да услышит нас, взываю- 
щих ти сице: 

Радуйся, покаяния велегласный 
проповёдниче; радуйся, грядущаго 
гнёва Божия на люди согрешившия 
неложный провозвёстниче. Радуй- 
ся, нечёстия людскаго громогласный 
обличителю; радуйся, о исправлении 
тех ревностный рачителю. Радуй- 

ся, царства православно-российска- 
го при животе твоём крепкий оплот 
бывый; радуйся, от крамӧл во дни 
ӧны тӧе сохранивый. Радуйся, царёй 
благочестивых присный любимиче; 
радуйся, мудрый тех совётниче и на- 
ставниче. Радуйся, о власти царстей, 
яко богоуставленной, многая слове- 
са провешавый; радуйся, к послуша- 
нию и вёрности законной той власти 
люди тщаливо приводивый. Радуйся, 
молитвами твойми престолы царей 
благочестивых ограждаяй; радуйся, 
суды правы в людех творити тех по- 
учаяй. Радуйся, Иоанне, новый рос- 
сийский светильниче и теплый о нас 
к Богу молитвенниче. 


Кондак 8 
Странный и необычный путь жития 
совершил еси, отче Иоанне, в мире 
пожив примерно и на земли небёс- 
но: в воздержании и целомудрии, и 
во всегдашнем Бога славословии ве- 


И 
«ВОР ВоВ РССВНЕР 533 


ликим отцём подражал еси. С ними 
же ныне на небеси Христу в весёлии 
предстоя и молитвы о мире принося, 
выну поёши: Аллилуиа. 


Икос 8 


Вси православнии людие, якоже в 
животе, тако и по преставлёнии тво- 
ём к Богу, вельми чтут тя, отче Иоан- 
не, вёрующие, яко велие дерзновение 
к Богу имаши и мӧлиши благость Его 
о всех к тебе притекающих и тако 
взывающих: 

Радуйся, благаго корене доброе 
прозябёние; радуйся, отца клирика 
и матере благочестивыя рождение 
и воспитание. Радуйся, яко малая 
весь Сура твоего ради в ней рождё- 
ния и воспитания всей земли Рос- 
сийстей вёдома сотворися; радуй- 
ся, яко град Кронштадт твоим в нем 
служением прославися. Радуйся, 
яко милосёрдными дёлы твоими вся 
земля Российская наполнися; ра- 

дуйся, яко весть о чуднем и святём 
житий твоём и за пределы ея рас- 
пространися. Радуйся, яко писань- 
ми твоими тайна благодатнаго с Бо- 
гом общения изъясняется; радуйся, 
яко сими писаньми свет духовнаго 
озарёния в сердца чтущих я излива- 
ется. Радуйся, яко в писаниих тво- 
их чистота души твоея яве прозре- 
вается; радуйся, яко в них, якоже в 
зерцале, богоподобие души человё- 
ческия отображается. Радуйся, яко 
писаньми твойми не токмо людие 
российстии, но инозвмнии народы 
во спасение своё назидаются; ра- 
дуйся, яко теми писаньми истинная 
вёра возсиявает и мрак ересей раз- 
гоняется. Радуйся, Иоанне, новый 
российский светильниче и тёплый о 
нас к Богу молитвенниче. 


Кондак 9 


Всякое слово не довлёет к похва- 
лё твоей, отче Иоанне, ты бо Духом 

Святым движим, от юности Богу 
усёрдно послужил еси; первее в изу- 
чении Свящённых Писаний многа 
лета усёрдно труждаяся и разум глу- 
бок стяжевая, таже о научёнии отро- 
ков и о пастве твоей прилёжно пе- 
кийся, всех поучал еси разумно пёти 
Богу: Аллилуиа. 


Икос 9 


Вития суемудрый, Лев безумный и 
единомысленницы его, тобою, от- 
че Иоанне, яве посрамлёни быша во 
злочестии своём, православнии же в 
вере утвердишася, боговещанными 
твоими глаголы наставляеми. Тёмже, 
восхваляюще тя, взываем сице: 

Радуйся, певнице боговещанная; 
радуйся, гусли Духа сладкозвучныя. 
Радуйся, словесы и писаньми твои- 
ми догматы веры уяснивый; радуйся, 
вещаньми твойми верных смыслы в 
православии утвердивый. Радуйся, 
яко тобою полки богоборцев побе- 

дишася; радуйся, яко тобою яснопо- 
лянский богоотступник и клевреты 
его мудро изобличишася. Радуйся, 
яко тобою душепагубное того учё- 
ние о душе человечестей, аки бы не 
имеющей личнаго бытия, низложися; 
радуйся, яко тобою истинное учение 
о безсмёртии и лично безконёчном 
пребывании ея утвердися. Радуйся, 
разума Божёственнаго мудрый изъя- 
вителю; радуйся, таинств церковных 
благоговёйный совершителю. Радуй- 
ся, благонадёжный в Царствие Не- 
б6сное руководителю; радуйся, пути 
спасительнаго истинный учителю. 
Радуйся, Иоанне, новый российский 
светильниче и тёплый о нас к Богу 
молитвенниче. 


КондаК 10 


Спасти хотя душу твою, многих 
святых добродётели в себе совоку- 
пил еси, отче Иоанне: апостольское 
и святоотёческое веры исповёдание, 

мученическую в благочёстии твёр- 
дость, всегдашнее в молитвах бодр- 
ствование, воздержание и смирение, 
вкупе же и подвиги преподобных. 
Твмже ныне со святыми на небеси 
водворяяся и непрестанно Бога сла- 
вословя, поминай нас, славную па- 
мять твою почитающих и поющих 
Богу: Аллилуиа. 


Икос 10 

Царя Небёснаго усёрдный священ- 
нослужителю и земных благочести- 
вых царей верный чтителю и люби- 
телю, отче Иоанне; обоим праведно 
благоугодивый, воздая кёсарево ксса- 
реви и Божия Богови, и вся люди то- 
му же поучал еси. Сего ради восхва- 
ляем тя и глаголем сице: 

Радуйся, рабе Божий, благий и 
верный; радуйся, служителю Того 
усёрдный. Радуйся, вся повелён- 
ная от Господа тщаливо творивый; 
радуйся, заповедей Его искусный 

дёлатель бывый. Радуйся, о везде- 
сущии Божии всегда помышлявый; 
радуйся, умным очесём своим Того 
выну представлявый. Радуйся, бла- 
гочестивых царей Российских, яко 
слуг Божиих, почитавый; радуйся, 
благими советы и молитвами твои- 
ми в трудном их подвиге народо- 
правления помогавый. Радуйся, к 
попечёнию о благе Цёркве и народа 
своего тех подвизавый; радуйся, от 
крамол и мятежей в животе твоём 
тех защищавый. Радуйся, и ныне о 
царстве православно-российском 
Бога умоляяй; радуйся, скиптры ца- 
рей православных утверждаяй. Ра- 
дуйся, Иоанне, новый российский 
светильниче и тёплый о нас к Богу 
молитвенниче. 


Кондак 11 
Песней похвалою невозможно 
есть изобразити множество о Бозе 
исправлений твоих, о пречудне отче 

Иоанне; яже совершил еси во всем 
житий твобм; немощныя молитва- 
ми твойми исцеляя, бесы от человек 
изгоняя, пьянством и иными стра- 
стьмӣ недуговавшия врачуя, в ни- 
щете же и убожестве сущия обиль- 
но ущедряя, и всем по коегождо 
потрёбе помогая и благотворя, яко 
всем благодарно о тебё пети Богу: 
Аллилуиа. 


Икос 11 


Светильника светла и прозорливца 
дивна яви тя Господь во днех наших, 
провозвестивша грядущий гнев Его 
на царство православно-российское, 
занё не покаяхомся проповедию тво- 
ёю. Тёмже, яко пророка Божия и про- 
возвестника Того судеб, ублажаем тя 
и в покаянии взываем: 

Радуйся, провидче дивный; ра- 
дуйся, будущих событий предсказа- 
телю неложный. Радуйся, древним 
покаяния проповедником равный; 

радуйся, новым провидцем равно- 
чёстный. Радуйся, сокровённых су- 
деб Божиих яснозрителю; радуйся, 
грядущаго гнева Божия на нерас- 
каянныя грешники возвестителю. 
Радуйся, покаяния сладкогласный 
глашатаю; радуйся, смятённых сер- 
дец умирителю. Радуйся, много- 
мощный наш пред Богом ходатаю; 
радуйся, благонадёжный наш пред 
Ним предстателю. Радуйся, добрый 
словесных овёц пастырю, множе- 
ство заблуждших душ взыскавый; 
радуйся, от уз темничных и смёр- 
ти многих свободивый. Радуйся, 
Иоанне, новый российский све- 
тильниче и тёплый о нас к Богу мо- 
литвенниче. 


Кондак 12 
Благодать Божия, юже приял еси 
сугубо во святём крещении и во ие- 
рейстем рукоположении, не вотще 
в тебе бысть, отче Иоанне: рачёни- 

ем бо твоим употребил еси сию на 
пользу многим и во славу Дарода- 
теля ея; светлостию бо жития твое- 
го и дёлы милосёрдными вельми 
прославися Отец Небёсный, и от 
множества уст, тобою духовно и 
телёсно облагодётельствованных, 
возносится Тому великая песнь: 
Аллилуиа. 


Икос 12 


Поюще богоугодное твоё от юно- 
сти житие и духовное от силы в силу 
восхождёние, ублажаем праведную 
твою кончину и славное погребёние 
благодатных твойх мощей, обретших 
вечный покой в созданней тобою де- 
вичей обители. Веруем же, яко и свя- 
тая душа твоя упокбися в пресветлых 
райских селениих, ихже наслёдовати 
помозй нам, возглашающим ти по- 
хвалы сицевыя: 

Радуйся, течение врёменныя жиз- 
ни равно и богоугодно скончавый; 

радуйся, вёру правую непорӧчну 
сохранивый. Радуйся, мирною хри- 
стианскою кончиною праведность 
твою известивый; радуйся, покой 
вёчный на небеси со святыми по- 
лучивый. Радуйся, радости правед- 
ных во обителех райских причас- 
тивыйся; радуйся, со множеством 
душ, Тобою спасение улучивших, 
блаженства вечнаго сподобивыйся. 
Радуйся, с царственными новому- 
ченики Царство Небесное наслёди- 
вый; радуйся, с ними Царю славы 
предстояй и о избавлении отечества 
нашего от безбожных враг молитвы 
возносяй. Радуйся, великий право- 
славия поборниче; радуйся, непре- 
одолимый благочестия защитниче. 
Радуйся, сонными явлёньми пре- 
славно чудотворяй; радуйся, ино- 
славныя ко православию приводяй. 
Радуйся, Иоанне, новый россий- 
ский светильниче и тёплый о нас к 
Богу молитвенниче. 


Кондак 13 

О всечестный отче Иоанне, не 
Кронштадтский токмо, но и всерос- 
сийский, паче же — всемирный све- 
тильниче и великий Христов угод- 
ниче! Приими от нас недостойных 
хвалебное сиё пение и благоприятны- 
ми твоими к Богу молитвами избави 
нас от бед временных и мучений вёч- 
ных, да сподобимся с тобою в Царст- 
вии Небёснем вечно воспевати: Ал- 
лилуиа. 


Этот Кондак читается трижды, 
затем Икос І и Кондак 1. 


М Молитва 

Отче Иоанне досточудне! Ты добро- 
детельми многими к Богу приблизил- 
ся еси и дарований духовных от Не- 
го сподобился еси: недуги врачевати, 
страсти прогоняти и скорби утоляти. 
Тёмже смиренно молим тя: подаждь 
недугом нашим исцеление и стра- 

стём врачевание, находящия же на 
нас скорби утоли и радость духовную 
в сердца наша всели. И помози нам 
подражательми быти святаго твое- 
го жития и всех благих твойх деяний, 
яко да сподобимся с тобою наследия 
Царствия Небёснаго. Аминь. 


АҺАФИСТ БОА УБАТЬ, 
УТ ВЕРА ВГУ БААГФУГУДИБШИМА 


заступникам нашим пред Богом 
во всякой скорби и нужде 


Кондак 1 

Взбранным угодником Божиим, 
всем святым, от вёка во всем мире 
просиявшим и на небеси венцы слаӣ- 
вы приявшим, похвальное прино- 
сим пение. Вы же, яко имущии велие 
дерзновение ко Господу, от всяких 
нас бед свободите, да зовем вам хва- 
лебно: 

Радуйтеся, вси святии, теплии о 
всем мире Богу молитвенницы. 


Икос 1 


Ангельский собор, умаленный па- 
дёнием гордых ангел и вами, всёми 
святыми, восполняемый, свётло тор- 
жествует в день памяти вашей, и всю 

вселенную созывает на весёлие ду- 
ховное. Мы же, им подражающе, зо- 
вём вам радостно: 

Радуйтеся, святии, от вёка Богом 
предувёденнии и предуставленнии 
к славе небёсней; радуйтеся, от всех 
родов, мест и времен в служение Гос- 
поду избраннии. Радуйтеся, избрание 
ваше подвигами благочестия оправ- 
давшии; радуйтеся, образом добрых 
дел ваших правый путь к небеси нам 
показавшии. Радуйтеся, прежде пи- 
саннаго закона Божия по закону со- 
вести праведно пожившии; радуйтеся, 
в законней сени благочёстно житиё 
своё совершившии. Радуйтеся, в но- 
вей благодати свётло добродетельми 
просиявшии; радуйтеся, в послёдняя 
сия времена Богу благоугодившии и 
мзду с первыми получившии. Радуй- 
теся, от земных скорбей прешедшии 
к небёсному покою; радуйтеся, спо- 
добльшиися зрети неисповедимую 
славу Божию. Радуйтеся, с лики без- 

плотных непрестанно хвалящии Пре- 
святую Троицу; радуйтеся, всегда мо- 
лящиися Ей о всех почитающих вас. 
Радуйтеся, вси святии, теплии о всем 
мире Богу молитвенницы. 


Кондак 2 

Видящи Православная Христо- 
ва Церковь, многочисленными ли- 
ки святых, Яко прекрасными рай- 
скими цветы себе украшену, свётло 
почитает память их и Пречистую 
Богоматерь с Рождшимся от Нея 
Христом Богом величает, вопиющи 
Тому хвалебную песнь: Аллилуиа. 


Икос 2 

Разуму нашему просвещёние у Гос- 
пода испросите, святйи угодницы 
Божии, да отрясше земное пристра- 
стие, вознесемся сердцем и мыслию 
в наследованная вами и нам обёщан- 
ная селения райская, и возопиём вам 
радостно: 

Радуйтеся, ветхозаветнии праотцы 
и патриарси, родоночальницы по 
плоти Христа Сына Божия; радуй- 
теся, яко благословением Божиим 
умножишася роды ваша, яко звёзды 
небёсныя. Радуйтеся, среди мрака 
древняго нечёстия правую вашу вё- 
ру во истиннаго Бога сохранившии; 
радуйтеся, с надёждою чаявшии 
обетованнаго Искупителя. Радуй- 
теся, яко от вашего плёмене возсия 
пресвётлая свеща — Богородица Ма- 
рия; радуйтеся, яко от Нея родися 
Победитель смерти и ада. Радуйте- 
ся, верою во грядущаго Христа спа- 
сёние улучившии; радуйтеся, вмёсто 
дрёвния клятвы благословение тем 
получившии. Радуйтеся, и во аде 
Христова пришествия ожидавшии; 
радуйтеся, адских мучёний Им из- 
бавленнии. Радуйтеся, на небеса со 
славою возведённии; радуйтеся, с 
лики ангельскими в вёчныя обители 
Отца Небёснаго вселённии. Радуй- 

теся, вси святии, тёплии о всем ми- 
ре Богу молитвенницы. 


Кондак 3 

Силою Вышняго осенёни быв- 
ше, святии, дерзновённо ополчис- 
теся противу начал и властёй злобы 
поднебёсныя, и победивше тех ко- 
варства, вся благая начинания ва- 
ша добре совершисте, воспевающе 
всесильному Человеколюбцу Богу: 
Аллилуия. 


Икос 3 

Имуще святии пророцы преслав- 
ная селения во обителех дому Отца 
Небеснаго и присносущным свётом 
лица Божия просвещаеми, неизре- 
ченнаго войстинну со всёми святыми 
наслаждаетеся блаженства, егоже мы 
земнии причастницы быти желающе, 
воспеваем вам сице: 

Радуйтеся, святии пророцы, Богом 
избраннии прежде вашего рождб- 

ния; радуйтеся, верно поработавшии 
Ему прежде Христова воплощения. 
Радуйтеся, от младенчества благо- 
датию Святаго Духа освященнии; 
радуйтеся, посланнии от Гобспо- 
да вразумляти заблуждшия сыны 
Израилевы. Радуйтеся, предвозвес- 
тившии Христово от Дёвы славное 
рождение; радуйтеся, звёзды, пред- 
варившии пришествие истиннаго 
Солнца. Радуйтеся, законопреступ- 
ных царей Израилевых дерзновён- 
но обличившии; радуйтеся, всякое 
людское нечёстие мечём слова Бо- 
жия нещадно посёкшии. Радуйтеся, 
вёрнии раби Господни, вся хотёния 
Его исполнившии; радуйтеся, исти- 
ну небоязненно пред властьми ве- 
щавшии. Радуйтеся, многи скорби 
в мире претерпёвшии; радуйтеся, со 
всеми избранными торжествующии 
на небеси в славе вёчней. Радуйтеся, 
вси святии, теплии о всем мире Богу 
молитвенницы. 


Кондак 4 

Бури житейския избавльшеся, вси 
святии, преидосте в небесный покой, 
на места злачна и прохладна, идёже 
потоцы сладости неисповедимы, пи- 
ша славы Божия нетленная, пения и 
гласы празднующих; тамо убо торже- 
ствуете со всёми ангельскими сила- 
ми, поюще Богу: Аллилуиа. 


Икос 4 


Око не виде и ухо не слыша, и на 
сёрдце земнаго человёка не взыдоша 
радости и сладости, ихже вы ныне 
наслаждаетеся, Апостоли святии. Се- 
го ради благоговёйно взываем вам: 

Радуйтеся, святии Апостоли, с 
Предтёчею Иоанном ближайшии 
друзи Христовы; радуйтеся, по Пре- 
святей Деве Марии, первостоятелие 
у Престола Святыя Троицы. Радуй- 
теся, возвестившии миру таинст- 
во нашего искуплёния; радуйтеся, 
светом веры Христовы омрачённыя 

люди просветившии. Радуйтеся, сё- 
мя слова Божия в сердца человёче- 
ская всбявшии; радуйтеся, плоды 
трудов ваших в небёсном вертогра- 
де пожинающии. Радуйтеся, святйи 
отцы, Свдмию Вселёнскими Собо- 
ры исповёдание православныя вёры 
утвердившии; радуйтеся, утишив- 
шии бурю еретическаго нечёстия. 
Радуйтеся, изъяснившии нам дог- 
маты православныя веры; радуй- 
теся, и доныне учением вашим ог- 
раждающии Церковь Христову от 
ересей и расколов. Радуйтеся, свя- 
тии иерарси, словом и житиём свет- 
ло просиявшии; радуйтеся, во свёте 
невечёрнем с духовными вашими 
чады ныне обитающии. Радуйтеся, 
вси святии, теплии о всем мире Богу 
молитвенницы. 


Конлак 5 


Боготочною, Спасе, Кровию Твоёю 
искупленнии и верно Тебе на земли 

послужившии вси святии, ныне на 
твёрди церковней яко звёзды пре- 
свётлыя сияют, и всех нас, по морю 
страстнаго сего жития плавающих, 
на путь правый, к Небесному Отёче- 
ству ведущий, наставляют; о сем убо 
с радостию благодарно поём Богу: 
Аллилуиа. 


Икос 5 


Видевши святии мученицы, яко 
в мире сем вся суетна суть и тлё- 
нию причастна, потщастеся пред- 
вечному Богу благоугодити и пре- 
терпёнием лютых мук тлённая на 
нетлённая пременити, за ёже спо- 
добистеся предстояния у страшнаго 
Престола Владычня в славе вёчней, 
в нейже не забудите и нас, память ва- 
шу совершающих и вопиющих вам 
таковая: 

Радуйтеся, святии страстотёрпцы, 
кровию своёю запечатлёвшии пра- 
вую вашу во Христа вёру; радуйтеся, 

не убоявшиися убивающих тело, ду- 
ши же не могущих убити. Радуйтеся, 
претерпёвшии страшная мучения; 
радуйтеся, явльшии на себе Христо- 
вых страстей изображения. Радуй- 
теся, победившии лютых мучителей 
свирёпства; радуйтеся, чрез огнь и 
воду прошедшии и в покой вечный 
вшедшии. Радуйтеся, исповедни- 
цы и священномученицы, постра- 
давшии за благочестие и почитание 
святых икон; радуйтеся, преподоб- 
номученицы, в молитве Богу собесё- 
довавшии и страданием диавола по- 
правшии. Радуйтеся, за славу и честь 
Царя Небеснаго мужественно войн- 
ствовавшии; радуйтеся, победную 
почесть от Христа на Небеси при- 
имшии. Радуйтеся, вёлию благодать 
от Господа получившии; радуйтеся, 
многая и различная чудеса в славу 
Божию в поднебёсней содевающии. 
Радуйтеся, вси святии, тёплии о всем 
мире Богу молитвенницы. 


Кондак 6 

Проповёдуют христианстии ро- 
ди славу вашу, вси святии; вы бо яко 
рай насажденный явистеся посреде 
Церкве, имущии древо жизни Сама- 
го Господа, от Него же вкусивше сла- 
дости райския, вся скорогибнущая в 
мире сем презрёсте, и радостно в Не- 
бёсный вертоград внидосте, поюще: 
Аллилуиа. 


Икос 6 

Правовёрие и добродетели пре- 
подобных отец, яко солнце, все- 
му миру сияют и нам мрачный путь 
жизни сея просвещают, да не заблу- 
дим в пустыни греха и душепагуб- 
ных ересей. Сего ради хвалебно им 
воспеваем: 

Радуйтеся, преподобнии отцы, 
мир и яже в мире любвё ради Бо- 
жия волею оставившии; радуйте- 
ся, преподобнии матери, в под- 
визех дневных и нощных земное 

течёние совершившии. Радуйтеся, 
пустынницы, в пещёрах и горах со 
зверьми пожившии; радуйтеся, по- 
стницы, в алчбе и жажде врёмен- 
ное житиё препроводившии. Ра- 
дуйтеся, столпницы, мраз и зной 
Царствия ради Небёснаго претер- 
пёвшии; радуйтеся, затворницы, в 
сердёчней тишине Бога взыскав- 
шии. Радуйтеся, девственницы, 
целомудрие сохранившие и непо- 
рочному Агнцу Христу послёдо- 
вавшии; радуйтеся, послушницы, 
Христово смирение стяжавшии. 
Радуйтеся, в общежитиих во вза- 
имной братской любви ангельски 
пожившии; радуйтеся, мудрии и 
кротции монахов наставницы быв- 
шии. Радуйтеся, вси трудолюбцы, 
добродетелей совершёнство стя- 
жавшии; радуйтеся, в покой Госпо- 
да своего вшедшии. Радуйтеся, вси 
святийи, тёплии о всем мире Богу 
молитвенницы. 


Кондак 7 

Хотя Всеблагий Господь явӣти ми- 
ру, яко не всуе труждаются вси бла- 
гоугождающии Ему, но яко вёлия 
мзда уготовася им в Царствии Не- 
беснем; сего ради прослави сон- 
мы святых угодник Свойх, различ- 
не Тому на земли послуживших; да 
и мы поревнуем тех житию, и тоя 
же вёчныя славы чающе, поём Ему: 
Аллилуиа. 


Икос 7 
«Ввруяй в Мя, аще и умрет, жив 
будет», — рече Господь. Вам же, 


святйи вси, изрядно приличеству- 
ют сий Владычни глаголы; вы бо 
аще и умросте на земли плотию, но 
душами в вышнем селении всегда 
живи суще, многая и неизреченная 
совершаете в мире чудеса, и тёп- 
лым вашим к Богу ходатайством 
пособствуете нам, сице возглашаю- 
щим вам: 

Радуйтеся, горняя мудрствующим 
вашим умом истиннаго Бога по- 
знавшии; радуйтеся, правую вашу в 
Святую Троицу веру непорочно со- 
хранившии. Радуйтеся, Христа Сы- 
на Божия, истиннаго Бога и совер- 
шённаго человбка исповёдавшии; 
радуйтеся, в спасительныя Его стра- 
сти несумнённо веровавшии. Ра- 
дуйтеся, Православием, яко звёзды, 
блистающии; радуйтеся, праведно- 
стию, яко финикс процветающии. 
Радуйтеся, плотию на земли, умом 
же на Небеси пожившии; радуйтеся, 
временною смертию на безконёч- 
ную жизнь прешедшии. Радуйтеся, 
тесным путём евангельски шёст- 
вовавшии; радуйтеся, узкими вра- 
ты Царствия Небёснаго достигшии. 
Радуйтеся, вёчных благ наслёдни- 
цы; радуйтеся, о спасёнии нашем 
тёплии к Богу ходатаи. Радуйтеся, 
вси святии, теплии о всем мире Богу 
молитвенницы. 


Кондак 8 
Страну ону горнюю, идёже вси свя- 
тии по трудех земных почивают, ум- 
ным очесём своим представляюще, 
аще и не можем постигнути сущаго 
тамо блаженства, мы земнии и пло- 
тию обложеннии, обаче, вёрою сиё 
проразумевающе и сёрдцем пред- 
вкушающе, поём дивному во святых 

Своих Богу: Аллилуиа. 


Икос 8 


Исчитаяй множество звезд и всем 
им имена нарицаяй, Вседержите- 
лю Господи, Ты Един веси по имени 
всех благоугодивших Тебе. Мы же, 
дел суще руку Твоёю, якоже песка 
морскаго исчести, сице и всех свя- 
тых по имени нарещи не могуше, 
токмо изряднейшия рабы Твоя, от 
начала мира Тебё благоугодившия, 
именуем, глаголюще: . 

Радуйтеся, Адаме и Ево, праотцы 
всего рода человеческаго; радуйтеся, 

Авеле и Сифе, пёрвии в мире благо- 
чёстия рачителие. Радуйтеся, Ное, 
вторый рода нашего родоначальни- 
че, и Аврааме, завета Божия приём- 
ниче; радуйся, Моисбе боговидче и 
Аароне, первый ветхозаветный свя- 
щенниче. Радуйтеся, Еноше и Илие, 
плотию смёрти не вкусившии и на 
Нёбо восхищеннии; радуйтеся, Иса- 
ие, Давиде и Данииле, зрителие та- 
ин Бога Вседержителя. Радуйтеся, 
Иоакиме и Анно, родившии Дёву 
Марию, Матерь Христа Бога наше- 
го; радуйтеся, Пётре, Павле, Иакове 
и Иоанне, избраннейшии Апостоли 
Христовы. Радуйтеся, Николае, Ва- 
силие, Григорие, Иоанне и Афана- 
сие, непоколебимии столпи Цёркви 
Христовы; радуйтеся, Антоние, Па- 
хомие, Евфимие, Иларионе и Савво, 
великие монахов наставницы. Радуй- 
теся, Георгие, Димитрие, Евстратие 
и Пантелеимоне, велиции мучени- 
цы Христовы; радуйтеся, Варваро, 

Ирино, Параскёво, Екатерино и вси 
мученицы, кровию своёю торжество 
вёры возвеличившии. Радуйтеся, вси 
святии, тёплии о всем мире Богу мо- 
литвенницы. 


Кондак 9 Е 

Вси святии Твои, Господи, Ан- 
гельский подражая чин, безпре- 
стани славят Пресвятое имя Твоё 
на небеси, «Свят, свят, свят», — во- 
пиюше; с ними же и мы грёшнии на 
земли брёнными устнами вопиём: 
Аллилуиа. 


Икос 9 


Витии суемудрыя недоумёют глаго- 
лати: како вы, вси святии, подобост- 
растни нам бывше человёцы, непре- 
одолёни страстьми бысте, мужеством 
вашим безплотныя враги победисте. 
Мы же, прославляюще укрепившаго 
вас Господа, хвалим доблести ваша и 
умилённо вопибм: 

Радуйтеся, святии, вседушно Гос- 
пода возлюбившии; радуйтеся, 
любвё Его ради живота своего не 
щадившии. Радуйтеся, мир и миро- 
держителя победившии; радуйтеся, 
вся сёти древняго змия яко паучину 
разорившии. Радуйтеся, смирив- 
шиися под крепкую руку всебла- 
гаго Промысла Божия; радуйтеся, 
покорившии волю свою воле Отца 
Небёснаго. Радуйтеся, прославив- 
шии Господа в душах и телесех ва- 
ших; радуйтеся, возвеличившии 
Его во всех дёлех ваших. Радуйтеся, 
воздвизавшии руце ваши на творё- 
ние дел благих; радуйтеся, направ- 
лявшии стопы ваша на путь пра- 
вый. Радуйтеся, не приложившии 
сердёц ваших к земному богатству 
и наслаждёнию; радуйтеся, всегда 
помышлявшии о благах небёсных 
и вечном весёлии. Радуйтеся, вси 
святии, теплии о всем мире Богу 
молитвенницы. 


Кондак 10 

Спасения путём право шествующе 
и о судьбах правды Божия поучаю- 
щеся, вси святии, явистеся яко дре- 
веса благоплодная при исходищах 
вод, и принесосте Богу плод добро- 
дётелей ваших во время своё. Ны- 
не же в горнем Едёме неизречёнаго 
наслаждающеся блаженства, помя- 
ните и нас, чад ваших, отёческое ва- 
ше о спасёнии нашем попечение 
восхваляющих, Богу же поющих: 
Аллилуиа. 


Икос 10 

Стена твёрда нам противу лица вра- 
жия вы естё, вси святии, и теплии 
молитвенницы ко Христу о всем роде 
христианстем. Тёмже от стрел неви- 
димаго борителя присно вами защи- 
шаеми, радостно взываем: 

Радуйтеся, рода человёческаго вс- 
лие украшёние; радуйтеся, в стран- 
ствии земном присная нам отрада 

и утешение. Радуйтеся, в брани со 
врагами спасения нашего сильнии 
нам помощницы; радуйтеся, от меча 
гнева Божия молитвами вашими нас 
защищающии. Радуйтеся, сами ис- 
кушени бывше, и нам во искушёниих 
помогающии; радуйтеся, покаянию 
нас грешных зело ралующиися. Ра- 
дуйтеся, на различных местех земли 
во вся времена праведно пожившии; 
радуйтеся, аще и согрешившии, оба- 
че истинным покаянием и слезами 
сквёрну грехов омывшии. Радуйте- 
ся, от Адама даже до днесь в надёж- 
ди Жизни Вёчныя скончавшии- 
ся; радуйтеся, от Востока и Запада 
пришёдшии и на лоне Авраамли по- 
чившии. Радуйтеся, яко сонм ваш 
новыми с земли пришельцами всегда 
умножается; радуйтеся, яко вами мс- 
сто падших духов в соборе ангель- 
ском восполняется. Радуйтеся, вси 
святии, тёплии о всем мире Богу мо- 
литвенницы. 


Кондак 11 

Пёсни наша хвалебныя, аще бы и 
тмочислени были, не довлёют к про- 
славлению добродетелей ваших, вси 
святйи; и нам немощным удобее лю- 
бити молчание; но да не явимся лени- 
ви и неблагодарни за полученныя вас 
ради милости и благодеяния Божия, 
поём прославльшему вас Владыце: 
Аллилуиа. 


Икос 11 


Светильницы свёта невечерняго вы 
есте, вси святии, у Престола Пресвя- 
тыя Троицы с ангельскими чинми в 
молитве о нас присногорящии, и на 
светлую спасёния стезю наставляю- 
щии вопиющих вам сице: 

Радуйтеся, светильницы огня не- 
вещёственнаго; радуйтеся, насёль- 
ницы обителей Отца Небёснаго. 
Радуйтеся, гроздие винограда Хри- 
стова; радуйтеся, благоуханнии цвё- 
ти райстии. Радуйтеся, животочнии 

реки, в жажде духовней нас напояю- 
щии; радуйтеся, дожденоснии 06- 
лацы, в знӧи искушений нас про- 
хлаждающии. Радуйтеся, духовнии 
ветри, зиму уныния от сердец наших 
прогоняющии; радуйтеся, сладко- 
пёснивии славии, духовную весну 
вечнаго блаженства нам возвещаю- 
щии. Радуйтеся, мысленныя горы, к 
Небеси нас возводящии; радуйтеся, 
умнаго Солнца лучи, милость Его 
на нас изливающии. Радуйтеся, до- 
брии кормчии, от потопления гре- 
ховнаго нас спасающии; радуйтеся, 
вёрнии путевождие, в Небесное Оте- 
чество нас путеводящии. Радуйтеся, 
вси святии, тёплии о всем мире Богу 
молитвенницы. 


Кондак 12 
Благодать, от Бога данную вам в 
воздаяние многих добродетелей ва- 
ших, кто от земнородных исповёсти 
возможет, о святии! Якоже бо капли 

морския по единой исчерпати, сице 
чудодёйствий ваших и подаваемых 
вами нам благодеяний несть мощно 
исчести. Сего ради радостно совер- 
шаем славное ваше торжество, и вся 
действующему в вас Господу зовем: 
Аллилуиа. 


Икос 12 

Поюще Тя, Владыко Вседержите- 
лю, восхваляем вси пресвятое имя 
Твоё, яко от начала мира в различная 
времена явил еси приснопамятныя 
святыя Твоя, Тебе Единому в Трбице 
славимому Богу благоугодившия, их- 
же молитвами от всех зол избавляеши 
ВОПИЮЩИЯ К НИМ: 

Радуйтеся, святии Божии угодни- 
цы с Пресвятейшею всея твари При- 
снодёвою Мариею; радуйтеся, и вы, 
безплотнии Ангели, хранителие рода 
человёческаго. Радуйтеся, святии ца- 
рие и князи, на земли благочестиво 
царствовавшии и Небесное Царст- 

вие наследившии; радуйтеся, добрии 
градоправителие, в небесном граде 
обитати сподобльшиися. Радуйтеся, 
нелицеприятнии земнии судии, у Не- 
б6снаго Судии оправдание и милость 
получившии; радуйтеся, рёвностнии 
словёсных овец пастырие, от Пасты- 
реначальника Христа похваленнии и 
прославленнии. Радуйтеся, правед- 
нии земледёлателие, в простоте сёрд- 
ца и незлобии Богу послужившии; 
радуйтеся, терпеливии странницы, 
Небёснаго Отбчества достигшии. Ра- 
дуйтеся, юродивии, поношёния и 
укорёния Христа ради претерпёв- 
шии; радуйтеся, безсребреницы, туне 
болящим исцелёния подававшии и 
на Небеси мзду приявшии. Радуйте- 
ся, во всяком возрасте и звании уго- 
дившии Богу мужие и жёны, яко вы 
едино есте о Господе и души ваша в 
руце Божией; радуйтеся, яко в буду- 
щем вёце купно с душами и телеса 
ваша вёчныя славы причастны будут. 

Радуйтеся, вси святии, тёплии о всем 
мире Богу молитвенницы. 


Кондак 13 

О всеблажённии угодницы Божии, 
вси святии, приявшии наслёдие благ 
вечных! Приимите сиё наше хвалёб- 
ное пение, и благоприятными ваши- 
ми к Богу молитвами испросите нам 
грехов оставление и вечных мук из- 
бавлёние, да с вами в Небёсном на- 
шем Отёчестве поём Богу: Аллилуиа! 


Этот Кондак читается трижды, 
затем Икос І и Кондак 1 


МОЛИТВА 


О преблажённии угодницы Божии, 
вси святии, предстоящии Престолу 
Пресвятыя Трбицы и наслаждаю- 
щиися неизреченнаго блаженства! 
Се ныне, в день общаго вашего тор- 
жества, милостивно призрите на нас, 
меньших братий ваших, приносящих 

вам сиё хвалебное пёние и ходатайст- 
вом вашим просящих милости и от- 
пущения грехов у Преблагаго Госпо- 
да: вёмы бо, войстинну вёмы, Яко вся, 
елика восхощете, испросити у Него 
можете. Темже убо смиренно мӧлим- 
ся вам: молите Милостиваго Влады- 
ку, да подаст нам дух вашея ревности 
к хранёнию святых Его заповедей, 
яко да тёкше по стопам вашим, воз- 
можем земное поприще в добродс- 
тельном житии без порока прейти и в 
покаянии достигнути преславных се- 
лёний райских, и тамо купно с вами 
прославляти Отца и Сына и Святаго 
Духа, во веки веков. Аминь. 

